
PROLOG 


Fata stă pe buza râpei, degetele de la picioare strângând marginea stâncoasă. O prăpastie 
întunecată se deschide în fata ei și câteva pietre se desprind si cad, dispărând în adânc, în jos, în umbre. 
Cândva, acolo a fost ceva, un turn sau un templu — fata nu îşi mai amintește exact ce anume. Se uită în 
haul fără fund din fata ei şi, cumva, ştie că acest loc a fost important cândva. Un loc sigur. 

Un sanctuar. 

Ar vrea să facă un pas înapoi de pe marginea abruptă a abisului. E periculos să stea acolo. Cu toate 
acestea, nu se poate mișca. Picioarele ei parcă au prins rădăcini. Simte că pământul stâncos se schimbă si 
se prăbușește sub picioarele ei. Abisul din fata ei se extinde. În curând, marginea pe care stă se va rupe 
si va ea cădea, înghițită de întuneric. 

Ar fi chiar atât de rău? 

Pe fată o doare capul. Este o durere îndepărtată, de parcă ar fi durerea altcuiva. Durerea începe de 
la frunte, se întinde spre tâmple și apoi spre maxilar. Își imaginează capul ca pe un ou care a început să 
se crape, fisurile din coajă întinzându-se pe toată suprafaţa. Își freacă tâmplele cu mâinile si încearcă să 
se concentreze. 

Îşi amintește vag că a fost trântită de pământul stâncos, iar și iar, prinsă de gleznă de o forță prea 
puternică pentru a-i rezista, cu capul lovindu-se de stâncile neiertătoare. Totuşi, parcă i s-a întâmplat 
altcuiva. Amintirea, ca o durere, pare atât de îndepărtată. 

În întuneric e pace. Nu va trebui să-și amintească bătaia, durerea care a urmat sau ce a pierdut 
când această prăpastie fără fund a apărut în pământ. Dacă se va lăsa să alunece în hău, va putea să lase 
totul în urmă, pentru totdeauna. 

Ceva o trage înapoi. Ceva din interiorul ei îi spune că nu ar trebui să fugă de durere, că ar trebui să 
se întoarcă. Să continue să lupte. 

În întunericul de sub ea vede o licărire albastră, o lumină solitară. Inima îi tresare când o vede. 
Luminiţa aceea îi aminteşte pentru ce a luptat şi de ce este atât de rănită. La început, luminita este ca un 
punct, ca atunci când priveşte cerul nopții şi vede o stea singuratică. Curând, luminita se extinde si se 
mărește, ca o cometă ce vine spre ea. Fata tremură pe marginea prăpastiei. 

Si apoi, el plutește în fata ei, strălucitor, la fel ca ultima dată când l-a văzut. Părul lui negru 
carliontat si dezordonat, ochii lui verzi ca smaraldul privind fix în ai ei — este exact asa cum și-l 
amintește. El îi zambeste, cu zâmbetul acela irezistibil, şi îi întinde o mana. 

— Marina, este în regulă, îi spune el. Nu mai trebuie să lupti. 

Muschii ei se relaxează la auzul vocii lui. Întunericul ce se întinde sub ea nu mai pare atât de 
neplăcut. Ea își pune un picior deasupra abisului. Capul pare să nu o mai doară la fel de tare. Mai 
înaintează un pas. 

— Asa, spune el. Vino acasă cu mine. 

Aproape că îl ia de mână. Totuși, ceva nu este în regulă. Își mută privirea de la ochii lui, de la 
zâmbetul lui, și vede cicatricea. O cicatrice groasă, vinetie, îi înconjoară gâtul. Ea isi retrage mâna si 
aproape că alunecă de pe marginea prăpastiei. 

— Nu este real! ţipă ea, regdsindu-si vocea. Își pune picioarele ferm pe pământul stâncos si se 
îndepărtează de întuneric. 

Priveşte cum zâmbetul băiatului carliontat se transformă în ceva crud si rău, o expresie pe care nu 
a văzut-o niciodată pe chipul său. 

— Dacă nu este real, atunci de ce nu te poţi trezi? o întreabă el. 

Ea nu ştie. Este blocată aici, pe marginea prăpastiei, în acest loc, între băiatul cu carlionti negri si 
întuneric — la iubit cândva, dar acesta nu este el cu adevărat. Este cel care a adus-o aici; este cel care a 


bătut-o atât de rău si care a distrus acest loc pe care l-a iubit. Iar acum, el îi spurcă amintirile. ÎI fixează 
cu privirea. 

— Mă voi trezi, nenorocitule. Voi veni dupa tine. 

Ochii lui lucesc şi încearcă să adopte o expresie amuzantă; dar ea ştie că el este furios. Trucul lui 
pervers nu a funcționat. 

— Ar fi fost pașnic, prostuto. Puteai să te arunci în întunericul de jos. Ti-am oferit milă. 

El începe să se retragă în prăpastie, lăsând-o singură în acest loc. Cuvintele lui plutesc spre ea. 
Acum tot ce te așteaptă este şi mai multă durere. 

— Aşa să fie, spune ea. 


Băiatul cu un singur ochi stă cu capul pe pernă în închisoarea lui. Stă cu mâinile încrucișate pe 
piept — nu are de ales; braţele sale sunt legate în interiorul unei cămăși de forță. Unicul său ochi se uită 
plictisit pe pereţii albi, captusiti si moi. Usa nu are clanta si nu se întrevede nicio modalitate de a scăpa. 
Nasul îl mănâncă şi isi îngroapă fata în umăr ca să se scarpine. 

Când îşi ridică privirea, vede o umbră pe perete. Cineva stă în spatele lui. Băiatul cu un singur ochi 
tresare când două braţe puternice se așază pe umerii lui şi strâng ușor. Vocea puternică îi sună chiar în 
ureche. 

— Te-as putea ierta, îi spune vizitatorul. Esecurile tale, insubordonarea... Într-un fel, a fost vina 
mea. Încă de la început, n-ar fi trebuit să te trimit la ei. Să te infiltrezi printre ei. E normal si firesc să 
dezvolti... simpatii. 

— Lider lubit..., spune batjocoritor băiatul cu un singur ochi. Se zbate în cămaşa de forță. Ai venit 
să mă salvezi? 

— Exact, spune individul cu o voce de tată mândru, ignorând tonul sarcastic al băiatului. Ar putea 
fi ca înainte. Cum ţi-am promis mereu. Am putea stăpâni împreună. Uite ce ti-au făcut, cum te tratează. 
Eşti atât de puternic, iar tu îi laşi să te lege ca pe un animal... 

— Am adormit, nu-i asa? întreabă băiatul cu un singur ochi. Visez. 

— Da. Dar împăcarea noastră va fi reală, băiatul meu. Mâinile puternice se desprind de pe umerii 
băiatului și încep să-i dezlege cămașa de forță. În schimb, îmi doresc un lucru mărunt, continuă 
vizitatorul. O demonstraţie a loialității tale. Pe scurt, spune-mi unde îi găsesc. Unde te găsesc pe tine. 
Semenii mei — semenii nostri — vor fi acolo înainte să apuci să te trezesti. Te vor elibera si iti vei 
recâștiga onoarea. 

Băiatul cu un singur ochi nu pare interesat de propunerea bărbatului. Simte cum cămașa de forță 
se lărgeşte, pe măsură ce cataramele sunt desfăcute. Se concentrează și își aminteşte că acesta este un vis. 

— M-ai aruncat ca pe un gunoi, spune băiatul. De ce eu? De ce acum? 

— Mi-am dat seama că a fost o greșeală, spune bărbatul printre dinţi. Esti mâna mea dreaptă. Eşti 
puternic. 

Este pentru prima dată când băiatul cu un singur ochi îl aude pe bărbat cerându-și scuze. Băiatul 
pufneste în râs. Ştie că asta este o minciună. Bărbatul a venit pentru că îl crede slab. Îl manipulează. Îi 
testează slăbiciunile. 

Dar acesta este doar un vis. Visul băiatului cu un singur ochi. Asta însemnând regulile lui. 

— Ce zici? întreabă bărbatul, cu răsuflarea fierbinte, la urechea băiatului cu un singur ochi. Unde 
te-au dus? 

— Nu ştiu, răspunde cu sinceritate băiatul. Băiatul chiar nu ştie unde este această celulă căptușită. 
Ceilalţi s-au asigurat că nu vede nimic. Cât despre... cum ai spus? Împăcare? Am o contraofertă, bătrâne. 

Îşi imaginează arma preferată, lama în formă de ac, care se atașează la încheietura mâinii și exact 
aşa apare. O activează, străpunge țesătura cămăşii de forță şi se răsuceşte pentru a înfige lama în inima 
bărbatului. 


Dar bărbatul a dispărut deja. Băiatul cu un singur ochi strange din dinți cu amărăciune, dezamăgit. 
Începe să-şi dezmorteasca brațele. Când se va trezi, va fi în același loc, iar brațele lui vor fi din nou 
legate. Nu-i pasă de celula căptușită. Se simte confortabil si nu este nimeni să-l deranjeze. Pentru o 
vreme, ar putea sta liniștit aici. Să mediteze. Sa-si revină. 

Cu toate acestea, când va fi pregătit, băiatul cu un singur ochi se va elibera si va merge mai 
departe. 


Este începutul iernii, băiatul se plimbă pe un teren de fotbal. Iarba este uscată si sfărâmicioasă. Se 
frânge sub picioarele lui. În stânga și în dreapta, tribunele de metal sunt complet goale. Aerul miroase a 
foc, iar o rafală de vânt suflă cenușă pe obrajii băiatului. 

Se uită în sus la tabela de marcaj. Becurile portocalii pâlpâie, de parcă curentul electric s-ar tot 
întrerupe. 

Dincolo de tabela de marcaj, băiatul vede liceul... sau ce a mai rămas din el. Acoperișul s-a 
prăbușit, spulberat de o rachetă. Toate ferestrele sunt sparte. În fata lui sunt câteva bănci școlare 
distruse, cu blaturile din plastic înfipte în pământ ca niște pietre funerare, toate aruncate afară de forța 
care a distrus școala. 

O vede la orizont, plutind peste oraș. Este nava de luptă. Rataceste la orizont ca un scarabeu 
musculos din metal cenușiu şi rece. 

Băiatul nu simte altceva decât resemnare. Are amintiri frumoase de aici, din această școală, în acest 
oraş. Pentru o vreme a fost fericit aici, înainte ca totul să devină un iad. Acum nu mai contează ce se 
întâmplă cu acest loc. 

Se uită în jos şi îşi dă seama că ţine în mână resturile unui almanah. Cu poza ei. Părul blond drept, 
pometi perfecţi, ochi albaștri. Un zâmbet de parcă te-ar invita la o glumă în particular. Amintindu-si cele 
întâmplate, simte o gheară în stomac la vederea ei. 

— Nu așa ar trebui să fie. 

La auzul vocii, băiatul se uită în jur — melodioasa si calmă, în contrast total cu acest loc ars. Un 
bărbat traversează terenul de fotbal venind spre el. Este îmbrăcat neobișnuit: un pardesiu maro peste un 
pulover, nişte pantaloni kaki și pantofi. Ar putea fi un profesor de matematică, dar bărbatul acesta are 
un aer regal în postura lui. 

— Cine esti? întreabă băiatul alarmat. 

Bărbatul se opreşte la câțiva pași depărtare. Îşi ridică mâinile în semn că nu vrea probleme. 

— Aceea de acolo este nava mea, spune calm bărbatul. 

Băiatul isi inclesteaza pumnul. Bărbatul nu seamănă cu cel pe care l-a văzut în Mexic, dar aici, in 
vis, ştie că este adevărat. 

Se duce spre el. De câte ori a doborât un jucător adversar pe acest teren? Un fior se ridică din iarba 
ofilită si îi trezește spiritul băiatului. ÎI pocneste pe bărbat cu putere, chiar în maxilar, apoi îl izbeste cu o 
lovitură de umăr. 

Bărbatul cade la pământ şi se întinde pe spate. Băiatul sare pe el cu un pumn ridicat, iar în cealaltă 
mână ţine strâns poza ei. 

Nu ştie ce să facă acum. Se aştepta la o luptă. 

— Am meritat asta, spune bărbatul, privindu-l pe băiatul care are atâta ură în ochi. Știu ce s-a 
întâmplat cu iubita ta şi... îmi pare rău. 

Băiatul se dă un pas înapoi. 

— Tu... tu ai ucis-o, spune el. lar acum îți pare rău? 

— Nu am intenționat să fac asta! spune bărbatul plângând. Nu eu am pus-o în pericol. Dar, cum 
spuneam, îmi pare rău că a fost rănită. 

— Ucisă! spune băiatul printre dinţi. Ucisă, nu rănită. 


— Ceea ce consideri tu mort şi ceea ce consider eu mort... sunt două lucruri foarte diferite. 
Acum băiatul ascultă. 
— Ce vrea să însemne asta? 

— Dacă vom continua să ne luptăm, va fi doar ură și durere. Asta nu este calea mea. Eu nu vreau 
asta. Te-ai gândit vreodată la ceea ce îmi doresc? S-ar putea să nu fie chiar atât de rău. 

Bărbatul nu încearcă să se ridice. Băiatul simte că deţine controlul. Îi place asta. Şi atunci observă 
cum iarba uscată se schimbă. Revine la viata, verde ca smaraldul, răspândindu-se de sub bărbat. De fapt, 
băiatului i se pare că și soarele începe să strălucească mai tare. 

— Vreau ca vieţile noastre — ale tuturor — să fie mai bune. Vreau să ne maturizam și să trecem peste 
aceste mici neînţelegeri, spune bărbatul. Înainte de toate, sunt un savant. Mi-am petrecut viata studiind 
minunile Universului. Știu că ti-au povestit despre mine. Multe din ce ti-au spus sunt minciuni, dar este 
adevărat că am trăit secole. Ce înseamnă moartea pentru unul ca mine? Doar un inconvenient temporar. 

Fără să-şi dea seama, băiatul începe să frece nervos între degete bucata de hârtie. Degetul mare 
trece peste linia maxilarului fetei. Bărbatul zambeste și dă din cap spre pagina de almanah. 

— De ce... de ce as avea încredere în tine? reușește să întrebe, îndurerat, băiatul. 

— Dacă nu ne-am mai lupta, dacă m-ai asculta puţin, vei vedea. Vocea bărbatului sună atât de 
sincer. Vom avea pace. lar tu o vei avea înapoi. 

— O voi avea înapoi? întreabă băiatul, uluit, speranţa făcându-i pieptul să tresalte. 

— O pot face cum a fost, spune bărbatul. Aceeaşi putere care a readus-o la viață pe prietena ta Ella, 
acum este a mea. Lasă-mă să le arăt tuturor că m-am schimbat. 

Băiatul aruncă o privire la poza pe care o ţine în mână și constată că s-a schimbat. Se mișcă. Fata 
blondă loveşte cu pumnii din interiorul pozei, de parcă ar fi închisă în spatele unui perete din sticlă. 
Băiatul poate citi după buze. Ea îl roagă să o ajute. 

Bărbatul întinde mâna. Vrea ca băiatul să-l ajute să se ridice. 

— Ce zici? Încetăm lupta? 


Capitolul 1 (John) 


Camera asta îmi aminteşte de cele în care eu si Henri obisnuiam să locuim la început. Moteluri 
vechi în care proprietarii nu au mai investit din anii şaptezeci. Pereţii sunt din panouri din lemn, covorul 
este mâncat de molii, iar patul pe care stau este rigid și putred. Un birou, care stă sprijinit de perete, are 
sertarele pline cu haine de toate mărimile si toate felurile. Camera nu are televizor, dar are un radio cu 
ceas cu cifre din hârtie, fiecare minut fiind marcat cu un sunet sec. 

4:33 A.M. 

4:34 A.M. 

4:35 A.M. 

Stau aici, la Patience Creek Bed & Breakfast, şi ascult timpul cum trece. 

Pe peretele de lângă patul meu stă un tablou care imită o fereastră. Camera, fiind la subsol, nu are 
ferestre, așa că presupun că designerii au făcut tot ce au putut. Scena ce se “vede” prin fereastra mea 
este însorită, cu iarbă verde şi înaltă, unduită de bătaia vântului, iar în depărtare se vede forma unei 
femei care îşi îndeasă o pălărie pe cap. 

Nu ştiu de ce au amenajat camera să arate așa. Poate că au vrut să dea un sentiment de normalitate. 
Dacă este așa, nu dă rezultate. În schimb, camera pare să amplifice toate sentimentele care te încearcă 
atunci când stai într-un motel dărăpănat — singurătate, disperare, eşec. 

Iar eu am o mulțime de astfel de sentimente. 

lată ce are această cameră, si altele ca ea nu au: un tablou pe perete? Dă-l la o parte si vei vedea un 
monitor cu imagini de la camerele de securitate de peste tot din Patience Creek Bed & Breakfast; o 
cameră de supraveghere centrată pe ușa de la intrarea din față a cabanei pitoreşti, care se află deasupra 
acestei camere subterane; o altă cameră orientată spre pajistea perfect întreținută, care se întâmplă să fie 
exact de dimensiunile necesare aterizării unei aeronave de dimensiuni medii, plus alte zeci de alte 
camere care supraveghează proprietatea. Locul acesta a fost construit de nişte oameni foarte paranoici, 
care se gândeau la o posibilă invazie, un scenariu apocaliptic. 

Oamenii se așteptau să vină ruşii, nu mogadorienii. Dar chiar și aşa, cred că paranoia lor a fost 
indreptatita. 

Sub patul acesta neplăcut, situat la douăzeci și cinci de mile sud de Detroit, aproape de malul 
Lacului Erie, se află alte patru niveluri subterane. Deci secretul a fost, practic, uitat. Facilitatea Patience 
Creek a fost construită inițial de către CIA în timpul Războiului Rece, ca să poată ieși din iarna 
nucleară!. În ultimii douăzeci si cinci de ani, facilitatea nu a mai fost renovată și, conform celor spuse de 
gazdele noastre din guvernul SUA, toți cei care au ştiut despre acest loc sunt fie morți, fie pensionari, 
ceea ce înseamnă că nimeni nu le-a spus despre asta adepților ProMog. Am avut noroc cu un general pe 
nume Clarence Lawson, pensionar, care a fost rechemat la datorie când au apărut navele de luptă 
mogadoriene și şi-a amintit despre acest loc. 

Preşedintele şi ceea ce a mai rămas din Statul Major nu sunt aici; ei sunt undeva în siguranţă, 
probabil într-un loc mobil, locaţia nefiind divulgată nici măcar nouă, aliații extratereștri. Unul din Statul 
Major o fi decis că preşedintele nu este în siguranţă în preajma noastră, aşa că iată-ne aici cu generalul 
Lawson, el fiind singurul căruia îi dăm raportul. În conversaţia noastră, preşedintele mi-a spus că vrea 
să colaborăm, că avem sprijinul său deplin împotriva lui Setrakus Ra. 


1 Scenariul unei ierni nucleare prezice că incendiile uriașe cauzate de exploziile nucleare (în special în zonele urbane) ar duce 
la creșterea masivă a fumului întunecat și a particulelor de aerosoli din troposfera superioară / stratosferă. La 10-15 km 
deasupra suprafeţei Pământului, absorbţia luminii solare ar încălzi si mai mult fumul, ridicându-l în stratosferă unde fumul 
ar persista ani de zile, neexistând nicio ploaie care să-l spele. Acest lucru ar bloca si mai mult lumina soarelui să ajungă la 
suprafaţă, făcând ca temperaturile de la suprafața planetei să scadă drastic. (N. TR.) 


De fapt, preşedintele a spus multe lucruri. Detaliile sunt neclare în mintea mea. Eram în stare de 
soc cand am vorbit cu el si nu prea l-am ascultat. Părea amabil. Mă rog. 

Vreau doar să termin asta. 

Sunt treaz de când... Ei bine, nu ştiu sigur de când sunt treaz. Ştiu că ar trebui să încerc să dorm, 
dar când închid ochii văd chipul lui Sarah. Îi văd chipul din acea primă zi la Liceul Paradise, pe jumătate 
ascuns în spatele unui aparat de fotografiat şi zâmbind în timp ce îmi face o poză. Apoi imaginaţia mea 
o ia razna si văd acel chip palid si plin de sânge, lipsit de viata, aşa cum cred că arată acum. Deschid 
ochii si simt crampe la stomac, simt că trebuie să mă încolăcesc de durere. 

În schimb, rămân treaz. Așa mi-am petrecut ultimele câteva ore, singur în acest loc ciudat, 
încercând să ajung în punctul în care voi putea dormi... ca un mort. 

Exersez. Este singura speranţă pe care o mai am. 

Stau în pat si privesc în oglinda agatata deasupra biroului. Părul mi-a cam crescut si am cearcane la 
ochi. Asta contează mai puţin. Mă uit la mine... 

Şi apoi dispar. 

Reapar. Respir adânc. 

Devin invizibil din nou. De data asta, Invizibilitatea durează mai mult. O menţin cat de mult pot. 
Mă uit la spaţiul gol din oglindă, unde ar trebui să fie reflexia mea și ascult cum se schimbă cifrele de 
hârtie ale ceasului. 

Cu Ximic, aş putea copia orice Moștenire pe care o văd. Rămâne doar să învăţ să folosesc acea 
Moştenire, ceea ce nu este ușor, cum nu-i ușor nici atunci când Moştenirea apare în mod natural. 
Vindecarea Marinei, Invizibilitatea lui Şase, Privirea de Piatră a Danielei, cum îi spune ea — acestea sunt 
abilităţile pe care le-am copiat până acum. Voi învăţa mai multe, atâtea câte voi putea. Mă voi antrena cu 
aceste noi Mosteniri până ce vor deveni ceva natural, precum Lumenul. Apoi voi relua procesul. 

Am atâta putere şi doar un singur lucru pe care mi-l doresc: distrugerea tuturor mogadorienilor de 
pe Pământ. Inclusiv şi in mod special pe Setrakus Ra, asta dacă mai este în viata. Şase crede că e posibil 
să-l fi ucis în Mexic, dar eu nu cred până ce mogii nu se predau sau îi văd cadavrul. O parte din mine 
speră să mai fie în viata, ca să pot fi eu cel care îi aduce nenorocitului sfârşitul. 

Un final fericit? Asta vrea să exprime imaginea din fereastră. Am fost prost că am crezut vreodată 
așa ceva. 

Pittacus Lore, ultimul, cel pe care l-am găsit ascuns în buncărul lui Malcolm Goode, a avut și el 
Ximic, dar nu a fost suficient. Nu a putut opri invazia mogadorienilor pe Lorien. Când a avut ocazia să-l 
omoare pe Setrakus Ra cu secole în urmă, nici el nu a putut s-o facă. 

Dar istoria nu se va repeta. 

Aud paşi pe hol care se opresc în dreptul ușii mele. 

Chiar dacă Daniela şi Sam vorbesc încet dincolo de usa din oțel masiv, îi pot auzi datorită 
simţurilor mele sporite. 

— Poate că ar trebui să-l lăsăm să se odihnească, spune Daniela. 

Nu am mai auzit-o vorbind pe un astfel de ton blând. De obicei, Daniela vorbeşte aspru şi plină de 
entuziasm. În doar câteva zile, a lăsat în urmă vechea ei viata si s-a alăturat războiului nostru. Deşi nu a 
avut prea multe opțiuni, având în vedere că mogadorienii i-au distrus viața pe care o ducea înainte. 

Războiul nostru a mai distrus o viaţă unui om. 

— Nu-l cunoşti. Îți spun eu că nu doarme, îi dă replica Sam cu o voce ragusita. 

Stând în această cameră întunecată, reflectând la pagubele pe care le-am provocat, am început să 
mă întreb: Cum ar fi fost viata lui Sam dacă eu si Henri am fi ales să ne mutăm în Cleveland sau Akron 
sau in altă parte decât Paradise? Ar mai fi primit Mosteniri? Fără el aș fi fost într-o stare mai rea decât 
acum, poate chiar mort. Asta e sigur. 

Totuși, daca nu ne-am fi întâlnit niciodată, Sarah ar fi fost încă in viata. 


— Of, bine, dar să ştii că nu vreau să vorbesc cu el despre noapte bună. Tipul este un extraterestru 
super-erou; tot ce ştiu este că doarme trei ore pe noapte agăţat de tavan, îi spune Daniela lui Sam. 

— Doarme la fel ca noi. 

— Mă rog. Ideea e că poate are nevoie să fie lăsat în pace, pricepi? O să iasă după ce isi pune ordine 
în gânduri. După ce o să... 

— Nu. Va vrea să ştie asta, zice Sam și bate încet în ușa mea. 

Ma dau jos din pat si merg să deschid ușa. Sam are dreptate, desigur. Vreau să știu, indiferent ce s- 
a întâmplat. Vreau să fiu distras. Vreau un impuls. 

Sam clipeste de câteva ori când usa se deschide si se uită direct prin mine. 

— John? 

Îmi ia câteva secunde să-mi dau seama că sunt încă invizibil. Când apar în fata lor, Daniela face un 
pas înapoi. 

— Să-mi trag una! 

Sam abia dacă își arcuieşte o sprânceană. Are ochii roşii. E prea obişnuit cu noi ca să fie surprins. 

— Scuze, îmi exersez Invizibilitatea. 

— Ceilalţi ajung în zece minute, îmi spune Sam. Știu că vrei să fii acolo când vor ateriza. 

Dau din cap şi închid usa în urma mea. 

Iluzia de motel dispare imediat ce ies din cameră. Holul, mai degrabă un tunel, are pereţii albi și 
este luminat de neoane. Îmi aminteşte de tunelurile de sub Ashwood Estates, doar că locul acesta a fost 
construit de oameni. 

— Am un aparat video în camera mea, zice Daniela, încercând să facă conversație pe măsură ce toți 
trei înaintăm pe holurile identice ale acestui complex ca un labirint. Când vede că nici eu, nici Sam nu-i 
răspundem, continuă. Aveţi și voi la fel? E o nebunie, nu? Nu am mai văzut un video de ani de zile. 

Înainte de a răspunde, Sam se uită la mine. 

— Eu am găsit un Game Boy? sub saltea. 

— La naiba! Nu vrei să facem schimb? 

— Nu are baterii. 

— Atunci, lasă. 

Pot auzi zumzetul îndepărtat al generatoarelor și al uneltelor, mormăitul oamenilor care lucrează. 
Un dezavantaj al facilitatii Patience Creek este că, fiind un loc uitat, toate sistemele de aici sunt vechi. 
Din motive de securitate, generalul Lawson a decis ca operaţiunea de modernizare a sistemelor să se 
facă fără a folosi civili. Cred că sunt aproape o sută de ingineri militari care lucrează non-stop pentru a 
aduce acest loc la nivelul zilelor noastre. Noaptea trecută, când am ajuns aici, l-am văzut pe Malcolm, 
tatăl lui Sam, care era deja aici, ajutând o echipă de electricieni să instaleze o parte din tehnologia 
mogadoriană recuperată de la Ashwood Estates. Din punctul de vedere al armatei, Malcolm este un 
expert în extratereştri. 

Conversatia dintre Sam si Daniela s-a terminat, dar imi dau seama imediat că este din cauza mea. 
Sunt tăcut, privesc drept in fata si sunt sigur că expresia mea este nepăsătoare. Ei nu ştiu cum sa mă 
abordeze. 

— John, eu... 

Sam îşi pune mâna pe umărul meu si îmi dau seama că vrea să spună ceva despre Sarah. Știu că ce 
i s-a întâmplat ei l-a rănit rău. Au crescut împreună. Dar nu vreau să vorbesc despre asta acum. Nu 
vreau să jelesc până nu se termină totul. 


2 Game Boy este o consolă de jocuri portabilă produsă de către firma Nintendo, lansată în 1989. Consola Game Boy a fost 
prima consolă portabilă de succes si este predecesorul tuturor celorlalte sisteme din linia de produse Game Boy. Unul dintre 
cele mai bine vândute jocuri pentru Game Boy a fost Tetris. (N. Tr,) 


Ma fortez să zambesc. 

— Ti-au dat vreo casetă pentru aparatul video? o întreb pe Daniela, încercând stângaci să schimb 
subiectul. 

— Wrestle Mania III, spune ea şi se strâmbă. 

— La naiba, da! Danny, trec mai târziu s-o iau, spune Nouă zâmbind, ieşind de pe unul dintre 
multele holuri. 

Dintre toți, Nouă pare cel mai odihnit. A trecut doar o zi de când el si Cinci s-au bătut ca chiorii în 
New York. L-am vindecat pe uriașul nostru când eram în New York, iar rezistenţa sa supranaturală a 
făcut restul. Ne loveşte cu putere in spate, pe mine si pe Sam, si se alătură procesiunii. Desigur, Nouă se 
poartă de parcă nimic nu s-a întâmplat și, sincer, prefer asta. 

În timp ce înaintăm, arunc o privire pe holul de unde a venit Nouă. Patru soldaţi bine înarmaţi stau 
de pază. 

— E păzit? îl întreb pe Nouă. 

— Da, Johnny. Au nişte celule destul de dărăpănate, inclusiv una capitonată. Dolofanul este legat 
în cămaşă de forță si nu pleacă nicăieri. 

— Asta e bine, zice Sam. 

Incuviintez dând din cap. Cinci este un psihopat şi merită să fie închis. Dar dacă vreau să fac totul 
pentru a câștiga acest război, nu ştiu cât timp ne vom permite să-l ținem închis. 

Cotim după colt si vedem usa ascensorului. Neoanele luminează puternic si îl vad pe Sam 
frecandu-si nasul. 

— Frate, mi-e dor de apartamentul tău de lux, îi spune Sam lui Nouă. A fost singura ascunzătoare 
în care am avut lumină caldă. 

— Da, si mie mi-e dor, îi răspunde Nouă cu o nota de nostalgie în glas. 

— Locul ăsta îmi dă deja migrene serioase. Ar trebui să primesc o telecomandă pentru video. 

O întrerupere scurtă a curentului face ca neoanele să pâlpâie deasupra capetelor noastre şi, dintr- 
odată, lumina pare mai suportabilă. Toată lumea, cu excepția mea, se opreşte să privească în sus. 

— Ei bine, asta a fost o sincronizare tare ciudată, spune Daniela. 

— Totuşi, e mai bine asa, nu? zice Sam de lângă mine. 

Apăs butonul pentru a chema liftul. Ceilalţi se adună în spatele meu. 

— Deci... au adus-o aici? întreabă Nouă cât de încet poate. 

— Da, îi răspund, gândindu-mă la nava lorică ce coboară chiar acum spre Patience Creek, în care 
sunt prietenii şi aliații mei, împreună cu iubita mea. 

— Asta e bine, spune Nouă, apoi tuseste în pumn. Adică, nu e bine. Dar măcar putem să ne luăm 
adio. Intelegi tu. 

— Nouă, înţelegem ce vrei să spui, zice Sam cu blandete. Stim ce vrei să spui. 

Dau din cap, preferând să nu răspund. Când ușile liftului se deschid în fata noastră, cuvintele vin 
de la sine. 

— Asta va fi fost pentru ultima dată, spun, fără să mă întorc spre ceilalți. Am terminat cu luatul 
adio de la cei dragi. Am terminat cu sentimentalismele. Am terminat cu jelitul. Începând de azi, îi vom 
ucide până vom învinge. 


Capitolul 2 (Şase) 


Metalul contorsionat scrasneste. Praful si cenuşa imi biciuiesc fata, vântul suflă cu o sută de mile la 
oră, iar eu continui să-l intensific. Un foc de blaster mă îmi provoacă o arsură pe picior, dar o ignor. O 
bucată dintr-un Skimmer explodat cade lângă mine. Câţiva centimetri mai aproape si as fi fost strivita. 

O ignor şi pe asta. Dacă este nevoie, voi muri aici. 

Dincolo de craterul gol, unde cândva a fost Sanctuarul, Setrâkus Ra se îndreaptă spre rampa navei 
sale. Nu-l pot lăsa să se întoarcă pe Anubis. Îmi concentrez Telekinezia, nu-mi pasă de consecinţe. Arunc 
asupra lui tot ce a adunat tornada, iar el împinge înapoi. Îi simt puterea ciocnindu-se de a mea, iar cele 
două puteri invizibile se ciocnesc ca două valuri uriașe, ridicând în aer metalul zdrobit, praful si 
pietrele. 

— Mori, mori, mori... 

Sarah Hart este lângă mine. Îmi strigă ceva la ureche, dar nu aud din cauza vuietului luptei. Ma 
prinde de umeri si începe să mă scuture. 

— Mori, mori, mori... 

— Şase! 

Oftez adânc și mă trezesc. Nu Sarah mă scutură de umeri. E Lexa, pilotul nostru, care stă în spatele 
manselor. Prin parbrizul, cabinei abia reuşesc să arunc o privire asupra peisajului rural peste care 
zburăm. În reflexie citesc îngrijorarea de pe chipul Lexei. 

— Ce este? o întreb încă buimacă, împingându-i mâna uşor. 

— Vorbeai în somn, îmi spune Lexa şi se întoarce să privească înainte, ruta noastră de zbor fiind 
trasată pe ecranul din fata ei. 

Stau cu picioarele pe bord, genunchii aproape că îmi ating pieptul. Degetele de la picioare mi-au 
amortit şi simt ace. Îmi cobor picioarele şi mă întind, apoi arunc o privire în întunericul de afară. 
Privelistea de la tara este înlocuită de apa neagră-albastră a Lacului Erie. 

— Cât de aproape suntem de coordonatele pe care ni le-a trimis Malcolm? o întreb pe Lexa. 

— Aproape. Cam la zece minute. 

— Şi eşti sigură că am scăpat de ei? 

— Da, Şase, sunt sigură. Am doborât ultimul Skimmer când eram deasupra Texasului. De Anubis 
am scăpat mult mai înainte. Se pare că nava de luptă nu a vrut să continue urmărirea. 

Îmi trec mâinile peste față și prin părul murdar și lipicios. Anubis şi-a oprit urmărirea. De ce? 
Pentru că se grăbeau să-l ducă pe Setrakus Ra undeva? Pentru că era pe moarte? Sau poate că murise 
deja? 

Ştiu că l-am rănit. Am văzut bucata aceea de metal străpungând pieptul nenorocitului. Nu multi ar 
supraviețui unei asemenea răni. Dar aici vorbim despre Setrakus Ra. Nu stim cât de repede se poate 
vindeca sau ce tehnologie are pentru a se pune repede pe picioare. Totuși, bucata de metal i-a trecut 
direct prin inimă. Am văzut cu ochii mei. Ştiu că l-am nimerit. 

— Trebuie să fie mort. Trebuie, repet eu încet. 

Mă ridic din scaunul pilotului, dar Lexa mă prinde de antebrat înainte să ies din cabină. 

— Șase, ai făcut ceea ce trebuia, îmi spune ea ferm. Ai făcut ceea ce ai crezut că este mai bine. 
Indiferent ce se întâmplă, dacă Setrakus Ra este mort sau mai trăieşte... 

— Dacă mai trăieşte, înseamnă că Sarah a murit degeaba. 

— Nu a murit degeaba. Te-a scos de acolo. Te-a salvat. 

— Trebuia să se salveze pe ea. 

— Ea nu a gândit aşa. Ea... Uite, nu am cunoscut-o prea bine pe fată, dar mi s-a părut că ştia care 
sunt riscurile. Ştia că luptăm într-un război. lar într-un război există şi sacrificii... Pierderi... Victime. 


— Nouă ne e ușor să vorbim. Suntem în viata. Îmi musc buza si îmi trag braţul. Crezi că... La naiba, 
Lexa. Crezi că, cu discuţiile astea pragmatice, celorlalţi le va fi mai ușor? Îi va fi mai uşor lui John? 

— A fost vreodată ceva ușor pentru voi? întreabă Lexa uitându-se la mine. De ce ar fi acum? Acesta 
este sfârşitul, Șase. Într-un fel sau altul, ne apropiem de sfârșit. Faci ceea ce trebuie să faci, apoi te 
gândeşti la asta si iti pare rău mai târziu. 

les din cabină, iar cuvintele Lexei îmi sună în ureche. Aș vrea să simt furie. Cine este ea să-mi 
spună cum să actionez? Nu pe ea au urmărit-o mogii toată viata. Ea a stat ascunsă ani de zile, fără ca 
măcar să încerce să intre în contact cu noi. A apărut acum doar pentru că și-a dat seama cât de disperată 
este situația noastră, că totul se joacă pe o singură carte. Cine este ea să-mi spună ce şi cum să mă simt? 

Treaba e că are dreptate. Are dreptate pentru că, sincer vorbind, nu as schimba nimic din ceea ce 
am făcut. M-as fi repezit asupra lui Setrâkus Ra chiar daca as fi știut ce se va întâmpla cu Sarah. Chiar 
daca ar fi fost în joc miliarde de vieți. 

A trebuit s-o fac. 

În cabina principală, cineva a acţionat pereții tactili pentru a activa paturile care ies din podea. Sunt 
aceleași paturi în care am dormit cu ani în urmă, când am venit pentru prima dată pe Pământ. Mi-am 
scrijelit numărul pe unul dintre ele. 

Trupul lui Sarah stă întins pe unul dintre aceste paturi, pentru că Universul are un simţ al 
umorului bolnav. 

Mark stă pe patul de lângă Sarah, dormind cu bărbia în piept. Are fața murdară şi plină de sânge 
uscat, ca noi toți. Nu a plecat de lângă Sarah de când ea s-a stins. Sincer, mă bucur că a reușit să 
adoarmă. Nu am reușit să mă descurc cu multele acuze pe care mi le-a adresat. Știu că este furios și 
rănit, dar abia aştept să cobor de pe nava asta înghesuită si să mă îndepărtez de el. 

Bernie Kosar stă întins pe podea lângă Mark. Mă vede ieșind din cabina pilotului şi se linişteşte. 
Vine şi se lipeşte de piciorul meu, scheunând încet. Mă aplec și îl scarpin absentă în spatele urechilor. 

— Mulţumesc, băiete, îi soptesc, iar BK scheaună din nou. 

Trec mai departe. Ella stă întinsă pe un alt pat, cu fata în perne. Zabovesc cu privirea asupra ei, 
suficient cât să mă asigur că mai respiră. Ella a fost prima care a murit ieri, doar că, cumva, ea a reuşit sa 
revină la viata. Când s-a aruncat în acea energie lorică din Sanctuar, a rupt vraja pe care o pusese asupra 
ei Setrakus Ra. Se pare că baia în energie lorică și moartea pe termen scurt dau efecte adverse. Ella s-a 
întors la noi... întreagă. Mă rog, nu sunt sigură dacă chiar întreagă. 

În cel mai îndepărtat colţ al navei îl găsesc pe Adam stând pe marginea unui alt pat. Privind la 
cearcănele din jurul ochilor lui şi la pielea sa incredibil de palidă, îmi dau seama că Adam nu a dormit 
deloc. A vegheat-o tot timpul pe Marina. Ea este întinsă pe acelaşi pat pe care stă Adam, cu ochii închişi, 
oribil de desfigurată, cu sânge uscat în jurul nasului. Setrakus Ra a zdrobit-o de pământ şi nu şi-a mai 
recăpătat cunoştinţa de atunci. Totuși rezistă, şi sper că John va putea s-o vindece. 

Când mă aşez pe patul din fata lui, Adam reuseste să schiteze un zâmbet. Un alt prieten de-al 
nostru zace în brațele lui. Praf aproape că a fost ucis. Desi este înfiorător de slăbit, Praf și-a mai revenit 
putin şi a reuşit să-și schimbe forma într-un pui de lup. Nu e chiar ceva fioros, dar e pe drumul cel bun. 

— Bună, doctore, îi spun lui Adam, păstrându-mi vocea joasă. 

Zambeste. 

— Ai fi surprinsă sa afli cât de puţine cunoștințe medicale primesc mogadorienii. Asta nu este o 
prioritate când majoritatea soldaţilor tăi sunt de unică folosinţă. Îşi întoarce capul şi o evaluează pe 
Marina. Totuşi, pulsul ei este puternic. Chiar si eu pot spune asta. 

Dau din cap. Exact asta voiam să aud. Mă întind spre Praf și îl scarpin pe bot. Drept răspuns, dă 
din piciorul din spate, dar nu sunt sigură dacă face asta de bucurie sau este efectul persistent al șocului 
electric la care a fost supus. 

— Arată ceva mai bine, îi spun lui Adam. 


— Da, curând va urla la lună, răspunde Adam, examinându-mă la rândul lui. Dar tu? Cum te 
simți? 

— Ca un rahat. 

— Îmi pare rău că nu am putut să fac mai mult. 

Când lupta de la Sanctuar se apropia de final, Adam si Mark au luat-o pe Marina si au dus-o pe 
nava Lexei înainte ca Setrakus Ra să o ucidă. Acela a fost momentul când eu si Sarah am rămas să-l 
înfruntăm singure pe Setrâkus Ra. 

— Ai făcut suficient. Ai salvat-o pe Marina. Ai adus-o aici. Eu... 

Privirea mi se duce involuntar spre Sarah. Adam îşi drege glasul ca să-mi distragă atenţia. Mă 
priveşte în ochi. 

— Nu a fost vina ta, spune el ferm. 

— Asta nu face situaţia mai ușoară. 

— Dar trebuia spusă. Acum e rândul lui Adam să-și întoarcă privirea. Se uită la Ella si se încruntă. 
Şase, sper că l-ai omorât. Treaba este că, la cum te cunosc, dacă ai fi ştiut ce se va întâmpla, te-ai fi oprit. 

Nu îl întrerup, chiar dacă ceea ce spune Adam despre mine s-ar pute să nu fie adevărat. E ciudat sa 
am, în același timp, speranţa că l-am ucis pe Setrakus Ra și sentimentul de vinovăţie pentru ceea ce s-a 
întâmplat cu Sarah, toate acestea dându-mi sentimentul că nu mi-am îndeplinit misiunea. Sunt un 
dezastru. 

— Vă respect pe toţi, continuă Adam. Voi, Garzii, majoritatea sunteți puternici şi aveţi compasiune. 
Este opusul semenilor mei. Eu... Eu aș fi continuat, indiferent ce s-ar fi întâmplat. 

Când eram la Sanctuar, Adam a avut un moment când l-ar fi putut ucide pe Setrakus Ra. Asta a 
fost înainte ca Ella să rupă vraja care îi lega viata de cea a străbunicului ei malefic. Chiar dacă ştia că o va 
ucide si pe Ella, Adam a lovit direct la jugulara lui Setrakus Ra. 

— Voi, continuă Adam după un timp, vă gândiţi la costuri, îi jeliti pe cei căzuți, încercați să faceţi 
tot ceea ce este mai bine. Vă invidiez pentru asta. Aveţi abilitatea de a şti ce este corect..., fără a fi nevoiți 
să luptati împotriva firii voastre. 

— Semeni cu noi mai mult decât crezi, îi spun. 

— As vrea să cred asta, dar, uneori, nu ştiu... 

— Cu toții avem regrete. Nu tine de natura firii. E vorba de a merge mai departe si de a fi mai bun. 

Adam deschide gura să răspundă, dar cuvintele nu ies. Se uită dincolo de mine. O strălucire 
albastră apare peste umărul meu. 

Ma întorc si o văd pe Ella stând pe patul ei. Încă mai este învăluită în energia lorică, ochii ei căprui 
strălucind în albastru-cobalt. Când vorbeşte, vocea ei sună ciudat, ca un ecou îndepărtat, ca atunci când 
Moștenire a vorbit folosindu-se de ea. 

— Nu trebuie să te simţi vinovat, îi spune ea lui Adam. Când am coborât de pe Anubis, am ştiut ce 
urmează să faci. Îmi doream s-o faci. 

Adam se holbează la Ella. 

— Dar eu... Când ai coborât de pe Anubis, nici măcar nu ştiam ce aveam să fac. 

— Ba da, ai ştiut. 

Adam se uită în altă parte, în mod clar incomodat de privirea Ellei. Nu-mi dau seama dacă se simte 
ușurat că Ella l-a iertat pentru ceea ce s-a întâmplat la Sanctuar. 

— lar tu, Şase, să ştii... Ella se întoarce spre mine acum. Când a părăsit această lume, Sarah s-a 
gândit la multe lucruri. Mai ales la John și la familia ei. Dar s-a gândit și la tine și la faptul că vei fi aici să 
ai grijă de John şi de noi ceilalți. 

— Ai fost în mintea ei când a murit? o întreb pe Ella, încercând să mă agat de noile ei Moşteniri 
extinse. 

Ella isi freacă nasul şi închide ochii, iar asta face ca încăperea să se întunece putin. 


— Încă încerc să mă obişnuiesc cu ceea ce pot face. Uneori îmi este greu să mă... deconectez. 

— Asta e tot la ce s-a gândit? 

Întrebarea a venit de la Mark. Nu ştiu când s-a trezit și de când ascultă conversaţia noastră. Se uită 
la Ella cu o speranţă disperată şi observ că buza de jos îi tremură. Ella se întoarce spre el şi mă întreb 
dacă nu cumva i s-au ars circuitele emoționale când Moștenire s-a instalat în ea. 

— De fapt, ce anume vrei să mă întrebi, Mark? 

— Eu... nimic. Nu e ceva important, spune Mark, acum privind în jos. 

— S-a gândit si la tine, Mark, îi spune Ella. 

Mark dă din cap si înghite în sec, încercând să nu-şi arate emoțiile. Mă uit atent la Ella si nu-mi dau 
seama dacă spune adevărul sau dacă încearcă să-l facă pe Mark să se simtă mai bine. Nu pot să citesc 
nimic în ochii ei electrificati. 

— Am ajuns, ne anunţă Lexa prin interfon. Coborâm. 

Lexa aterizează nava pe câmpul de lângă o cabană mică din bușteni. Privind locul acesta prin 
fereastră, e greu de crezut că de aici isi planifică guvernul contraatacul împotriva mogadorienilor. Cred 
că asta e si ideea. Soarele abia începe să se ridice deasupra Lacului Erie, razele sale roz mângâie 
suprafaţa apei. Este o scenă linistitoare și ar arăta mai degrabă a loc unde se retrag practicantii de yoga, 
dacă nu ar fi fost soldaţii înarmaţi și Humvee-urile lor camuflate la marginea pădurii. 

Sunt două grupuri care ne aşteaptă în fata cabanei, dar chiar si în starea mea zdruncinata, observ 
de la distanţă diferenţa dintre cele două tabere. Primul grup este format din ai noştri: John, Sam, Nouă, 
Malcolm si o fată pe care nu o cunosc, dar pe care am văzut-o la întâlnirea telepatică a Ellei. În spatele 
lor, la vreo zece metri, o întreagă unitate militară urmăreşte nava noastră cu un interes deosebit. Mie mi 
se pare că, deși armata colaborează cu Garzii, ei continuă să fie cu ochii pe noi. Împreună, dar separați. 

În grupul de soldaţi o recunosc pe agent Walker. În timp ce o privesc, o văd cum stinge nervos o 
țigară şi se întoarce să răspundă la întrebarea pusă de bătrânul de lângă ea. E clar că el este șeful. Tipul 
este bronzat, pare că tocmai l-au luat de pe terenul de golf. Arată ca unul care încă mai aleargă la 
maraton, are postura rigidă și muşchii tari. Poartă ţinută militară si are pieptul plin de decoraţii. Este 
înconjurat de vreo șase soldați înarmaţi — să-l protejeze de noi, sunt sigură. Doi tipi ies din grupul lui; 
sunt gemeni, dacă nu mă insel, si par a fi de vârsta mea, prea tineri pentru a putea fi cu adevărat soldaţi 
înrolați, desi poartă uniforme de cadeți, albastru deschis. 

Observ toate acestea în cele câteva secunde în care Lexa extinde rampa de coborâre din navă. 
Faptul că mă uit la cei care ne înconjoară, mă ajută să evit privirea lui John. Chipul lui este ca o mască, 
cu privirea de gheaţă, iar eu tot nu știu ce naiba as putea să-i spun. 

Grupul nostru, devastat de luptă, merge încet pe rampă. Aud murmur din partea observatorilor 
nostri militari și nu pot să remarc privirile incruntate pe fețele prietenilor nostri. Suntem murdari şi plini 
de sânge, bătuţi și epuizați. În plus, Ella emite acea strălucire slabă de energie lorică. Arătăm ca naiba. 

Malcolm își face loc şi se duce în întâmpinarea lui Adam, care o duce pe braţe pe Marina. Mark nu 
a ieşit din navă, a rămas lângă trupul neînsufleţit al lui Sarah. 

Înainte să-l pot opri, Sam mă îmbrățișează. Abia când mă strânge în braţe îmi dau seama cât de 
tare tremur. 

— Eşti în siguranţă acum, îmi sopteste el prin claia mea de păr murdar. 

Intepenesc, încercând să nu mă descompun chiar dacă asta îmi doresc, desi vreau să mă retrag din 
imbratisarea lui Sam. Mă uit spre John, dar el stă deja aplecat peste Marina, cu mâinile strălucindu-i în 
timp ce îi ţine capul. Pe chipul lui se citeşte o concentrare adâncă. Vindecarea durează mai mult decât ar 
trebui şi încep să-mi tin răsuflarea, îngrijorată că rănile pe care Setrakus Ra i le-a provocat Marinei sunt 
prea profunde. După un moment foarte lung în care toată lumea a privit într-o liniște totală, John 
oftează prelung si se dă înapoi. Marina pare să-și mai fi revenit, dar nu se trezește. 

— Este...? îşi începe Adam întrebarea. 


— A fost grav, dar acum este bine, îi răspunde John încet, cu o voce complet neutră. Are nevoie 
doar de puţină odihnă. 

Şi cu asta, John se îndepărtează de grupul nostru și urcă rampa navei. 

— John, stai, mă trezesc vorbind, chiar dacă nu știu ce urmează să-i spun în continuare. 

Se opreşte si se uită în direcția mea peste urmă, dar nu mă priveşte în ochi. 

— Îmi pare rău că nu am putut... s-o protejez. Vocea îmi tremură si, trebuie s-o recunosc, sună 
disperată. John, jur că l-am ucis. l-am străpuns inima aia blestemată. 

John dă din cap si vad cum vena de la gât îi zvâcneşte, de parca ar încerca să se controleze. 

— Nu noi suntem de vină pentru acțiunile duşmanilor noştri, îmi răspunde John, iar fraza sună de 
parcă ar fi fost exersată, ca si când ar fi ştiut că va veni această conversație. Fără să mai spună vreun 
cuvânt, urcă rampa și dispare în nava Lexei. 

Se aşterne o linişte sumbră. Personalul militar se întoarce în cabană. Probabil că are multe niveluri 
subterane în care să încapă toți. Nouă îi invita pe cei din grupul nostru înăuntru. Mă uit după John, Sam 
a rămas lângă mine. 

— Îmi pare rău, Șase, dar nu ai reușit. 

Este Ella. Stă lângă mine şi mă priveşte cu ochii ei goi, dar strălucitori de la energia lorică. Probabil 
că iar am început să tremur, pentru că Sam mă cuprinde cu braţul din nou. 

— Ce nu am reuşit? 

— Să-l omori. L-ai rănit grav, dar... încă îl simt undeva acolo. Setrakus Ra este în viata. 


Capitolul 3 (John) 


De îndată ce urc la bordul navei, Bernie Kosar vine în fata mea. Îşi tine coada între picioare, capul 
plecat, umil. Parcă şi-ar cere iertare. Scheaună încet, așteptându-se să-l lovesc cu un sul de ziare. 

Îmi ia câteva secunde să-mi dau seama de ce se comportă aşa. În Chicago, ultima dată când am 
văzut-o pe Sarah, l-am trimis pe BK cu ea. l-am spus lui BK să aibă grijă de ea. 

Oh, Doamne, BK, nu este vina ta, îi spun telepatic. Ingenunchez lângă el, îl iau de gâtul său blănos si 
il imbratisez. BK mă linge pe obraz şi începe să urle. În colțurile ochilor mi se adună lacrimi, primele de 
când vocea ei s-a stins în telefonul meu satelitar. 

Lacrimile nu sunt pentru mine. Mai întâi Şase, acum BK — vinovăția pe care o simt ei, mă distruge. 
Sarah a fost şi prietena lor. Pierderea lor este la fel ca a mea, dar mai grav este că amândoi cred că m-au 
dezamăgit, că îi voi invinovati. Ar fi trebuit să vorbesc cu Șase, să-i spun ceva, orice, dar nu mi-am găsit 
cuvintele potrivite. Ar fi trebuit să-i spun că doar două persoane sunt responsabile pentru ce i s-a 
întâmplat lui Sarah. 

Setrakus Ra... 

Şi eu. 

Niciodată nu m-am priceput să-mi exprim astfel de sentimente, să vorbesc despre mine, despre 
temerile si slăbiciunile mele. Într-adevăr, doar în fata unei singure persoane m-am simţit confortabil si 
m-am destăinuit. 

Sarah. 

Mă ridic, înaintez mai departe și o văd. In lumina slabă a navei, întinsă pe un patut, cu un cearceaf 
tras până la bărbie — pare că doarme. Părul ei blond este întins peste perna de sub capul ei. Pielea ei 
este palidă, atât de palidă încât nici buzele nu mai au culoare. Înaintez, parcă aș fi într-un vis. 

Mark James este și el acolo, stând lângă patul ei. Se ridică atunci când mă vede înaintând și am 
impresia că în ochii lui văd o privire ucigătoare. Pentru o clipă, am impresia că îmi va sta în cale. 
Probabil că s-a gândit de două ori la asta, pentru că s-a dat din drumul meu repede. Mânia din ochii lui 
este înlocuită de curiozitate, de parcă aş fi vreun animal ciudat. 

„Sau un extraterestru capabil de lucruri pe care nu le poate înțelege. 

Nu spune nimic când îngenunchez lângă Sarah. Trag cearceaful de pe trupul ei, este lipit acolo 
unde sângele scurs din rănile ei s-a uscat. Corpul ei este aproape sfasiat. 

Simt că ar trebui să plâng. Sau să urlu. Dar tot ce simt este un gol. 

Şi atunci, inconştient, mâinile mele se întind, acţionând dintr-o combinaţie de instinct și disperare. 
Apăs pe rănile ei, simt pielea ei rece sub degetele mele și las energia vindecătoare să curgă în ea. 

Când Sarah și Ella au fost rănite la Baza Dulce, am reușit să le vindec. Erau aproape moarte, dar le- 
am adus înapoi. Poate că... poate că încă mai există speranţă și acum. 

Mâinile mi se încălzesc. Strălucesc. Pielea ei palidă devine dintr-odată roz, iar inima îmi tresare. 

Este un truc al luminii. Moștenirea mea nu funcţionează. În Sarah nu a mai rămas nicio scânteie 
care ar mai putea fi reaprinsă. 

Las puterea să se topească. Acum, după ce am văzut pentru prima dată rănile lui Sarah, viziunea 
oribilă ce m-a bântuit în orele de așteptare a dispărut. A devenit realitate. Cu mâinile tremurânde, 
acopăr trupul lui Sarah cu cearceaful. 

Nu vreau să mă concentrez pe detaliile morbide. Nu vreau să rămân cu amintirea lor. Vreau să mă 
concentrez asupra chipului ei — o nuanţă de albastru în lumina mută. Nu pare că mai suferă, nu mai 
este încruntată și are ochii închiși. Buzele ei sunt încremenite pentru totdeauna într-un zâmbet aproape 
curios. Mă aplec și sărut acel zâmbet, fără a fi surprins de cât de reci sunt buzele ei. Apoi îmi pun capul 
pe pieptul ei. Cineva ar crede că îi ascult bătăile inimii, dar eu doar îmi iau adio. 


Nu plâng. Știu că ar vrea să nu fac asta. Insomnia pe care o simțeam mai devreme a dispărut. Simt 
că, în sfârşit, m-aş putea odihni aici, cu Sarah. 

— Asta-i tot? 

E Mark. Am uitat complet că este în încăpere cu mine. 

Întore capul spre el, dar fără să-l ridic. Mark se uită la mine cu pumnii strânşi, neclintit. 

— Poftim? îl întreb, surprins de cât de obosit a sunat. 

— Te-am întrebat: Asta-i tot? repetă el pe un ton dur de data asta. Asta-i tot ce o să faci? 

— Mark, nu mai este nimic de făcut. S-a dus. 

— Nu poti învia morţii? 

— Nu. Nu sunt Dumnezeu. 

Mark dă din cap, de parcă se aştepta la acest răspuns, dar tot este dezamăgit. 

— La naiba, spune el ca pentru sine, apoi mă priveşte direct în ochi. Dar la ce dracu’ esti tu bun? 

Nu vreau să fac asta cu el. Nu aici. Niciodată. Mă ridic încet, arunc o ultimă privire spre Sarah si 
mă îndrept spre rampa navei fără să mai spun un cuvânt. 

Mark îmi taie calea. 

— Te-am întrebat ceva. 

Pentru o clipă, tonul lui mă readuce în Paradise High. Ştiu că nu este aceeaşi glumă cu care ne-a 
chinuit pe mine și pe Sam — acum are o privire sălbatică, părul neingrijit și hainele murdare, de care i-ar 
fi fost jenă vechiului Mark James. Dar încă stăpânește vocea de mascul alfa. ÎI face să pară mai tare de cât 
este în realitate. 

— Mark, îi spun pe un ton care ar trebui să-l avertizeze. 

— Nu poți să pleci asa, pur și simplu. 

— Dă-te din calea mea. 

Mă împinge. De fapt, contactul mă surprinde și mă face să dau câţiva pași înapoi. Mă uit la el. 

— Eşti furios; eşti rănit..., îi spun lui Mark, încercând să-mi păstrez vocea calmă, chiar dacă îmi 
vine să urlu la el. De parcă nu m-aș simți si eu la fel ca el. De parcă nu aș lua toți pereţii la pumni. Dar 
asta...? Noi...? Să ne luăm la bătaie fără niciun motiv? Asta nu se va întâmpla, îi spun. 

— Oh, scuteşte-mă de chestiile astea de băiat mare si tare, John. Am fost lângă ea când a murit. Eu. 
Nu tu. Şi-a dat ultima suflare la telefon cu tine, spunandu-ti vorbe frumoase. Tie. Tipul care a omorât-o. 

Mă doare să-l aud pe Mark spunându-mi ceea ce mi-am spus singur deja. 

— Eram prieteni şi iubiţi, îi spun. 

Mark își dă ochii peste cap. 

— Poate. Poate chiar erati. Dar... haide, ce naiba. Un puşti misterios apare în micul nostru orășel şi, 
ce să vezi... are super-puteri. Oh, şi tipul încearcă să salveze lumea. Ce fată nu s-ar îndrăgosti de un 
astfel de rahat, huh? Uită-te dracu’ la mine! Uită-te la dobitocul ăla de Sam Goode. Ne-ai atras pe toți în 
vortexul tău de suferință. 

— Nu am atras-o în nimic, nu am păcălit-o cu nimic. Tonul meu este mai ridicat acum. Încep să mă 
enervez. Ne-am îndrăgostit înainte să... înainte să ştie ce şi cine sunt. 

— Dar tu ai știut! strigă Mark, făcând un pas spre mine. Știai ce se poate întâmpla dacă stă lângă 
tine și... te-ai dus după ea oricum! În orașele prin care ai călătorit înainte de a ajunge în Paradise, câte... 
câte fete erau acolo? 

Dau din cap, pricepând ce vrea să demonstreze Mark. 

— Nu a fost... 

— Exact! Ţi-ai ţinut scula în pantaloni pentru că stiai că ar însemna condamnarea ta la moarte. 
Până la Sarah. Pe ea, pur şi simplu nu ai putut s-o laşi în pace. Ai fost egoist, treaba ta, dar acum... tu ai 
omorât-o. Dacă ai fi ales să te opresti în alt oraş, acum ar fi trăit şi ar fi fost fericită, John. Da, invazia asta 


ar fi avut loc oricum, dar am sentimentul că navele mogadoriene ar fi fost foarte departe de Paradise. 
Dacă nu ai fi fost tu cu nevoile tale de rahat, ea ar fi avut măcar o șansă. 

Nici nu ştiu ce să-i răspund. O parte din ce spune Mark este adevărat, dar ignoră foarte multe din 
ce am împărţit cu Sarah. Poate că am fost egoist când am implicat-o, dar mereu am încercat s-o 
îndepărtez, s-o fac să nu se mai întoarcă. În final, Sarah a decis singură. Era puternică, iar asta m-a făcut 
pe mine si mai puternic. În plus, ea a fost primul om de pe Pământ care m-a făcut să cred că pot avea 
șansa la o viață normală, nu doar fugă şi lupte la nesfârşit. Sarah mi-a dat speranţă. Dar nu-mi găsesc 
cuvintele necesare să-i explic asta lui Mark și nici nu vreau. Nu am nevoie să mă disculp in fata lui. 

— Ai dreptate, îi spun rece, sperând că asta va fi suficient pentru a-l opri. 

— Am... am dreptate? Asta crezi că vreau să aud? 

Oftez. 

— Mark, adevărul e că nu-mi pasă de ceea ce vrei tu. Nu mi-a păsat niciodată. 

Si atunci mă loveşte. Am văzut lovitura venind cu mult înainte, dar nu am schiţat niciun gest ca să 
mă apăr. Este un uppercut scurt care mă lovește în stomac și mă face să icnesc. Nu este prima dată când 
Mark ma pocneste, şi loveşte tare — poate putin mai tare decât îmi amintesc eu. Dar am încasat destui 
pumni în ultimele luni, mai puternici decât îşi poate imagina Mark, iar pe acesta abia l-am simțit. 

Văzând că nu reactionez la primul pumn, Mark încearcă din nou să mă lovească. Totuşi, parcă nu 
mai este la fel de aprig. Mă ia de păr, dar pare să se răzgândească în ultima clipă, pumnul lui ștergându- 
mi doar maxilarul. Se dezechilibrează şi cade peste unul dintre paturile goale, aterizând într-o poziţie 
incomodă. 

Rămâne acolo, privind podeaua fix şi respirând greu. Îmi dau seama că se străduiește să nu plângă. 

— Te simți mai bine acum? îl întreb. 

— Nu. Nu mă simt mai bine. 

— Dar daca am pune capăt războiului si i-am distruge pe toţi mogii care ne stau în cale? Atunci te- 
ai simţi mai bine? 

Marks se uită în sus la mine, iar ceea ce văd pe chipul său mă surprinde. Milă. Realizez că ceea ce 
am spus adineauri nu a fost o întrebare pentru el. A fost pentru mine. Şi mi-e puţin teamă să aflu 
răspunsul. 

— Asta nu o va aduce înapoi, spune el. 

Nu-i răspund. Mai arunc o ultimă privire spre Sarah si pornesc spre ieșire. In ușă, mă opresc si mă 
întorc pe jumătate. 

— Vrei să faci ceva pentru mine? îl întreb cu voce joasă, trecând peste orice resentiment. 

Mark ridică degetul mare. 

— Ce? 

— Voi împrumuta un vehicul de la prietenii noștri militari. Suntem la câteva ore distanţă de 
Paradise. Vrei să... Nu mai am glas şi strâng cu putere tocul metalic al ușii. Vrei să o duci acasă? 

Mark pufneste pe nas. Când vorbeşte, amărăciunea îi revine în glas. 

— Desigur, John. Știu că ai destule pe cap, aşa că voi face eu partea grea în locul tău. Vrei să-i 
transmit mamei ei salutări din partea ta? 

Închid ochii, trag aer în piept și o las baltă. 

— Mulţumesc, Mark, îi spun, fără să mă supăr pe el, apoi îi las în urmă pe el și pe Sarah. Cobor 
rampa, străbat peluza și mă îndrept spre cabana care ascunde ultima speranță pentru supraviețuirea 
omenirii. Soarele răsare portocaliu la orizont, razele sale încălzind albastrul rece al lacului. Mă gândesc 
la chipul palid al lui Sarah, la buzele ei reci şi îmi amintesc cum îi strălucea soarele prin părul blond. 
Într-un astfel de moment, s-ar fi întors spre mine, m-ar fi luat de mână şi am fi admirat răsăritul 
împreună. 

Pun amintirile deoparte. Le îngrop undeva adânc. Intru în cabană cu un singur scop suprem. 


Obișnuiam să mă gândesc că poate fi și altceva în afară de fugă și luptă. 
Acum, tot ce mi-a mai rămas este să ucid. 


Capitolul 4 (Şase) 


Când m-am trezit, mi-a luat câteva clipe până să-mi dau seama unde dracu’ mă aflu. O lucrare de 
artă urâtă se holbează la mine de pe pereţii din lemn. Sunt încurcată toată într-un cearceaf. Probabil că 
m-am agitat și m-am răsucit în somn ca o nebună. Cred că am dormit câteva ore. 

Patience Creek Bed & Breakfast. O ascunzătoare veche a spionilor din vremea Războiului Rece. 
Sam mi-a spus câteva detalii în timp ce mai mult mă trăgea pe holuri, decât să mă conducă. Eram atât de 
obosită şi de ametita, încât sunt putin uimită că mai tin minte ce mi-a spus. 

Sam. 

E lângă mine. Pe partea cealaltă a patului. S-a trezit deja şi s-a ridicat. Stă cu spatele la mine, iar 
picioarele îi atârnă pe podea. Încă nu a observat că mă uit la el. Își scarpină nasul și cască. Şi-a scos bluza 
cu care a dormit si se întinde după vechiul lui tricou gri, care atârnă pe spătarul unui scaun. Se 
concentrează şi aduce tricoul spre el cu Telekinezia. 

Zâmbesc pe ascuns. E greu de crezut că este acelaşi puşti care a dat buzna pe holurile Liceului 
Paradise şi care aproape era să moară când ne-am întâlnit prima dată. Nu a trecut mult timp de atunci, 
dar s-au schimbat destule. Sam este la fel de slab, dar a pus ceva muşchi pe el. Mai sunt si cicatricile de 
la încheieturile mâinilor, de când l-a torturat Setrâkus Ra. 

Pun mâna pe spatele lui Sam şi îmi plimb degetele pe şira spinării. Tresare, își pierde concentrarea 
și tricoul cade. 

— Bună dimineaţa, îi spun încet. E dimineaţă, nu? 

— E aproape prânzul. Sam se uită la mine şi-mi zambeste. Ochii lui zăbovesc asupra mea un 
moment, apoi se ruşinează și se uită în altă parte. 

Abia acum îmi dau seama că nu port haine. 

Îmi amintesc ce s-a întâmplat. După ce Ella mi-a dat vestea că nu l-am ucis pe Setrâkus Ra, m-am 
prăbuşit. După ce Sam m-a adus în cameră, m-a încurajat să fac un duș, şi asta am şi făcut, spălând 
praful si sângele uscat al lui Sarah. Îmi amintesc că m-am încolăcit pe jos, în jurul scurgerii. Am inhalat 
aburi şi am stat cu fruntea pe gresia rece, până ce pielea mi s-a inrosit de la apa fierbinte. 

Apoi, la un moment dat, m-am târât în pat. Cred că Sam a încercat să stea treaz, dar nu a rezistat. 
Nu mi-a lăsat nimic curat cu care să mă îmbrac, așa că... 

— Îţi lăsasem niște haine pe birou, spune Sam cu precauţie. 

— Oh, te cred, îi răspund, mai mult strigând. O bluză cu imprimeu înflorat si niște blugi cu talie 
periculos de joasă care mă așteptau în capătul celălalt al camerei. Cred că adunăm toate hainele 
împrăștiate prin ascunzătoare. Dar măcar sunt curate. 

— Eu, ăăă, ei bine, ai adormit aici..., continuă Sam încurcat. Nu am vrut să te trezesc. Îmi cer scuze 
dacă... Of, oricum, poţi avea propria ta camera... 

— Este în regulă, Sam, relaxează-te, îi spun în timp ce mă aşez, fără să mă simt foarte modestă. Mă 
întind spre el, îl cuprind cu un brat după umeri și cu celălalt de talie. Pielea lui se simte caldă. 

— După toate câte s-au întâmplat, am crezut că mă vei... Nu ştiu... Am crezut că mă vei respinge 
din nou, spune Sam încet, pe jumătate distras, probabil din cauza mea, că îl sărut de pe gât. 

— Nu. 

— Asta e bine, mormăie el. 

Bine, poate că nu este momentul potrivit. Încă am multe pe cap și pe conștiință, dar dacă am 
învăţat ceva de la John şi Sarah, este că trebuie să trăieşti clipa, nu să fugi de ea. Nu știi niciodată când ar 
putea fi ultima dată. 

Desigur, după două minute suntem intrerupti de o bătaie în usa. Sam sare din pat de parcă ar avea 
probleme, îşi trage tricoul pe el şi se duce la uşă. Se uită înapoi la mine, iar eu îi zâmbesc, trăgându-mi 
cearceaful până la bărbie. 


Sam deschide ușa doar puţin. Sunt surprinsă să-i văd pe cei doi gemeni pe care i-am remarcat când 
am aterizat, cei care stăteau lângă generalul Lawson despre care Sam mi-a spus că conduce acest loc. 

Unul dintre gemeni se uită la Sam cu o expresie goală, celălalt, puţin mai prietenos, dar tot cu 
economie la vorbe, apoi anunţă: 

— Şedinţă. 

— Bine, îi răspunde Sam. Venim într-un minut. 

Gemenii ridică din sprâncene la unison când Sam spune “venim”. Apoi, Sam le închide uşa în nas. 

— Avem treabă. 

— Înapoi la război, îi răspund cu un zâmbet amar. 

În timp ce mă îmbrac, arăt cu capul în direcţia uşii. Sunt multe lucruri legate de situaţia noastră pe 
care nu le cunosc. Mai bine pun întrebările acum, înainte de a pleca la întâlnirea cu militarii. 

— Care-i treaba cu gemenii? 

— Caleb si Christian. Sam îmi spune numele lor și ridică din umeri. Elevi ai școlii militare. Sunt 
LANE (defecti). 

— Da, se vede. 

Sam rade. 

— Nu, nu sunt “defecti”. LANE. L-A-N-E. Nu mă aştept să cunoşti acronimele noi pe care le 
inventează guvernul. LANE înseamnă Legacy-Afflicted Native Earthling’. 

— Afectati? Au facut-o sa sune ca ceva rau. 

— Da, ei folosesc termenul augmentati in loc de afectati cand voi, Garzii, sunteti prin apropiere, dar 
tata a văzut niște e-mail-uri interne. Sam ridică din umeri într-un gest de scuză, de parcă el ar fi 
Ambasadorul Omenirii. Cred că oamenii de la conducere nu sunt încă siguri dacă Mostenirile sunt un 
lucru bun sau rău pentru adolescenţi. Se tem că pot exista neplăceri sau efecte secundare. 

— Mda, unul dintre efectele secundare este acela că îi face pe mogi să te împuște mai greu în fata. 

— Eu ştiu asta, dar omul de rând ce ştie? Sunt multe de care să ne ocupăm. Avem de-a face cu 
două tipuri complet noi de viata inteligentă, iar asta a apărut înainte ca voi, loricii, să ne provocati 
mutații. 

Ridic o sprânceană. 

— Mutatii în sensul bun, adaugă Sam. 

— Şi ce știu să facă gemenii ăştia? 

Ridică din umeri. 

— Din câte ştiu eu, doar Telekinezie. 

M-am îmbrăcat complet, dar încă mai am întrebări. Mă opresc in fata ușii, cu mâinile in solduri. 

— Şi Lawson? Care-i treaba cu el? 

— Cred că a fost Şeful Statului Major în vremea Războiului Rece. Acum e pensionar. 

Neintelegand prea bine ce zice, îi întorc privirea lui Sam. 

— Adică cel mai înalt rang militar al Americii, completează el. Îi raportează direct preşedintelui, 
bla, bla, bla. Nici eu n-am ştiut, şi m-am născut pe planeta asta. 

— Aha! Şi ce s-a întâmplat cu actualul Șef de Stat Major? 

— A fost ProMog. L-au adus pe Lawson pentru că s-a pensionat cu mult timp în urmă şi nu s-a 
obosit nimeni să-l corupă. Este ca versiunea umană a acestui loc. 

— Apropo de ProMog... Aseară am văzut-o și pe agent Walker aici. Ai încredere în ea? Ai 
încredere în Lawson? 

— Walker este în regulă. A luptat alături de noi în New York. Cât despre Lawson... 

Sam se încruntă. 

— Nu ştiu ce să zic. După cele întâmplate cu ProMog, mi-e greu să mai am încredere în vreo 
organizație, dar ar trebui să fie nebuni să lucreze împotriva noastră acum... 

În timp ce Sam vorbeşte, un televizor vechi cocotat pe un suport în perete prinde viață cu o 
explozie de purici si păcănituri. Amândoi ne uităm în acea direcție. 

— Ce naiba? întreb. 

Sam își freacă tâmplele. 

— Vechitura asta e conectată ciudat sau așa ceva. Probabil că e plin de păianjeni. 

— Sau camere ascunse. 

Pe Sam il pufneste râsul. 

— Sper ca nu. Oricum, nu cred ca au apucat sa se organizeze suficient incat sa ne spioneze. 

Sam se duce la televizor si apasă pe buton ca să-l oprească. Nu se întâmplă nimic. 

— Vezi? E stricat, spune el, înainte să lovească televizorul în partea laterală. Haide! 

Când Sam vorbeşte, toate aparatele electrice din cameră — televizorul, lampa de pe noptieră, 
telefonul antic cu disc — toate, prind viață pentru o secundă. Televizorul licăre, lampa se aprinde, 
telefonul sună. Sam nu observă. E ocupat cu închiderea televizorului din perete care, într-un final, se 
oprește. 

— Ai văzut? Nebunie. Locul ăsta e ca la nebuni. 

— Sam, nu este nimic ciudat. Eşti tu. 

— Ce-i cu mine? 

— Tu ai făcut chestia cu aparatele electrice. Cred că iti dezvolti o noua Moștenire. 

Sam ridică din sprâncene și se uită la mâinile sale. 

— Ce? Deja? 

— Da, a doua apare imediat după Telechinezie. L-ai văzut pe puştiul din visul Ellei. Neamtul. 

— Bertrand, apicultorul. Și Daniela are a doua Moștenire. Cred că nu m-am gândit că o să mi se 
întâmple atât de curând. Încă încerc să mă obişnuiesc cu Telekinezia. 

Nu ştiu cine este Daniela, dar dau din cap aprobator. 

— Entitatea ştie că lumea are nevoie de protecție imediat. 

— Huh, face Sam. Deci are legătură cu aparatele electrice. 

Se întoarce spre televizor şi îşi pune mâinile pe el. Reuseste să emită un soc telekinetic si dărâmă 
televizorul pe podea. 

— Ups. 

— Ei bine, măcar Telekinezia funcţionează. 

Sam se întoarce spre mine. 

— Dacă ai dreptate, cum o fac să funcționeze? 

Înainte să-i spun lui Sam că habar nu am, suntem intrerupti de o nouă bătaie în uşă. O secundă mai 
târziu, se aude vocea unuia dintre gemeni. 

— Aaa, băieți, indiferent ce faceţi acolo, nu poate să mai aştepte? Generalul Lawson ne-a ordonat 
că dacă nu vă adunăm pe toţi până numără la nouă sute, ne tăbăceşte fundurile. 

Schimb o privire cu Sam. 

— Vom vorbi despre asta mai târziu, îi spun. 

El incuviinteaza dând din cap, apoi deschide ușa si ne alăturăm celor doi cadeți. În timp ce 
înaintăm pe hol, Sam se uită atent la fiecare neon ca la un dușman ce trebuie învins. 


Capitolul 5 (Şase) 


Fără nicio conversaţie, gemenii ne conduc prin holurile întortocheate ale bazei subterane. 

Ajungem curând în fata sălii de şedinţe. Malcolm sosește în același timp cu noi, dar de pe un alt 
hol, şi ne face cu mâna. Gemenii intră în sală imediat, probabil îngrijoraţi că vor întârzia, în timp ce eu şi 
cei doi Goode rămânem afară. 

Malcolm pune o mână părintească pe umărul meu. 

— Cum rezisti, Șase? 

Reuşesc să-i zambesc. 

— Mă descurc. Arunc o privire spre Sam, iar zâmbetul meu nu mai pare atât de forțat. Fiul tău mă 
ajută să rămân puternică. 

Sam se inroseste şi se îndepărtează de tatăl său. Malcolm il bate barbateste pe spate. 

— Bun, bun, spune el. În momente ca acestea, trebuie să ne sprijinim unul pe celălalt. 

— Cum se simte Marina? îl întreb pe Malcolm. Ultima dată când am văzut-o, el o ducea cu targa. 

— Medicii spun că semnele ei vitale sunt puternice, iar ea s-a trezit cu puţin timp în urmă pentru a 
mânca. John a vindecat-o, dar când esti zdrobit în halul ăsta nu vrei să grabesti lucrurile. Acum se 
odihnește. 

— Șase a întrebat mai devreme de Lawson, îi spune Sam încet. Apoi se uită la mine. Tata a stat cu 
oamenii lui Walker la Ashwood până au venit să-i evacueze. Apoi ai fost dus... unde? 

— Baza Liberty. M-am întâlnit cu preşedintele, spune Malcolm amuzat. Mi-a spus că e mare fan al 
lucrărilor mele despre comunicarea intergalactică. Un mâncător de rahat destul de priceput în vrăjeli. 

— Preşedintele este şi el aici? 

— Nu, l-am lăsat la Baza Liberty când am plecat în grabă ca vă mă întâlnesc cu voi, dar am auzit că 
îl vor tine pe Jackson în mișcare. E mai sigur asa. 

— Pe fugă, spun eu. Mda, am fost acolo. 

— Siam mai aflat un fapt interesant... Malcolm vorbeşte foarte încet, chiar dacă suntem singuri pe 
hol. Melanie, fiica preşedintelui, este una dintre voi. 

Fac ochii mari de uimire. 

— Du-te de-aici! Când se prezintă la datorie? 

Zâmbetul i se lărgește pe chip lui Malcolm. 

— Nu cred că se va întâmpla asta, dar măcar îl avem pe președinte de partea noastră. 

— lar Lawson îi raportează direct lui..., îl readuce Sam pe tatăl său la discuţia inițială. 

— A, da. Ei bine, este un om greu de “citit”, spune Malcolm gânditor. Deşi e nemilos de pragmatic, 
tipul pare un om serios. Cam de școală veche, aş spune. Într-un final, toţi vrem același lucru. 

— Mda, moartea mogilor, îi spun, apoi arăt cu capul spre sala de şedinţă. Haideţi să vedem ce are 
de spus. 

Când intrăm în sală, mare parte din grupul nostru sunt deja așezați în jurul unei mese ovale si 
lungi. John stă într-un capăt, putin înclinat într-o parte, iar Lexa lângă el. Cei doi sunt adanciti într-o 
conversaţie în soapta. Lexa tine ceva în mâini ca John să poată inspecta obiectul şi recunosc dispozitivul 
pe care l-am luat din Mexic. Dispozitivul acela este cheia noastră pentru a trece prin scutul de forță care 
protejează fiecare navă mogadoriană de luptă. 

Când am intrat, John s-a uitat direct la mine și, practic, am îngheţat. M-a salutat din cap, totuși, 
apoi i-am răspuns la salut si s-a întors imediat la discuţia cu Lexa. Presupun că rămânem concentrați pe 
ceea ce avem de făcut și ne certăm mai târziu. 

E bine. 


Nouă stă pe partea cealaltă a lui John, iar lângă el este Ella. Ochii ei continuă să strălucească, ceea 
ce atrage multe priviri din partea personalului militar adunat în sala de ședințe. În timp ce ne aşezăm 
lângă ei, Nouă se apleacă spre Ella. 

— Deci, Mică-Mireasă, chestia asta e permanentă sau poţi s-o stingi? 

Mă uit cu atenţie la Ella ca să-i văd reacţia. Mă bucur să văd un mic zâmbet pe chipul ei, plus că se 
simte puţin jenată. Fata asta avea cândva o pasiune pentru Nouă, așa că pare să ignore plângerea lui 
pentru spectacolul de lumină. Deci mai există ceva din vechea Ella acolo. Înainte să-i răspundă lui Nouă, 
Ella se concentrează si energia din ochii ei scade putin. 

— E mai bine? îl întreabă ea. 

— Să-mi aduci aminte să tin ochelarii de soare la îndemână, îi răspunde Nouă. 

Ella zambeste, de data asta ceva mai mult, apoi se apleacă în direcţia lui Nouă. 

— Şase. Sam mă face atentă cu cotul. Ea este Daniela. Ne-am întâlnit cu ea în New York. 

Pe partea cealaltă a mesei stă fata aceea slabă, cu părul împletit, pe care am observat-o la întâlnirea 
din visul Ellei şi mai apoi când am aterizat. E stânjenită şi se vede că nu se simte în largul ei aici. 

— Mă bucur să te cunosc, îi spun. Sam mi-a spus că deja ti s-a dezvoltat a doua Moștenire, pe lângă 
Telekinezie. 

— Scot niște raze prin ochi cu care împietresc chestii, spune Daniela precaută. Îşi dă capul pe spate, 
părul tresăltându-i. Dacă as fi ştiut că o să-mi dati o astfel de super-putere stupidă, mi-as fi schimbat 
coafura. 

— M-am prins, zice Nouă, arătând cu degetul spre ea. Pentru că esti ca Meduza. 

— Da, fraiere, spune ea dându-și ochii peste cap. Te-ai prins. 

— Îmi place de ea, îi spun lui Sam. 

Desi nimeni nu ne-a obligat să ne asezam la capetele opuse ale mesei, între noi si personalul militar 
există o delimitare foarte clară şi ne depăşesc ca număr în proporţie de trei la unu. Toţi sunt aşezaţi în 
capătul celălalt, unde stă Lawson. Cel mai aproape de noi stă Walker, un fel de zonă-tampon umană, în 
stânga şi în dreapta ei fiind scaune goale. Stă cu capul în notițele ei, niciunul dintre ceilalți reprezentanți 
ai guvernului nebăgând-o în seamă. 

Gemenii stau ceva mai în spatele lui Lawson, de-o parte şi de alta a acestuia. Par a fi gărzile lui de 
corp. La naiba, observ imediat că oamenii din încăperea asta sunt înarmaţi și că ar putea proteja un timp 
ca Lawson chiar înainte s-o putem face noi. În afară de oficialii care stau la masă mai sunt și alți soldați 
care stau drepți de-a lungul pereţilor cu armele îndreptate in jos, dar încărcate și pregătite. Sunt sigură 
că am putea să-i doborâm, dar asta nu înseamnă că nu mă îngrijorează faptul că suntem într-un 
perimetru strâmt cu toate aceste arme de foc. 

Pe peretele din spatele lui Lawson este un ecran imens pe care se vede harta lumii. Unele zone de 
pe hartă sunt evidenţiate prin puncte roșii: New York, Los Angeles, Londra si alte douăzeci de locaţii. 
Probabil că sunt zonele unde stationeaza navele de luptă ale lui Setrâkus Ra. Pe harta Statelor Unite sunt 
o grămadă de punte verzi, mult mai mici decât cele care reprezintă navele de luptă, dar mai numeroase. 
Pe măsură ce mă uit mai atent, îmi dau seama că acele puncte verzi formează cercuri în jurul punctelor 
fierbinți mogadoriene. Probabil că sunt celulele despre care vorbea Caleb: mici, dar organizate și gata 
pentru contraatac. 

Când îmi întorc privirea de la ecran, îl surprind pe Lawson studiindu-mă. Mă urmăreşte cu 
privirea încă de când am început să-i inventariez harta. Înainte să-și îndrepte atenţia spre restul celor 
care se află în încăpere, dă uşor din cap spre mine. 

— Cred că suntem gata să începem, anunţă Lawson pe un ton normal, dar care să atragă atenţia. 
Are un ușor accent din sud. Toate celelalte conversații încetează imediat. 

Ma uit în jur. Mark si Adam nu au apărut încă. Deschid gura ca să spun ceva, dar Lawson începe 
deja să vorbească. 


— Pentru cei dintre voi care nu mă cunosc, numele meu este generalul Clarence Lawson. E clar că 
generalul a spus asta pentru grupul nostru, pentru că, mă gândesc eu, nu există nicio îndoială că ceilalți 
militari şi oficiali guvernamentali îl cunosc bine. Preşedintele mi-a acordat autoritate deplină pentru a 
coordona răspunsul țării la invazia mogadoriană. 

Lawson face o pauză si așteaptă întrebări. Nimeni nu spune nimic. Personal, nu înţeleg la ce se 
așteaptă din partea noastră. Să ne prezentăm? Ma uit de-a lungul mesei si îl văd pe John privindu-l pe 
general direct, aşteptându-l să continue. 

Generalul își încrucișează braţele la piept şi își drege glasul. 

— Să mă anunţaţi dacă trec mai departe prea repede, spune el zâmbind. Nu sunt omul care să 
risipească cuvintele și nu-mi place să vorbesc chestiuni despre strategie cu adolescenţii civili, fie că sunt 
extratereștrii sau de altă natură. 

— Din punctul nostru de vedere, nu vei fi “prea repede”, spune John cu privirea neclintită. 

Lawson incuviinteaza dând din cap o dată, apoi se uită prin cameră la oamenii care nu au puteri 
speciale. 

— Cât despre voi, ceilalţi, retineti că aceşti tineri au ucis mai multi extratereștri ostili decât toată 
armata noastră la un loc. Respectaţi asta și respectați şi prezenţa lor aici. 

Nu înţeleg; ce vrea să facă tipul ăsta. Mai devreme a spus că suntem prea tineri, iar acum ne laudă 
în detrimentul oamenilor săi. Poate că e genul de om care încearcă să-i tina pe toţi într-o constantă 
negativitate. 

Lawson ridică un dispozitiv ce seamănă cu o tabletă și apasă un buton. Pe ecran apare un 
cronometru cu numărătoare inversă, evidenţiat cu roșu. 

— Suntem la aproximativ zece ore de termenul de predare dat de Setrakus Ra, care include așa 
numiții Garzi, precum si LANE. Din câte ştim, numai Moscova a respectat acest ultimatum. Aseară, 
guvernul rus a început arestarea a zeci de tineri. Agenţii nostri raportează că multi dintre ei nici măcar 
nu au manifestat Mosteniri, dar sunt probabil agitatori anti-guvern de care administrația rusă încearcă 
să scape, profitând de ocazie. 

— Trebuie să se facă ceva în această privinţă, îl întrerupe John. Vocea lui este rece si autoritară. 

— Sunt de acord. Deși nu ar trebui să ne intereseze abuzurile altor guverne asupra propriilor 
oameni, răspunde Lawson. Am reușit să comunicăm cu majoritatea aliaților nostri şi să-i încurajăm să 
evacueze oraşele aflate sub ameninţarea navelor de luptă și să ne organizăm pe ascuns forțe de atac, 
pentru cazul in care reuşim să strapungem scuturile mogadoriene. Cu toate acestea, dacă Setrakus Ra 
porneşte atacul cu care ne-a amenințat — să zicem asupra New York-ului sau Beijingului — nu sunt 
sigur dacă celelalte tari vor avea capacitatea de a continua strategia. Cred că suntem cu toții de acord că 
ne aflăm într-o situaţie contratimp. Problema nu este dacă Setrâkus Ra va ataca, ci când. 

Când a auzit de New York, Daniela și-a dres gâtul zgomotos. John s-a uitat la ea, apoi din nou spre 
Lawson. 

— Care este situaţia în New York? îl întreabă Jon pe general. 

— Aceeaşi, zice Lawson. Trupele terestre mogadoriene dețin Manhattanul, iar forțele noastre 
încearcă să evacueze populaţia din cartierele de la periferie. Nu este o prioritate în acest moment, decât 
dacă se întoarce nava de luptă. 

Daniela nu reacţionează prea mult la aceste noutăţi. Se incrunta si isi strânge buzele într-o linie 
dreaptă la auzul aprecierilor lui Lawson, după care începe să bată cu degetele în masă, ca și cum ar fi 
vrut să audă ceva mai agresiv. Asta mă face să mă întreb dacă nu cumva și-a pierdut familia acolo. Sau 
poate că sunt încă prinși acolo. 

— Urmăriţi nava Anubis? întreabă John. 


— Da. După ce i-a atacat pe semenii tăi în Mexic, nava amiral nu s-a mai întors în New York. Știm 
doar că stationeaza în Virginia de Vest, deasupra muntelui Hawks Nest. Câţiva adepţi ProMog pe care 
agenţii noştri i-au interogat spun că acolo ar fi... 

— Da, da, îl întrerupe Nouă plictisit. Mulţi dintre noi am avut norocul de rahat să fim închiși acolo 
o dată dau de două ori. Este baza lor aia mare. 

Când Nouă a terminat de vorbit, Lawson lasă liniștea să se aștearnă. Cei doi gemeni din spatele 
său se potrivesc de minune cu acest decor. Lawson se uită la Nouă ca la un cadet care nu s-a aliniat cum 
trebuie, dar Nouă nu observă asta. El își varsă nervii imediat pe o bucată de hârtie cu antetul armatei 
SUA. 

— Cunoastem baza aceea, spune John cu diplomaţie. Sau poate doar fără emoţii. Ne-am mai 
infiltrat odată acolo, dar, până acum, nu am avut niciodată resursele necesare să atacăm. 

Lawson dă din cap si pare că vrea să răspundă. Înainte s-o poată face, mă aplec în fata și mă uit la 
Ella. Poate ştie ea de ce nava stationeaza in Virginia de Vest si nu s-a întors să ducă la îndeplinire 
amenințarea. 

— Ella, de ce Setrakus Ra a oprit Anubis acolo? Ce... ce anume aşteaptă? 

Toţi ochii se întorc către Ella, desi multi dintre militari se simt aiurea că trebuie să afle informaţii de 
la o fată din care ies scântei de energie. Ella pare la fel de incomodată cu toată atenţia asupra ei și emite 
o flacără inofensivă de energie lorică când deschide gura pentru a răspunde. 

— Vreti să... Ella ezită. Vreti să intru în contact cu el? 

— Stai, stai... Stai așa, îi spun. 

— Poţi s-o faci fără ca el să-și dea seama? o întreabă John. Poti s-o faci fără să te expui pericolului? 

— Cred că da. Dacă sunt destul de rapidă, răspunde Ella și, înainte ca cineva să poată protesta, isi 
închide ochii. Strălucirea emanată de pielea ei se intensifică din nou. 

Nimeni din încăpere nu scoate un cuvânt, toți o privesc pe Ella cu precauţie. Parcă am fi la o 
ședință de spiritism. 

— E telepată, explică Sam uitându-se în jur la feţele socate. 

Cu un gâfâit, Ella isi deschide ochii. Multi oameni sar în sus, inclusiv eu. Nu m-am putut controla. 
Ella este puţin cam înfricoșătoare. 

— Eşti bine? o întreabă John. 

Ea dă din cap că da și respiră adânc. 

— Aproape că m-a simțit, spune ea cu o notă de mândrie în voce. Mintea lui este ocupată. A fost 
rănit rău. Aici Ella se uită spre mine, iar mie mi se strânge stomacul. Neaosii l-au pus într-o cuvă pentru 
cultivați, ca să accelereze procesul de vindecare. 

— Cuvele sunt folosite pentru a crea soldati..., începe John să-i explice lui Lawson. 

— Stim deja despre soldaţii cultivați, îl întrerupe generalul. Ai idee când se va termina... ceea ce 
face acum? Când se vor relua atacurile? 

Ella scutură din cap. 

— Rănile lui au fost aproape fatale. Dacă ar fi fost cineva fără augmentările lui, ar fi murit. 

Simt puţină mândrie în legătură cu asta. Puţină mândrie si multă durere că am ratat ocazia. Dacă l- 
aş fi putut lovi mai tare... 

— Vorbim despre ore? Zile? O săptămână? insistă Lawson. 

— Nu sunt sigură. Mai multe ore, dar nu zile. Ella își ridică capul, amintindu-și încă un detaliu 
care o tulbură, asta e clar. Mai sunt și alții acolo cu el. 

— În cuve? întreabă John. 

— Da. 

Nouă se strâmbă. 

— Se scaldă împreună în muci? Doamne, ce scârbos! 


— Cuvele funcţionează diferit fata de înainte, alimentate cu... cu ceea ce ne-au furat, continuă Ella. 
În timp ce se vindecă, Setrăkus Ra lucrează. Îi face... nu ştiu exact ce. Pe cei care sunt cu el îi transformă 
în ceva nou. 

Nu-mi place cum sună. Judecând după chipurile din jurul mesei, nimănui nu-i place cum sună 
asta. Îmi amintesc de viziunea în care cu toţii l-am văzut pe Setrăkus Ra dând oamenilor Mosteniri. 
Înseamnă că asta face şi acum. 

Înainte să mai pot spune ceva, Lawson se apleacă înainte. 

— Ce anume a furat Setrakus Ra de la voi? 

Ella se uită mai întâi la mine, apoi la John, de parcă ne-ar cere permisiunea să-i spună lui Lawson 
că Setrakus Ra a furat o grămadă de energie lorică în Mexic. Nu știu cât de sinceri ar trebui să fim cu 
aceşti oameni; instinctul îmi spune că nu prea mult. Sunt sigură că toţi de pe partea noastră a mesei şi-au 
dat seama ce urmărește nenorocitul ăsta, dar nu pare înțelept să impartim informaţia asta cu armata. Nu 
este nevoie să-i speriem și mai mult. Sau să le dăm vreo idee despre ce se poate întâmpla când 
exploatezi o resursă pe ascuns. 

Sunt usurata când îl vad pe John dând subtil din cap către Ella. 

Ella se întoarce din nou spre Lawson. 

— A furat ceva de pret pentru poporul nostru, spune ea. 

Lawson pare că şi-a dat seama că astea sunt doar povești, dar nu insistă. În schimb, face un semn 
către unul dintre ofițerii săi care stă lângă ușă. Tipul iese imediat, să aducă ce i-a cerut şeful său. Încep să 
bănuiesc ceva rău. Semnalele astea misterioase cu mâna sunt întotdeauna un semn rău. 

— În regulă, atunci. Dacă suntem gata pentru discuţii despre oportunități de contraatac..., începe 
Lawson. 

— Era si timpul, zice Nouă. 

— ..ar trebui să avem toate informaţiile puse pe masă, termina Lawson fraza începută. 

În acel moment, ofițerul lui Lawson se întoarce în încăpere. Intră împreună cu doi paznici, 
amândoi înarmaţi cu puşti de asalt şi echipament de luptă complet. Cei doi nu îl scapă din ochi pe 
prizonierul care se află între ei, legat strâns la mâni şi la picioare. Prizonierul pare epuizat. 

Este Adam. 


Capitolul 6 (John) 


Pentru câteva minute am crezut că această întâlnire se va termina fără probleme şi că mă voi putea 
întoarce la planurile mele de a-l distruge pe Setrakus Ra. Se pare că am subestimat profunzimea prostiei 
guvernului. 

Şase a fost prima care a sărit în picioare când l-au adus pe Adam, lanţurile lui zăngănind. S-a 
ridicat atât de repede încât scaunul ei s-a răsturnat. Câţiva soldaţi care asigură paza în încăpere şi-au 
ridicat armele instinctiv. Odată cu ea s-au ridicat și Sam si Nouă. 

— Ce vrea să însemne tot rahatul ăsta? îi strigă ea lui Lawson, arătând către Adam. 

— Şase, este în regulă, spune Adam obosit, uitându-se la paznicii înarmați. Sunt bine. 

Nouă se uită la paznici cu un rânjet. Dă din cap spre un tip care își plimbă ostentativ degetul pe 
trăgaciul armei. 

— Bătrâne, el este cu noi, mârâie Șase spre Lawson, ignorând încercarea lui Adam de a linişti 
spiritele. Este prietenul nostru. 

Lawson nici măcar nu s-a mișcat pe scaunul său. De fapt, pare amuzat de întreaga situație. Mă 
întreb dacă nu cumva face asta intenționat, să vadă până unde ne poate forța, să-şi dea seama ce fel de 
aliați putem fi. 

— Prietenul vostru, răspunde Lawson calm, este membru al unei rase extraterestre ostile care vrea 
să pună stăpânire pe aceasta planetă. L-ati adus aici — ultima speranţă a rezistenței omenirii — si vă 
aşteptaţi să ce? Să-l lăsăm să se plimbe liber? 

— Cam aşa ceva, spune Nouă. 

Când a intrat prima dată în încăpere, am observat că Şase a evaluat imediat puterea de foc a 
militarilor. Am recunoscut privirea aceea. A evaluat ce șanse avem să-i doborâm în cazul unei lupte. 
Deşi nu mă aşteptam să se ajungă aici, trebuie să recunosc că şi eu am făcut aceeași evaluare. Este 
instinctul de apărare, de care, probabil, nu vom scăpa niciodată. 

Judecând după privirile multora dintre militari, cred că şi ei şi-au făcut aceste calcule. Ei nu ştiu de 
ce este în stare Șase sau oricare dintre ceilalți, dar sunt sigur că au văzut înregistrări video sau au auzit 
zvonuri despre ce am făcut eu în New York. 

Ei ştiu că nu ne pot învinge. 

Mă gândesc la Sarah. Ştiu că ea mi-ar spune să stau calm, şi ar avea dreptate. Nu vreau să rănesc 
pe nimeni. Dacă vrem să salvăm planeta, trebuie să lucrăm cu acești oameni. Știu asta. Dar si ei trebuie 
să ştie de ce suntem noi capabili, mai ales generalul Lawson. Trebuie să știe că noi nu suntem 
marionetele lui în războiul împotriva lui Setrakus Ra. 

— Este de-al nostru. 

Mă ridic încet, tocmai ca să nu mai sară nimeni în sus. În timp ce mă ridic, îmi folosesc Telekinezia 
ca să scot încărcătoarele de la orice armă de foc din încăpere. Soldaţii au făcut ochii mari când au văzut 
munitia împrăștiată pe covor. 

Acum toată lumea se uită la mine. În regulă. Ocolesc masa si mă apropii de cei doi paznici care îl 
tin pe Adam de braţe. 

— Înapoi, le spun. 

Amândoi se dau înapoi. 

Adam se uit fix în ochii mei si face un semn discret din cap, de parcă mi-ar spune să nu fac o mare 
scenă din asta. Dar trebuie să le arăt ce pot. 

Imediat îmi aprind Lumenul. Îmi întind mâinile si, cu grijă, topesc lanţul cătușelor cu care este legat 
Adam, eliberându-i mâinile. 

Odată ce am terminat cu asta, mă întorc spre ceilalți. Toţi militarii si tipii din guvern au aceeași 
expresie pe fata, undeva între furie si frică. Unii dintre ai nostri, precum Daniela si Sam, par agitati. 


Alţii, ca Nouă și Șase, de exemplu, mă privesc cu încurajare diabolică. În mod surprinzător, Walker abia 
reuşeşte să-şi ascundă zâmbetul cu mana la gură. 

Ma concentrez asupra lui Lawson. Expresia lui rămâne neutră si sub control. 

— Puteai să-mi ceri cheile, pur și simplu, îmi spune el. 

— Nu ne subordonăm tie, îi răspund si pun mâna mea “smechera” pe umărul lui Adam. Și nu iei 
tu decizii în privinţa noastră. Ai înţeles, dle? 

— Am înţeles si nu se va mai întâmpla din nou, răspunde Lawson fără cel mai mic resentiment. 
Smerenia lui este aproape îngrijorătoare. Trebuie să înţelegi, continuă el, că aveam nevoie să ne 
asigurăm că... acest mogadorian chiar prietenul vostru. 

— lar tu trebuie să înţelegi că vom pleca după Setrakus Ra imediat ce prietenii mei se vor simți 
suficient de bine. 

Si imediat ce mă voi simţi suficient de puternic, era să-i mai spun. Imediat ce voi adăuga în 
arsenalul meu cât mai multe Mosteniri posibil. 

— Îl vom ucide și îl vom îngropa sub muntele acela. Ce zici? Cum se aliniază asta cu planurile tale 
de contraatac? 

— Sună al naibii de bine, îmi răspunde Lawson și îmi face semn să iau loc. 

În loc de asta, îl conduc pe Adam şi îl aşez pe scaun, în capul mesei. 

Din moment ce situația s-a mai detensionat, Șase se aşază înapoi pe scaunul ei. Soldaţii nu fac nicio 
mișcare ca să-şi adune încărcătoarele cu muniţie de pe jos. În timp ce toată lumea se așază, Șase se 
apleacă peste masă, spre Adam. 

— Eşti bine? 

El dă repede din cap, trecând peste situaţie, desi încă mai are catusele la mâini. 

— Şase, mi-au pus doar niște întrebări. Nu-i mare scofală. 

Îmi pun mâinile pe masă și mă uit direct la Lawson. 

— Deci, ce altceva mai este de discutat? 

Lawson îşi drege glasul, încă neperturbat. 

— În timp ce vă vom sprijini cu tot ce putem pentru asasinarea liderului mogadorian, avem 
anumite probleme de sincronizare care trebuie evitate. La fel și alte câteva întrebări și îngrijorări. 

— Probleme de sincronizare, repet după el ca un papagal. Întrebări si îngrijorări. 

— De exemplu, mă îngrijorează faptul că, recent, ati folosit un fel de percepţie extrasenzoriala 
pentru a comunica cu ceea ce bănuim a fi sute de LANE din întreaga lume. 

Asta m-a luat prin surprindere. Se referă la întâlnirea telepatică în care ne-a dus Ella. Pentru o 
secundă sunt uimit, nu ştiu sigur de unde ştie Lawson despre asta. Apoi mă uit peste umărul său la cei 
doi gemeni cu fete ca de piatră — Christian si Caleb — care se fataie după el încă de când am venit noi 
aici. Au primit Mosteniri, deci au fost acolo când i-am întâlnit pe toți oamenii cu puteri noi. Probabil ca 
i-au raportat toate detaliile lui Lawson. Dacă nu ei, atunci fiica preşedintelui. 

— Şi ce-i cu asta? îl întreb. 

— Ei bine, sunt sute de minori pe care tu îi recrutezi de peste tot din lume. Ne facem griji pentru 
siguranţa acestor copii. 

Înainte de a-i răspunde, arunc o privire cu înţeles spre gemenii care îl flanchează pe Lawson, 
sperând să aprecieze ironia. 

— În curând, nu va mai fi nici un loc sigur pe planetă pentru aceşti copii. Au nevoie de pregătire 
pe care doar noi le-o putem oferi. 

— Sunt convins de asta, răspunde Lawson. Dar înţelegi că asta ar putea să-i îngrijoreze pe unii 
oameni, nu? Iti construieşti o armată din tinerii nostri? 

Dau din cap dezaprobator, sperând că gestul meu îi va transmite cât de ridicolă este această prostie 
birocratică. Aproape că mă face să-mi amintesc cu drag de zilele mele, în care eram tot timpul pe fugă. 


— Nu construiesc nimic, îi spun, apoi mă uit la gemeni. Voi doi... V-am cerut eu să veniţi aici? l-am 
forțat pe ceilalți? 

Gemenii par luaţi prin surprindere că li se vorbeşte direct. Se uită unul la celălalt, apoi caută din 
priviri permisiunea lui Lawson de a răspunde. 

— Vorbiti liber, le spune acesta. 

— Nu. Nu ai făcut nimic de genul acesta, răspunde imediat Caleb, fratele său rămânând în 
continuare ca o stană de piatră. Apoi Caleb arată cu degetul spre Nouă. Totuși, tipul ăla ne-a spus 
tuturor că suntem niște “muieri”. 

Nouă ridică din umeri. Mă uit la Lawson. 

— Eşti satisfăcut? 

— Deocamdată. Dar, dacă mai vrei să faci vreo chestie de-asta, măcar anunta-ne si pe noi. 

Incuviintez dând din cap. 

— Spuneai ceva despre probleme de sincronizare? 

Lawson se întoarce spre harta din spatele său, cea pe care sunt însemnate poziţiile a vreo 
doisprezece nave de luptă mogadoriene. 

— Așa cum spuneam, vă vom ajuta cu tot ce vom putea pentru a tăia capul acestui șarpe. La naiba, 
vom trimite cu voi în Virginia de Vest atâţia soldaţi câți ne permitem, începe Lawson. Dar în momentul 
ăsta, inamicul crede că ne-a pus cu botul pe labe. Dacă atacăm acum, ce se va întâmpla cu toate aceste 
orașe? În toate orașele acestea se fac evacuări, dar nu este ușor să muti milioane de oameni. Un atac 
asupra lui Setrakus Ra ar deschide o luptă pe toate fronturile. 

— Fiind singurul supraviețuitor al invaziei mogadoriene pe planeta noastră, începe Lexa să 
vorbească, si suficient de în vârstă la vremea aceea ca să-mi pot aminti cum a decurs, dati-mi voie să va 
spun că tactica lor s-a schimbat. Ne-au distrus planeta în doar câteva ore... 

— Încurajator, spune Lawson. 

— Vor să ocupe Pământul, nu să-l distrugă și să facă planeta nelocuibilă, continuă Lexa. Nu credeţi 
că asta ne oferă un oarecare avantaj? 

— Oare Setrakus Ra joacă la cacealma? întreabă Lawson. 

— Aşa este. Semenii mei vor să ocupe planeta, spune Adam încruntat. După toate probabilitățile, 
flota nu poate să mai facă o altă călătorie intergalactică. Ei trebuie să rămână aici. Dar dacă aveţi 
impresia că asta îi împiedică să distrugă câteva zeci de orașe, îi subestimati. 

— Deci ne întoarcem la numărătoarea inversă până la Apocalipsă, trage concluzia Lawson. În 
momentul în care îl veți ataca pe Ra, trebuie să presupunem că numărătoarea inversă s-a terminat si 
începe distrugerea. 

— Ce se va întâmpla după ce isi va reveni şi va constata că termenul său limită a trecut in timp ce 
își lingea rănile? intervine în discuţie Șase. Va ataca oricum. 

— Exact, spune Lawson dând din cap. Oricum ar fi, atacurile sunt inevitabile. Asta nu înseamnă că 
trebuie să le grăbim. Vrem să fim cât se poate de pregătiți. Să ducem la adăpost cât mai multi civili. Să 
profităm de fiecare minut pe care ni-l oferiţi. 

— Vrei să aşteptăm, îi spun scrâșnind din dinţi. Deşi am nevoie de timp ca să adun cât mai multe 
Mosteniri, sunt nerăbdător să lupt. Doar pentru asta mai trăiesc acum. Mi-a fost suficient de greu că am 
stat la această întâlnire. Cât timp vrei să aşteptăm? îl întreb. 

— Nu este ușor să coordonezi un atac internaţional împotriva unui adversar superior din punct de 
vedere tehnologic, spune Lawson. Am primit dispozitivele pe care echipa ta le-a recuperat în Mexic, iar 
oamenii nostri de ştiinţă încearcă să le descifreze şi să le integreze în tehnologia noastră. 

Probabil că oamenii lui Lawson au petrecut mai mult timp decât mine cu acele dispozitive. Lexa — 
pe care am cunoscut-o personal abia azi dimineaţă — mi-a adus mie prima dată tehnologia 
mogadoriană. Nu mi s-a părut ceva impresionant. Nişte cutii negre, solide, cam de dimensiunea unei 


cărți mai mari, cu câteva mufe și fire, dar aceste dispozitive sunt cheia armatei oamenilor pentru a avea 
măcar o șansă în acest război. Majoritatea dispozitivelor i le-am dat lui Lawson cu putin timp înainte de 
această întâlnire. L-am păstrat pe cel instalat deja pe nava Lexei şi am mai pus unul deoparte pentru 
mine. 

— Vă pot ajuta cu dispozitivele, îi spune Adam lui Lawson. Cunosc tehnologia foarte bine. 

— Apreciez asta, dle Mog, răspunde Lawson. Chiar dacă oamenii noștri vor reuşi să decodeze 
dispozitivele si sa le băgăm în producţie, tot trebuie să punem această tehnologie la dispoziţia aliaților 
nostri din întreaga lume. Alte tari, în special India, au avut succes in a dobori câteva Skimmere în timpul 
luptelor si au pus mâna pe aceste dispozitive. Presupunând că vom trece de scuturi, acum ne gândim 
dacă e mai bine să urcăm la bordul acestor nave de luptă sau să folosim rachetele balistice. 

— Nicio abordare nu va fi ușoară, zice Adam. 

— Nu le puteţi da bomba nucleară, pur şi simplu? întreabă Nouă. 

Lawson se încruntă. 

— Tinere, evacuăm oraşele, dar tot vor mai rămâne oameni acolo. În America, războiul nuclear nu 
intră în discuţie. Dar nu pot să spun același lucru despre celelalte tari... 

— Ar fi destul de nasol să aruncăm în aer navele gigantice deasupra oraşelor, murmură Daniela. 

Lawson ridică o mână. 

— Câte o problemă pe rând. Indiferent ce vom hotărî, dispozitivele rămân obiectivul principal. 
Avem foarte puţine, desi ne-ar trebui câte unul pentru fiecare navă sau câte unul pentru fiecare rachetă. 
Si mai rămâne mica problemă de a pune dispozitivele la dispoziţia aliaţilor nostri. Lawson face o pauză. 
Oare cât va dura să le montăm şi să ne rămână şi timp suficient ca să atacăm navele de luptă? 

— Pe toate? îl întreb. Pe toate odată? 

— Asa se rezolvă problema asta, John. Le lovim pe toate simultan, pentru a maximiza singurul 
nostru avantaj... Elementul surpriză. Dacă le permitem să-și dea seama prea devreme că putem trece 
prin scuturile lor, datele problemei se schimbă. Ar putea să-și intensifice atacurile. În momentul de fata, 
sunt cu bocancul pe gâtul nostru; au impresia că ne-au scos din luptă. Ei nu știu că mai aven un “cuţit” 
ascuns. Dar, pentru asta, avem nevoie de această tehnologie. Şi suntem contracronometru. Ştiţi cumva 
cât timp va sta Setrakus Ra în cuvă? întreabă Lawson uitându-se la Ella. 

Ea dă din cap că nu ştie. 

— Înseamnă că înţelegi cât de delicată este situaţia, încheie Lawson. Probabil că vom avea o 
singură şansă, iar asta va trebui să vină cât mai curând. 

Mi-a cam tras-o. Lawson a expus situația în termeni nu prea roz. Poate că nu sunt cel mai potrivit 
pentru a coordona un contraatac internaţional. Din fericire, am un backup. 

Şase se uită peste masă la Ella. 

— Sunt pietre loralite peste tot pe Pământ, nu-i aşa? 

— Da, zice Ella. Pot să le simt. 

Şase pocneste din degete. 

— Asta e. Le vom folosi pentru a livra dispozitivele. 

Lawson se uită la mine. 

— Despre pietrele astea ai menţionat la... întâlnirea telepatică, nu? 

Incuviintez dând din cap. 

— Hmm. Lawson se uită peste umăr la harta din spatele său. După ce am aflat despre ele, i-am 
încurajat pe partenerii noștri internaționali să găsească cât mai multe dintre ele. 

Mă întind spre el, peste masă. 

— Ai făcut asta? 

— Normal că am făcut asta, John. Numai că, după ce le-am cerut să păzească “niște pietre magice”, 
mulți lideri au râs de mine. Ca să nu mai spun că abia am găsit doar câteva astfel de pietre loralite. 


— Câţi Garzi umani ati prins? îl întreb cu voce rece. 

— Câţiva, răspunde Lawson agitat. Pentru protecţia lor. Majoritatea dintre ei sunt în străinătate. 
Presupunând că vom supraviețui în zilele următoare, poate vom discuta despre cum îi veţi instrui. Cu o 
supraveghere adecvată, desigur. 

Nu-mi place asta. Dându-i lui Lawson locaţiile pietrelor loralite, mi se pare că îi dăm prea multe 
prea ușor, ca să nu mai vorbim de interesul lui pentru Garzii umani. Totuşi, ce alternativă avem? Practic, 
pietrele loralite sunt singura noastră şansă pentru a pregăti un contraatac rapid. 

— Vă vom ajuta să localizati restul pietrelor, îi spun lui Lawson. Doar când veţi fi pregătiți sa 
distribuiți dispozitivele. 

Lawson zambeste la reticenta mea, dar trece repede mai departe. 

— Cu transportul s-a rezolvat. Mai rămâne problema cantității. 

— Dacă nu reusiti să le produceti suficient de repede, va trebui să vă aducem mai multe, îi spun, 
un plan începând să prindă contur în mintea mea. 

Pe fata lui Nouă înfloreşte un rânjet de lup. 

— Poate ar trebui să mergem acolo unde ştim că sunt multe chestii de-astea. 

— Şi unde anume, mă rog? întreabă Lawson. 

— Pe o navă de luptă, îi răspund sec. 

— Nu v-am explicat...? sare în sus Lawson, frustrat că trebuie să-și întrerupă calmul de bunic. Dar 
își revine repede. Dacă îi atacăm — orice fel de atac — riscăm să distrugă un alt oraș. 

— Dar dacă am reuşi să ajungem pe o navă de luptă și să plecăm, fără să-și dea seama? Întrebarea 
i-am adresat-o lui Lawson, dar mă uit la Șase. Ea îmi zâmbeşte. Îi zâmbesc si eu la rândul meu. Ce se 
întâmplă dacă vă aducem câteva zeci de dispozitive, înainte ca mogii să-şi dea măcar seama că acestea 
lipsesc? 


— Asta... Lawson își freacă gânditor bărbia cu mâna. Asta ar fi ceva care nu m-ar deranja. 


Capitolul 7 (John) 


lată lista cu ce am de facut: 

Ne strecurăm la bordul unei nave de luptă mogadoriene; 

Furăm toate dispozitivele fără să ne prindă mogii; 

Le dăm guvernelor aliate pentru pregătirea marelui contraatac; 

Între timp, învăţ fiecare Moștenire pe care o vad în preajma mea; 

Îl ucid pe Setrâkus Ra. 

Nu neapărat în ordinea asta. Mai ales partea cu “învăţ fiecare Moștenire”. Pentru ca, dacă vreau să 
mă furisez pe nava mogilor, mai întâi trebuie să învăţ o anumită Mostenire de care am nevoie. 

Va trebui să învăţ să zbor. 

Întâlnirea se termină după ce îi promit generalului că până la sfârșitul zilei vom gândi un plan de 
atac si nu vom ataca pe ascuns vreo navă de luptă mogadoriană. Să sperăm că Ella nu se înșală si că 
Setrakus Ra nu va trece la acţiune în acest timp. Abia este prânzul, dar am impresia că am pierdut prea 
mult timp din această zi. 

În timp ce toată lumea se grăbeşte pe holurile bazei Patience Creek să-și îndeplinească sarcinile, îl 
trag pe Adam deoparte. E palid ca de obicei, dar la ochi are cearcăne. Toţi participanţii la şedinţă aveau 
cearcane la ochi. Oboseala și gândul invaziei şi-au pus amprenta pe ei. 

— Esti bine? îl întreb. Ce ti-au facut? 

Adam se uita la mine, scuturand din cap. 

— Sunt bine, John. N-a fost mare lucru. Eu ar fi trebuit să te întreb pe tine daca esti bine. 

M-am gândit că va veni şi asta. Toţi cei care au cunoscut-o pe Sarah — de la Sam, la Walker — se 
uită la mine de parcă m-aș prabusi in orice clipă. Urăsc asta. Nu vreau să fiu compătimit, Vreau să lupt. 
Am sperat că Adam, prin natura fiinţei lui, va trece peste simpatii. Nu m-am gândit niciodată că îmi va 
lipsi logica rece a mogadorienilor. 

— Mă descurc, îi spun si sunt surprins de câtă tristeţe este în glasul meu. 

— În regulă, zice Adam, înțelegând imediat aluzia. Își ridică mâinile și îmi arată încheieturile de 
care inca mai sunt agatate catusele. Te superi daca îmi scoţi și restul? 

— Da, sigur. Am uitat de astea. 

— Când mi-ai topit lanţurile, i-ai transmis lui Lawson mai mult decât un mesaj, zice Adam. M-am 
prins. 

— Ei bine, îi răspund cu un mic zâmbet, mi se părea că nu stai confortabil. 

— La fel si toți acei soldaţi, rade Adam. A fost o mișcare bună. Le-ai arătat cât esti de puternic. 

Îmi aprind din nou Lumenul, de data asta concentrându-l doar în vârful degetului arătător. Cu grijă 
să nu-l ard pe Adam, topesc mecanismul de închidere până ce catusele se desfac. 

— Ce te-au întrebat? 

Adam care își freacă încheieturile de la mâini. 

— Cum ţi-am spus, n-a fost chiar atât de rău. Voiau să afle detalii despre arme si nave. Voiau să 
afle despre structura de guvernământ şi cea militară a mogadorienilor, ceea ce a fost simplu, pentru că, 
practic, sunt cam acelaşi lucru. Voiau să ştie ce se va întâmpla cu societatea mogadoriană dacă Setrakus 
Ra va fi ucis. Adam ridică din umeri. Le-as fi spus toate asta şi fără să mă fi pus în lanţuri şi să mă tina 
închis toată noaptea. 

— Hmm, spun, gândindu-mă pentru o clipă. l-au pus o întrebare pe care eu nu m-am gândit 
niciodată s-o pun. Si ce se va întâmpla cand îl vom ucide pe Setrakus Ra? îl întreb. 

Adam îmi zambeste, apreciind siguranța din vocea mea. Apoi îşi trece o mână prin părul său 
negru, părând că se gândeşte. 


— Ei bine, nu-mi amintesc vreo perioadă de timp în care să nu fi existat... Liderul Iubit. Nu am un 
concept despre cum era lumea noastră înainte de el. La naiba, cred că nici măcar părinţii mei nu şi-ar 
aminti. Setrâkus Ra ne-a rescris istoria, deci, conform acesteia, nu eram mai mult decât nişte animale 
înainte să vină el si sa ne “ridice”. 

— Cred că ar fi prea mult să le cerem să renunţe si să plece. 

— Fără a seca Pământul, cum au făcut cu Lorienul, flota nu ar avea suficient combustibil să mai 
plece undeva. Adam face o pauză, gândindu-se. Cu toate acestea, după o suficientă cronologie de timp, 
s-ar putea să plece... 

— Ce vrei să spui? 

— După cele scrise chiar de el în așa-numita Marea Carte, Setrâkus Ra nu a rezolvat niciodată 
problema fertilității cu care ne confruntăm noi, neaosii. El poate cultiva la nesfârşit soldaţi. Asta nu 
schimbă cu nimic faptul că natalitatea în rândul neaosilor este aproape de zero. 

— Deci neaosii mor încet, dar sigur, spun, încercând să păstrez un ton cât mai sumbru, ţinând cont 
de interlocutorul meu, dar nederanjându-mă extinctia lentă a mogadorienilor. Şi cei cultivați? 

— Din câte ştiu eu, secretul creării lor va muri odată cu Setrakus Ra, îmi spune Adam zâmbind si 
ridicând prudent o mână. Dar, John, trebuie să înţelegi câteva lucruri despre poporul meu. În primul 
rând, majoritatea dintre ei îmbrățișează ideea lui Setrakus Ra despre Progresul Mogadorian şi toți cred ca 
Setrakus Ra nu poate fi ucis. Asta este tot ce i-a ţinut pe linia de plutire în ultimele secole. După ce îl vei 
ucide, vei opri crearea cultivatilor si, probabil, vei convinge câțiva mogi, ca mine, să lase armele jos... 

— Crezi că ar putea să mai fie şi alţii care gândesc ca tine? îl întrerup. Întotdeauna l-am considerat 
pe Adam unic şi am crezut că a ajuns să gândească așa ca un efect secundar al contopirii conștiinței sale 
cu a lui Unu. 

Îşi întoarce privirea si se uită în alta parte. 

— Nu ştiu ce să zic... Am întâlnit câțiva despre care am crezut că... posibil... Nici măcar nu știu 
daca mai sunt in viata. Adam se opreşte cu un gest din mână. Ideea e că, chiar si fără Setrakus Ra, vei 
avea de înfruntat o puternică armată de zeloti* care vor crede că trebuie să facă dreptate. Vrei să ştii cum 
cred eu că se va întâmpla? Mai întâi, neaosii vor decide cine este cel mai puternic dintre ei, folosind 
Pământul drept câmp de luptă. Apoi, învingătorul va revendica locul lăsat liber de Setrâkus Ra. Sunt 
multi generali, ca tatăl meu, care vor crede că ei urmează la conducere. 

— Nu vor reuşi, îi spun absent. De fapt, mă gândesc şi la ideea de a-i face pe mogi să se omoare 
între ei. Dacă am putea grăbi să se întâmple asta... 

— Pe termen lung, nu e bine. Vor fi ani de conflicte, John. Aici, pe Pământ. 

— Omenirea va fi o victimă colaterală, îi spun, gândindu-mă la efectele războiului civil dintre 
mogadorieni. New York-ul va pierde vieți din nou. Cu excepţia cazului în care mogii isi vor duce luptele 
în orașe deja evacuate... 

— Oricum, înainte de toate trebuie să-l ucidem pe Setrakus Ra, nu? spune Adam, bătându-mă 
prieteneşte pe spate. Hai să nu ne gândim prea departe. 

— ÎL voi lovi cu tot ce am. Si ceva în plus. 

— Stii bine ca te vom ajuta si noi. Prietenii sunt alaturi de tine. 

— Da, Desigur. Știu asta, îi spun dând din cap. 

Adam porneşte spre lift si îmi face semn să-l urmez. 

— Mai ai câteva minute libere? Vreau să-ţi mai arăt ceva. 

Ridic din sprâncene mirat şi îl urmez. Soldaţii care mișună pe holurile luminate se uită la noi 
ciudat. Mă întreb de care dintre noi le este frică mai mult. 


+ Zelotii au fost o mișcare religioasă și politică din secolele I-II d.Hr. Ei se opuneau romanilor, asupritorii Israelului, prin 
violenţă. (N. Tr,) 


Când am ajuns prima dată aici, am explorat baza Patience Creek din curiozitate, familiarizându-mă 
cu zonele mai importante — locul unde dormim noi, dormitoarele soldaţilor, celulele de detenţie, sala 
de sport, garajul — identificând zonele in care militarii isi îndeplinesc sarcinile. Nu ştiu ce ar fi putut 
descoperi Adam in plus fata de mine, în timpul scurt în care a fost prizonier. Dar când mă gândesc că 
locul acesta a fost construit pentru a-i ascunde pe spioni, e clar că e plin de secrete. 

— După ce m-au interogat, m-au adus aici, îmi explică Adam în timp ce liftul coboară două 
niveluri. Bănuiesc că nu au avut mari aşteptări de la acest proiect, aşa că l-au abandonat. 

Nivelul în care ieşim este, în mare parte, pentru depozitare. L-am parcurs destul de repede. 
Jumătate din becuri ar trebui schimbate. Adam îmi arată câteva încăperi pline cu cutii prăfuite de Tang’, 
plus un spaţiu de depozitare plin cu sezlonguri de plajă în stilul anilor şaptezeci şi un fileu de volei 
mâncat de molii. În cele din urmă cotim după un colt si Adam deschide ușa unei camere plină cu stive 
cu cărți. O bibliotecă. Dintr-o privire, îmi dau seama că majoritatea cărților îngălbenite sunt dedicate 
subiectelor pe care un spion le-ar putea găsi utile doar într-o situație post-apocaliptică: volume despre 
grădinărit, cum să repari aparate electronice și tratamente medicale. 

Tresar. Micuța cameră este plină de sunetele dure și guturale ale mogadorienilor care latră unii la 
alții. 

Pe un birou din mijlocul camerei stă un echipament electronic care îmi pare vag cunoscut. De acolo 
se aud vocile mogilor. E cam de mărimea unui bord de mașină și plin de butoane şi manete ciudate. Se 
pare că cineva l-a adus aici si l-a pornit. Are multe fire si este conectat la niște baterii. Cred că are nevoie 
de multă energie electrică pentru a funcționa. 

Asta m-a dat pe spate. Mă uit la consola unui Skimmer mogadorian, scoasă din carlingă. Consola 
este pusă în funcțiune cu ajutorul unor fire complicate, iar asta înseamnă că partea de comunicații este 
funcţională. 

În fata consolei stă un tip cu pielea măslinie, aș zice că seamănă cu unul de prin anii treizeci. Are 
părul negru, tuns scurt şi e nebărbierit de câteva zile. Cred că l-am mai văzut undeva, dar nu-mi dau 
seama unde şi cu ce ocazie. 

— Adam, te-ai întors, spune bărbatul, A fost destul de liniște. 

Mă întorc spre Adam și ridic întrebător din sprâncene. 

— El este agentul Noto, îmi spune Adam. Fost adept ProMog. 

Acum ştiu de unde îl cunosc. A fost în grupul care a venit cu Walker la Ashwood Estates după ce 
s-au întors împotriva mogilor. 

— Când soldaţii te-au luat mai devreme, am fost îngrijorat că nu te vei mai întoarce, zice Noto. A 
fost fascinant să vorbesc cu tine. 

Adam zâmbeşte spre mine. 

— Vezi? Ti-am spus că detentia nu a fost rea deloc. Mi-am facut un prieten. L-am ajutat pe Noto sa- 
si îmbunătăţească abilitățile de limba mogadoriană. 

— Vorbesti limba lor? îl întreb pe Noto, deja privindu-l cu alti ochi. 

— Am fost legătura mogilor în perioada ProMog, îmi explică Noto. Am prins câteva fraze aici, 
câteva de dincolo... Îi înțeleg atâta timp cât vorbesc rar, ca pentru unul de nivel de grădiniță. 

Mă plimb prin încăpere, aruncând o privire peste caietele de pe birou. Sunt pline de simboluri pe 
care le recunosc ca fiind mogadoriene, fiecare având o traducere fonetică. 

— Monitorizăm comunicațiile dintre navele de luptă mogadoriene, îmi spune Adam. Am criptat 
acest modul, asa că nu-și vor da seama că îi ascultăm. 


5 Tang este o băutură cu aromă artificială, inventată de omul de William A. Mitchell, în 1957 si comercializată pentru 
prima dată în 1959, sub formă de pudră. (N. Tr.) 


— Cu criptarea si măsurile de securitate pe care le-ai luat aici, am putea să le și transmitem înapoi, 
că tot nu ne-ar găsi, spune Noto cu admiraţie. 

Acum îmi dau seama de ce Adam părea atât de epuizat. Nu doar interogatoriului l-a ţinut treaz 
toată noaptea. A stat aici şi a ascultat ce transmit mogii, știind că el este singurul care poate să traducă. 

— Cât durează să înveți mogadoriana de bază? întreb privind spre Noto. 

Noto scoate o serie de sunete dure. 

— Nu e chiar atât de greu. 

Adam râde. 

— Accentul tău devine tot mai bun, dar ai spus că iti place stomacul plin cu lipitori. 

Noto se strâmbă. 

— Am crezut că cer o cafea. 

— L-am ajutat pe Noto să facă o listă de cuvinte cheie de ascultat, îmi spune Adam, “Liderul 
Iubit”, semnale de apel între navele de luptă, "“Garde”..., de câte ori aude aceste cuvinte, notează 
transmisia. 

— Înregistrez totul, în caz că trebuie să reascult, zice Noto. Ceea ce se întâmplă mai mereu. 

— Asta e bine. Ne ajută mult să ştim ce își transmit mogii, le spun, punând o mână pe umărul lui 
Adam. Totuși, nu te epuiza. Vom avea nevoie de tine. 

Adam dă din cap. 

— Ştiu. Voi avea grijă. 

Îmi iau rămas bun de la agentul Noto, apoi îl duc pe Adam pe hol, unde putem discuta în 
particular. 

— Deci, din ce aţi ascultat până acum, ce spun mogii? 

— Sunt speriaţi în legătură cu Setrâkus Ra. Ei bine, sunt speriați atât cât pot fi neaoșii. Se întreabă 
cu îngrijorare de ce nu le-a ordonat să atace sau de ce nu face anunţuri către flotă, dar nu îl pun la 
îndoială pe Setrakus Ra, pentru că asta ar însemna trădare. Cele mai multe transmisii sunt de genul: 
“Aici nava de luptă Delta, aşteptăm ordine. Solicităm îndrumări din partea Liderului Iubit. ” 

— Si asta iti spune că sunt speriați? 

— Mogii nu întreabă de ordine în stânga sau în dreapta, John. Ei fac ce li se spune. Vorbesc când au 
ceva de spus. Ei nu sunt agresivi fata de liderul lor. 

— Şi nu au primit răspuns de la nava Anubis sau de la baza din Virginia de Vest? 

— Nimic, confirma Adam. Tacere radio. 

— Hmm. 

Planul la care mă gândesc este puțin cam nebun, foarte periculos, dar asta nu mă deranjează 
aproape deloc. Mă agat de tot ce mi-a spus Adam despre cultura mogadoriană, in special despre 
probabilitatea ca ei să pornească un război civil după moartea lui Setrakus Ra. Dacă s-ar elimina unii pe 
alții, asta ne-ar face treaba mai ușoară. Ce ar trebui să facem ca să grabim putin lucrurile în acest sens? 
Cum să-i facem pe mogi să se sfâşie între ei chiar înainte ca Setrakus Ra să se transforme în cenușă? Un 
mic război psihologic. 

Înainte să apuc să mă gândesc si la altceva, Noto scoate capul pe usa bibliotecii şi îl caută din 
priviri pe Adam. 

— Dintr-odată, au început multe discuţii, zice el. 

Eu si Adam ne întoarcem în camera în fugă. Îmi întind capul și ascult transmisia, dar, pentru mine, 
totul sună ca un lătrat furios. Totuși, mogadorianul care vorbeşte pare destul de fericit. 

Văzându-l pe Adam cum începe să se încrunte, îmi dau seama că nu sunt veşti bune. După câteva 
secunde, se întoarce spre mine. 

— John, trebuie să-i adunăm şi pe ceilalți. Cineva a făcut o greşeală teribilă. 


Capitolul 8 (Şase) 


Niciodată să nu postezi nimic pe Internet. Este Regula Nr. 1. 

Garantat, fiecare dintre noi a încălcat această regulă la un moment dat, iar rezultatul a fost că am 
sfârşit prin a fi vanati de mogi. Pentru că, uneori, disperarea e mai puternică decât dorinţa ta de a nu fi 
prost. S-a întâmplat. Nu judec pe nimeni. 

Dar, frate, e chiar o prostie să postezi chestii pe Internet. 

Videoclipul, filmat cu telefonul mobil, evident, începe cu o mare cădere de apă. Pe ecran apare o 
imensă cascadă pe care o recunosc imediat ca fiind Cascada Niagara. Cel care filmează stă la nivelul 
ierbii. 

— E al naibii de zgomotoasă...! 

Imaginea începe să tremure, pentru că cel care tine telefonul se îndepărtează de cascadă în fugă. În 
aceste câteva secunde de filmare reuşesc să observ câteva detalii: o fată blondă, care seamănă cu o 
munteancă din reclamele pentru bere, stă pe marginea unei stânci, chiar lângă o piatră albastră. 

Loralit. O nouă piatră loralită, exact așa cum a spus Ella că va fi. 

Înainte să pot examina piatra mai îndeaproape, camera este întoarsă și putem vedea fata unui 
tânăr. Un tip înalt, cu un mohawk’ blond spre alb şi câteva suvite portocalii. Poartă o vestă de blug 
sfâșiată şi cu petice prin unele locuri, o cămașă gri-sobolan si, atât cât pot să-i vad din picioare, tipul este 
incaltat cu niște bocanci grei de luptă, în stilul rocker. Desigur, îl recunosc imediat de la întâlnirea 
telepatică a Ellei. Este unul dintre tinerii care părea cel mai dornic să vină la chemarea lui John si să 
treacă la acţiune. 

Chiar dacă s-a îndepărtat de cascadă, tipul este nevoit să strige ca să se poată face auzit. 

— Salutare, John Smith si ceilalți super-prieteni! Sunteţi acolo? Aici este Nigel Rally. Ne-am întâlnit 
la... ada... chestia aia. Am găsit pietrele alea nenorocite și, intelegeti voi, a fost foarte distractiv să ne 
plimbăm prin lume după ele și toate alea, dar când veniţi să ne luaţi? 

Nu mă surprinde deloc că acești Garzi internaţionali sunt confuzi şi pierduţi. John le-a spus să vină 
la noi să ne ajute, iar Ella le-a explicat că pot folosi pietrele loralite ca să se teleporteze peste tot prin 
lume, doar să-şi imagineze în minte acel loc. Dar Setrâkus Ra ne-a întrerupt întâlnirea telepatică înainte 
să le putem spune concret cum ne pot găsi, ceea ce nu este tocmai o sarcină ușoară din moment ce ne 
ascundem. 

— În acest “turneu”, am mai întâlnit si alţii, continuă Nigel și întoarce camera pentru a filma 
împrejur. Salutaţi-l pe John Smith, protectorul lumii si absentul Frate Mai Mare care a uitat să ne ia de 
aici. 

În spatele lui Nigel, blonda pe care am observat-o lângă cascadă. Lângă el, un băiat robust, cu păr 
șaten, face cu mâna într-un mod ciudat. fl recunosc imediat, si pe el l-am văzut la întâlnirea telepatica, 
Este Bertrand, tipul din Germania, apicultorul care controlează insectele. De asemenea, stând putin mai 
departe de ceilalți, mai este o fată asiatică ce pare fragilă, care se uită în gol la cameră. Într-un târziu, fata 
asiatică face semnul păcii în dreptul inimii. 

— Ei sunt Fleur si Bertrand, povestește Nigel, iar cea de acolo este... ei bine, cred că se numeşte 
Ran. Nu vorbeşte o boabă de engleză, nu din momentul în care mega-pasărea-psiho cu ochii strălucitori 
s-a oprit din tradus. 

Nigel întoarce din nou camera spre el. 

— Asa că uitaţi cum stă treaba, noi suntem la Cascada Niagara, în caz că nu v-aţi dat seama încă. 
Am memorat locaţia cât mai multor pietre de pe harta aia pe care ne-ati arătat-o timp de cinci secunde 


é Mohawk este un tip de coafură în care părţile laterale ale capului sunt rase de păr sau lăsate cu păr foarte scurt, iar pe centru 


yy 


este lăsată o “creastă”. Acest tip de frizură isi are rădăcinile la triburile indigene de amerindieni din America de Nord, iar in 


prezent este mai populară în rândurile adepților subculturii punk sau subculturii gothic. (N. Tr,) 


nenorocite, dar nu am fost niciodată în Statele Unite, așa că a trebuit să mă plimb prin Europa până l-am 
întâlnit pe Bertrand. Apoi am călătorit în multe locuri... Acum, Nigel îşi coboară vocea. Multe locuri 
ciudate pe harta ta, John Smith. New Mexico? Cum naiba arată locul ăla, eh? Pun pariu că naşpa. Cică 
Bertrand a fost acolo într-o vacanţă cu familia, aşa că... Nigel isi coboară din nou vocea. Dacă te-ai prins 
ce zic, dle maior John, te așteptăm să ne iei. Dacă nu, ei bine, cred că vom porni spre cea mai apropiată 
navă extraterestră de luptă şi să sperăm că nu vom muri, eh? Noroc. 

Şi cu asta, clipul de pe YouTube se termină. Acesta este postat în secţiunea pentru comentarii a 
videoclipului in care Sarah îl prezintă lumii întregi pe John si a adunat deja mii de like-uri și vizualizări. 
Nigel a postat clipul în urmă cu vreo trei ore. Eu, John, Adam, Nouă, Ella, Sam si Daniela suntem cu toții 
adunați în jurul telefonului pe care Daniela l-a subtilizat de la un soldat. 

Ne-am adunat grămadă în camera lui John. Înainte să pornim videoclipul, am observat câteva 
detalii sumbre în camera lui John. Nimeni nu a dormit în acel pat, iar posterele de pe pereţi sunt cam... 
sifonate, de parcă cineva a lovit cu pumnii invaluiti în flăcările Lumenului. Nimeni nu a observat asta, 
deşi Sam ridică o sprânceană când mă vede că mă uit prin cameră. 

— E bună tipa asta, Fleur, zice Nouă după ce se termină videoclipul. 

Îi trag un cot în coaste, iar Daniela face o fata de scârbă. 

— Eşti un porc, îi spune ea. 

— Sunt singur, îi dă replica Nouă. 

— Videoclipul a fost postat în urmă cu trei ore, explică Adam, ignorându-l pe Nouă. Am 
monitorizat comunicațiile mogadorienilor şi se pare că tocmai l-au găsit si ei. Cele mai apropiate de 
Cascada Niagara sunt navele de luptă Toronto si Chicago. Vor trimite Skimmere acolo. 

— Auzi la ei, să posteze pe Internet, spune Nouă plescăind din limbă. Greşeală de începători. 

— Cu toţii am făcut greșeala asta, îi răspund. Deci mogii sunt putin înaintea noastră. Haideţi sa 
luăm niște avioane de luptă şi să mergem acolo. 

— Vrem să facem asta în liniște, de-asta stăm ascunși aici, zice John. Mai bine ne descurcăm 
singuri, fără să ştie oamenii lui Lawson. 

Mă uit la John cu o privire întrebătoare. 

— Încă nu mi-am dat seama ce intenţii are cu Garzii umani, explică John. Până nu vom decide că e 
pe aceeași undă cu noi, vreau ca oamenii nostri să fie cei care îi aduc. Nu vreau ca Lawson să decidă cine 
este pregătit să lupte şi cine are nevoie de “protecția” sa. 

— Stai... ce... Despre ce intenţii iti faci griji? întreabă Daniela. 

— Încă nu știu, ridică John din umeri. Înrolarea obligatorie într-o organizație militară secretă? Cine 
ştie?! 

— Când o să treci si tu prin ce am trecut noi, o să înveți că nu trebuie să ai încredere în oamenii de 
la putere, îi explic Danielei. 

Ea dă din cap. 

— E bine de ştiut. 

— Deja am luat legătura telepatic cu Lexa, spune Ella ai cărei ochi încă strălucesc de energie lorică. 
Pregateste nava. 

— Frumos, face Nouă şi bate din palme. Haideţi să salvăm niște începători. 

— Vreau ca tu să rămâi aici, cu mine, îi spune John lui Nouă, căruia îi pică fata imediat. 

— Hai, frate, ce naiba, Pentru ce dracu’ să rămân aici? 

— Crezi că eu nu aș vrea să merg acolo si să lupt? îl întreabă John pe un ton care nu lasă loc de 
comentarii. Trebuie să facem pregătiri pentru cazul în care vom merge la bordul unei nave de luptă. Am 
nevoie de ajutorul tău pentru asta. Şase se poate descurca la Cascada Niagara. 

— Să fii sigur, îi spun lui John zâmbind, abia așteptând, la fel ca si Nouă, să mă întorc acolo si să 
lupt. Mă uit în jur la ceilalți. Va bagati? 


— Ar trebui să rămân si să monitorizez ce transmit mogadorienii. Ei nu știu că îi ascultăm, așa ca 
voi putea să vă tin la curent cu acţiunile lor, spune Adam. De asemenea, trebuie să mă întâlnesc cu 
Malcolm si alti câțiva ingineri în legătură cu replicarea dispozitivelor de trecere prin scuturile de forţă. 

— Eu merg cu tine, îmi spune Sam. 

— Şi eu, dacă este în regulă, spune și Daniela. 

— Şi eu, răspunde Ella. 

Asta i-a amuţit pe toți. Ieri am văzut-o pe Ella murind. Nu sunt prea sigură că e pregătită pentru 
luptă. Cred că se lasă dusă de val — probabil pentru că poate să ne citească gândurile. Ella își pune 
mâinile in solduri. 

— Dacă mogii ajung acolo primii si Garzii trebuie să fugă, îi pot urmări telepatic, spune ea cu o 
notă de sfidare în glasul său rezonant, asemenea lui Moștenire. Voi fi bine. 

— Eu sunt de acord, îi spun. 

— Şi eu, adaugă John. Să luaţi himerele cu voi. 

— Voi lua câteva. Nu vă las fără ajutoare aici, în caz că se întâmplă ceva. 

John incuviinteaza dând din cap. 

— Asiguraţi-vă că luaţi suficientă forță de foc încât să puteți elimina orice trimit mogii. 

— Oh, nu-ţi face griji, îi spun. Vom face mai mult decât să-i eliminăm. 


Cincisprezece minute mai târziu, ne aflăm în garajul subteran al bazei Patience Creek. Ca și restul 
acestei ascunzători prăfuite, garajul nu este la fel de sofisticat ca celelalte baze militare pe care le-am 
văzut, în special cele de la Dulce și Ashwood, augmentate cu tehnologie mogadoriană. Totuși, garajul 
are tavanul înalt si este suficient de spațios pentru a depozita un convoi de vehicule Humvee blindate si 
câteva tancuri. În schimb, există un tunel imens săpat într-un perete, abia luminat și fără nimic 
extraordinar, cu doar câteva secţiuni groase de cherestea care maschează pereţii. Tunelul este destul de 
larg, să poată trece prin el un tanc și se întinde până la o peşteră ce pare ca oricare alta, la câteva mile de 
Patience Creek. Dacă “pensiunea” asta, care ascunde toate acestea, se află la dracu'-n praznic, atunci şi 
peştera, care se află undeva in est, e tot la dracu’-n praznic. Practic, nimeni nu va sti când plecăm sau 
când ne întoarcem. 

Aseară, Lexa a zburat cu nava noastră prin acest tunel. A reușit, chiar dacă a fost un pic cam la 
limită. Când intrăm în garaj, nava are deja rampa deschisă si este orientată spre ieşire. 

În drumul nostru spre garaj am luat câteva himere din micul laborator al lui Malcolm Goode. Dacă 
îi auzi vorbind despre el, majoritatea militarilor cred despre Malcolm că este un geniu excentric. Poate 
chiar este, într-un fel. Ingrijeste o mulţime de animale adunate la întâmplare, care nu au făcut nimic să 
atragă atenţia oamenilor. Chiar si asa, Walker şi oamenii ei știu despre himere de la Ashwood Estates, 
unde încercam să le ținem ascunse. Nu știi niciodată ce le poate trece prin minte tipilor zelosi din 
guvern, dacă li se oferă ocazia să facă experimente pe o formă de viata extraterestră. 

ÎI luăm cu noi pe Regal, care preferă forma de șoim, și pe Bandit, căruia îi place să rămână în formă 
de raton. Celelalte himere rămân cu tatăl lui Sam, supraveghindu-l în timp ce derulează o serie 
interminabilă de teste pe dispozitivul mogadorian, încercând să găsească o modalitate de a-i copia 
frecvenţa. Adam este cu el, făcând sugestii cu privire la ce tehnologie pământeană ar putea corespunde 
semnalului. Până acum nu au avut noroc şi nici echipa de ingineri militari care lucrează în încăperea 
alăturată. 

În garaj, Lexa coboară pe rampă pentru a ne întâmpina. 

— Gata de plecare? o întreb. 

— Tocmai am terminat diagnoza. Am fortat-o destul de tare cand am plecat din Mexic si a încasat 
câteva lovituri de la Anubis. Totuşi, bătrânica e gata să zboare din nou. 

Daniela se holbează la navă. 


— Să-mi trag una! Tocmai urmează să zbor cu un OZN! exclamă ea. 

— Dap, îi răspunde Sam. Îmi aruncă un zâmbet discret, apoi o conduce pe Daniela, și himerele, la 
bordul navei. 

La fel ca mine, Ella nu-i urmează imediat. Tremurând, trage aer adânc în piept, se mai uită odată la 
mine cu ochii ei strălucitori, apoi urcă rampa. Ezit până când Lexa mă atinge pe cot. 

— Este în regulă, îmi spune ea încet. Am... am curăţat totul. 

Dau din cap spre ea. 

— Am prea multe amintiri urâte pe nava asta. 

— Știu. Când se va termina războiul, mă vei putea ajuta s-o distrug. 

Zâmbesc, atât la gândul distrugerii navei, cât şi la sfârșitului războiului. 

Urc rampa, cu pași mici, în spatele Lexei. Când ajung sus, mă opresc și mă uit prin garaj. Câţiva 
soldați mesteresc pe la autovehicule. asigurându-se că sunt în stare de funcționare. Ştiu că ne-au văzut. 
Unii dintre ei chiar se uită la noi direct. Cu toate acestea, niciunul dintre ei nu încearcă să ne oprească. 

La lift, îi observ pe Caleb și Christian. Mai devreme nu erau aci. Probabil că cineva le-a spus despre 
prezența noastră si au venit să vadă ce facem. Amândoi se uită la mine fără nicio expresie pe fete. 
Zambesc şi le întorc spatele, chiar daca tipii ăştia imi dau fiori. Ei nu ştiu nimic despre mine. 

Deci Lawson ştie că punem ceva la cale şi că părăsim baza. Foarte bine. Asta e problema lui John și 
va trebui să se descurce. 

În interiorul navei, zona pasagerilor este impecabilă. Utilizând comenzile de pe ecranul tactil, Lexa 
extinde nişte scaune din podea şi toată lumea se aşază. Tot sub podea sunt ascunse și vechile noastre 
paturi, inclusiv cel în care Sarah Hart și-a dat ultima suflare. Brusc, îmi simt gura uscată. Nu-mi face 
plăcere că m-am întors aici. 

În timp ce Lexa porneşte motorul navei, mă asez lângă ea pe scaunul copilotului. Sam vine în 
spatele meu şi se apleacă, cu mâinile puse pe spătarul scaunului. 

— Eşti bine? mă întreabă încet. 

— Da, sunt bine. 

Sam se uită în spate peste umăr, încercând să-şi imagineze scena cruntă care a avut loc aici ieri. 
Clatină din cap. 

— Încă nu-mi vine să cred, spune el. Încă mă aştept... înţelegi tu... s-o văd ieșind de pe undeva. În 
viata... 

Dupa ce Sam pleaca de langa mine, ma intorc spre Lexa. 

— Mogii au un avans fata de noi, îi spun. Trebuie să ajungem înaintea lor la Cascada Niagara, în 
mare viteza. 

— Oh, nu-ţi face griji, îmi răspunde, ambalând uşor motorul navei. O să ajungem imediat. Ar fi 
bine să vorbeşti cu el, îmi face ea semn cu capul spre Sam. 

Mă duc la Sam si îi pun mâna pe umăr. 

— Hai să ne concentrăm pe oamenii pe care încă putem să-i salvăm, bine? 

Sam se mai uită odată la mine, înainte să meargă in zona pasagerilor si să-şi pună centura de 
siguranţă. Imediat ce aude clicul centurii, Lexa împinge manşa pentru accelerație. 

— Am pornit! 

Nava tdasneste prin tunel. În afară de un suier prin aer, nava este complet silentioasa, motorul 
vibrând calm în timp ce accelerăm rapid. Sunt doar câțiva metri între noi și pereţii pe lângă care zburăm 
în viteză. Pot să jur că am auzit cum nava a scrijelit pereţii de câteva ori. Lexa se concentrează, trecând 
prin curbele din tunel de parcă ar mai fi făcut asta de sute de ori. 

— Oh, la naiba! Aoleu! Aoleu...! o aud pe Daniela murmurând în spatele meu. 

Mai luăm o curbă blândă si vedem cerul, la început ca un punct alb care devine din ce în ce mai 
mare pe măsură ce înaintăm. Apoi, ca o eliberare ce se simte aproape fizic, ieşim în spaţiul liber, luând 


altitudine, zburând mai întâi deasupra unui drum prăfuit si apoi peste Lacul Erie. Am respirat usurata 
după ce am ieşit din tunelul claustrofobic, rămas acum în urma noastră. 

— Zburăm suficient de repede? întreabă Lexa cu un zâmbet. 

— Da! strigă Daniela din spate. 

— Puteai să aştepţi măcar să ieşim din tunel, îi spun, dar nu mă abtin să nu-i zâmbesc Lexei. 

— Unde ar mai fi fost provocarea? îmi răspunde ea. 

Chiar dacă Lexa zboară cu viteză maximă, încă suntem la distanţă o oră până la Cascada Niagara. 
După ce mă asigur că cursul este setat şi suntem pe drumul cel bun, îmi desfac centura şi mă întorc să 
văd ce fac ceilalți. 

La fel ca atunci când ne-am întors din Mexic, Ella stă ghemuită cu genunchii la piept şi cu ochii 
închiși. Interesant este că himerele par atrase de ea, amândouă încadrând-o de o parte și de alta. Mă 
întreb dacă asta se datorează energiei lorice care curge prin ea sau pentru că ea are nevoie de puţină 
alinare. 

În capătul culoarului, Daniela o priveşte pe Ella de parcă ar încerca să-și dea seama de ceva. Se uită 
apoi la mine când trec pe lângă ea şi face un semn din cap în direcția Ellei. 

— Ce-i cu ea? întreabă cu precauţie. 

— Ea... 

Ella deschide ochii si mă întrerupe. 

— leri am murit. Pentru scurt timp. 

— Oh, răspunde Daniela. 

— Şi am devenit gazda unei entităţi care încă mai este în mine. 

— Ok, mi se pare normal, zice Daniela. 

— Durează ceva timp până să te obisnuiesti, admite Ella, apoi isi închide ochii din nou. 

Daniela se uită la mine întrebător, vrând probabil să ştie dacă tot ce a auzit este adevărat. Dau din 
cap în semn că este adevărat, iar Daniela respiră adânc şi se aşază la loc în scaunul ei. 

— Frate, cred că trebuia să rămân în New York. Ştiam că avem extratereștri, dar nu știam și de 
zombi extratereștri. 

— Nu sunt zombi, spune Ella fără să deschidă ochii. 

Lângă Daniela, Sam a scos din buzunar un joc video antic. 

— Porneste-l, îi sopteste insistent Daniela, arătând către joc. Porneste-l. 

Se uită in sus când simte că eu si Daniela îl urmărim cu privirea. 

— Poftim? întreabă el. 

— De ce l-ai luat la tine? îl întreb, arătând în jos 

— Chestia asta e de prin anii optzeci; nu poţi vorbi la ea, adaugă Daniela. 

— Are un buton de pornire pe lateral, îi spun, arătând spre joc. Parcă spuneai că nu ai baterii. 

Sam pare dintr-o dată înflăcărat de la bombardamentul de întrebări și comentarii. Trage adânc aer 
în piept. 

— Am găsit câteva baterii, îi spune Danielei, dar uitându-se la mine. Nu le-am adus pentru că nu 
aşa vreau să-mi petrec timpul înainte de a merge să salvăm niște oameni. Am adus jocul pentru a 
încerca să re-creez ceva ce s-a întâmplat înainte. În camera noastră. 

Daniela ridică din sprâncene. 

— Oh, dar ce s-a întâmplat în camera voastră? 

— Sam a făcut lumina să palpaie, îi răspund. 

— Şi el ştie? spune Daniela râzând atât de tare încât Sam s-a inrosit. 

— La propriu, spune el. Cred că... ei bine, Șase crede că... asta ar putea fi o nouă Moștenire. S-ar 
putea să pot controla aparatele electrice sau ceva de genul. 

Daniela își încrucişează mâinile la piept. 


— Frate, asta e mai bine decât să impietresti cu ochii. 

Ma aşez lângă Sam, astfel încât el să fie între mine si Daniela, apoi mă aplec în fata şi mă uit către 
cealaltă fată. 

— Cum ai știut că ti s-a dezvoltat o Moștenire? o întreb, curioasă să știu cum se simte la oameni. 

— Am simţit că o să-mi explodeze capul dacă nu fac... Nu știu... Dacă nu o las să iasă? răspunde 
Daniela. Eram plină de adrenalină. Totul s-a întâmplat repede. 

— Are sens, îi spun. Asa se întâmplă mereu. Mostenirile apar fix când ai nevoie de ele. Instinctul 
preia controlul. Pe urmă, înveţi cum să le controlezi.. 

Daniela mă ascultă, apoi se lasă pe spate în scaun şi începe să-și maseze tâmplele. Se uită insistent 
la peretele din fata noastră. 

— Da, acum o simt in mine. Dacă as vrea, as putea s-o fac din nou fără să mă mai doară la fel de 
tare. 

— Te rog, nu transforma nava în piatră în timp ce zburăm cu ea, îi spune Sam, apoi se întoarce 
către mine. Telekinezia mea a apărut când John era gata să fie zdrobit de un piken. Ar fi frumos ca această 
nouă Moștenire să apară când nu sunt într-o situație de viata si de moarte. Adică, dacă Moștenirea se 
manifestă în momentul în care chiar avem nevoie de ea, cum ar fi chiar acum, ţinând cont de situaţia 
actuală, ar fi bine-venită. 

— Încearcă s-o scoţi, îi spun, arătând spre vechiul joc video. Imagineaza-ti că se întâmplă ceva 
oribil. 

— N-ar trebui să fie prea greu, se încruntă el. 

Sam revine la vorbăria insistentă despre jocul său. Nu se întâmplă nimic. Din când în când, ţine 
ochii închiși și strânge din dinţi, imaginându-și că se află într-o situaţie periculoasă. Broboane de 
transpiratie îi apar pe frunte. Cu toate acestea, tot nu reuşeşte să pornească jocul. Îmi las capul pe spate 
și închid ochii, ascultându-i mantra. 

— Porneste-te, porneste-te, porneşte-te... 

— Mai avem vreo zece minute, ne transmite Lexa dupa putin timp. 

Deschid ochii si ma uit spre cabina pilotului. Pe scaunul copilotului, pe spatar, sta cocotat Regal. 
Himera-şoim priveşte înainte, in timp ce zburăm printre nori. Ella încă îşi odihneşte ochii, sau 
meditează, nu ştiu care dintre ele. Între timp, Bandit se plimbă înainte și înapoi pe culoarul din fata 
noastră, aşteptând cu nerăbdare să aterizăm. Daniela urmăreşte ritmul ratonului, devenind tot mai 
nervoasă pe măsură ce ne apropiem de ceea ce ar putea fi o bătălie. Mi se pare că toate acestea sunt, 
totuşi, foarte noi pentru ea. Nu şi-a mai folosit Mostenirile de o săptămână, iar acum trebuie s-o facă 
tocmai într-o situație periculoasă alături de nişte animale extraterestre care isi schimbă forma. 

— Nu-ţi face griji. Ne vom descurca, îi spun, chiar dacă habar nu am cu ce ne vom confrunta când 
vom ajunge la Cascada Niagara. 

— Sunt bine, mă linisteste Daniela. 

Ma întorc spre Sam ca să-i spun ceva, dar mă opresc cand văd cât este de concentrat. E incruntat si 
se uita la acel Game Boy de parca ar fi cel mai mare dusman. 

— Porneste-te, îi spune printre dinţi jocului. 

Aproape că am sărit în sus când a pornit jocul. Sam aproape că îl scapă din mână când se întoarce 
spre mine. 

— Ai văzut asta? mă întreabă el. 

— Neh-eh, face Daniela. Aveai degetul pe buton. 

— Banu! 

— Ai reuşit, Sam! îi spun, bătându-l pe picior. 

Mă bucur pentru el, zâmbetul meu este aproape la fel de larg ca al lui. 

Ella deschide ochii ca să privească scena, are pe fata un mic zâmbet. 


— Felicitări, Sam. 

— Ai simţit ceva diferit? îl întreb. Mai ştii cum ai făcut? 

— E greu de explicat, spune Sam uitându-se la jocul video, încă nevenindu-i să creadă ce s-a 
întâmplat. Am încercat să-mi imaginez circuitul. La început, a fost doar o imagine în mintea mea. Nu 
ştiu cum arată jocul pe interior şi nici cum funcționează. Dar atunci, nu ştiu cum, vizualizarea a început 
să devină mai clară. Parcă imaginea a devenit clară în mintea mea. La început, totul era un nonsens, dar 
apoi s-a transformat in ceva.... Nu știu... Ti se pare logic? Parcă invatam cum funcționează. Sau aparatul 
îmi spunea cum funcționează. Are sens? 

— Nu, îi răspunde Daniela imediat. 

— Pare asemănătoare cu Telepatia mea, îi spune Ella. 

— Indiferent cum, funcţionează, îi spun lui Sam, ridicând din umeri. Crezi că poţi s-o mai faci 
odată? 

— Cred că da, zice Sam și se concentrează din nou asupra jocului. De data asta ridică vocea, de 
parcă ar certa un animal de companie. Închide-te. 

Game Boy-ul se închide. 

— Frumos, zice Daniela. Chiar ai făcut-o. 

În loc să-l felicit pe Sam, îmi înclin capul pe o parte. Ceva nu pare în regulă. Vântul de afară pare să 
se fi întețit. Îmi ia doar o secundă să-mi dau seama ce se întâmplă. 

— Ne prăbuşim, observă Ella. 

Motorul navei s-a oprit brusc. 

— Băieți! se aude vocea panicată a Lexei. Cred că am un fel de problemă aici! Sistemele de 
comandă tocmai au murit! 

Din cabină, o aud pe Lexa cum împinge manșa și apasă butoanele, blestemând când acestea nu fac 
nimic pentru a reporni sistemele de navigare. Simtind că sunt probleme, Bandit se urcă pe un scaun si isi 
pune labele in cap. Arunc o privire afară si văd că pierdem rapid altitudine. Un teren de golf, un mic 
oraș, un râu se apropie vertiginos de noi. 

Eu si Daniela ne uităm la Sam. Are ochii larg deschişi. Înghite în sec. 

— Ups! 


Capitolul 9 (John) 


— Esti sigur că asta trebuie să facem? mă întreabă Nouă. 

— Nu avem de ales. 

Amândoi mergem pe unul din numeroasele holuri ale bazei Patience Creek. Deși militarii își fac 
simțită prezența pe majoritatea holurilor, în zona asta nu prea e nimeni. Suntem într-o mică secțiune 
construită pentru a ţine închiși prizonierii, iar noi avem unul aici, deocamdată. 

— Peste tot în lume apar noi Garzi, deci ar trebui ca măcar unul să aibă Moștenire pentru zbor, zice 
Nouă. 

— Poate că o fi vreunul, dar nu avem timp să-l căutăm. 

— Bine, bine, se recunoaște convins Nouă, dând din cap. Dar, ca să ştii, eu nu sunt de acord cu 
asta. 

— Da, am înţeles. Cu câteva zile în urmă, i-ai străpuns pieptul cu un stâlp. 

— Ah, asta-i o amintire plăcută. 

— iti înțeleg îngrijorarea. 

— Dacă încearcă ceva, îl omor. 

— Ştiu. De ce crezi că te-am adus cu mine? 

Încheiem discuţia când ajungem în fata celulei capitonate in care este închis Cinci. Usa din oţel 
armat are doar un orificiu mic prin care să te uiţi înăuntru si se deschide cu ajutorul unei roti, ca la seiful 
unei bănci sau ca la submarin. În fata uşii sunt postați doi paznici, puscasi marini cu înfăţişare sumbră, 
cu puști automate de asalt, care nu i-ar ajuta mai deloc dacă Cinci ar reuşi să iasă de acolo. Amândoi par 
surprinși să ne vadă. 

— Am nevoie de el, le spun paznicilor, arătând spre ușa încuiată. 

Ei se uită unul la celălalt. 

— E prizonier, spune unul dintre ei. 

— Ştiu. Dar este prizonierul nostru, îi spun. 

— Cu siguranţă nu intentionam să-l eliberăm, adaugă Nouă. 

Unul dintre paznici se dă câțiva paşi mai încolo și spune ceva în staţia s-a. ÎI las în pace să-și facă 
treaba. Fac să pară cum că aş respecta autoritatea lui Lawson. 

Paznicul se întoarce, ridică din umeri și scoate un inel cu chei. 

— DI general ar dori să treceţi pe la el pentru... o altă chestie, îmi spune paznicul în timp ce descuie 
mecanismul care blochează roata. 

— Ooo, ai necazuri, îmi zice Nouă. 

— Poti să-i transmiti că ajung la el imediat ce termin aici. 

Presupun că Lawson a aflat că Şase şi ceilalți au plecat din bază fără să-l anuntam. Nu am de gând 
să-mi pierd vremea explicându-i generalului planul nostru; dacă vrea să afle ceva, să mă caute. Am alte 
treburi de făcut. Bineînţeles, nu-i spun asta paznicului. 

Roata scartaie când o învârte soldatul, apoi usa se deschide şi soldaţii se dau înapoi în grabă. 

— Mă întrebam când o sa mă vizitaţi. 

Cinci stă turcește pe podeaua capitonată a celulei, zâmbind către mine si Nouă. Bratele îi sunt 
legate în cămașa de forță, poartă o pereche de pantaloni de pijama si este descult. Podeaua de sub el 
seamănă cu o imensă saltea. Nu există nimic care să-i permită să-şi activeze Exerna. În cel mai rău caz, isi 
poate transforma pielea în bumbac. 

Nu mi-am bătut capul cu locul unde va fi închis Cinci. Nu aveam starea necesară să-mi fac griji 
pentru el, asa că Nouă si Sam s-au ocupat de aranjamentele necesare. Cat despre camera capitonată, ai 
crede că a fost concepută special pentru Cinci. Norocul nostru că spionii care au construit acest loc s-au 


pregătit pentru orice situație, inclusiv pentru cazuri în care unul dintre ei și-ar fi pierdut minţile într-un 
scenariu post-apocaliptic. 

Faţa lui Cinci este încă tumefiată de la bătaia pe care i-a dat-o Nouă când l-a îmbrăcat în cămașa de 
forță, după lupta noastră de pe Insula Libertăţii. Când l-au închis aici, Sam si Nouă i-au luat chiar si 
peticul de pe ochi. Gaura aceea neagră se holbează la mine. 

— Am nevoie de ajutorul tău, îi spun. Cuvintele îmi ies din gură cu amărăciune. 

Cinci se poziţionează în așa fel încât să mă vadă mai bine cu ochiul său cel bun. 

— John, mi-ai salvat viaţa. Ştiu că niciodată nu vei mai avea încredere în mine. Nu după cele 
întâmplate. Dar sunt la dispoziţia ta oricând. 

Lângă mine, Nouă geme. 

— Îmi vine să vomit. 

Cinci se întoarce spre Nouă. 

— Ştii ce? Eu îmi asum responsabilitatea faptelor mele, Nouă. Știu că ceea ce am făcut a fost o... 
rătăcire. Dar tu când o să-ţi accepti vina? 

— Vina mea? 

— Mereu dai din gura aia nenorocită, mormăie Cinci. Dacă ai putea să taci din când în când... 

— Deci glumele mele te-au transformat într-un trădător psihopat, îi răspunde Nouă. Am observat 
că Nouă şi-a încleştat pumnii. Se uită la mine. Asta este o idee proastă, John. 

Scutur din cap. 

— Uitaţi, cand toate astea se vor termina, dacă vreţi să va inchideti într-o cușcă de metal si să va 
incheiati socotelile o dată pentru totdeauna, n-aveţi decât. Dar acum, nu ne permitem să pierdem 
timpul. 

Nouă pufneşte pe nas si tace. Cinci continuă să mă privească de parcă ar putea să vadă prin mine. 
După o vreme, plescăie din gură. 

— Ce schimbare, zice Cinci. Apoi i se adresează lui Nouă, de parcă eu nu aș fi fost în încăpere. Ieri 
încerca să facă tot posibilul ca să nu ne omorâm între noi, mai tii minte? Împăciuitorul. Acum s-a sucit. 
Mă fixează cu un zâmbet aproape mândru. O văd în ochii tăi, John. Până acum nu ai fost pregătit, dar 
acum ești. 

— Pregătit pentru ce? îl întreb, mustrându-mă în sinea mea pentru cât de ușor am mușcat 
momeala. 

— Pentru război. Pregătit pentru a face orice ca să învingi. Poate acum ești pregătit chiar să faci 
mai mult decât este necesar, hmm? Se uită din nou la Nouă. Si tu o vezi, nu? Acum este ca noi. Însetat de 
sânge. 

Nouă nu-i răspunde imediat. Are o privire şovăitoare; îmi dau seama că, în ciuda faptului că îl 
urăște pe Cinci, ceea ce a spus despre mine crede și el. Cum naiba să nu mă schimb după cele 
întâmplate? Dacă sunt însetat de sânge, dacă sunt dispus să fac orice ca să-l omor pe Setrâkus Ra, ei 
bine, nu mi-e rușine de asta. 

Ignor privirea singurului ochi al lui Cinci. 

— Am nevoie sa mă înveţi să zbor, îi spun. 

Cinci se concentrează pentru o clipă, apoi începe să plutească deasupra podelei capitonate. Cu 
picioarele încrucișate şi cu capul ras, plutind la un metru de podea, seamănă cu un călugăr. 

— Asta voiai să vezi? 

Studiez modul în care pluteşte. 

— Nu este suficient, îi spun. 

Se încruntă la mine. 

— Ai o Moştenire de copiere, ca Pittacus Lore, nu-i aşa? Am văzut ce ai făcut în New York cu fata 
cea nouă care impietreste cu ochii. I-ai studiat Mostenirea, deci, studiază. 


Nu-i chiar atât de ușor precum crede Cinci. Înainte de toate, atunci eram disperat. Când e vorba de 
stăpânirea Mostenirilor, asta pare să ajute întotdeauna. De asemenea, când am încercat să vindec 
durerile de cap ale Danielei, am putut să simt acea putere. Ximic m-a conectat direct cu Moștenirea ei și 
am putut să simt cum funcţionează. Cred ca tot așa am putut să copiez Moștenirea Marinei, fără să ştiu 
măcar ce fac, sau cum am putut să re-creez Invizibilitatea lui Șase fără prea mari probleme. De fapt, am 
simţit aceste Moşteniri înainte. Când au fost folosite pe mine, le-am atins puterea. Nu-mi este suficient 
doar să-l studiez pe Cinci plutind ca un Buddha sociopat. 

— Cu Daniela, a fost momentul acela de foc. În plus, am putut să simt cum funcţionează 
Moştenirea ei, îi explic lui Cinci. Nu mă ajută cu nimic dacă stau și te studiez. 

— Te-am luat în zbor cu mine, îmi amintește Cinci. În prima zi când ne-am întâlnit. Îţi mai 
amintesti cum te-ai simţit? 

— Probabil cărat de un grăsan, zice Nouă, fără să mă ajute asta cu nimic. 

Ignorându-l pe Nouă, închid ochii si încerc să-mi reamintesc cum a fost zborul cu Cinci. 
Sentimentul de a nu avea greutate, picioarele legănându-mi-se în gol, gândul că m-ar putea scăpa în 
orice clipă... 

Mă uit în jos la picioare şi nu mă surprinde că sunt tot pe podea. 

— Îmi amintesc ce am simţit când m-ai ridicat. Dar e cu totul altceva când e vorba să mă ridic 
singur în aer. 

Cinci pare căzut pe gânduri. Aproape nostalgic. Nu am mai văzut asta pe faţa lui, de obicei plină 
de furie. 

— Zborul este la fel ca Telekinezia, spune Cinci după o vreme. La fel cum vizualizezi un obiect şi îl 
faci să plutească în aer. iti imaginezi că îl ridici, și îl ridici... Ati făcut asta de un milion de ori, ca si mine, 
nu-i aşa? 

Eu şi Nouă bâiguim ceva în sensul că suntem de acord cu el. 

— Ei bine, imagineaza-ti că faci asta cu propriul tau corp, continuă Cinci. Se smuceste brusc în 
cămașa de forţă şi se încruntă. A încercat să-și întindă mâinile, dar a uitat că sunt legate. Intinde-ti 
mâinile si imagineaza-ti ca esti tras în sus de niște sfori. 

— Ca o marionetă, zice Nouă. 

— Ca un actor într-un spectacol, spune Cinci, parcă luminat. Ridică-te deasupra scenei. Gratios. 

— Chiar mai rău, zice Nouă. 

— Încearcă, John, spune Cinci cu blandete. Ridica-ti braţele. Imagineaza-ti că niște sfori te ridică în 
siguranţă. Imagineaza-ti că poți manipula aceste sfori cu Telechinezia ta, apoi nu-ţi mai imagina asta si fă- 
0, pur şi simplu. 

Chiar dacă nu mă simt confortabil să primesc lecţii de la Cinci, tot fac ce mi-a spus el și îmi ridic 
mâinile pe lângă corp. Mă concentrez și încerc să-mi imaginez că sunt legat de tavan cu sfori, aşa cum 
mi-a sugerat Cinci. Trag de aceste sfori imaginare cu Telekinezia. Îmi imaginez că picioarele se desprind 
de podea, corpul meu lipsit de greutate ridicându-se în aer. 

Apoi se întâmplă. Ceva face clic şi simt că adidasii mei se desprind de podea. Doar câţiva 
centimetri, dar totuși... se întâmplă. 

— Acum ia-o încet, spune Cinci cu vocea şoptită. E bine așa. Concentrează-te și mentine-ti corpul 
drept. Continuă să te tragi în sus de sforile tale. 

Chiar dacă Cinci îmi spune să mă concentrez, nu mă pot abtine să nu mă uit în jos, să-mi văd 
progresul. M-am ridicat cam un metru și observ că sunt cam dezorientat. Instinctul mă face să dau din 
mâini, de parcă mi-as pierde echilibrul. Dintr-odată, încep să înaintez în fata, dar de data asta orizontal, 
cu fata spre podea. 

— Concentrează-te! îmi strigă Cinci. Aminteste-ti sforile! 


Faptul că strigă la mine nu mă ajută cu nimic. N-am uitat de sforile imaginare, dar în loc să “trag” 
de ele ca să mă îndrept, le smucesc mental, cu frustrare. Zbor în sus ca o rachetă, mă lovesc cu spinarea 
de tavan si cad. Norocul meu că podeaua celulei lui Cinci este căptușită ca o saltea. 

În spatele meu, îl aud pe Nouă cum isi înăbuşe râsul. Mă ridic în genunchi şi mă uit la el. 

— Puteai măcar să mă prinzi. 

Nouă dă din mâini, mimând că își tine echilibrul. 

— Oh, frate, a fost demential. Nici nu m-am gândit. 

Mă ridic în picioare. Cinci pluteşte fără efort în fata mea. Măcar el nu râde de căderea mea, ca 
Nouă. 

— Este si ăsta un început, spune el şi ridică din umeri prin cămașa de forță. Apropo, nu recomand 
antrenamentul ăsta în încăperi cu tavan. Eu am exersat mai mult deasupra apei, așa că nu prea m-am 
rănit când am căzut. 

— Cât a durat până ai reușit s-o stapanesti, îl întreb. 

— John, nu e ca atunci când tragi cu mingi de foc. Mai de grabă, e ca atunci când înveți să mergi 
din nou. Mi-a luat câteva luni. 

— Nu am la dispoziţie câteva luni. Trebuie să zbor spre una dintre navele de luptă, în cel mai scurt 
timp posibil. 

Cinci ridică o sprânceană. 

— Ei bine, asta sună interesant. 

— Nu eşti invitat, spune repede Nouă. 

Cinci ridică din umeri. 

— Dacă eşti hotărât s-o faci singur, putem încerca o altă tehnică de antrenament. 

— Care? 

Abia termin întrebarea când Cinci mă lovește în stomac cu umărul. Aerul iese din mine imediat. E 
ca o ghiulea de tun. Nu ma poate prinde cu braţele, așa ca isi pune toată forța în umăr. Ne izbim de usa 
capitonată, chiar lângă Nouă, care nu reacționează destul de repede. Pușcașii marini de afară sar în sus, 
luaţi prin surprindere. 

Ne-am lăsat garda jos pentru o secundă si uite ce s-a întâmplat. Cat de idioţi trebuie să fim? 

Cinci mă izbeste de peretele opus al celulei undeva sus, aproape că perii tavanul cu părul. Soldaţii 
strigă şi îi aud pregatindu-si armele. 

— Nu! le strigă Nouă. O să-l nimeriti pe John! 

Cinci se îndepărtează de mine, iar eu încep să alunec pe perete în jos. Dar nu-mi dă drumul; şi-a 
ales doar o poziție mai bună. În timp ce alunec în jos, isi tine picioarele înfăşurate în jurul meu. Am un 
brat blocat în strânsoarea picioarelor lui, pe celălalt reuşesc să-l eliberez. 

Îmi aprind Lumenul si îl prind de picior, încercând să mă eliberez din strânsoarea lui Cinci. Îl ard 
prin pijama, aud cum îi sfârâie pielea apoi... 

Vuuummmm! 

Toată pielea lui Cinci de aprinde în flăcări, Moștenirea lui activându-se. Chiar dacă sunt imun la 
arsuri, tot mă dau înapoi surprins. Cămaşa de forţă arde în totalitate, bucăţi din ea căzând aprinse pe 
podeaua de sub noi. Acum nu mai are nevoie să mă tina cu picioarele. Cu mâinile ca niște torte, ma 
prinde de gât. 

— Mulţumesc pentru foc, John. Eşti arogant şi previzibil! 

Zburăm în sus şi mă izbeste de tavan cu putere. Apoi, imediat, coborâm spre podea. Nouă vrea sa 
intervină, dar Cinci mă folosește ca pe o armă umană. Îl aud pe Nouă cum geme când picioarele mele îl 
lovesc în cap. Apoi Cinci mă ridică din nou si zburăm pe hol cu viteză. 

— Prima dată când te-am luat în zbor? Dumnezeule, nici nu ştii cât mi-am dorit să-ți dau drumul 
de sus! Habar nu ai. E timpul să ne ocupăm și de asta! 


Este ametitor. Ne izbim de uși, intrăm în celule goale, ajungem pe alte holuri, unde oamenii 
panicati încep să strige la noi. Cinci profită de fiecare ocazie ca să mă izbească de pereţi, de tavan sau de 
podea. Mi-e greu să anticipez de ce suprafaţă mă va izbi, atât sunt de dezorientat. ÎI văd pe Nouă venind 
în urma noastră şi îmi dau seama că aleargă pe pereţi, folosindu-și Moștenirea Antigravitatie ca să-i 
ferească pe spectatori. Probabil că si Cinci l-a văzut, pentru că se întoarce brusc şi ne îndreptăm spre 
Nouă ca un meteorit. Nouă e nevoit să se tranteasca la pământ pentru a nu fi strivit sau ars si, înainte să 
se ridice, Cinci zboară în altă direcţie. 

Acum sunt pe cont propriu. 

Datorită faptului că sunt ignifug, nu mă preocupă flăcările de pe pielea lui Cinci. Dar mă 
îngrijorează mâinile lui inclestate pe gâtul meu. De fiecare dată când Cinci mă izbeste de ceva, 
strânsoarea lui slabeste putin, iar asta imi permite să trag o gură de aer. După felul în care mă izbeste de 
toți pereţii, asta este o luptă constantă pentru a putea trage o gură de oxigen. 

— Liderul lubit m-a vizitat în vis! îmi strigă Cinci in fata. Gaura de unde îi lipsește ochiul este 
complet acoperită de flăcări. Mi-a spus că mă va ierta dacă îi spun cum te poate găsi. l-am spus că voi 
face chiar mai mult de atât şi te voi ucide chiar eu! 

Furia îmi pune un nod dureros în gât. Destul! 

ÎI apuc pe Cinci de antebrate, în încercarea de a-i rupe strânsoarea. Geme, dar nu-mi dă drumul la 
gât. Ne izbim din nou de un zid, apoi de tavan, eu încasând mereu lovitura. 

Îmi las capul pe spate, asigurându-mă că nu-l scap pe Cinci din ochi și activez Împietrirea Danielei. 

E prea rapid. De îndată ce fasciculul îmi iese din ochi, Cinci ridică o mână pentru a mă împiedica 
să-l lovesc direct în fata. Totuşi, cealaltă mână rămâne înfiptă în gâtul meu. Cinci râde sinistru când 
mâna lui se transforma în piatră, apoi mă loveşte în fata tocmai cu asta. Continuă să mă apese cu mâna 
de piatră, acoperindu-mi ochii, astfel încât să nu mai pot lansa un alt fascicul. 

Totuși, asta mă ajută puţin. Acum că Cinci mă ţine doar cu o mână, pot să respir. Şi nu doar atât, 
acum am reușit să trec în avantaj. ÎI prind de gât și îl răsucesc în asa fel, încât el să fie dedesubt când 
cădem. Ne prăbuşim peste ceva — probabil că pe podea, încă nu-mi dau seama — și imediat mă asigur 
că Cinci rămâne imobilizat. Detinand controlul acum, mă las cu toată greutatea peste Cinci si îl presez 
de podea. 

Îi îndepărtez mâna împietrită din fata mea și reușesc să văd pe chipul lui durerea. Flăcările se 
sting, iar pielea lui revine la normal. Nu mă opresc. Continui să-l lovesc. Acum Cinci este cel care abia 
mai respiră. 

— John... John... uită-te în jos! reușește el să spună. 

Un alt truc de-al lui, probabil. Dar e ceva suspect în felul în care o spune Cinci, toată răutatea aceea 
a dispărut din vocea lui. 

Ma uit in jos şi văd podeaua. E cam la trei metri sub noi. Deci nu îl presam pe Cinci de podea, ci de 
tavan. 

Pot să zbor. Singur. 

— Ai spus că ai nevoie de... momentul acela de foc, mormăie Cinci. M-am gândit că puţină 
motivaţie... te-ar putea ajuta. Fa-o... fă-o din instinct. 

Nici nu știu ce să spun. Las tot aerul să iasă din mine printre dinţi şi furia dispare, chiar daca încă il 
tin pe Cinci lipit de tavan. Încet — deţinând controlul acum — plutesc în jos. Mă uit în jur. Suntem în 
zone unde se află infirmeria bazei. Nu este nimeni aici. În depărtare, aud pași alergând pe hol. Probabil 
că Nouă și soldaţii încearcă să ne ajungă. 

— Trebuia găsită o modalitate mai bună pentru a face asta, spun, întorcându-mă spre Cinci. Trec 
peste faptul că e gol pușcă, îmbrăcămintea lui a ars când și-a transformat pielea în foc. 


— Nu poţi să ignori rezultatul. Cinci își ridică mana împietrită și se uită la ea. După cum i se mișcă 
muşchii antebraţului îmi dau seama că încearcă să-şi miște degetele, dar nu reuşeşte. Chestia asta se 
simte ciudat. 

Cinci îşi transformă tot corpul în piatră, ca să se potrivească cu mâna. Când redevine normal, mâna 
lui rămâne la fel. Se încruntă. 

— La naiba! Chestia asta e permanentă? 

— Habar n-am. Aș putea încerca s-o vindec. 

— Chiar te rog, spune si întinde mana. 

Apuc braţul lui Cinci si las Mostenirea de vindecare să pătrundă în el. Necesită ceva mai mult efort 
decât în mod normal; Moștenirea mea trebuie să treacă prin piatra rece şi să refacă țesuturile vii. În cele 
din urmă piatra se crapă, lăsând să se vadă pielea moale. 

— Poate n-ar fi rău să-mi lași măcar degetul mic, spune Cinci brusc, parcă lovindu-l o idee. Degetul 
mic nu îmi trebuie. 

Ma uit la el mirat. Vrea să-i las un deget ca să-și poată transforma tot corpul în piatră oricând. 

— Asta nu se va întâmpla. 

— Hai, John, face el si ranjeste la mine. Are sânge pe dinţi. Nu ai încredere în mine? 

Drept răspuns, îi vindec toată mâna. Încă nu-i dau drumul la brat. 

— Când ne luptam, ai spus că Setrákus Ra a venit la tine în vis. Încercai doar să mă motivezi? 

— Nu, chiar așa s-a întâmplat. Dar să ştii că nu i-am acceptat oferta. Am încetat să mai cred tot ce 
spune nenorocitul ăla bătrân. 

Înainte de a-l putea presa pe Cinci să-mi spună mai multe, Nouă apare de după un colţ alergând cu 
toată viteza lui. Cu auzul meu îmbunătăţit, aud în spatele lui alti pași venind în alergare. Aud chiar si 
armele cum sunt încărcate. Imediat îmi ridic mâinile în direcţia lui Nouă și mă aşez între el și Cinci. 
După cascadoria lui Cinci, nu vreau ca situaţia să scape iar de sub control. 

— Sunt bine! îi strig. A fost o neînțelegere! 

Nouă se opreşte prin alunecare, cu pumnii strânşi, privind undeva dincolo de mine. 

În spatele meu, luat prin surprindere, Cinci mormăie ceva. 

— Aaa, John..., reușește Cinci să spună. 

Mă întorc şi îl văd pe Cinci stând încremenit ca o stană de piatră. Nici măcar nu are curaj să mai 
respire. Un turture de gheaţă pluteşte în fata lui. Străluceşte ca un pumnal, iar vârful este ascuţit ca un 
ac. Bucata de gheaţă este la doar un fir de păr distanţă de ochiul bun al lui Cinci. 

Marina stă la câţiva metri în spatele lui, suficient de departe încât Cinci să nu poată ajunge la ea. 
Părul ei negru este total nearanjat. Pare că abia s-a trezit, cu excepţia ochilor — mari şi strălucitori, fixati 
pe Cinci. 

— Marina, ușurel..., încep eu să-i spun, dar nici măcar nu mă aude. 

— Ce ţi-am spus eu, Cinci? îl întreabă Marina, cu voce rece. Ce ţi-am spus eu că se va întâmpla 
dacă te voi mai vedea vreodată? 


Capitolul 10 (Şase) 


— Trebuia să salvăm lumea de extratereștrii cei rai si, în schimb, noi murim ca prostii într-un 
accident de avion! mormăie Daniela cu faţa lipită de cea mai apropiată fereastră digitală. Ce dezastru! 

— Nu vom muri, îi răspunde Lexa din cabină. Pot să aterizez și fără motor, dar va fi cam neplăcut. 

Neplăcut e puţin spus. O privire pe fereastră îmi spune că suntem foarte sus, vârfurile copacilor se 
văd ca niște sulițe. Lexa se învârte cu nava în cercuri leneșe, încercând să încetinească cât mai mult 
coborârea. Fără motorul pornit, nava se balansează ca o hârtie în bătaia vântului și o simt pe Lexa 
trăgând de manete ca s-o redreseze, pentru a împiedica nava să coboare vertiginos. Până acum, a reușit 
de fiecare dată. Cu toate acestea, când vom lovi copacii, vom fi aruncați în toate direcțiile. 

Sam stă în mijlocul culoarului. Pare panicat. Nu-l invinovatesc, “aterizarea” asta abruptă este din 
vina lui. 

— Nenorocita asta de navă e blestemată, îmi spun printre dinți. 

— Porneşte! strigă Sam. Nava, iti ordon sa pornesti! 

— Nu merge. Toate sistemele sunt oprite, nu pot să-i fac nimic, ne spune Lexa din cabină, de parca 
ar vorbi cu niște bebelusi. Poate ar trebui s-o rugăm frumos. 

Sam isi drege glasul, vocea lui devenind mai gravă, de parcă ar vorbi cu un copil. 

— Nava? Nu vrei, te rog, să pornesti? 

Nimic. 

— Să te ia naiba, pornește! 

ÎI trag pe Sam de umăr și îl fac să se uite la mine. 

— Deja ai început să tipi, pricepi asta? Trebuie să te concentrezi. Lasă prostiile si foloseste-ti 
Mostenirea. 

— Dar nu stiu cum. Pana acum, la mine totul a functionat doar cu tipatul. 

— Ai facut-o mai devreme cu jocul video. Ar trebui sa... nu stiu... vizualizezi? 

— O să murim din cauza mea, se văicărește Sam. 

— Sam, prevad foarte putine sanse sa se intample asta in viitor, intervine Ella in discutie. Ea sta 
calma in scaunul ei, iar Sam se holbeaza la ea. 

— Vezi? Sunt puţine şanse să murim, îi spun lui Sam. 

El transpiră puternic. 

— Nu mă ajută cu nimic. 

Nava se înclină brusc pe partea dreaptă. Lexa înjură de mama focului si încearcă din nou s-o 
redreseze. E clar că viteza de coborâre a crescut. 

— Şase, poate mă ajuţi cu putin vant, îmi strigă Lexa peste umăr. 

— Bună idee, îi răspund. Încep să mă îndepărtez de Sam. El face ochii mari imediat, de parcă as 
vrea să-l abandonez. Îl prind de umeri și trec pe lângă el. Relaxează-te. Poţi s-o faci. O să încetinesc 
prăbușirea, ca să ai mai mult timp. 

Mă duc la cea mai apropiată fereastră digitală din peretele navei şi mă concentrez asupra vremii de 
afară. Cerul este senin. Mă concentrez asupra vântului — suflă foarte tare la altitudinea asta, dar nu într- 
atât încât să nu-l pot controla. În loc să îndrept nava, îi comand vântului să-și schimbe direcţia, să 
împingă de sub noi, încetinindu-ne prăbușirea. Toate acestea, în combinaţie cu măiestria Lexei, ne fac să 
plutim ca o frunză prinsă într-o adiere ușoară. 

Am încetinit coborârea. Probabil că nava asta cântărește o jumătate de tonă. Nu voi putea s-o tin 
aşa la nesfârşit, nu fără puţin ajutor din partea motorului. E doar o chestiune de timp. 

Sunt sigură că Sam ştie asta. El continuă ceea ce făcea, încercând toate tonalitatile vocii, poruncind 
navei să pornească. Nava nu îl ascultă, normal. 


Cu coada ochiului, o văd pe Ella ridicându-se de pe scaunul ei. Mici scântei de energie îi luminează 
în colţurile ochilor. ÎL tine pe Bandit într-o mână; de când am început prăbușirea, ratonul parcă şi-a 
pierdut minţile. Imediat dupa ce Ella l-a luat în braţe, s-a calmat. Nici nu ştiu pentru ce isi face atâtea 
griji — spre deosebire de noi, el se poate transforma în ceva cu aripi. 

Ella îl studiază pe Sam pentru o clipă. Dă din cap o dată, de parcă ar fi ajuns la o concluzie. 

— Ai spus mai devreme că ţi-ai imaginat circuitele din jocul video, iar asta te-a ajutat, nu? il 
întreabă ea. 

— Am spus că imaginea a devenit clară în mintea mea. Își pune ambele mâini în cap. Habar n-am 
cum am făcut. 

— În regulă, spune Ella, Lasă-mă putin. 

Sam se uită la ea, încercând să-și umezească gura uscată. O urmărește cu privirea pe Ella cum se 
duce spre cabină. Mă întorc pe jumătate ca să văd si eu ce face, dar rămân concentrată pe vant. 

— Chestia asta are si parasute, nu? mă întreabă Daniela. 

— Nu-ţi face griji, îi spun, dar urmărind-o pe Ella. Cred că aproape am rezolvat-o. 

Daniela se uită la mine de parcă aş fi o nebună. Nu-i obişnuită cu astfel de situaţii critice. 

— Ştii cum funcționează nava asta, nu? o întreabă Ella pe Lexa. Poti să-ţi imaginezi... motorul, sa 
zicem? 

— Poftim? Da, cred, spune Lexa, deşi se concentrează să ghideze nava spre o zonă asemănătoare 
cu un platou, care se vede la orizont. Nu va fi suficient pentru o aterizare curată, dar măcar nu ne vom 
lovi de copaci. 

— Ai putea s-o faci acum? o întreabă Ella cu răbdare. Vizualizează motorul cu sistemul de 
alimentare sau... nu ştiu. Orice crezi că l-ar putea ajuta pe Sam. 

— Acum sunt cam ocupată cu..., răspunde Lexa enervată, apoi se gândeşte mai bine la asta. Se 
asigură că manetele sunt pe poziţiile corecte înainte să se aplece putin în fata şi să închidă ochii. Bine, 
îmi imaginez... 

Lexa se cutremură brusc, de parcă un fior i-ar fi străbătut sira spinării. 

— Mulţumesc, e suficient, spune Ella. 

Lexa deschide ochii. Își scarpină nasul înainte să se concentreze din nou asupra manetelor. 

— A fost ciudat, murmură ea. 

— Sam, o să să-ți trimit imaginea asta, spune Ella, întorcându-se din cabină. 

— Şi cum o să mi-o trimiti? întreabă el, desi răspunsul este evident. Telepatic. Sam ridică din 
sprancene şi isi dă capul pe spate putin. Oh. Aşa mi-o trimiti. 

— Acum, încearcă să-ţi foloseşti Moștenirea, îi sugerează Ella. Se sprijină de peretele de la intrarea 
în cabină si mângâie cu blandete blana lui Bandit. Este atât de încrezătoare, încât mă face să pierd putin 
din controlul vântului. Nava se înclină ușor spre stânga. Daniela este singura care observă — scoate un 
sunet de disperare; toți ceilalți suntem concentrați pe Sam. 

Ochii lui strălucesc, de parcă s-ar uita la ceva în depărtare, ceva ce doar el poate vedea. Buzele i se 
mișcă fără să auzim vreun cuvânt, ca şi cum ar număra rapid până la o mie. 

— Navă, pornește, stabilizează-te şi redă controlul pilotului, spune el cu încredere. 

Imediat, sub picioarele noastre se simte o activitate ciudată. Motorul navei reporneste, iar din 
cabină se aud o serie de bip-uri satisfăcătoare. Ne redresăm și începem să luăm altitudine. 

— Totul este în regulă, spune Lexa. Criza a fost evitată. 

Ma îndepărtez de fereastra digitală si îl imbratisez pe Sam. 

— Ai reușit! 

Sam imi zambeste anemic, de parcă nu ar fi convins că el a facut asta. 

— Am reușit, spune el. 

— Ura! Nu ne-ai omorât! exclamă Daniela satisfăcută. 


— M-am simţit de parcă eram supraincarcat sau așa ceva, spune Sam, privind ametit spre Ella. 
Parcă eram conectat cu nava. As fi putut să fac totul să funcţioneze... 

Ella ridică din umeri. 

— N-am făcut decât să-ţi dau ce era în mintea Lexei. Atât. 

— Deci, înainte de a o controla, trebuie să cunoşti maşinăria, îi spun, gândind cu voce tare. 

— Dar cu jocul video, m-am uitat la el, m-am gândit la asta şi, în cele din urmă, a venit conectarea. 
lar oprirea navei a fost un accident, ca o suprasolicitare. 

— Ultima dată ai vorbit amuzant, îi spune Daniela. Parcă erai robot. 

— Zău? întreabă Sam si se uită la mine cu sprâncenele ridicate a mirare. 

— Exact, îi spun. Se pare că trebuie să mai lucrăm la asta, să ne dăm seama cum funcționează 
Moştenirea ta. 

— Frate, am nevoie de un cépan, spune Sam, scărpinându-și ceafa. 

Lexa își drege glasul. 

— Se pare că n-a murit nimeni. Ne apropiem de Cascada Niagara și deja am văzut două... nu, trei 
Skimmere. 

Toata lumea tace imediat si redevenim seriosi. Maiestoasa Cascada Niagara devine vizibila sub noi 
cand Lexa trece pe deasupra ei. Nu ne surprinde faptul că nu sunt turiști. Omenirea fiind în război, 
nimeni nu are timp de vizitat obiective turistice. 

În iarbă, pe malul cascadei, văd o strălucire de un albastru-cobalt. Este o piatră loralită nouă, cea cu 
care s-au teleportat noii noştri Garzi. 

lar lângă ea... cele trei Skimmere pe care le-a reperat Lexa. 

— Le vedeți? întreabă Lexa. 

— Da, îi răspund. Dar nu văd nicio mișcare. 

— Stai așa; să reglez imaginea. 

Lexa tastează câteva comenzi pe consola ei. Un moment mai târziu, fereastra se închide, apoi se 
extinde. Acum avem zoom pe piatra loralită și navele din jurul ei. Camera, care probabil a fost montată 
pe cealaltă parte a navei, urmărește piatra fără cel mai mic efort în timp ce planăm deasupra ei. 

— Uau! exclamă Daniela. Foarte tare! 

Acum pot vedea mai multe detalii la cele trei Skimmere. Doar unul dintre ele pare intact, cu rampa 
extinsă si usa de la cabină deschisă. Din al doilea Skimmer iese un fuior de fum negru de la motor, ca si 
cum ceva ar fi explodat acolo recent. lar cel de-al treilea Skimmer este răsturnat pe o parte, pe jumătate 
în apa cascadei. Nava se mișcă periculos, în orice clipă curentul o va trage complet de pe mal. 

Se pare că mogadorienii au primit mai mult decât negocierea pentru care veniseră. Chiar și așa, nu 
văd niciun semn de viata acolo jos. Asta mă nelinisteste. 

— Cum vreţi să facem? întreabă Lexa. 

Reflectez puţin la întrebarea ei. 

— Du-ne jos şi deschide. Apropierea noastră nu a fost tocmai subtilă. Oricine are ochi să vadă, ne-a 
văzut până acum. 

— Cred că mogii ar fi tras în noi până acum, spune Sam, încruntându-se la scena de pe ecran, în 
timp ce Lexa aterizează. 

— Ar putea fi o ambuscadă, îi spun. 

— Sau au fost mai multe nave. Poate am ajuns prea târziu. Poate i-au luat deja pe copii şi s-au 
întors la nava lor, sugerează Daniela încruntată. 

— Să sperăm că nu, îi răspund. 

Lexa aterizează cât poate de aproape de piatra loralită, în apropiere de Skimmerul care a scăpat 
întreg. După ce aterizăm, transformă ferestrele la normal. Ella se uită la piatra strălucitoare, aparent 
fascinată. 


— Trebuie să ajutăm guvernul să securizeze restul pietrelor, spune ea după un moment. Dacă 
mogii le găsesc primii, noii Garzi s-ar putea teleporta direct în mâinile lor. 

— Mai poţi să intri în contact cu ei? o întreb. Dacă vor să lupte, poate le spunem să se teleporteze 
toţi aici. 

Ella scutură din cap. 

— Nu mai sunt la fel de puternică ca înainte. 

— Am putea posta pe YouTube, spune Sam sec. 

— Fără YouTube. Niciodată, îi spun. Va trebui să avem încredere în Lawson şi oamenii lui că vor 
face treaba cum trebuie. 

— Băieți, mă bucur că sunt cu voi si nu prizonieră pe undeva, spune Daniela. 

Lexa aşază nava în așa fel încât rampa să fie orientată spre cascadă. Asta înseamnă că nu vom fi 
atacați din spate si vom putea folosi nava ca acoperire în caz că asta este o ambuscadă. Orice mog care ar 
vrea să ne atace, ar trebui să vină dinspre mica pădure din nord. Acea pădurice este inundată de râul 
care își face loc către cascadă, deci ar trebui să avem un avantaj dacă rămânem pe terenul solid. 

— Sunteţi gata? întreabă Lexa. 

Dau din cap că da, iar ea extinde rampa. Nimeni nu trage în noi. Din cauza zgomotului cascadei, 
nu-mi dau seama dacă aud focuri de blaster. 

— Adam ar trebui să fie la interceptare, îi spun Lexei. la legătura cu el, spune-i că am ajuns si vezi 
dacă a mai aflat ceva din discuţiile mogilor. În caz contrar, ţine nava pregătită s-o tăiem de aici repede 
dacă e nevoie. 

— Am înţeles, spune Lexa. 

Întind mâna, iar Regal aterizează imediat pe antebraţul meu, atent să nu mă strângă prea tare cu 
ghearele. 

— Cercetează, îi spun himerei, iar Regal se îndreaptă spre ieşirea din navă si se înalță spre cerul 
albastru. Pornesc în urma lui spre rampă, stând cu ochii pe Daniela. Hai, tu o să mergi în fata. Dacă vezi 
vreun ostil, îl transformi în piatră. 

— Hai s-o facem. Daniela zambeste, dar o simt că e tensionată. 

Eu şi Daniela începem să coborâm rampa, deschizând drumul. Arunc rapid o privire în lateral, 
simțind mişcare, dar e doar Sam care ridică o piatră de lângă râu cu Telekinezia. 

Îmi zâmbeşte. 

— În caz că trebuie să arunc în careva, spune el încet. 

Privirea Danielei străluceşte când trecem prin fața navei noastre şi ne apropiem de Skimmerul ars. 
Bandit merge încet pe lângă noi. De când am aterizat, ratonul s-a făcut mai mare, ghearele sale devenind 
mortale acum. Scurmă pământul, gata să se repeada la cea mai mică ameninţare. Când paseste, ghearele 
lui ridică o substanţă cenușie, pe care o recunosc imediat. 

Cenuşă mogadoriană. Destul de proaspătă, având în vedere că nu apare nimeni. lar lângă cenușă, 
o armă a unui mog ucis. În mod clar aici s-a dat o luptă, iar mogii și-au luat-o pe cârcă. 

— Începătorii au făcut ceva ravagii, spun. 

— Pe bune, zice Sam, privind spre fumul de la Skimmer. La o examinare mai atentă, pare că o 
grenadă a explodat chiar lângă cabina navei. Ceva a explodat, asta e sigur. Dar nu ştiu ce. 

Ma uit în spate si o văd pe Ella îndepărtându-se de grupul nostru. Se duce spre piatra loralită, ceea 
ce ar pune-o în bătaia focului. 

— Ella, îi şoptesc. Stai lângă noi. 

Cu privirea spre piatră, îmi face cu mâna s-o las în pace. 

— Voi fi bine, Șase. 

Eu si Sam schimbăm o privire. 

— Cred că devii destul de îndrăzneț când poţi vedea viitorul, zice Sam. 


— Sau când deja ai murit o dată, îi răspund. 

Având încredere că Ella poate să-şi poarte singură de grijă, îi conduc pe ceilalți cu precauție spre 
pădure. Trecem pe lângă Skimmerul care a aterizat întreg, apoi ne apropiem de râu și de Skimmerul 
care tocmai a fost luat de apă. Daniela pune o mână pe braţul meu. 

— Auzi asta? 

La început, în afară de căderea apei, nu aud nimic. Apoi încep să aud un zumzăit, care creşte 
neîncetat. Mă uit la Skimmerul care plutește pe râu. Se vede în ceață, ceva este ciudat... 

Insecte. Chiar dacă este jumătate sub apă, nava mogadoriană este acoperită de un roi de insecte. 
Sunt mii: albine, bărzăuni, muşte si cine mai ştie ce altceva, toate ieșind din interior prin orificiile de 
aerisire ale motorului, roiul acoperind nava ca o armură. Insectele se ridică doar când le loveşte apa 
râului. 

— Apicultorul este la treabă, spune Sam. 

— În mod sigur el este, sunt de acord cu Sam, apoi arăt către in fata. Mă simt foarte încrezătoare in 
misiunea asta. De fapt, nu pare să fie deloc una de salvare. 

De sus, de deasupra căderii de apă, vine un sunet ca un țipăt. Strigătul soimului. Regal de 
transmite un semnal de avertizare. 

— Ce naiba e aia? strigă Daniela, arătând spre cer. 

Dinspre copaci, un obiect strălucitor tocmai a fost azvârlit spre noi. Pluteşte spre noi într-un mod 
imposibil — cu siguranţă e ghidat prin Telekinezie. Dacă ar fi să ghicesc, as spune că cineva tocmai a 
aruncat în noi cu un con de brad. Doar că nu am mai văzut unul care să pulseze de atâta energie roșie. 

Asta mă duce cu gândul la Skimmerul pe lângă care am trecut. 

— Trage în chestia aia, îi spun Danielei. 

Nici nu trebuia să mă deranjez; deja o luase la ţintă. O rază de energie argintie tasneste din ochii 
Danielei — pe chipul ei se citește durerea, iar Daniela gâfâie. Tinteste bine, iar conul de brad devine 
doar o piatră care zboară prin aer. 

Fără să mai aştept, dobor piatra cu Telekinezia. Aterizează la vreo douăzeci de metri în fața noastră 
si explodează imediat, energia roşie cu care fusese încărcat conul de brad crăpând carapacea de piatră a 
Danielei. Câteva pietricele ne lovesc inofensive. Nu știu cum ar fi explodat dacă Daniela nu împietrea 
conul de brad. 

— Acolo! strigă Sam, arătând spre marginea pădurii. 

Acum o văd si eu. E fata japoneză din videoclip. Stă ascunsă printre copaci, scufundată în apa până 
la brâu. Cred că s-a ascuns înainte să venim noi, dar a ieşit când ne-am apropiat. Are o tăietură deasupra 
sprancenei şi sângele îi curge pe fata. Are arsuri pe braţe, sunt sigură că de la exploziile blasterelor 
mogadoriene. Ne privește nesigură. 

Apoi se apleacă repede şi ridică o mână de pietre din râu. În mâinile ei, acestea încep să 
strălucească. 

— Nu face asta! îi strig când o văd pregătindu-se să arunce. 

— Usurel, Ran! Uşurel! strigă o a doua voce. E puştiul britanic cu creastă, cel care a filmat 
videoclipul care ne-a adus aici. Nigel, parcă acesta e numele lui. lese dintre copaci. Merge prin apa până 
la brâu şi o apucă pe Ran de talie. 

Ran iese din transa de atac când Nigel o ridică de talie în sus. Pietrele din mâna ei cad libere în apă. 
Câteva clipe mai târziu, vreo şase gheizere de apa tasnesc în sus, acolo unde au detonat pietrele. 

— Poate să facă grenade, spune Sam. Asta ar puntea să ne fie de folos. 

— Mie nu-mi convine. Eu de ce nu am primit o Moștenire de-asta? se plânge Daniela, frecându-și 
capul. 


Tinand-o pe Ran într-o mână, Nigel vine spre noi. Ceilalţi doi — Bertrand si Fleur — ies precauti 
dintre copaci. Amândoi au blastere mogadoriene. Mă cuprinde un sentiment de nostalgie când mă uit la 
ei. Oare aşa arătam si noi după ultima noastră luptă? 

— Salutare, prieteni extratereştri! strigă Nigel, înaintând spre noi înaintea celorlalți. V-a luat al 
naibii de mult să ajungeţi. 


Capitolul 11 (John) 


— Marina, te rog să te calmezi. 

Probabil că nu mi-am ales bine cuvintele. Mi-am dat seama imediat. 

— Nu-mi spune să mă calmez, John, îmi răspunde ea printre dinţi. M-am trezit. Nu știu unde sunt. 
Şi tipul ăsta... Nenorocitul ăsta e primul pe care îl văd? 

Turturele letal încă pluteşte la un milimetru de ochiul lui Cinci. Mi-as putea folosi puterea ca să-l 
înlătur, dar șansele sunt jumate-jumate s-o dezarmez sau să înfig turturele in fata lui Cinci accidental. 
Probabil că şi Cinci ştie asta. Nici nu mişcă în fata armei Marinei, sta cu mâinile ridicate pe lângă corp, ca 
să arate că e neînarmat. Neînarmat și gol pușcă, de fapt. 

— Marina, esti în siguranţă, îi spun. 

— Te rog sa mă ierti, dar mie nu mi se pare asa, răspunde ea. 

Mă uit peste umăr. În spatele meu, putin mai departe pe hol, sunt câţiva soldaţi bine înarmaţi. Au 
armele ridicate. Nu cred că știu ce să facă în situaţia asta, dar nici nu par prietenoși. Nouă stă la câțiva 
metri în fata lor, cu braţele încrucișate si nu spune nimic. Nici nu mă aşteptam să-i ia apărarea lui Cinci. 
De fapt, se bucură de spectacol, pentru că nu încearcă s-o liniştească pe Marina. 

— Suntem într-o bază militară secretă, în afara Detroitului, îi explic Marinei, păstrându-mi tonul 
calm. Ai fost rănită în lupta cu Setrakus Ra. Te-am vindecat, apoi te-am lăsat să te odihnesti. 

— Înseamnă că Setrâkus Ra este încă în viaţă. 

— Da. Totuşi, Șase l-a rănit destul de grav. Nu a scăpat prea bine în urma atacului. Avem timp, nu 
mult, dar suficient cât că punem la punct planul pentru următoarea mișcare... 

— Și el ce caută aici? Turturele puncteaza în fata, arătând spre Cinci. El ar vrea să se ferească, dar 
nu se mișcă. 

— L-am capturat pe Cinci în New York. E prizonierul nostru. 

— Nu mi se pare că ar fi prizonier. 

— Mă ajuta pe mine cu ceva. Acum va intra în celula sa. Nu-i aşa, Cinci? 

Ochiul lui Cinci clipește scurt în direcția mea. Înghite tare și îşi apleacă cu precauţie capul înapoi, 
pentru a putea da din cap. 

— Da, spune el încet. 

Marina pufneste pe nas când vorbește el. Ea isi întoarce privirea spre mine si văd pe chipul ei furia 
amestecată cu confuzia, care au apărut când l-a văzut pe Cinci. Ar vrea să aibă încredere în mine. 

— Te rog, Marina. Știu ce fac. 

Încet, turturele letal coboară. Imediat ce nu mai este în fata lui, Cinci fuge în spatele meu, 
punându-mă pe mine între el şi Marina. Se uită la ea cu un amestec de frică şi rușine, apoi fuge pe hol, 
spre Nouă şi grupul de soldați. 

— Dintre toate ororile războiului pe care le-am văzut, asta este cea mai rea, observă Nouă în timp 
ce Cinci se apropie de el gol pușcă. Câţiva soldaţi chicotesc. 

Scutur din cap cu amărăciune — acesta este exact genul de comentariu care l-ar putea enerva pe 
Cinci. 

Spre liniştea mea, Cinci îi atinge umărul în trecere, dar nu îi răspunde. Soldaţii se dau la o parte din 
drumul lui, uitându-se la el şi comentând. Cinci îi ignoră pe toţi. Deocamdată, pur si simplu se 
mulţumeşte să se întoarcă în celula sa din proprie voinţă. Este un lucru bun. Poate că a învăţat să-și 
aleagă luptele. 

— Gata, oameni buni, spectacolul s-a terminat! strigă Nouă, imprastiind mulțimea. Merge în urma 
lui Cinci. Fă-ţi datoria patriotică si adu o pereche de pantaloni pentru băiatul ăsta! îi strigă unui soldat. 

Acum am rămas doar eu si Marina. Trage spre ea turturele cu Telekinezia, rupe o bucată din el si si- 
o lipeşte pe frunte. Se uită la mine cu un zâmbet ametit. 


— Îmi pare rău dacă am reacţionat... asa. Trezindu-mă aici și văzându-l pe el... Nu am putut să 
nu... Am încercat să nu fiu atât de... răzbunătoare. 

— La fel as fi reacționat şi eu, îi spun Marinei. Arăt cu capul spre bucata de gheaţă pe care o tine pe 
frunte. Cum te simţi? Încă te doare capul? 

— Doar o mică migrenă. Îmi amintesc că Setrăkus Ra m-a izbit de pământ iar si iar, apoi... 

— Ai fost zdrobită, îi spun. Te-am vindecat cât de bine am putut. 

— Mi-ai salvat viata, spune Marina, atingându-mi brațul. Am fost la un pas de moarte. Am fost pe 
marginea prăpastiei. Ştiu asta dintr-un anume motiv. 

Asta îmi atrage atenţia. Marina are dreptate; abia mai respira când a sosit cu nava Lexei. După felul 
în care vorbeşte despre asta, îmi dau seama că e ceva mai mult de atât. 

— Cât am fost în starea de inconstienta, l-am visat pe Setrâkus Ra. Sau mai bine spus, el a intrat în 
visul meu. Se prefăcea că este... O întreagă revoltă se citeşte pe chipul ei. Se cutremură. Gheaţa din mâna 
ei se extinde peste tot pumnul. Luase înfățișarea lui Opt. A încercat să mă... arunce în gol. 

Mă uit peste umăr în spate, acolo unde a fost Cinci. Și el a menţionat despre faptul că Setrâkus Ra i 
s-a arătat în vis. Chiar dacă trebuie să se recupereze fizic, asta nu înseamnă că nu poate să ne atace 
telepatic. 

— A apărut şi în visul lui Cinci, îi spun Marinei. I-a cerut săi spună unde ne găsește. 

Marina ridică o sprânceană. 

— Şi i-a spus? 

— El zice că nu. L-am adus aici legat la ochi. Nici dacă ar fi vrut, nu ar fi putut să-i dea detalii. 

L-am crezut pe Cinci când a spus că nu ne-a trădat, chiar dacă Marina nu crede. 

— Setrakus Ra a venit în visul meu pentru că eram vulnerabilă, iar în visul lui Cinci a intrat pentru 
că... ei bine... toată istoria dintre ei... Marina face o pauză, gândind cu voce tare. A mai fost cineva care...? 

— Nu, azi dimineață m-am întâlnit cu toți; mi-ar fi spus, îi spun Marinei, desi mă gândesc la 
altceva. 

— Deci eu si Cinci suntem ținte uşoare, spune Marina încruntându-se. Asta e descurajant. 

— E disperat, îi spun, deşi nu cred în totalitate asta. El nu știe unde suntem, dar noi ştim că este 
grav rănit şi știm unde îl putem găsi. Imediat ce vom primi întăriri de la armată, vom merge acolo și 
vom termina cu toată povestea asta. 

Marina se uită în gol când aduc în discuţie armata. Nu ştie multe din câte s-au întâmplat cât a fost 
inconștientă. O conduc înapoi în salonul medical. Cu excepţia unor paturi despărțite de niște perdele și 
echipamente de monitorizare, camera este goală, deoarece Marina este singurul pacient aici. Acum că 
am rămas singuri, o pun repede la curent cu cele întâmplate. Îi povestesc despre lupta din New York, 
despre telefonul primit de la președinte, îi spun istoricul bazei Patience Creek și despre numirea 
generalului Lawson ca comandant special. Ştiu cum sună pentru ea — ca şi când un comandant zoreste 
un soldat — dar nu mă pot opri. 

Marina ascultă cu răbdare, dar o vad că începe să mă studieze cu ochii ingustati. 

— John, mă întrerupe ea când fac o pauză ca să respir. Unde sunt ceilalţi? Sunt bine cu toții? 

Îmi plec privirea și mă uit la podea. Stau și mă gândesc de ce i-am dat atâtea detalii. Evident, 
Marina trebuie să ştie toate detaliile despre războiul nostru, dar este mai mult de atât. 

Ea nu ştie. 

Evit să-i spun despre Sarah. 

Încă nu este nevoie să-i spun. Nu are nevoie de veşti proaste. Nu trebuie să-i spun nimic trist. 

Marina așteaptă să-i spun ceva. Ştie că ceva nu este în regulă. 

— Sarah... îmi frec faţa cu mâinile. Continui să privesc în podea, nu pot să mă uit la Marina. Sarah 
nu a reușit. 

Marina își duce mâna la gură. 


= Nu. 

— A incercat s-o ajute pe Sase, dar Setrakus Ra... A salvat-o pe Sase, chiar daca era ranita, dar a 
pierdut mult sange... 

Marina se apleacă spre mine. Cu o mana mă ia dupa umeri, cealaltă o aşază pe ceafa mea si ma 
strânge în braţe. Abia acum îmi dau seama cât de tensionat am fost si abia pot să mă relaxez in 
imbratisarea ei. Totuși, acest lucru nu o opreşte pe Marina. Oftez din tot sufletul si îmi dau seama că 
tremur. Am fost atât de confuz — nu mi-am dat seama câtă nevoie aveam de o imbratisare. Pentru un 
moment, îmi las fruntea să se odihnească pe umărul ei şi simt cum ceva se rupe în mine. Vederea mi se 
întunecă si o împing pe Marina, probabil mai tare decât as fi vrut, dar ea nu spune nimic. 

Am obrajii uzi. Îi dau drumul Marinei și îmi şterg lacrimile repede. 

— Doamne, John, îmi pare rău. Îmi pare atât de rău... Marina face o pauză și se uită în jos la 
mâinile ei. Dacă aș fi putut sa... Dacă as fi putut să fac ceva. As fi putut s-o salvez. 

— Nu spune asta. Nici măcar să nu te gândești la asta. Nu este adevărat şi nu ajută la nimic. 

Amândoi cădem în tăcere, stând unul lângă celălalt pe patul din infirmerie. Marina se întinde și mă 
ia de mână. Amândoi ne uităm în jos la gresia de pe podea. 

După puţin timp, Marina începe să vorbească încet. 

— După ce a fost ucis Opt, am fost atât de supărată. Nu doar pentru ceea ce s-a întâmplat cu el. Nu 
doar pentru că mă îndrăgostisem de el. Eram supărată pentru că... Fiecare dintre noi pierduse pe cineva 
înainte, înţelegi? Dar Opt..., a fost prima persoană alături de care mi-am imaginat viitorul. Nu ti se pare 
că are sens? Am crescut la mănăstire, cu Adelina evitând să mă antreneze, negând războiul... Parcă am 
știut că va veni un dezastru și nu am luat nicio măsură. Nenorocirea pândea după colţ, mai rămăseseră 
doar câteva cicatrici până să ajungă la mine. M-am rugam alături de maici, le-am auzit vorbind despre 
Raiul în care cred oamenii, dar niciodată nu am îndrăznit să-mi imaginez acea lume. Nu mi-am imaginat 
niciodată nimic. Apoi l-am întâlnit pe Opt. Îmi imaginam viitorul alături de el. Şi prezentul era bun. 
Când Cinci l-a ucis, totul s-a prăbușit pentru mine. M-am simțit... şi încă mă mai simt înșelată. Jefuită. 

O ascult pe Marina si dau din cap. 

— Am întâlnit-o pe Sarah imediat dupa ce mi-a apărut cea de a treia cicatrice. Moartea ma 
insemnase si venea dupa mine. Trebuia sa fie cel mai rau moment din viata mea, dar, cumva, intalnind- 
o, ea a transformat totul in ceva frumos. Cépanul meu, Henri, credea că sunt nebun. Cred că, în cele din 
urmă, a înțeles. Ea mi-a dat ceva pentru care să lupt. Ceva de genul cum ai spus tu, de parcă găsisem 
ceva mai mult decât doar supraviețuirea. Si acum... 

— Şi acum... acum ce facem? spune Marina, cu voce tristă şi gânditoare. 

— Nu ne-a mai rămas decât să terminăm asta, îi spun. 

Marina nu-mi dă drumul la mână. 

— Când eram la Sanctuar, înainte ca Setrakus Ra să-l distrugă, entitatea lorică m-a lăsat să vorbesc 
cu Opt. Mă uit la ea uluit. Nu m-am gândit că ar fi posibil așa ceva. Drept răspuns, ea îmi zâmbeşte trist. 
A fost pentru scurt timp, doar câteva secunde. Dar a fost cu adevărat el, John. Mi-a dat credinţa că există 
ceva. Nu este doar întuneric și moarte. 

Mă îndepărtez de ea. Știu că vrea să-mi dea speranţă. Doar că încă nu sunt pregătit pentru asta. 
Singurul lucru pe care îl vreau acum este răzbunarea. 

— După aceea, am simţit un sentiment de pace. Furia mi-a dispărut. Marina zambeste cu răutate, 
parcă amintindu-și ce s-a întâmplat în urmă cu câteva minute, când aproape că i-a scos ochiul lui Cinci. 
Evident, pacea aceea nu a durat prea mult. Am încercat — mereu am încercat — să duc o viata 
onorabilă, aşa cum ar fi vrut Opt. Am încercat chiar si în fata tuturor evenimentelor ce s-au întâmplat. 
Dar când l-am văzut pe Cinci pe hol, a scos tot ce este mai rău în mine, toată furia mea s-a întors. 

— Nu cred că e rău să fii asa, îi spun. Poate că asa ar trebui să fim cu toții acum. 

— Şi după aceea, cine vom fi, John? 


— După aceea, nu mai contează. Deja am pierdut atât de multe. Dacă nu învingem, dacă nu îl 
oprim pe Setrâkus Ra, atunci pentru ce au murit? 

Mâna Marinei a început să emane o răceală dureroasă. În loc să-mi retrag mâna, îmi aprind 
Lumenul şi împing căldura spre ea. 

— Fără Sarah, nu-mi pasă ce se va întâmpla cu mine. Vreau să-i distrug, vreau să-l distrug pe 
Setrăkus Ra, o dată pentru totdeauna. Asta e tot ce mai contează. 

Marina incuviinteaza din cap. Nu mă judecă pentru ceea ce am spus. Cred că mă înţelege. Ştie cum 
e să vrei să te arunci înainte, să păstrezi impulsul pentru a nu te prăbuși. 

— Sper doar că a mai rămas ceva din cei care am fost, ceva care să ne permită s-o luăm de la capăt, 
atunci când totul se va fi terminat, spune Marina încet. 

— Și eu sper asta. 

— Bine, răspunde ea. Acum, să începem. 


Capitolul 12 (Şase) 


La întoarcerea de la Cascada Niagara, Lexa menţine cursul zborului jos si precaut. Nu vrem să 
apărem pe vreun radar mogadorian, în cazul în care au trimis mai multe nave în zonă. Stau lângă ea în 
cabină, câmpul de luptă de lângă cascadă rămâne în urma noastră. 

Vocea lui Adam se aude clară în comunicator. Pare fericit. 

— Am interceptat o grămadă de convorbiri de la nava din Chicago. Le lipsesc niște Skimmere pe 
care le-au trimis la Cascada Niagara. Nava din Toronto a pornit într-acolo; ati plecat la timp, ne 
comunică Adam. Comandantul neaos al navei isi face griji, pentru că Skimmerele nu au răspuns la apel. 
Presupun că aveţi legătură cu asta, nu? 

Chicotesc. 

— Nu noi. Începătorii. 

— Oh, bravo lor, răspunde Adam surprins. 

— Distrugerea navelor mogadoriene a fost inițierea lor. Lexa se încruntă, iar eu mă uit în altă parte. 

— Probabil au avut noroc că cultivatilor li s-a ordonat să-i aducă în viata, adaugă Adam. 

— Serios? 

— Da. Cred că comandantul voia să-i facă un cadou lui Setrâkus Ra. 

— Ei bine, a dat-o-n bară, îi spun. 

— Oricum, continuă Adam, comandantul ăsta cere permisiunea să-și mute poziția din Chicago, 
mai ales că ordinele pentru bombardament nu au venit aşa cum au fost promise. Vrea să securizeze 
piatra loralită de la Cascada Niagara, în caz că se mai teleportează acolo şi alti Garzi. 

Zâmbesc. Exact despre asta își făcea griji şi Ella. 

— Nu vor găsi nimic, îi spun lui Adam. Ne-am ocupat noi de piatră. 

La Cascada Niagara, în timp ce Sam și Daniela îi ajutau pe cei patru noi Garzi să urce în nava 
noastră, m-am dus în locul unde Ella şi piatra loralită păreau să comunice într-un mod ciudat. 
Îmbrăţișase piatra si isi lipise obrazul de suprafaţa ei netedă. Pulsa de energie lorică si, pentru o clipă, 
am crezut că o să se teleporteze undeva. Sau să facă ceva și mai ciudat. 

— Ella, esti gata de plecare...? o întreb încet, nevrând s-o deranjez. 

Nu-mi răspunde imediat. Piatra loralită strălucește intens pentru o clipă, după care devine 
transparentă, venele de energie devenind vizibile în interior. Apoi, o clipă mai târziu, piatra s-a stins, 
albastrul-cobalt dispărând încet, devenind ca orice piatră din preajma cascadei. Ella se întoarce, se 
încruntă şi îşi scutură mâinile de praf. 

— Gata, spune ea. 

Nu mă mișc. În schimb, arăt spre piatră. 

— Ce ai făcut adineauri? 

— Am închis-o. Nu vrem ca cineva să se teleporteze aici, daca mogadorienii știu despre piatră. 

Mă uit de la piatră la Ella. 

— Poti să faci si asta? Să le controlezi? 

— N-am știut până nu am încercat, spune ea cu strălucire în ochi, la propriu. Din moment ce 
Sanctuarul... Din moment ce eu sunt plină de energie, m-am simţit conectată. 

— Conectată cu cine? Cu Lorien? 

— Da. Și cu Pământul. Cu toate. Totuși, asta dispare. Indiferent ce mi-a făcut Moștenire, nu cred că 
efectele vor mai dura mult. Ella porneşte spre navă. Să mergem. Trebuie să am o discuţie foarte 
neplăcută cu John. 

Am dat din cap ca şi când aș fi înțeles despre ce vorbea. Am decis că este în interesul nostru s-o las 
pe Ella să facă ceea ce ştie că e mai bine. A trecut prin multe si a văzut mai multe decât mi-aş putea eu 
imagina. O las pe ea să se descurce cu misticismul, eu mă ocup de treburile murdare. 


— Şase, mai ești acolo? 

Vocea lui Adam sună nerăbdătoare în difuzor. Am fost cu gândul în altă parte, gândindu-mă la 
Ella si efectul ei asupra loralitului. Din spatele mansei, Lexa se uită la mine cu o sprânceană ridicată. 

— Da, scuze, sunt aici. Care a fost răspunsul primit de mogi? Vor muta nava aia? 

— Habar nu au ce naiba ar trebi să facă. Fără nicio veste de la Setrâkus Ra, ţipă unii la alţii. Unii 
cred că Setrakus Ra va aprecia decizia comandantului de a-i urmări pe Garzi; alţii cred că e nebun daca 
pune la îndoială ordinul Liderului Iubit si nu rămâne pe loc. Şase, le-ai dat peste cap întreaga 
operațiune. 

As minţi dacă aş spune că nu mă simt putin mândră de cuvintele lui Adam. Totuşi, o voce din 
mintea mea îmi spune că nu am fost suficient de bună. În cele din urmă, Setrâkus Ra se va arăta din nou, 
iar avantajul nostru temporar se va termina. 

— Întregul lor lant de comandă se destramă, continuă Adam, energizat. Ca să înţelegi, în Marea 
Carte nu există nicio pagină unde să fie scris ce trebuie să facă dacă Liderul lor nemuritor dispare brusc. 
Eu şi John de gândim serios să profităm la maximum de asta, înainte ca Setrakus Ra să-și revină şi să-și 
reafirme controlul. 

— Aveţi vreun plan? 

— Cred că da. Adam face o pauză. Totuși, ar putea fi cam periculos. 

— Ce nu este periculos? 

Când Adam termină transmisia, Lexa îmi aruncă o privire. Îmi dau seama că vrea să-mi spună 
ceva, asa că rămân în cabină. 

— Pustii ăştia pe care i-am luat..., îmi spune ea încet. 

— Da? 

— Tise pare că sunt pregătiţi? 

— Noi eram pregătiți când am urcat în nava asta? 

Lexa mă privește insistent. Îi întorc privirea, apoi se întoarce la treaba ei. Plec de lângă ea și 
deschid uşa către zona pasagerilor, mă sprijin de cadru și îi studiez pe noii noștri sosiți. 

Mă uit la Fleur. Părul ei blond e dat pe spate, ud de la transpiratie si apa râului. Înţeleg de ce Nouă 
a gâfâit ca un câine în călduri când a văzut-o în videoclip. E frumoasă. Are câteva arsuri de blaster pe 
braţe, pe umeri si pe o parte a gâtului — piele carbonizată şi basici de la arsuri. Tremură in timp ce 
Daniela apasă cu grijă o compresă rece peste rănile ei. 

— O să fii bine, îi spune Daniela. John poate să vindece arsurile astea fără probleme. O să fii ca 
nouă. 

Fleur dă din cap, deşi mișcarea pare s-o deranjeze. Trebuie să strângă din dinţi ca să-i răspundă 
Danielei într-o engleză accentuată. 

— Tu... Ai patit si tu asta, nu? 

Daniela isi da pe spate o suvita de par. 

— De fapt, m-am descurcat destul de bine pana acum si nu am fost impuscata niciodata. Cu toate 
că sunt băgată în nebunia asta cu apărarea planetei de când a început invazia. Dar mai e timp. 

— Oh, face Fleur, părând aproape dezamăgită. Am crezut că esti una dintre ei. Sau că faci asta de 
ceva timp. 

Danielei îi vine să zâmbească, dar dă doar din cap. Mi se pare o nebunie că Daniela este văzută ca 
un Garde veteran. A supraviețuit în New York; nu este o realizare mică. Asta nu înseamnă că nu este 
începătoare. Noi, Garzii originali, ne-am antrenat ani de zile pentru o astfel de luptă. Pustii cei noi nu au 
luxul ăsta. Ei sunt aruncați direct în focul luptei. 

Daniela observă că mă uit la ea. O lasă pe Fleur cu compresa rece şi vine lângă mine. 

— Toate bune? o întreb. 

— Vor supravieţui. Puştiul cu insectele nu mă lasă să mă uit la el. 


Se referă la Bertrand. Prin uşa deschisă, îl văd întins în infirmeria navei. Seamănă cu un ursulet de 
pluş speriat. Are arsuri de blaster, la fel ca Fleur, dar multe dintre ele le are pe spate şi pe fund. 

— De ce nu te lasă? o întreb pe Daniela. 

— Ori nu mă lasă să-i văd fundul, ori îi este rușine că a fugit de mogi. 

— A fugit doar după ce şi-a folosit insectele ca să oprească motorul unui Skimmer si să-l doboare. 
Nu are de ce să-i fie rușine. La naiba, ştii de câte ori am fugit sau m-am făcut invizibilă în tinereţe ca să 
mă ascund? Nu poţi lupta mereu. 

Daniela râde. 

— “În tinereţe”, repetă ea. Ce, eşti cu douăzeci de ani mai în vârstă decât ei? Da, ești o adevărată 
băbăciune, Șase. 

— Cam aşa mă simt, îi spun zâmbindu-i. Daniela are dreptate. Cei patru sunt cu un an sau doi mai 
tineri decât mine. Cu toate acestea, mie mi se par doar niște copii. La naiba, Ella pare mai bătrână decât 
toți la un loc. Desi poate confund duritatea cu vârsta. 

Îmi indrept privirea spre Nigel. El era esenţa încrederii în acel videoclip de pe YouTube, liderul 
clar al acestui grup. Asta încearcă să arate și acum, cu braţele întinse pe spătarele a două scaune, dorind 
să pară natural în prima sa călătorie într-o navă spaţială extraterestră. Costumul său punk-rock e plin de 
sânge și noroi. Parcă ar fi un copil îmbrăcat pentru joacă. În timp ce îl privesc, bagă o mână în interiorul 
vestei si scoate un pachet sifonat de ţigări. Găseşte o ţigară întreagă şi o pune între buze. Nu reușește s-o 
aprindă, mâna îi tremură foarte tare. 

— Nu poţi să fumezi aici, îi spun. 

Asta nu prea este adevărat. Nu există nicio regulă care să interzică fumatul pe navă, iar dacă ar fi 
existat, nu mi-ar fi păsat dacă ar fi fost încălcată. Vreau doar să-i dau lui Nigel o scuză pentru a nu se 
mai chinui cu bricheta. 

Nigel pune ţigara de-o parte şi îmi dă un zâmbet strâmb. 

— Sper că voi, extratereștrii, aveţi o perspectivă mai luminată asupra cancerului pulmonar, cu 
puterile voastre de vindecare si toate alea, spune Nigel, trosnindu-si nerăbdător articulațiile. Deci, ăăă, 
plecăm la luptă acum sau...? 

— Poţi să te relaxezi, îi spun. Mergem într-un loc sigur. Din fericire, gata cu luptele pe ziua de azi. 

Ei nu ar fi trebuit să lupte deloc. 

O voce se aude în capul meu. Din ultimul rând al zonei pasagerilor, Ella priveşte peste scaunul ei. 
Ochii ei electrici îi întâlnesc pe ai mei. 

Ce vrei să spui? o întreb telepatic, amintindu-mi de comentariul Lexei la adresa acestui grup. 

Sunt curajoşi, dar există multă teamă în ei, spune Ella. Noi ne-am născut în război, Şase. Chiar şi eu am 
avut la dispoziție ani întregi ca să mă pregătesc pentru asta. Ei au doar câteva ore. Ar trebui să-i protejăm, nu să-i 
aruncăm în luptă. 

Ca și cum ar fi prins discuţia, Fleur începe să plângă încet. Daniela se duce la ea şi o freacă încet pe 
spate. 

Ce altă posibilitate avem? o întreb pe Ella. E acum ori niciodată. Câștigi sau mori. 

Când totul a fost pierdut pe Lorien, Bătrânii ne-au trimis aici ca să luptăm într-o altă zi, răspunde Ella. 
Setrâkus Ra nu vrea să distrugă Pământul; vrea să-l colonizeze. Dacă nu reuşim să-l oprim, aceşti noi Garzi vor 
forma coloana vertebrală a rezistenței viitoare. 

Este o perspectivă sumbră, îi spun. 

Când poți vedea viitorul, începi să te gândeşti la toate posibilitățile. 

Uitându-mă în jur, trebuie să recunosc că Ella ar putea avea dreptate. Dacă i-am lua cu noi în atacul 
asupra bazei lui Setrakus Ra, multi din puștii ăştia nu ar şti ce să facă. Jumătate din timp ni l-am petrece 
având grijă să nu fie ucişi. 

Ei bine, adaugă Ella, citindu-mi gândurile, există o excepție. 


Amândouă ne uităm la Ran, care stă rigidă pe scaun, cu mâinile pe genunchi, cu palmele în sus, de 
parcă ar medita. Dintre toți patru, ea e singura care nu pare agitată. Era pregătită să ne arunce în aer 
când am aterizat la cascadă şi, dacă nu o oprea Nigel, probabil ar fi făcut-o. Arată ca un supraviețuitor. 

Ran mă simte privind-o și se uită în direcția mea. Nigel spunea că nu prea vorbește engleza. Îmi 
susține privirea pentru o clipă, dă din cap o dată, apoi se întoarce la meditaţia ei. 

Care-i treaba cu ea? o întreb pe Ella. 

A pierdut deja mulți apropiați şi a suferit mult, spune Ella critic. Este o luptătoare. Ella face o pauză. Îmi 
pare rău, Șase; nu trebuia să intru în mintea lor si să-ți spun toate astea. 

Îmi incrucisez braţele şi mă gândesc la cei patru, la Garzii umani care apar în toată lumea, știind că 
Ella încă ascultă. 

Entitate a avut vreun plan când a dat acestor oameni Mosteniri? A făcut-o la întâmplare? I-a selectat 
pentru potențialul lor? I-a plasat în locuri unde ştia că vom avea nevoie de ei? 

Întrebarea asta ar putea fi valabilă şi pentru noi, îmi răspunde ea. 

Asta nu-i un răspuns. 

Oare? 

Îi dau Ellei o privire încruntată, dar ochii ei sunt închiși acum. Nu mai este în mintea mea. 

Mai bine să nu stim cât din viata noastră este noroc si cât este destin. Mai bine să mergem înainte. 
Dacă reuşim să-i ținem in viata suficient de mult, poate că acești copii vor ajunge într-o bună zi să-și 
pună aceleași întrebări în timp ce fac niște fapte eroice. Sper să trăiesc până atunci și să mă retrag pe o 
insulă. 

Pe o insulă cu Sam. Dacă există cineva pe planeta asta care să-şi merite Mostenirile, acela este el. 
Sub nicio formă nu este o coincidenţă. Tot ce a făcut el și familia lui pentru a-i ajuta pe Garzi, Entitate 
trebuie să fi ştiut. Sam este singurul din întregul Univers Cosmic al Moştenirilor care are sens pentru 
mine. 

ÎI privesc pe Sam din ușa cabinei. Se uită pe fereastră și își mestecă buza, pierdut în gândurile lui. 
Am mai văzut privirea aceea — cu sprâncenele ridicate, tresărind de parcă ar fi fost stropit cu apă rece. 
Așa face Sam când i-a venit o idee. 

Se ridică de pe scaun şi porneşte spre mine, inrosindu-se când isi dă seama că l-am privit în tot 
acest timp. 

— Auzi, pot să verific ceva în cabină? mă întreabă el. 

Ridic o sprânceană. 

— Sper că nu vrei să ne prabusesti din nou, nu? 

— Nu, nu am de gând să fac asta. 

Cu o privire insistentă asupra Ellei, intru cu Sam în cabină și închid uşa în urma noastră. Lexa se 
uită la noi. 

— Mai ai dispozitivul acela mogadorian? o întreabă Sam. 

Lexa da din cap si arată spre bordul navei — o grămadă de fire ies din consolă și sunt conectate la 
o cutie neagră. 

— Uite-l acolo. 

Sam se apleacă să se uite, apoi se ridică cu cutia in mâini. O studiază. 

— Ce face? mă întreabă Lexa. Ar trebui să mă îngrijorez? 

— Sam m-a asigurat că nu ne va prabusi. 

— Asta-i bine, spune Lexa. 

În timp ce Sam se încurcă în fire, eu mă aşez pe braţul scaunului Lexei 

— Hei, îmi pare rău că poate m-am uitat urât la tine mai devreme, îi spun. Ai dreptate. Probabil că 
unii dintre puștii ăştia nu sunt pregătiți. S-au descurcat bine azi, dar în afară de Ran si Daniela, ceilalți... 

Scutur din cap. 


— Deci ai înţeles ce am vrut să spun. De acord, eu nu sunt cépan, dar au nevoie de pregătire 
înainte de a face ceva. 

— Nu ne putem aștepta ca toți să lupte. Nu încă. Mi se pare crud să-i aruncăm în lupta împotriva 
lui Setrakus Ra în acest moment. 

— Şi eu am crezut asta despre voi, Garzii. Dar voi ati avut la dispoziţie ani de zile pentru a va 
pregăti, datorită vrăjii care v-a protejat. Pe oamenii ăștia nu-i protejează nimic. 

Sam isi ridică privirea de la dispozitiv. 

— Nu știu ce vor face ceilalți oameni cu super-puteri, dar când vom porni atacul împotriva lui 
Setrakus Ra eu nu voi sta deoparte. 

Decid că e timpul să schimbăm subiectul. 

— Tu ce naiba faci acolo? 

El ridică dispozitivul. 

— Am crezut că, cu Moștenirea mea... nu știu... poate aş putea vorbi cu chestia asta. Tata şi ceilalți 
oameni de știință încearcă să-i găsească frecvenţa. Poate îi pot ajuta în vreun fel. 

Dacă Sam are dreptate si isi poate folosi Moştenirea pentru a sparge frecvenţa dispozitivului 
mogadorian, atunci ar însemna că are exact Moștenirea de care aveam nevoie. Asta nu ar mai fi noroc 
chior, nu? Ar fi destinul. 

Zambesc spre el. 

— Sam, dacă tu reusesti să te înţelegi cu chestia asta, când totul se va termina, mă voi asigura că 
oamenii iti vor ridica statuie. 

Sam râde si se întoarce la joaca sa cu dispozitivul. Arunc o privire peste umăr si iar mă gândesc la 
oamenii pe care i-am luat. 

Sam, Daniela, aceştia patru... 

Din punctul meu de vedere, se pare că ne îndreptăm spre o luptă finală. Dar nu trebuie să fie 
ultima luptă si pentru ei. l-am putea arunca pe toți în lupta împotriva lui Setrakus Ra și totuşi să nu fim 
siguri de victorie. Sau am putea proteja o parte din ei, lăsându-i să ne înlocuiască dacă noi vom da greş. 

Oftez. Mă întreb dacă asta au simţit si Bătrânii Întelepți înainte să ne trimită aici. 

Nu-i lucru ușor să decizi câți sacrifici. 


Capitolul 13 (John) 


Eram pe cale să merg să întâmpin grupul care se întoarce de la Cascada Niagara când am dat peste 
Walker. Nu mă mir s-o văd trecând din bucătăria retro în sala de conferinţe; mă surprinde ceea ce cară. 

O tavă cu căni Styrofoam umplute cu cafea proaspăt făcută. 

Când mă vede, Walker se uită imediat în altă parte, chiar dacă pe hol nu mai este nimeni și suntem 
obligaţi să trecem unul pe lângă celălalt. E pentru prima dată când o văd pe Karen Walker furișându-se. 

— Asta te-au pus să faci? o întreb, încercând să nu las să se vadă nicio urmă de batjocură, nici pe 
fata, nici în exprimare. Vechile obiceiuri se uită greu. 

Walker face o grimasă. 

— Dar zeii cum s-au prăbușit, huh? Asta se întâmplă când Lawson şi oamenii săi vor să discute 
ceva sensibil. Sunt trimisă să fac comisioane. 

— Nu înţeleg. De ce ar vrea să te excludă? 

Ea pufneşte. 

— Pentru că am fost ProMog, John. 

— Ai fost ProMog. Practic, datorită tie am reuşit să-i oprim pe oamenii ăia. 

— O dată trădător, mereu trădător, aşa gândeşte Lawson. Nu-l invinovatesc că e precaut. La naiba, 
dacă nu te-as fi ajutat in New York, acum as fi închisă într-o celulă, sau mai rău. Încă nu au încredere 
totală în mine şi probabil nu vor avea niciodată. 

— Eu am încredere în tine, îi spun, deşi cuvintele sună goale. Mai mult decât multi dintre ei. 

— Mda, mulțumesc, spune ea, fluturând din mână. Singurul motiv pentru care mai sunt aici este 
pentru că Lawson crede că aş putea să te tin în frâu dacă este nevoie. Cât de puține știe... 

Ma bufneşte râsul când o aud, iar Walker zambeste si ea, în sfârșit. 

Câteva minute mai târziu, în hangar, îmi dau seama despre ce vorbea Walker când văd grupul 
înfricoșător pe care Şase îl conduce de la navă. Patru noi Garzi, dintre care doi sunt răniţi, toți stând cu 
ochii pe militarii înarmaţi, ca niște copii într-o călătorie de coşmar. Dacă nu ar fi fost atât de copleșiți si 
ingroziti, toţi s-ar fi prăbușit din cauza epuizării. 

Marina şi Nouă stau lângă mine pentru a-i întâmpina pe noii sosiți. Șase și Ella par uşurate și 
fericite când o vad pe Marina. Marina le zambeste si se grăbeşte să le vindece rănile lui Fleur și Bertrand. 
Dacă cineva îi poate face pe aceşti puști să se simtă în largul lor, aceea este Marina. 

Nouă deschide gura să spună ceva. Mă astept la unul dintre obisnuitele sale comentarii obositoare 
la adresa acestor puşti speriaţi. Se razgandeste, totuşi, si se întoarce spre mine. 

— Când ai făcut apel către luptători, te aşteptai la asta? mă întreabă Nouă încet. 

Scutur din cap că nu, neștiind exact la ce m-am gândit când am sugerat unor oameni nevinovaţi să 
se ridice si să-şi apere planeta de un inamic feroce, care a distrus deja mai multe lumi. 

Nouă își pune mâna pe umărul meu. 

— Suntem pe cont propriu, frate, ca de obicei. Uită de armata ta; uită de pustii ăștia. O facem 
singuri. Cum am mai făcut-o. 

— Au nevoie de protecţia noastră, îi spun lui Nouă. Și antrenament oricât de mult putem să le dăm 
în douăzeci și patru de ore. 

Nouă își umflă pieptul. 

— Mă ocup eu de antrenamentul lor, Johnny. Mă pricep la rahaturi de genul ăsta. 

— Haideţi, le spune Sam oamenilor, acum că Marina a terminat cu vindecarea. Mergem să vă arăt 
ce este pe aici. Îmi pare rău să v-o spun, dar locul este cam ciudat și plin de camere de supraveghere — 
după cum se vede. Dar e sigur. 

Eu si Nouă îi urmărim pe Sam si Daniela cum îi conduc pe cei patru spre liftul din hangar. Asta e 
bine. Probabil le va fi mai ușor să vorbească cu un alt om, decât cu mine; Sam şi Daniela pot fi ca 


consilierii unei tabere de vacanţă, în lumea asta bizară în care au aterizat. Îi văd pe cei patru aruncând 
priviri spre mine, mai ales Nigel, tipul din Marea Britanie, căruia mă fortez să-i ofer un zâmbet de bun 
venit. Se uită în altă parte. Aș fi vrut să le ofer un discurs, dar nu o fac. Tocmai am rămas fără cuvinte. 

Șase vine spre noi, cu mâinile înfipte în buzunare. 

— Cum a mers? o întreb. 

— Ei bine, au doborât trei Skimmere mogadoriene înainte să ajungem noi acolo. Și asta nu-i o 
glumă. 

— Simt că urmează un “dar...”, spune Nouă. 

— Dar nu par a fi pregătiţi pentru asta, concluzionează Șase. Poate dacă am avea câteva luni, sau 
măcar câteva săptămâni să-i antrenăm. În momentul ăsta, au doar puterea brută. 

— Ce vrei să spui? o întreabă Nouă. 

— Nu spun că nu ne-ar putea fi de ajutor, dacă tot vrei părerea mea, spune Şase. Doar că... nu 
ştiu... Îmi dau seama că unii dintre ei nu ar supravieţui. Știu că Bătrânii ar sacrifica câţiva pentru binele 
majorităţii. Eu nu ştiu dacă pot să fac asta. 

— Soldaţii mor; aşa merg; lucrurile, spune Nouă, arătând spre lift. Puştii cei noi se înghesuie, iar 
noi ne uităm la fundul lui Bertrand, ars de la focul unui blaster. Nouă oftează. Dar să fiu al naibii dacă 
ăștia sunt soldați. 

— l-am chemat să lupte, spun încet, cu capul plecat. Trebuia să le spun să se concentreze pe 
supraviețuire. Așa cum am făcut și noi în primii ani. Acum, în schimb, i-am implicat într-o luptă din 
care s-ar putea să nu scape. 

— Numai niște dobitoci te-ar fi putut asculta, spune Nouă ridicând din umeri. 

— Pe termen lung, cea mai bună şansă a lor pentru supravieţuire este să ne găsească și să-i 
antrenăm, continuă Șase. Tot ce trebuie să facem este să ne asigurăm că pietrele loralite sunt sigure si 
păzite. 

În acel moment, Ella se uită spre noi. A stat și s-a holbat la tavanul hangarului. 

— Vă pot ajuta cu asta, spune ea. 

— Ştie unde sunt toate pietrele, îmi amintește Șase. 

— John, putem vorbi singuri? mă întreabă Ella. 

Oricum aveam de gând să vorbesc cu Ella când se întoarce. Vreau să mă înveţe cum să imit 
Telepatia ei — să pot comunica cu ceilalți, asta face parte din planul meu. Cu toate acestea, din nu știu ce 
motiv, am un sentiment ciudat că îmi cere să stea de vorbă cu mine. 

— Desigur, Ella. Acum? 

— Cât se poate de curând. Trebuie să pregătesc ceva, spune, apoi se uită spre lift. Mecanicii care 
lucrează la vehiculele din hangar se opresc din ceea ce fac şi se holbează la urmele de energie lorică ce 
scânteiază din ochii ei, cum plutesc prin aer ca coada unei comete și apoi dispar. 

— Despre ce este vorba? întreabă Nouă încet. 

Mă uit la Șase cu o privire întrebătoare. 

— Bănuiala ta este la fel de bună ca a mea, John. Cred că fata are multe în minte. 


Ar fi trebuit s-o întreb pe Ella unde anume vrea să ne întâlnim, mai exact. Pierd prea mult timp 
prin holurile subterane ale bazei Patience Creek căutând-o. La un moment dat, trec pe lângă laboratorul 
unde Sam și Malcolm lucrează din greu să găsească frecvenţa dispozitivului mogadorian. De pe hol îl 
aud pe Sam tot repetând “Dă-mi frecvența”, aproape ca o mantra. Şase mi-a povestit despre noua lui 
Mostenire care îi permite să comunice cu mecanismele electronice. Până acum, se pare că dispozitivul 
mogadorian nu e dispus să-l asculte pe Sam. 

În timp ce trec mai departe, Bernie Kosar iese din laboratorul unde stă cu celelalte himere. Mă 
aplec şi îl scarpin după urechi. 


Mă ajuţi s-o găsesc pe Ella? îl întreb, folosind Telepatia mea de comunicare cu animalele. 

BK dă din coadă și mă conduce pe hol, înapoi pe drumul pe care am venit. Pare încântat că are 
ceva de făcut. Ajungem la lift şi, odată intrat, BK se ridică pe picioarele din spate, astfel încât să poată 
apăsa cu botul butonul pentru ultimul etaj. 

Ce m-aș fi făcut fără tine, BK? 

Uşile liftului se deschid si mă trezesc în fata unui perete din lemn. Mă împing în el cu ambele 
mâini şi alunecă uşor înainte, balamalele sunt unse bine. Intru într-un dormitor cu aspect retro. Suntem 
la nivelul de la suprafaţă al bazei Patience Creek, partea abandonată a complexului, iar camera arată ca 
una în care intri, mănânci, dormi puţin și apoi pleci. Pentru asta a şi fost folosită înainte. Încăperea are 
un miros dulceag, patul dublu arată de parcă n-a mai fost folosit de ani de zile, iar praful pluteşte în aer. 
Prin fereastră — o fereastră adevărată, prin care intră soarele, nu una de decor, ca cele din camerele din 
subteran — aud ciripitul păsărilor. Împing peretele-bibliotecă la loc, astfel încât liftul să fie ascuns. 

Cu toată activitatea şi facilitățile subterane, ținând cont și de faptul că intrarea vehiculelor este la 
două mile depărtare prin tunel, nimeni nu prea își petrece timpul aici. Știu că Lawson are câțiva paznici 
care păzesc zona, dar Patience Creek a supraviețuit mult timp tocmai pentru că nimeni nu este interesat 
de o cabană abandonată în pustietate. Mai ales extratereştrii invadatori. 

BK mă conduce înainte. leşim din dormitor și intrăm într-un hol cu lambriuri din lemn, el lăsând 
urme de labe pe parchetul prăfuit. Am ajuns la Ella; praful de pe pat păstrează urma ei, dar nu mă 
deranjează dacă BK le mai lasă și pe ale lui. 

O găsim pe Ella într-o zonă care a fost cândva un hol adiacent receptiei fostei cabane Patience 
Creek. Mă uit la spaţiul de dincolo de birou și văd un cap de gâscă. Acolo este ascunsă o cameră. Îmi 
amintesc de ea, pentru că seara trecută am văzut întregul sistem de camere de securitate. Mă întreb dacă 
ne supraveghează cineva chiar acum. Îmi imaginez că Lawson sta cu ochii pe mine si pe ceilalţi aproape 
non-stop. La fel aș fi făcut și eu dacă eram în locul lui. Cel puţin nu este insistent, sau nu încearcă să se 
bage peste treburile mele. 

Pereţii sunt plini de rafturi cu cărți din anii șaptezeci îngălbenite si cutii pline cu tot felul de jocuri. 
Tot mobilierul este acoperit cu prelate, cu excepţia biroului pe care l-a dezvelit Ella. A luat de pe un raft 
un atlas greu şi tot marchează în el cu un stilou albastru. 

— Aproape am terminat, spune ea fără să se uite la mine. Întoarce o pagină dedicată Coastei de 
Vest a Africii şi începe să facă pe ea un punct albastru gros în partea de sud a continentului. 

BK stă lângă mine, cu coada lovind podeaua. Întind capul să mă uit la ce face Ella. 

— Ştii, avem computere, îi spun, simțind nevoia să rup tăcerea. 

— Nu vreau să risc punând aceste informaţii în sistem înainte de a avea șansa să mă uit asupra lor. 
În plus, a trebuit să le scriu înainte să-mi dispară din minte. Intoarce atlasul plin de puncte albastre si îl 
împinge, pentru a putea vedea eu. Gata. 

— Ce-i asta? 

— O hartă. 

— Asta văd şi eu. Mă uit la cele cincizeci de locaţii ciudate punctate pe harta lumii, apoi dau 
pagina si văd aceleaşi puncte mai mici pe hărți mai detaliate, cu longitudine şi latitudine. 

— Poate că deja ţi-a spus Șase, că am atins piatra loralită de la Cascada Niagara. Le-am văzut pe 
toate. Toate pietrele nou apărute. A fost ceva frumos, John. Ca nişte rădăcini ce se întind prin întreaga 
lume. Pot face asta datorită contopirii mele cu Moștenire. Totuşi, asta nu va dura la nesfârşit. Simt că 
conexiunea cu el slăbește, creierul meu se întoarce la normal. Îmi va lipsi și nu prea, înţelegi? Mă face să 
mă simt conectată cu lumea, dar mă îndepărtează ce oameni. Bat câmpii, scuze. 

Dau din cap în timp ce Ella vorbește, continuând să răsfoiesc paginile atlasului. 

— Toate aceste pietre sunt active? Garzii le pot folosi ca să se teleporteze? 


— Da. Ar trebui să-i dai harta dlui Guvern. Trebuie să securizeze toate aceste locuri. Noii Garzi s- 
ar putea teleporta direct în mijlocul pericolului. Ella face o pauză, studiindu-mă. Asta doar dacă nu ai tu 
o idee mai bună. 

Mă încrunt la ideea de a-i da aceste informații lui Lawson. Totuși, ce altă opțiune am? Nu-i pot tine 
în siguranţă pe toți Garzii singur. Trebuie să negociez niște termeni cu el. Trebuie să accept ajutorul, 
chiar dacă vine de la oameni în care nu am încredere. 

Închid atlasul și mă uit la copertă. AHasul Lumii, 1986. Îmi plimb degetele peste desenul în relief al 
Pământului. 

— Noi chiar am reușit să schimbăm locul acesta, nu? 

— Este moştenirea noastră, spune Ella. Dacă vom reuși să-l salvăm, nu va deveni un loc rău. 

— Asta este o profeție? Ai văzut viitorul? 

Ella isi întoarce privirea şi se uită in altă parte. 

— Nu. Mi-am propus să nu mai fac asta. 

Reacţia mea imediată este să mă gândesc la toată valoarea strategică pe care am pierde-o dacă Ella 
ar ignora viziunile sale despre viitor. Mă aplec in fata si mă sprijin cu mâinile pe masa dintre noi. 

— De ce să renunti la profeţii? o întreb, pastrandu-mi vocea neutră. 

— Uneori nu am de ales; viziunea mi se arată singură, răspunde Ella, alegându-și cu grijă 
cuvintele. Cu astea mi-e cel mai greu. Dar când caut una, cu toate variabilele, toate viitorurile posibile..., 
lucrurile se complică. Ştiind că se va întâmpla un anumit lucru, asta ne schimbă inevitabil modul în care 
acţionăm, ceea ce înseamnă că nu ar trebui să aflăm viitorul. Sau, mai rău, uneori ştii ce urmează, dar nu 
poţi să schimbi nimic. Nu știi niciodată în care dintre scenarii te-ai blocat, decât când e deja prea târziu. 

Îmi amintesc de o conversaţie pe care am avut-o cu Ella în mintea ei. Atunci am întrebat-o dacă 
vede vreo versiune a viitorului în care noi iesim învingători împotriva mogilor. Mi-a spus că vede, dar 
că nu mi-ar place să ştiu şi cu ce costuri. Am presupus că voi muri în luptă — la vremea aceea nu m-am 
simţit prea confortabil cu ideea, dar mi-am făcut încălzirea în ultimele câteva ore. 

Acum nu mai sunt sigur că profeția se referea la mine. 

— Ella, ai ştiut ce se va întâmpla în Mexic? Ai știut ce se va întâmpla cu Sarah? 

— Da. 

Gura începe să mi se usuce. 

— Ai... 

Mă opresc. Nici nu știu ce să spun. Îmi inclestez pumnii. Degetele mi se încălzesc, sunt la un pas să 
aprind Lumenul. Respir adânc și tremur, aruncând o privire spre Ella. 

Partea rațională din mine ştie că nu mai este nimic de făcut acum. Acea parte rece din mine, partea 
care a fost responsabilă de când a murit Sarah, vrea să rămână concentrată pe misiune. Dar cealaltă 
parte din mine vrea să urle de furie pentru toate nedreptatile. 

M-ar fi putut avertiza! mă gândesc. Ar fi putut să-mi spună şi as fi putut să fac ceva! Sau chiar mai bine, 
ar fi putut s-o avertizeze pe Sarah! 

Le-am spus să fugă, răsună vocea Ellei clară în capul meu. Probabil că îmi citeşte gândurile. Chiar 
dacă ştiam că nu mă vor asculta, am încercat să-i conving. Si, John, ai fi vrut ca acea decizie să depindă de tine? Ai 
fi vrut să poți alege între Sarah şi câştigarea războiului? 

As fi găsit o altă cale, îi spun printre dinţi. 

Desigur că ai fi găsit. Vocea ei sună tăioasă în mintea mea. Sunt căi infinite! Poate că a-i fi salvat-o pe 
Sarah cu prețul altei vieți. Sau poate că tu ai ucis-o când ai trimis-o acolo, cum s-a întâmplat cu Opt si profeția lui. 
Asta iti spuneam, John. De asta nu e bine să ştii viitorul. Știi, eu am preferat să mor pentru ca prietenii nostri să 
supraviețuiască bătăliei de la Sanctuar. M-am aruncat în energia lorică cu gândul la asta, dar... Nu văzusem toate 
posibilitățile. Innebunesti dacă stai să cauţi toate posibilitățile, să le ghicesti. 


Stam cu ochii închiși. Camera este cufundată în liniște. Dacă cineva ne urmăreşte prin camera de 
supraveghere, probabil crede că suntem prinși în vreun joc epic. 

De ce mi-ai spus asta? 

Pentru că mă simt vinovată, John. Am crezut că ar trebui să ştii. Pentru că ştiam că îmi vei cere să-mi 
copiezi puterea, clarviziunea şi nu cred că ar trebui. 

— Bine, Ella, gata; te rog, ieși din capul meu. 

Ella se uită la mine şi ridică din sprâncene. 

— Tu ai fost în capul meu, îmi spune, amândoi folosindu-ne propriile voci acum. 

— Eu am făcut asta? 

Ella dă din cap si se duce la fereastră. Își cuprinde umerii cu mâinile, ca într-o imbratisare, şi se uită 
la lacul liniștit. 

— Nu mă miră că mi-ai copiat Telepatia, spune ea. Am folosit-o pe tine de nenumărate ori. Si, 
pentru că poţi comunica telepatic cu himerele, nu ţi-a fost greu s-o faci si cu o persoană. 

Îmi dreg glasul și încerc să trec peste conversaţia pe care tocmai am avut-o. 

— Îmi dai vreun sfat? 

— Concentreaza-ti gândurile, îmi spune ridicând din umeri, fără să se uite la mine. Directioneaza- 
le si ele isi vor găsi ţinta. 

— Şi cum fac când nu văd acea persoană sau suntem la distanţă foarte mare? Tu cum faci asta? 

— Ai încercat vreodată să... Ella face o pauză, încercând să-și exprime gândurile în cuvinte. Să 
spunem că ești într-o casă și ştii că cineva se află într-o altă cameră. Știi, din instinct, că trebuie să strigi 
ca să te faci auzit, nu? 

— Cred că da. 

— Gândeşte-te asa, spune Ella. Cu cât cunoşti mai bine persoana, cu atât este mai familiară în 
mintea ta, indiferent cât de mare este distanța. O să-ți dai seama după ce faci putin antrenament. Uneori 
se simte mai natural decât vorbitul obișnuit. Cel puţin în cazul meu. 

Nu ştiu ce aş mai putea să spun. Am primit ceea ce voiam și ceva în plus. lau atlasul de pe birou și 
îl pun sub brat. 

— Iti mulțumesc, Ella, îi spun sperând să nu sune prea rece, neștiind pe ce alt ton s-o spun. 

— Cu plăcere. 

Mai arunc o privire spre fereastră. Soarele începe să coboare pe cer, lumina pălind în gri. 

De ce Moşteniri mai am nevoie? 

Externa lui Cinci şi Seismul lui Adam mi-ar fi de folos; Teleportarea lui Opt ar fi incredibilă. Dacă aș 
avea timp, poate aş medita la teleportarea cu pietrele loralite, încercând să-mi amintesc acel sentiment si 
să-mi dau seama cum as putea s-o reproduc folosind Ximic. 

Dacă as avea timp. Deja e târziu. 

Ma îndrept spre lift. Înapoi în adâncurile bazei Patience Creek. 

Invizibilitate. Zbor. Telepatie. 

Acestea sunt uneltele de care am nevoie. 

Sunt suficiente. 

Suficiente pentru a pune mâna pe o navă de luptă. 


Capitolul 14 (Şase) 


Aşteptarea este partea cea mai grea. 

Soarele a apus, dar nu ai putea spune asta şi aici, în ascunzătoarea din subteran. Baza Patience 
Creek vibrează de activitate; soldaţii pregătesc logistica și se antrenează împotriva tacticilor 
mogadoriene observate, oamenii de ştiinţă împreună cu Sam si Malcolm încearcă să dezvăluie secretele 
dispozitivului mogadorian, ofițerii coordonează forțele mondiale implicate în acest război... Adam s-a 
implicat cât a putut, iar acum este la parter, contribuind la monitorizarea comunicaţiilor mogilor. 

Asta nu mă implică pe mine cu nimic, deocamdată. 

— Apartamentul de lux al lui Nouă, acela a fost cel mai tare loc, spun, dându-mi părul pe spate, în 
timp ce mă uit la un perete alb. Nu cred că, atunci, am apreciat cât de grozave erau acele ferestre. 

Marina râde încet. Stăm la o masă, ea pe partea cealaltă, într-unul dintre micile saloane ale Patience 
Creek. Între noi stă un burrito pe jumătate mâncat, acum rece. Nu prea ai ce alege de mâncare aici, si 
niciuna dintre noi nu are poftă de mâncare. 

Marina îmi zambeste. 

— Îţi aminteşti cina pe care am avut-o înainte de a pleca în Florida? Când eram cu toții? 

— Da. Chiar înainte ca totul să se transforme în Iad. 

— A fost o seară superbă, spune Marina zâmbind uşor. Ar fi trebuit, nu ştiu, să facem o poză sau 
ceva de genul ăsta. Cum ar fi făcut orice oameni normali. 

Zâmbetul Marinei se stinge încet. Se gândește la Opt. Încerc să înviorez starea de spirit. 

— Doamne, îmi amintesc cât m-a impresionat apartamentul de lux al lui Nouă si cum obișnuia să 
umble fără tricou, de parcă era cel mai sexy tip. Pe de altă parte, Nouă bătuse singur o comunitate de 
mogi. 

Marina rade din nou. Se intinde peste masa si isi pune mana peste a mea. Ma uit in ochii ei. Ma 
simt obosita si daramata — poate ca de asta ma las coplesita de amintiri. 

— Şase, spune Marina încet. Vreau să-ți spun... Niciodată nu mi-am făcut prieteni cât am stat la 
mănăstire. Eram singură. 

— Bine? 

— Apoi ai apărut tu. Tu... Ochii Marinei încep să se umezească. Ai fost acolo pentru mine în cel 
mai greu moment al meu, Şase. Mereu m-ai facut să râd s-au m-ai ajutat să mă ridic. Uneori m-ai carat, 
la propriu. Vreau să-ți spun că esti cea mai bună prietenă a mea. 

Îmi suflu o suvita de păr de pe fata. 

— Oh, la naiba, Marina, nu începe cu de-astea. Aduce ghinion. 

Marina chicoteşte. 

— Aveam nevoie s-o spun. 

— Da, de ce nu, îi spun și îi strâng mâna. Ţi-ai revenit. 

Cineva isi drege glasul și amândouă ne întoarcem privirile spre usa. John stă acolo, ţinând sub brat 
un atlas greu legat în piele. Are cearcăne la ochi, umerii îi sunt căzuţi. După toate cele întâmplate recent, 
nici nu mă aşteptam să arate altfel. 

— Bună, spune el. 

— Bună, îi răspund. Unde ai fost? 

John se uită lung la scaunul liber de la masa noastră. Ceva nu îl lasă să se relaxeze nici măcar 
câteva minute. 

— Am lucrat la ceva. Mă duc să-l văd pe Lawson. Mi-ar fi de folos niște ajutoare. 

Schimb o privire cu Marina și amândouă ne ridicăm. 

— Desigur, îi spun. Te duci să socializezi cu el sau...? 

— Deja am pierdut prea mult timp stând aici, spune el repede. Trebuie să ne punem în mișcare. 


Dau din cap în semn că sunt de acord cu el și pornim toţi trei spre ieșire, apoi mergem prin 
nesfârşitele holuri. 

— Ar trebui să-i adunăm și pe ceilalți? întreabă Marina. 

— Nu vreau să-i deranjez pe Sam și Malcolm de la munca lor, răspunde John. Nouă nu e prea 
diplomatic, iar Adam nu cred că ar fi bine venit, ţinând cont de context. 

— Dar Ella? 

Gura lui John se strânge într-o linie. 

— Nu este nevoie de ea pentru asta. 

Tonul lui John este dur. 

— Ai stat de vorbă cu ea? îl întreb. 

— Da. 

— Şi? 

— Şase, nu putem s-o lăsăm baltă? 

Arunc o privire spre Marina. Îmi face un semn discret din cap, ca şi când mi-ar spune să-mi văd de 
treaba mea. Îi urmez sfatul şi ne continuăm drumul în tăcere. 

Lawson şi-a ales biroul într-o partea a complexului numită “centrul nervos al bazei”. Trecem pe 
lângă încăperi pline cu ofițeri de comunicaţii care tin legătura cu guverne din toată lumea. E multă 
gălăgie; se vorbeşte în multe limbi. Navele mogadoriene nu au atacat încă, nicăieri în lume. Dar nici nu 
s-au mișcat din loc, cu excepţia navei Anubis care l-a dus pe Setrakus Ra în Virginia de Vest si a celei pe 
care am ademenit-o la Cascada Niagara. După agitația de aici, iti dai seama clar că oamenii profită la 
maximum de fiecare secundă pe care le-o oferă liniștea aparentă, pentru a se pregăti. 

Gemenii, Caleb si Christian, stau de pază în fata unei uși închise la capătul holului. Marina nu a 
avut ocazia să-i întâlnească pe cei doi ciudati. Pe măsură ce ne apropiem de ei, ea isi afişează cel mai 
blând zâmbet posibil si întinde mâna spre cel cu fata cea mai inexpresiva, care cred ca este Christian. 

— Bună, eu sunt Marina. Am auzit că ati primit Moşteniri. E uimitor că vi s-a întâmplat 
amândurora. Dacă vreți să vorbim despre... 

Christian se uită la ea și nu face niciun gest că ar vrea dă dea mâna cu ea, de parcă nu ar fi înțeles 
nimic din ce i-a spus ea. Caleb intervine imediat. Îi strânge mâna Marinei cam cu vârful degetelor, de 
parcă ar fi plină de germeni. 

— Ăăă, suntem bine, mulțumim, spune el brusc, apoi i se adresează lui John. Domnul general 
Lawson a trimis după tine acum câteva ore. 

— Nu prea stau bine cu timpul liber. Este în birou sau nu? 

Caleb se dă deoparte mormăind ceva, apoi, după un moment, Christian face același lucru, 
păstrându-şi aceea privire rece. Când îl urmăm pe John în biroul lui Lawson, Marina se uită la mine. 

— Ce-i cu ei? mă întreabă șoptit. 

— N-am idee. Cred că nu toţi care au primit Moşteniri sunt simpatici ca Sam. 

Marina chicoteşte. Am tăcut imediat ce am intrat în biroul lui Lawson. Amenajarea este ca oricare 
alta, un birou mare în spatele căruia Lawson stă într-un scaun cu suport lombar, câteva scaune pliabile 
aşezate în fata acestuia, o masuta cu un fierbător pentru cafea instant militară. 

Ceea ce îmi atrage atenţia în mod special, şi motivul pentru care Lawson s-a mutat aici, este 
peretele cu monitoare din spatele biroului său. Pe ecrane se văd tot felul de chestii; pe unele monitoare 
sunt imagini cu navele de luptă, probabil de la camerele de supraveghere din oraşele ocupate, pe altele 
sunt difuzate ştiri, iar altele sunt setate pe camerele de securitate din Patience Creek. 

Lawson se întoarce de la monitoare imediat cum intrăm. Se ridică, îşi trece o mână peste partea din 
faţă a uniformei şi zâmbeşte cordial. 

— Aa, salutare, prieteni. Fiecare dintre noi îl priveşte în alt fel, așa că prima dată i se adresează 
Marinei. 


— Domnisoara, mă bucur sa văd că esti bine. 

— Mulţumesc, îi răspunde ea. 

— Am auzit numai lucruri bune despre tine, continuă Lawson. 

— Ce... ce anume ati auzit? întreabă Marina ridicând o sprânceană. 

— Am auzit că ești vindecătoare, ceea ce, dacă mă întrebi pe mine, este cea mai binecuvântată 
putere pe care o puteaţi dezvolta voi. De asemenea, am auzit de la unii dintre băieții mei că eşti o 
adevărată “brută mică” cu turturii de gheaţă, spune el conspirativ, cu voce scăzută. 

Marina se înroşeşte la acest apropo la confruntarea cu Cinci. Înainte să apuce să spună şi ea ceva, 
John intervine. 

— Ai vrut sa mă vezi? 

Lawson dă din cap că da, apoi se aşază pe scaunul său, făcându-ne semn să luăm loc pe scaunele 
din faţa biroului. Ne aşezăm. 

— Da, voiam să vorbesc cu tine, îi spune lui John, apoi arată spre mine. Aş fi vrut să ştiu de ce Șase 
si alti câțiva de-ai voştri au părăsit baza. Acum că s-a întors si a adus cu ea câțiva LANE, nu mă mai simt 
atât de îngrijorat. 

— Nu ai de ce să fii îngrijorat, îi spun. 

— Da, ei bine, îmi pare rău, îmi răspunde Lawson, jucând acel rol de bunic. Îşi întoarce din nou 
atenția asupra lui John. Poate că am cam pornit cu stângul. Mi-am dat seama că prietenii tăi nu sunt 
obișnuiți să lucreze în echipă cu alții. Dar trebuie să înţelegi că asta este o experienţă ciudată și pentru 
oamenii mei. Nu vreau să-ți subminez autoritatea — mă îndoiesc că as putea face asta chiar daca as vrea. 
Dar luptăm împreună si avem acelaşi obiectiv. Cred că ar fi ideal să ştim fiecare ce face celălalt. 

— Sunt de acord, spune John, deşi pare că mai de grabă că îşi dorește ca bătrânul să tacă. 

Lawson isi trece o mână prin părul argintiu, atenţia revenindu-i asupra mea. 

— De exemplu, operaţiunea voastră de la Cascada Niagara a determinat ca nava de luptă 
staționată deasupra orașului Toronto să se mute. Este prima mișcare pe care am văzut-o de când 
Setrăkus Ra a dispărut din peisaj. A provocat o agitaţie care putea fi evitată dacă ai fi discutat cu mine. 

— Totuşi, nimeni nu a pornit vreun atac nuclear, nu? il întreb. Nu s-a întâmplat nimic rău. 

— Nu, de data asta, răspunde Lawson printre dinți. Canadienii aveau unități amplasate în jurul 
acelei nave de luptă care acum vor trebui relocate la Cascada Niagara, ceea ce este o mare bătaie de cap. 
Pe de altă parte, o mare parte a populaţiei ce nu a putut fi evacuată este în afara pericolului, cel puţin 
deocamdată. Dar dacă asta s-ar întâmpla în altă parte a lumii, undeva unde aliaţii noştri nu sunt la fel de 
disciplinati? Asta ar fi putut crea anumite probleme. 

— Nu se va mai întâmpla, spune John, pe tonul său lipsit de respect. Pune atlasul pe care l-a adus 
pe birou, în fata lui Lawson. Aici ai marcate toate locurile unde se găsesc pietrele loralite. 

Lawson zambeste si isi pune o mână pe atlas. 

— Aa, fără tehnologie avansată. Îmi place asta. 

— Avem nevoie ca aceste locaţii să fie securizate înainte ca mogii să ajungă la ele, continuă John. 
Mai ales dacă vrei să le foloseşti pentru a distribui dispozitivele în lume. 

— Ma voi asigura că asa se va întâmpla. Lawson trage atlasul spre el. Şi îl voi păstra pentru cazul 
când ne va trebui. Fără scurgeri de informații. 

— E posibil ca si alti Garzi umani să se teleporteze în acele locuri, adaug eu. Ai grijă să nu se ia 
careva de ei. Mogi sau oameni. 

Lawson își freacă bărbia, proaspăt rasă chiar şi într-un moment ca acesta. 

— Crezi că intentionam să le facem rău acestor tineri supradotaţi? întreabă el părând ușor deranjat. 

Am răspuns toţi odată. 

— Poate că nu raniti..., începe Marina cu diplomaţie. 

— Să-i treceţi pe liste, spune John. 


— Să-i exploataţi, îi arunc şi eu. 

— Nu dorim ca cineva să fie pus să facă ceva pentru care nu este pregătit, conclude Marina. 

Lawson se holbează la noi pentru un moment. Se uită la uşă, probabil ca să se asigure că este 
închisă şi că gemenii de afară nu vor auzi ce ne va spune. 

— Uitaţi, voi fi sincer cu voi. Sunt destule elemente în guvernul nostru, la naiba, elemente din 
guvernele tuturor națiunilor de pe planetă, care vor vrea să-i vadă pe acești tineri cu super-puteri... în 
acţiune. Ati văzut ce s-a întâmplat cu ProMogii. Pune o mică putere extraterestră în fata acestor oameni 
si isi vor vinde sufletul, invazia ducându-se naibii. 

— Şi tu nu eşti unul dintre ei? îl întreabă John. 

— Nu, fiule. Eu sunt doar un bătrân care, în urmă cu câteva săptămâni, obișnuia să joace golf. Nu 
mă interesează profitul sau puterea. Pe mine mă interesează ca lumea asta să rămână în siguranţă. Cred 
că voi sunteţi o forță a binelui. Am văzut toate înregistrările cu voi: vindecări, sacrificiu de sine... L-am 
întâlnit şi pe prietenul vostru cu un singur ochi, cel pe care l-aţi închis în subsol. Nu vrem alţii ca el, nu? 

Mă uit în direcţia Marinei. 

— Nu, categoric nu, spune ea. 

— Şi eu vreau să păstrez lumea în siguranță. Vreau să-ți antrenez oamenii, să-i pun în poziții în 
care să-și folosească darurile pentru a face cât mai mult bine. John vrea să mai spună ceva, dar Lawson 
ridică o mână. 

— Astea vor fi doar vorbe dacă nu câştigăm războiul şi, ţinând cont de trecutul tău cu organizațiile 
guvernamentale, ar trebui să fii prost să ai încredere în mine acum. Dar când totul se va termina, vreau 
să fii implicat. Vreau să-mi spui ce este mai bine pentru aceşti tineri, pentru planeta noastră. Si, pentru 
ca toate acestea să se întâmple, vreau ajutorul tău. 

Toţi trei schimbăm priviri între noi. Dacă Lawson ne joacă, face o treabă foarte bună. Dar, judecând 
după expresia gânditoare a lui John, nu cred că a înghiţit toate astea. Sau poate, ca și mine, şi-a dat 
seama că este inutil să se certe pentru viitor, în fata unei morți aproape sigure. 

Îmi dreg glasul si schimb subiectul. 

— Deci, cum merge treaba cu dispozitivele? 

— Încă niciun progres din partea departamentului de cercetare si dezvoltare pentru versiunea 
noastră, răspunde Lawson ușurat să revină la misiunea lui. 

— În regulă, spune John. Suntem gata să mergem să furăm câteva. Nava aceea care i-a urmărit pe 
Garzii umani la Cascada Niagara este ținta perfectă. Izolata, distrasă, suprasolicitata. 

— Prostia postării pe YouTube se plătește, adaug eu. 

— Voi lua cu mine o mică echipă, vom urca la bordul navei şi vom fura dispozitivele, continuă 
John. Vreau să fim gata în cel mai scurt timp posibil. 

Lawson incuviinteaza dând din cap. 

— Excelent. Vreau ca o echipă de-a mea să fie in apropiere, în caz că ceva nu merge bine si aveți 
nevoie să fiți luaţi de acolo. 

— Nu am o problemă cu asta, atâta timp cât nu stau la vedere, îi răspunde John. 

Marina a rămas tăcută pentru o vreme. S-a uită la unul din canalele de știri, unde se transmit 
imagini din Londra. Mii de oameni mărşăluiesc pe străzi, evacuați doar cu strictul necesar la ei, în timp 
ce nava de luptă se vede în fundal. 

— Ce facem ca să-i protejăm pe oamenii din orașele unde sunt staționate nave de luptă? întreabă 
ea. Mogadorienii îi vor ataca inevitabil... 

— Doar câteva oraşe mai sunt în curs de evacuare, spune Lawson. Ultima dată când am verificat, 
majoritatea dintre ele erau evacuate în proporție de optzeci la sută. Zilele acestea de liniște aparentă ne-a 
dat timp să... 


Lawson este întrerupt de o bătaie grăbită în ușă. Înainte să apuce să răspundă, un agent FBI dă 
năvală, chiar dacă gemenii încearcă să-l oprească. Este Noto, tipul pe care Adam îl învaţă să vorbească 
mogadoriana. 

— Scuzati-ma, domnule, îi spune lui Lawson înainte să-și îndrepte atenţia spre John. Ar trebui sa 
coborati la stația noastră de monitorizare. Se întâmplă ceva. 

Asta nu are cum să fie de bine. 

Toţi trei, plus Lawson, gemenii şi Noto, ne repezim spre încăperea unde Adam monitorizează 
comunicațiile mogadorienilor. Pe drum, Noto ne dă informaţiile cât de repede poate. 

— Comandanții navelor mogadoriene s-au certat iar, asa cum au făcut toată ziua, mai ales că unul 
dintre ei nu a ascultat ordinele si și-a mutat nava la Cascada Niagara, ne explică Noto în grabă. 
Adineauri, a apărut o voce nouă... 

— Setrakus Ra? îl întreb. 

— Nu, o femeie. A început cu un discurs și i-a pus pe toți la punct. Adam este... 

...9cos din sărite, iar asta se vede de cum intrăm în încăpere. Adam stă pe marginea scaunului său, 
cu mâinile inclestate în fata, ochii săi negri privind consola Skimmerului. Desigur, recunosc imediat 
vocea care l-a facut pe Adam să arate ca un ucigaș. 

— Phiri Dun-Ra, spun. 

— Cine? întreabă John, întorcându-se spre mine, în timp ce toți ceilalți se înghesuie lângă Adam. 

— Cea mai nenorocită ființă, chiar si în termeni mogadorieni, spune Marina. 

— Este nenorocita care conducea lucrările de pătrundere în Sanctuar, îi spun lui John. Ne-a făcut 
câteva probleme. 

— Aproape că ne-a omorât pe mine și pe Praf, spune Adam încet, fără să-şi ia ochii de la consolă, 
ascultând fiecare cuvânt dur scos de Phiri. 

— Ultima dată cand am văzut-o, îl trăgea pe Setrakus Ra în Anubis, le spun. 

Generalul Lawson isi drege glasul. 

— Fiule, despre ce vorbeşte domnișoara? 

Adam trage adânc aer în piept si îl scoate şuierând printre dinți. 

— Baga spaima în comandanții neaosi, certându-i că se îndoiesc de Liderul lor. Ea spune că 
întârzierea atacului este lipsită de importanţă, întrucât omenirea este slabă, iar victoria mogadoriană 
este asigurată. 

Lawson intepeneste. 

— A menţionat ceva despre faptul că le-am rănit mortal Liderul Iubit? întreb. 

— Normal că nu, mormăie Adam. Spune că Setrakus Ra a fost ocupat să-și termine munca de-o 
viata pentru înălțarea rasei mogadoriene. Mai spune că ceea ce a îndeplinit Liderul Iubit nu este doar un 
miracol și că credincioşii vor fi răsplătiți. Despre cei ce se îndoiesc? Ea spune că suferința acestora va fi 
dincolo de imaginaţie. 

— Conduci cu morcovul sau cu bastonul de mareșal, spune Lawson încet. 

— La ce miracol lucrează monstrul? întreabă Marina. 

— Stim care este munca lui de-o viata, spun. Am văzut-o cu toţii în viziunea aceea. 

— Energia pe care a furat-o din Sanctuar, spune John încet. Procesul pe care l-am văzut în viziunea 
Ellei, care transformă energia în mâzga aceea neagră. Probabil că s-a întors la treaba aceea. 

— Nu știu despre ce naiba vorbiti, ne întrerupe Lawson. Dar se pare că rămânem fără timp. 

Adam ridică o mână când discursul lui Phiri Dun-Ra atinge un crescendo. A rămas cu gura 
deschisă, de parcă nu-i vine să creadă ce aude. 

— Ea pretinde că... pretinde că datorită înțelepciunii Liderului Iubit, i-au fost acordate Mosteniri, 
spune Adam, aproape înecându-se la auzul râsului sălbatic al lui Phiri Dun-Ra. 

— Prostii, spun. Chiar dacă ar fi adevărat, indiferent ce a primit, puterile alea nu sunt Moşteniri. 


— L-am văzut făcând-o, spune Marina, cu temere în glas. Oamenii care lucrau cu el la maşinăria 
aceea..., le-a dat Telekinezia. 

— Oamenii aceia arătau groaznic. Monstruoşi. 

Observatia a venit de la Caleb, acestea fiind primele cuvinte pe care le-a rostit de cand am venit în 
încăperea asta. Mă uit la el, iar el îşi lasă privirea în jos şi se uită la mâni, de parcă ar vrea să vadă dacă 
prin venele lui nu curge ceva ciudat. Între timp, Christian, fratele lui, rămâne complet nemișcat si tăcut. 

— A avut nevoie de sute de ani pentru a-și perfecționa experimentul, spune John. Avea nevoie 
doar de acces la mai multă materie primă. 

— lar noi i-am dat-o, spun clatinand din cap. 

O nouă voce se aude pe fundal. Nu e chiar o voce, de fapt este... un urlet. Un țipăt de parcă un 
băiat ar fi torturat. Toată lumea din cameră tace, în timp ce Phiri Dun-Ra își reia discursul peste acele 
tipete, tonul ei fiind optimist şi încurajator. 

— Ce naiba e asta? întreabă Lawson? 

Adam înghite cu greu. 

— Ea spune că acela este un Garde pe care l-au capturat în Mexic. Un Garde uman. Îi extrag 
Mostenirile. ÎI omoară. 

— Opreste statia, spune Marina, parand ca i se face rau. 

Adam se întoarce mai întâi spre mine, apoi către John. Amândoi dam din cap. Asta nu poate trece 
fără un răspuns din partea noastră. 

— Fă-o, îi spune John. 

Adam se întinde spre consolă, dar nu o opreşte. În schimb, ia microfonul și deschide canalul. 

Lawson înaintează ca să-l oprească pe Adam, gemenii îl urmează; dar John îi pune bătrânului o 
mână în piept, oprindu-l. 

— Ne pot urmări semnalul? întreabă Lawson în soapta, cu ochii mari. 

— Nu, îi şopteşte John la rândul lui. Adam s-a ocupat deja de asta. Suntem ca o fantomă. 

Lawson nu pare în întregime convins. Se uită în direcția lui Noto. Agentul dă din cap scurt, 
confirmând cele spuse de John. 

Oricum, deja e prea târziu. Adam a început să vorbească. 

— Phiri Dun-Ra vă minte, anunță Adam în engleză, dar amplificându-și accentul gutural 
mogadorian. Vorbeşte în engleză pentru binele nostru — ca Lawson să ştie că nu divulgă vreun secret. 
Ceea ce vă spune este doar pentru că vrea să pună mâna pe putere. 

Tipetele încetează. Câteva voci confuze răspund în mogadoriană. Vocea lui Phiri Dun-Ra răsună 
peste celelalte toate. 

— Adamus, tu eşti? întreabă ea. Cum ai ajuns pe acest canal, micutule? 

Adam o ignoră si continua. 

— Numele meu este Adamus Sutekh, fiul generalului Andrakkus Sutekh. L-am înfruntat pe tatăl 
meu într-o singură luptă şi l-am învins. Am smuls sabia din mâna lui moartă şi am înfipt-o acolo unde îi 
este locul. Am folosit-o pentru a ucide un loric. Un loric care isi spune Setrakus Ra. 

Acum e scandal în toată regula. Zeci de voci strigă în mogadoriană. Nu mă pot abtine şi zâmbesc la 
panica și haosul create de doar câteva cuvinte. 

Phiri Dun-Ra strigă să se facă auzită peste ceilalți. 

— Astea sunt manipulările unui neaos căzut în dizgrație! Un trădător al rasei noastre! 

— Atunci, lasă-l pe Liderul Iubit să-mi răspundă! îi strigă Adam. Poate reuşeşte să vorbească prin 
gaura pe care i-am făcut-o în piept! Phiri Dun-Ra ştie adevărul, fraţi si surori, iar acum vrea să conducă 
prin aceleași minciuni pe care le-a folosit Setrâkus Ra timp de secole. Nu lăsaţi asta să se mai întâmple! 

— Astea sunt blasfemii...! strigă Phiri. 


— Atunci, lasă-l pe el să-mi răspundă! îi strigă din nou Adam. Lasă-l pe nemuritorul de Setrakus 
Ra să răspundă, dacă încă mai respiră. 

Linişte totală. Toţi aşteaptă să vadă ce urmează. 

Tăcere şi din partea lui Phiri Dun-Ra. 

— Vei plăti pentru asta, spune ea în cele din urmă, cu ură în voce. Vei plăti pentru lipsa ta de 
credinţă. 

Se aude un sunet ascuţit, sunetul că ea a întrerupt comunicaţia. Imediat, zecile de comandanţi ai 
navelor de luptă care au ascultat întreaga conversaţie încep să strige unul la celălalt. 

Adam oprește microfonul si se întoarce spre noi. 

— Şi-acum, spune el, să-i lăsăm să se omoare între ei. 


Capitolul 15 (John) 


Oraşul Sydney a încasat-o cel mai rău. 

Comandantul navei de luptă de acolo a început bombardamentul oraşului la câteva ore după ce 
Adam a întrerupt discursul lui Phiri Dun-Ra. Comandantul susţine că distrugerea orașului este în 
onoarea Liderului Iubit, un sacrificiu aprig pentru moartea lui Setrakus Ra. Adam ne-a explicat ce vrea 
să însemne asta; comandantul vrea să dea bine în fata lui Setrakus Ra, în caz că acesta mai este în viata, 
iar dacă Liderul este mort, se pregătește să preia conducerea. 

Imagini cu Opera din Sydney în flăcări, cu podul din spatele ei prăbușit, sunt transmise pe puţinele 
canale de ştiri rămase în lume. E greu de urmărit asa ceva, ştiind că minciuna noastră despre moartea lui 
Setrakus Ra a cauzat asta. Adam pare că i se face rău. Lawson scutură din cap, îngrozit. 

— Războiul psihologic are preţul lui, spune el. Îmi lasă impresia că altfel ar fi privit lucrurile dacă 
ar fi fost distrus un oraş american. Ca o consolare, sursele mele mi-au spus că orașul fusese evacuat în 
mare parte. 

— În mare parte, repetă Adam. 

— Da, în mare parte, spune din nou Lawson. Victimele colaterale nu pot fi evitate mereu. Este 
oribil, dar înveţi să trăieşti cu asta. Se opreşte gânditor. Nu m-aș fi așteptat la atâta empatie de la unul ca 
tine. 

Adam îşi ridică ochii spre general. 

— Mda. 

Nu spun nimic. Doar îmi notez în minte numele acelui mogadorian. Rezza El-Doth. fl adaug pe 
lista neagră a mogilor pe care trebuie să-i omor. 

Este miezul nopţii. Noi trei — eu, Adam și Lawson — suntem singurii care am rămas în camera de 
monitorizare, la multe ore după interventia-surpriza a lui Adam. Ceilalţi s-au dus să se odihnească, 
lucru pe care, probabil, ar trebui să-l fac și eu, dar nu mă simt în stare. În schimb, stau în scaun și îl 
ascult pe Adam în timp ce transcrie robotic diferite transmisii ale mogilor. Lângă mine, Lawson stă cu 
ochii pe o tabletă, monitorizând rapoarte din întreaga lume. 

— Admir tăria de caracter a celor care fac nebunii de genul acesta, spune Lawson. Bănuiesc că ati 
știut că vor fi consecințe. Ati făcut calcule si ati ajuns la concluzia că beneficiile depășesc costurile. 
Desigur, dacă asta nu ar fi fost în favoarea noastră, alta ar fi fost discuţia, nu-i aşa? 

Arunc o privire spre Lawson. Se uită la mine, evaluându-mă. Continui să tac. Totuși, are dreptate. 
Imediat ce Adam mi-a povestit despre disensiunile dintre mogi în lipsa lui Setrakus Ra, am știut că 
trebuie să profităm de situație. Adam a fost de acord. Așa cum a spus Lawson, am știut că s-ar putea să 
fie periculos. 

Nu mi-a păsat. 

În Sydney, treaba a mers prost, dar în alte locuri anunţul lui Adam a avut efecte mai bune. 

În Beijing, unde armata chineză a rezistat eroic mogadorienilor şi a executat câteva contraatacuri 
nesăbuite, mogii şi-au retras Skimmerele pe nava de luptă. Comandantul a declarat că aşteaptă vești de 
la Setrakus Ra înainte să-și irosească războinicii cultivați pentru a securiza orașul. Nu a venit niciun 
răspuns din Virginia de Vest, ceea ce pentru chinezi a însemnat un răgaz bun. 

Între timp, comandantul navei din Moscova s-a declarat noul Lider Iubit. Cred că s-a dat mare 
după ce a văzut că rușii nu se opun ocupaţiei. Nu la fel a stat treaba cu comandantul navei de luptă din 
Berlin; şi-a mutat nava de acolo pentru a încerca să-l asasineze pe uzurpator. 

Cele două nave s-au întâlnit deasupra Kazahstanului si au început lupta. Din fericire, asta s-a 
întâmplat deasupra stepei, unde nu există decât foarte puţină populaţie. Pentru că nu există 
supraveghere în acea zonă, avem puţine rapoarte de acolo. Nu stim sigur dacă s-au distrus reciproc, 
dacă a fost remiză sau dacă vreunul dintre ei a ieşit victorios. Oricum ar fi, pentru noi nu este rău. 


Şi, poate cel mai bun caz dintre toate, nava poziționată deasupra Săo Paolo a plecat pur și simplu. 
S-a ridicat, a părăsit atmosfera și se pare că orbitează în jurul Lunii. Nava a plecat într-o tăcere radio 
totală. Nimeni nu știe ce a fost în mintea acelui comandant. 

Restul flotei mogadoriene l-a ignorat pe Adam, alegând s-o creadă pe Phiri Dun-Ra. Chiar si asa, 
ruptura s-a produs. Nu mai sunt o forță de neoprit. Am scos din luptă trei nave fără să părăsim baza 
Patience Creek. Tot mai sunt douăzeci, dar facem progrese. 

Totuși, victoria asta mă lasă rece. Nu mă satisface. Mâinile mele sunt prea curate. 

Când a văzut că nici eu, nici Adam nu spunem nimic, Lawson a continuat să reflecteze asupra 
succesului nostru. 

— Un risc strategic, spune el gânditor. Într-o bună zi, măi băieţi, veţi deveni nişte generali buni. 

— Intentionez să-mi continui lupta in prima linie a frontului, îi spun într-un final. 

— Ei bine, asta este prerogativa unui tânăr, răspunde Lawson. Se ridică şi își îndreaptă spatele. În 
orele ce au trecut de la intervenţia peste comunicațiile mogadorienilor, lucrurile s-au calmat. Nu au 
apărut schimbări majore, doar rapoartele obișnuite. 

Lawson se uită la mine. 

— E târziu. Sau, mai bine zis, e foarte devreme. Mă duc să închid ochii pentru câteva ore, înainte sa 
punem la punct detaliile acestei operaţiuni. John, ar fi bine să faci și tu la fel. 

Îi ofer generalului un salut leneș, iar el îmi răspunde cu un zâmbet slab. Bătrânul îl salută pe Adam 
scurt, din cap, şi iese, lăsându-ne singuri. Adam stă în fata consolei, cu ochii inrositi. 

— Ai de gând să dormi aici? îl întreb. 

— Dar tu? mă contrează el. 

Gata, am stabilit. 

Îmi incrucisez braţele în fata şi îmi las bărbia în piept. Din când în când se aud vocile mogadoriene 
prin comunicator, dar Adam nu se obosește să traducă nimic, ceea ce înseamnă că nu este ceva 
important. Peste doar câteva ore vom urca la bordul unei nave de luptă. Va fi prima mea luptă de când 
am început să adun Mosteniri, prima ocazie pentru a-mi testa noile puteri. 

Prima mea ocazie de a mă răzbuna. 

Chiar am nevoie să dorm. Aș fi iresponsabil daca nu as face-o. Dar ultima data când am încercat, 
am văzut doar chipul ei... 

Nu pot continua să fac asta singur. 

Mă ridic si îmi întind braţele deasupra capului. Le simt grele. Toate se simt grele. Aerul se simte 
gros, de parcă aş înota prin el. În cele din urmă, se instalează sentimentul de epuizare, pe care îl simt de 
când am ajuns aici. 

— Să mă anunti dacă se întâmplă ceva deosebit, bine? îi spun lui Adam. 

Nu-mi răspunde. Continuă sa se uite la consolă. Comunicatiile mogadorienilor sunt ireal de tăcute. 
Dintr-un anume motiv, în loc să-l întreb pe Adam ce naiba se întâmplă, nu spun nimic și pur şi simplu 
ies din încăpere. 

Si intru într-o peşteră. 

Nu este Patience Creek. 

Am mai fost aici. 

Sunt într-un coridor lung si slab luminat. Pereţii sunt din piatră de culoare ruginie, sprijiniți cu 
grinzi de oţel. Aerul este fierbinte si miroase a ceva putred, dar viu. Fac o întoarcere de 360 de grade si 
încerc să mă orientez. Dacă cobor în direcţia în care coridorul se înclină ușor în jos, știu că voi ajunge în 
zona de reproducție unde sunt creați pikenii, kraulii şi toate celelalte fiare. Dacă urc spre capătul celălalt, 
acolo unde se vede lumină, voi ajunge la niște celule. 

Sunt în Virginia de Vest, sub munte. Cartierul general al mogadorienilor. 


Mă simt atras de celule, aşa că încep să merg încet spre acea zonă. Urlete înfiorătoare răzbat spre 
mine. Chiar şi așa, îmi continui drumul calm şi relaxat. 

Nu sunt prost. Acesta este un vis. Şi mă bucur să-mi joc rolul. 

Ştiu cine mă așteaptă acolo şi mă bucur. Vreau să-l privesc în ochi. 

Ajung în zona peșterii unde au fost construite celulele claustrofobe. Fiecare ușă blindată este dotată 
cu un geam din sticlă antiglont, pentru a vedea ce se întâmplă în interior. Primele celule pe lângă care 
trec sunt goale. Apoi ajung în fata uneia în care o fată cu părul negru stă cu fata lipită de geam. Ochii si 
gura i-au fost cusute permanent cu sârmă. 

E Şase. 

Mă uit la ea. Cu greu reușesc să o privesc; las teroarea şi repulsia să se reverse peste mine. 

Nu este real. El încearcă să mă intimideze, dar nu merge. 

O alta viziune îngrozitoare mă întâmpină în celula următoare. E Nouă, asa cum l-am întâlnit prima 
dată, doar că acum are legat de gât un cearceaf şi atârnă de o grindă. Nu zăbovesc prea mult privindu-l, 
mai ales că nu cred nimic din ce văd. 

— De ce nu încetezi cu prostiile şi să te arăţi? spun cu voce tare, ştiind că mă poate auzi. Chestia 
asta devine plictisitoare, îi spun. 

În fata, tipetele cresc în intensitate. Mă apropii de o celulă despre care îmi amintesc că mogii o 
pregătiseră pentru interogatoriu. Celula are o fereastră pentru privit înăuntru. În mijloc, din tavan 
atârnă niște lanţuri groase. 

Sam atârnă acolo. El tipa asa. Un acid negru, vâscos, coboară pe lanţuri si îi arde încheieturile 
mâinilor. 

Setrakus Ra stă în fata lui Sam, dar nu arată asa cum îl știu eu. Nu este palid si nu are venele 
acelea negre, nu are doi metri și jumătate, iar la gât nu are cicatricea vânătă. Acest Setrakus Ra este 
tânăr, ca tipul pe care l-am văzut în viziunea despre istoria Lorienului. Părul său negre este tuns scurt, 
trăsăturile lui sunt ascuţite și e slab, chiar seamănă cu un loric. 

Este unul dintre semenii mei. Gândul acesta încă mă innebuneste. 

Se poartă de parcă nu ar şti că sunt acolo, deşi știu că nu este așa. La urma urmei, el m-a adus aici. 
Stau în fata camerei de interogatoriu si îl urmăresc. Setrakus Ra se plimbă înainte si înapoi și, de fiecare 
data când trece prin fata lanțurilor si îmi blochează vederea, persoana din dispozitivul pentru tortură se 
schimbă. 

Sam devine Şase, strigătele ei umplând camera. 

Apoi Adam. 

Marina. 

Nouă. 

Sarah. 

Lovesc cu pumnul în geamul care ne desparte. Sticla se spulberă uşor, sar peste pervaz si aterizez 
la câțiva paşi de Setrakus Ra. El se întoarce spre mine, zâmbind de parcă ne-am fi lovit unul de celălalt 
din greșeală pe stradă. 

— Salut, John. 

Încerc să nu privesc spre viziunea lui Sarah torturată, în stare de inconstienta, care atârnă în spatele 
lui. 

Nu este reală. Ea nu este aici. Ea se odihnește în pace. 

Ma uit prin încăpere si fluier. 

— Ştii, cu ceva timp în urmă visul acesta m-ar fi răvăşit. 

— Serios? 

— Acum știu că o faci din disperare. 

Setrakus Ra îmi zambeste cu amabilitate şi isi încrucișează braţele la piept. 


— Îmi aminteşti foarte mult de el. De Pittacus Lore, vechiul meu prieten. 

— Eu nu sunt ca el. 

— Nu? 

— Lui i-a fost milă de tine. Eu, te voi ucide. 

Setrakus Ra se plimbă în cerc, punând între noi trupul lui Sarah. O împinge ușor, iar trupul ei 
începe să se legene înainte și înapoi. 

— Ce mai face nepoata mea? 

Ochii mei o urmăresc pe Sarah, apoi mă întorc spre Setrâkus Ra. 

— Mult mai bine decât când era la tine. 

— O să vină aici, îmi spune el zâmbind. Cand voi termina cu voi ceilalți, ea va reveni la mine. 

— Si armata ta se va întoarce la tine? îl întreb, întinzându-mi capul spre el ca un cocos. În timp ce 
tu iti lingi rănile şi te ascunzi în visele mele, armata ta te abandonează. 

Expresia lui se întunecă, i-am rănit mândria, iar asta mă face să mă simt bine. Se îndepărtează de 
Sarah şi vine spre mine. 

— John, pentru mine, mogadorienii au fost întotdeauna doar un mijloc pentru a-mi atinge scopul. 
O specie care şi-au distrus lumea prin războaie, poluare şi lipsa lor de dragoste. Scuipă pe podea. Odată 
ce vor fi cuceriti, oamenii vor fi niște subiecți mult mai buni. Ceilalți vor fi doar praf în vânt. 

— Pentru asta m-ai adus aici? îl întreb, privind fix această versiune mai tânără a dușmanului pe 
care îl urăsc cel mai mult. Să-mi arăţi cât de nenorocit eşti? Pentru că am înțeles asta. 

Setrakus Ra se apropie de mine, zambeste si mă studiază. Ochii lui nu mai sunt negrul pur pe care 
îl ştiam. Sunt negri, dar normali, nu sunt schimbaţi de anii de experimente făcute pe el. Dar mintea 
bolnavă din spatele lor este aceeași. 

— John, sunt bătrân. Viziunile acestea prin care nepoata mea m-a făcut să mă văd din nou tânăr... 
Mă fac să mă simt nostalgic. Cândva, Pittacus Lore a fost prietenul meu. Dacă m-ar fi ascultat măcar 
putin, am fi putut cruța Universul de la atâta moarte. Am fi putut crea viata. 

— Ooo... ai nevoie de un prieten? De-asta m-ai adus aici? Acum vine partea în care imi ceri să ne 
unim forțele? 

Setrakus Ra oftează. Acum ne despart doar câţiva paşi. Trebuie să-mi reamintesc că nu este real, ca 
nu trebuie să încerc să-l fac bucăți. 

Desi mi-aş dori să pot face asta. 

— Nu, John. Când ţi-am permis să trăieşti, în New York, ţi-am promis că te voi lăsa să vezi lumea 
asta cum arde. Intentionez să-mi tin promisiunea. 

— Şi apoi? 

— Asa cum am spus, îmi amintesti de Pittacus. Se îndreaptă spre Sarah, ridică braţul ei vânăt si 
prinde lanţul care o susține. Am încercat să-i arăt, aşa cum am încerc să-ți arăt şi tie acum. Vreau să știi 
ce pierzi. 

Setrakus Ra trage tare de lant. Cu o logică posibilă doar în coşmaruri, tavanul se prăbuşește. 
Încăperea se umple de mâzga aceea neagră. 

— Vreau să-mi simți puterea. 

Parcă s-a rupt un dig. În câteva secunde, camera de interogatoriu este inundată și mă trezesc 
învăluit în lichidul negru. Este rece și îmi face pielea ca de găină. Încerc să mă menţin deasupra ei, dar 
îmi trece peste cap, intrându-mi în ochi, inundându-mi plămânii. 

Intru în panică și mă ghemuiesc. Pentru o clipă, uit că sunt într-un vis. 

Mă simt greu, de parca as fi plin de substanţa aceea. Pielea mă inteapa. Se simte de parca mii de 
guri ar vrea să mă sfasie. 

Dar pot respira. Sunt în viata. Realizând asta, mă ajută să ma calmez. 


Pot să văd, chiar dacă în jurul meu este un întuneric de nepătruns. În timp ce plutesc prin mâzga 
groasă, mă uit la mâini si îmi aprind Lumenul. Funcţionează — întunericul din jurul meu se luminează. 

Efectul durează doar o clipă. Pe mâinile mele strălucitoare pot vedea vene de energie lorică ce-mi 
curge pe sub piele. Mazga neagră şi dureroasă se adună pe degete, atrasă de acea energie, hrănindu-se 
cu ea. 

— Nu-i aşa că se simte plăcut? 

Ridic privirea. Setrakus Ra pluteşte în întunericul de deasupra mea. A renunţat la forma lui tânără, 
si acum este asa cum îl știu: hidos. E la bustul gol — poate complet dezbrăcat, întunericul îi acoperă 
partea inferioară a corpului — pielea palidă străluceşte în întuneric, cu cicatricea vânătă la gât. Ochii lui, 
ca două găuri în craniu, sunt fixati pe mine. 

Setrăkus Ra are o rană deschisă în piept, ca o gaură. Rana este foarte aproape de inimă. Probabil că 
acolo l-a lovit Șase. Într-adevăr, a fost al naibii de aproape. Mâzga neagră îi acoperă pielea ruptă si se 
întinde ca niște ramuri spre interiorul corpului său. Substanţa nu vindecă rana; înlocuiește pielea și 
umple gaura aceea urâtă cu obsidian pur. 

Un alt corp pluteşte în fata lui Setrakus Ra. Este o femeie mogadoriană, cu părul negru strâns la 
spate. Observ că femeia are mâinile pline de cicatrici. Pare a fi inconștientă. Setrakus Ra își plimbă 
mâinile peste corpul ei, iar substanţa care ne înconjoară se mișcă la comanda lui, intrând sub pielea ei, 
remodelând-o. 

Deschid gura și, deşi mâzga neagră îmi intră pe gât, reuşesc să vorbesc. 

— Aici esti, nu? Este real. Marea ta idee cu progresul este... baia asta de nămol imputit. 

Setrâkus Ra îmi zâmbește. 

— Rezisti. Dar aici, John, controlez soarta tuturor speciilor noastre. Aici, creez Mosteniri. lau o 
ființă şi o modelez, o augmentez după cum vreau eu. 

El ridică două degete și întinde mâna spre mine, iar brațul meu se ridică singur, fără voința mea. 
Lumenul meu străluceşte şi mâzga neagră se învăluie peste mâna mea. Se simte de parcă pielea mi-ar fi 
îndepărtată. 

O minge de energie lorică este smulsă din mâna mea. Lumenul se stinge pe măsură ce pluteşte prin 
mâzgă. Este înghiţit treptat, transformat, pana cand Setrakus îl ghidează spre femeia mogadoriana. 
Corpul ei zvacneste în convulsii, trimițând valuri prin mazga neagră. 

Apoi, focul o cuprinde. Ea îşi întoarce capul spre mine si râde, dinţii ei arătând ca ai unui animal 
sălbatic. 

— Acum eu sunt Creatorul, John, spune Setrakus Ra. Vino. Convinge-te singur. 

Mâinile îmi tremură. Lumenul meu nu mai funcţionează. Întunericul mă cuprinde si... 

— John! John! 

Deschid ochii. Adam mă scutură de umeri. Sunt din nou în subteranul bazei Patience Creek, fără să 
mă înec în mâzga neagră, fără să-mi fi fost furate Mostenirile de un mogadorian. 

— Ai aţipit, spune Adam. Apoi... ei bine... 

Arunc o privire în jos. Mâinile mele, care se sprijineau pe braţele scaunului, au lăsat urme 
înnegrite. Probabil că Lumenul meu s-a aprins cât am fost în acel coşmar. Mirosul de țesătură arsă umple 
încăperea. 

— Îmi pare rau..., îi spun, ridicându-mă repede în picioare. 

Adam ezită, aşteptând o explicaţie. 

— Eşti bine? mă întreabă în cele din urmă. 

— Da, sunt ok. 

Încep să umblu prin încăpere. 

Nu voi mai dormi. Nu până nu se termină asta. 


Capitolul 16 (Şase) 


— Mai am nevoie de puţin timp. Spune Sam. Jur că îl pot face să funcționeze. Adică, ar putea deja 
să funcţioneze. Nu am cum să-l testez... 

S-au ivit zorii. Sam se plimbă agitat prin fata patului nostru, vorbind repede. Observ o grămadă de 
doze de suc zdrobite pe biroul din spatele lui, toate expirate de mult timp. Bănuiesc că aceste sucuri 
negre conţin o grămadă de cofeină. Îl urmăresc cu răbdare, zâmbind uşor. 

— Tata a încercat să-mi dea un mic curs despre electromagnetism, continuă Sam. Frecvente, 
ultraviolete, ionosfera... Ştii ce este ionosfera? 

Dau din cap că nu. 

— Bine, nici eu nu ştiu. Adică, nu am ştiut până ce tata nu mi-a explicat, iar acum știu câte ceva. 
Ionosfera face parte din atmosferă. Este ca un scut natural de forță. Undele radio trec dincolo de el. Dacă 
vrei să înţelegi cum funcţionează un câmp de forță, în conceptul SF, trebuie să începi de aici. Sau din 
momentul în care au venit extratereştrii şi ne-au schimbat percepția despre tot rahatul ăsta... 

— Sam, deviezi de la subiect. 

Aseară, eram deja în pat când a intrat Sam în cameră. L-am ascultat cu tristețe cum s-a plâns că 
Malcolm l-a trimis la culcare — de parcă ar fi fost un copil, nu un tip care încearcă să salveze lumea. S-a 
foit o vreme lângă mine, dar, după un timp, s-a dus să lucreze la micul birou din camera noastră. Prin 
“muncă” mă refer la faptul că toată noaptea a vorbit cu tot felul de dispozitive portabile — cu Game 
Boy-ul, cu niște telefoane mobile, tablete, un e-reader... Vocea calmă a lui Sam m-a făcut să adorm. 

— Scuză-mă, dar... Unii ingineri lucrează la dispozitiv încercând să găsească mai multe detalii 
despre câmpul de forță... Știai că armata a are deja un prototip? Mi-au arătat, dar nu am priceput nimic, 
deci sunt un prost. Oricum, cred că au început să-și dea seama că și-au pierdut timpul cu mine. Din 
punct de vedere tehnic, sunt un tip care a abandonat liceul. 

— Te subestimează sau le e frică de tine, îi spun cu un zâmbet adormit. 

Sam ţine într-o mână dispozitivul pe care l-a dezinstalat de pe nava noastră, iar în cealaltă mână 
tine un telefon mobil vechi. Le ridică si le coboară, de parcă le-ar scana. 

— Faci mișto de mine? 

— Nu. Continuă. 

— Așadar, tata şi echipa de oameni de ştiinţă și-au dat seama cum funcționează dispozitivul, 
spune Sam ridicând cutia neagră ce permite Skimmerelor să treacă fără probleme prin câmpul de forță 
al navelor de luptă. Emite pe o frecvenţă de ultrasunete, ceea ce, conform teoriei tipilor de la etaj, putem 
face si noi fără probleme. Ceea ce îi încetinește este, aaa, instabilitatea undei, cred că aşa au spus, iar asta 
nu poate transporta pachete de date spre nava de luptă. Pachetul ăsta de date identifică Skimmerul ca 
fiind prieten. Problema este că datele sunt scrise într-un cod pe care nu îl înţelegem, nu îl putem crea cu 
niciunul dintre computerele programate pentru scriere de coduri... 

Încerc să îl întrerup când îl văd că își trage răsuflarea. 

— Sam, sunt sigură că toate astea sunt foarte interesante, dar... 

— Ha, ba nu este nimic interesant, spune el zâmbind. Pune jos dispozitivul ca să se poată scărpina 
pe gât. Bine, trecând peste... 

— Te rog, continua. 

— Tipii ăştia de la etaj încearcă sa copieze pachetul ăsta de date. Dar este greu, pentru ca nu au 
tehnologie mogadoriană cu care să lucreze și trebuie să înveţe să folosească dispozitivul chiar dacă l-au 
construit. Așa că mă gândeam... de ce nu lăsăm mașinăriile să lucreze pentru noi? 

— Okay..., îi spun, făcându-i semn cu mâna să continue. 

Sam se tot uită la telefonul din mâna sa. 

— Am stat de vorbă cu individul ăsta. 


— Ai vorbit cu telefonul? 

— Da, numai că..., nu mi-a răspuns. Nu asa cum se înțelege. Sam deschide și închide clapeta 
telefonului de parcă ar fi o gură. l-am spus să copieze semnalul dispozitivului. Să copieze tot. Sunetul, 
frecvenţa, pachetul de date... Adică, Şase, nici nu trebuie să înțelegem cum funcționează; trebuie s-o 
luăm prin eliminare. 

Ma uit cu atenţie la vechiul telefon mobil. 

— Dar de ce naiba ai ales mizeria asta veche? 

— Mi-e mai ușor să lucrez cu chestiile astea vechi, pentru că nu sunt complexe. Sunt mai 
ascultătoare. 

— Şi crezi că a funcționat? Te-a ascultat? 

— Nu ştiu. A copiat frecvenţa și o emite, dar nu a copiat si pachetul de date. Nu pana cand... 

— Nu până când nu vei trece prin scutul de forță. 

— Bingo, face Sam si îmi aruncă telefonul. 

ÎI prind si îl răsucesc în mâini. Plasticul este fierbinte la atingere si are bateria la optzeci şi trei la 
sută. 

— Bateria se consumă repede când telefonul emite frecvenţa şi odată ce i-am comandat, o face 
constant, spune Sam. Dar, când este închis, telefonul uită ce i-am spus să facă. Chiar si cu aceste limitări, 
cred că poate să facă diferenţa. 

Dau din cap, amintindu-mi cum plănuiește Lawson să coordoneze asaltul aliaților împotriva 
navelor de luptă. Presupunând că totul va merge bine în această dimineaţă şi reusim să furăm 
dispozitivele de la bordul navei de luptă care se află la Cascada Niagara, ce facem pe urmă? O să avem 
câteva sute de dispozitive? Asta înseamnă câteva sute de rachete cu care aliații din întreaga lume vor 
bombarda navele de luptă. De câte astfel de rachete este nevoie ca să dobori o navă de luptă imensă? 
Mie mi se pare că armata are nevoie de cât mai multe dispozitive. 

Mă uit în spatele lui Sam. Are toate dispozitivele băgate la prize. De asemenea, are lângă el şi un 
stingător de incendiu, în caz de nevoie. 

Sam vede unde mă uit. 

— Dacă funcționează, deja am învățat mai multe echipamente electronice să vorbească cu 
dispozitivul mogadorian. Mă pricep destul de bine la asta... cred. Oricum, devine tot mai ușor. Sau 
poate am vreo Mostenire cu Efectul Placebo. Sam oftează, înlăturând acest gând. O să-mi folosesc 
Moştenirea pe fiecare dispozitiv mobil pe care pun mâna, până verific teoria. Oftează din nou. Sau poate 
îmi voi petrece una din ultimele zile din viata vorbind cu telefoanele mobile, ca un dement. Nu că ar fi 
mare lucru. 

Mă ridic din pat şi il sărut. 

— Nici vorbă. O să funcţioneze. 

Sam îmi întoarce zâmbetul, tinandu-ma de mână. 

— Să ai grijă azi, bine? 

— Când nu am eu grijă? 


Jos, în hangar, un spaţiu destul de mare a fost eliberat, vehiculele Humvee ale armatei fiind parcate 
cat mai aproape de pereți. Sunt aranjate perfect, unul lângă celălalt, astfel să poată pleca cu cea mai mare 
viteză în convoi, dacă situaţia o impune. Parcarea vehiculelor a fost făcută ori de niște şoferi foarte buni, 
ori cu ajutorul Telekineziei. 

Noii Garzi — Nigel, Fleur, Bertrand, Ran si Daniela — sunt aliniati în spaţiul deschis. Sunt 
somnorosi, nervoşi, emotionati. Daniela imi face cu mana când mă vede privindu-i. Îi zâmbesc. 


Caleb si Christian sunt ceva mai departe de ceilalți, mai aproape de un grup de pușcași marini care 
privesc, în loc să stea lângă colegii lor Garzi. Ca de obicei, Christian arată ca o statuie din piatră. În 
schimb, Caleb pare mai atent decât fratele său. 

— Deci, prima lecţie. Cu toții aveţi Telekinezia, corect? 

Nouă se plimbă prin fata noilor recruți, aşteptând să i se răspundă. Mă ia ameteala cand văd ce tine 
in mână. Un pistol semiautomat, probabil împrumutat, sau poate furat, de la unul dintre soldații de pe 
margine. Nouă învârte pistolul pe deget, ca un cowboy din filmele Western. 

Noii recruți răspund dând din cap. Cu excepţia Danielei, toți sunt intimidati de Nouă, care se 
poartă ca un sergent. Au si de ce, pentru că imediat ce au răspuns, Nouă îndreaptă arma spre ei. 

— Misto. Deci, care dintre voi vrea să încerce să oprească un glonţ? 

— Băi, dacă mai indrepti aia spre mine, iti transform fundul în piatră, îi spune Daniela. 

Nouă îndreaptă arma în altă direcţie decât a Danielei. Crezând că va trage într-unul dintre puștii 
cei noi, am făcut un pas înainte. Totuşi, nu este chiar atât de tâmpit. Cred. 

Nigel se uită la ceilalți Garzi aflaţi în linie cu el. Cand îi este clar că nu se oferă nimeni ca voluntar, 
Nigel face un pas înainte. 

— În regulă, prietene, spune el, ţinând o mână ridicată în semn de “stop”, arătând cu capul spre 
pistolul pe care Nouă îl îndreaptă spre el. O să încerc eu. 

Nouă zambeste. 

— Eşti curajos, John Lennon... 

— John Lennon a fost un labagiu’. 

— Cum spui tu, continuă Nouă. Pariez că a avut mai mult bun simţ decât fundul tău urât. Oprirea 
gloantelor este un rahat pentru cei avansați, ceea ce voi nu sunteţi, asta e clar. Şi oricum, dacă luptati cu 
mogadorienii, asa cum vă imaginati voi, să ştiţi că ticăloşii ăia folosesc arme energetice. Nu puteţi opri 
energia cu Telekinezia. Deci, care este cea mai inteligentă, mai sigură şi mai ușoară chestie pe care o 
puteți face? 

— Dezarmarea inamicului, spune Caleb de pe margine. 

Nouă îndreaptă spre el mâna fără pistol. 

— Foarte bine, Nr. 1 dintre gemenii ciudati. Se întoarce din nou spre Nigel. Hai, încearcă. la-mi 
arma din mână. 

Nigel se sperie de parcă ar fi fost certat. Face o mișcare ca și când ar apuca arma. Nouă se 
năpusteşte înainte, ca şi când l-ar fi tras cineva de braţ, dar îşi menţine mâna strânsă pe armă. 

— Puterea este decentă, spune Nouă. Dar îmi tragi tot braţul. Concentrează-te doar pe armă. Fii 
precis. Altcineva vrea să încerce? Nouă se uită la cei aliniati. Se oprește la Ran, fata japoneză care il 
priveşte inexpresiv. A înţeles ceva din ce am spus? întreabă Nouă. 

— Nu vorbeşte prea mult, îi răspunde Fleur. Dar noi credem că înțelege. 

— Aha, face Nouă. Îi face semn lui Ran spre armă. În secunda următoare, ea îşi ridică mâna, iar 
încărcătorul pistolului se rupe în două ca hârtia, mecanismul de tragere se strânge pe degetul lui Nouă. 
El aruncă arma din mână cu un strigăt. 

— La naiba, aşa, fato! îi strig. 

Nouă îmi aruncă o privire plină de furie, dar ştiu că face parte din spectacol. Este la fel de 
impresionat ca si mine. Se uită înapoi la grupul de începători. 

— Asta este un alt mod de a o face. 

Se produce o mică agitaţie când din lift ies John, Marina și Adam. Ella şi Lexa îi urmează la un pas 
în urmă, împreună cu Bernie Kosar. Ultimul apare Praf, în formă de lup, care pare mult mai in forma 

decât ultima dată când l-am văzut. Toată lumea vine lângă mine, cu excepția Lexei care se duce să 
pornească nava. 

E timpul să mergem. 

Observând privirea lui John, Nouă trece prin fata Garzilor umani si le înmânează câte o arma fără 
muniție. 

— Exersati unul pe celălalt. Mă întorc mai târziu si mă aştept ca talentul vostru să crească de zece 
ori până atunci. 

Daniela ridică o sprânceană, uitându-se de la Nouă, la John şi la mine. 

— Ce naiba faceţi? Ne lăsaţi aici? 

John ne face semn să pornim spre nava Lexei, iar tot grupul — oameni, lorici și mogadorianul 
reformat — ne adunăm la baza rampei de îmbarcare. Chiar şi Caleb şi Christian ni se alătură. 

— Vom porni un atac sub acoperire asupra unei nave de luptă mogadoriene, spune John cu voce 
gravă. Pare că nu a dormit deloc. De fapt, doar eu, Șase şi Adam vom urca la bordul navei. Ceilalţi care 
vin cu noi vor fi pentru backup, în caz că lucrurile merg prost. Îi priveşte pe oameni. Voi, băieţi, ar 
trebui să ramaneti aici, să vă antrenați puterile. Nu avem nevoie de voi acum. Ar fi un risc inutil. 

Fleur și Bertrand par a răsufla usurati. Daniela dă din cap nemulțumită si își înfige degetul în 
pieptul lui John. 

— Ti-am salvat fundul în New York, spune ea, arătând cu degetul mare spre ceilalți oameni. Și 
acum, ce? Mă lași aici cu ratatii ăștia? 

— Ne-ai promis acţiune, se plânge si Nigel. 

John oftează. 

— Uitaţi, noi am făcut asta cu mult înaintea voastră. A fost o prostie din partea mea să vă cer să vă 
aruncaţi în luptă fără o pregătire adecvată. Momentan, cel mai bun lucru pe care îl puteţi face pentru a 
apăra Pământul este să deveniți mai puternici, mai buni. Va veni şi timpul vostru. 

Nigel se uită în jos la Bernie Kosar. 

— lei cu tine un beagle. 

— Au și un lup, punctează și Bertrand. Pot să te întreb de ce ai un lup? 

— Catelusul ăsta te-ar face să te rahatesti pe tine, îi spune Nouă lui Nigel. 

— Oricum, LANE nu sunt autorizați pentru asta, intervine Caleb. 

— Hai, nu mă enerva, Captain America, îi răspunde Nigel. Eu sunt pregătit pentru luptă. 

— Pustiule, iti spun eu că nu esti pregătit, îi zice Nouă. 

— Să vă explic ce vrea să spună John, spun, încrucișându-mi braţele în fata. În cazul în care noi 
vom fi uciși, ceea ce nu este imposibil, salvarea lumii va depinde de voi. Deci, mai bine să nu fiți acolo. 

— Frumos, Șase, murmură Marina, clătinând din cap. 

Nouă bate din palme. 

— Haideţi s-o facem. 

Îi lăsăm în spate pe Garzii umani şi urcăm în nava Lexei. Câteva minute mai târziu ieşim din tunel 
ca o rachetă, urmând același traseu ca ieri. 

Când ajungem sus, în aer, John se ridică în picioare. 

— Un singur lucru nu v-am spus acolo, spune John. Nu voiam ca armata să ştie asta. 

Toată lumea se uită curioasă la John. 

— Despre ce vorbeşti? îl întreb. 

— Nu vom merge acolo doar ca să furăm acele dispozitive. Vom fura nava de luptă cu totul. 


Capitolul 17 (John) 


Acolo există un pluton al forțelor speciale canadiene, campati într-o padurice la trei mile de 
Cascada Niagara. Sunt aproximativ cincizeci de tineri puternici, antrenați pentru deplasări rapide, dar 
sunt si echipați cu putere de foc serioasă, inclusiv lansatoare de rachete. Nava de luptă pentru care am 
venit nu este vizibilă de aici. Au ales să nu stea la vedere, dintr-un motiv evident. Cu toate acestea, 
mogadorienii au cercetaşi în zona Cascadei Niagara care transmit imagini către nava de luptă; 
Skimmerele lor cercetează zona pustie din apropiere, iar trupele de războinici cultivați inspectează piatra 
loralită adusă în stare latentă. 

Toate aceste informații le primim imediat ce aterizăm, altfel nu se bagă cu nimic peste noi. M-as 
putea obisnui cu ospitalitatea canadiană. 

Dacă lucrurile vor merge prost cu nava de luptă, plutonul acesta din trupele speciale ne va asigura 
retragerea. Supravietuirea noastră, conform spuselor ofițerului aflat la comandă, este singura lor 
prioritate. Au fost asiguraţi de “valoarea noastră strategică”. 

Toate acestea mulțumită generalului Lawson. Cred că nu este atât de rău ca, uneori, să ai guvernul 
de partea ta. 

Pe nava Lexei, parcată acum alături de Humvee-urile trupelor speciale, îmi pun pe mine o vestă 
improvizată. Am la piept un dispozitiv mogadorian, conectat la niște baterii cusute într-un buzunar din 
spate. Asta mă va ajuta să ajung pe nava de luptă. 

— Eşti sigur că nu pot să vin? întreabă Nouă pentru a douăzeci-a oară. 

— Nu pot să duc cu mine decât doi, îi spun. Şase trebuie să vină cu noi în caz că o dau în bară cu 
invizibilitatea, iar Adam, evident, este crucial pentru... 

— ...Pilotarea navei furate, intervine Adam. Mă uit la el când îşi trece mâna prin părul său negru. 
Pare sceptic. De fapt, de când le-am dezvăluit planul de a fura nava de luptă, toți prietenii mei sunt 
sceptici. Ştiţi, am pilotat o astfel de navă doar pe simulator, continuă Adam. Nu este o treabă pentru o 
singură persoană. Nu și dacă vrei să foloseşti armele de la bord. 

— Am încredere în tine, îi spun. În cel mai rău caz, ne prăbuşim peste cascadă. O navă mai putin 
de care să se teamă oamenii. 

— Cam câţi mogadorieni sunt pe o astfel de navă? îl întreabă Marina pe Adam. 

Se uită la mine cu o privire plină de incertitudine înainte să i se răspundă. 

— Probabil câteva mii, îi sune el. Pentru a prelua controlul navei, va trebui să ajungem pe puntea 
de comandă. 

— Şi unde este puntea de comandă? îl întreb pe Adam. 

— Presupunând că ajungem în portul de andocare, puntea de comandă este în capătul opus al 
navei. 

— Câteva mii, repetă Marina. 

— Măcar vom avea noroc, pentru că unii patrulează în zona asta deja. Deci acolo vor fi mai puțini, 
adaugă Adam, deși tot sună îngrijorător. 

— Asta înseamnă o armată, spune Marina. Este nebunie curată, John. Să furi dispozitivele de sub 
nasul lor e una, dar să crezi că putem înfrunta atâția doar noi... 

— Nu vom fi doar noi. 

Cu vesta strânsă la piept, deschid fermoarul unui buzunar din fata. Imediat, Bernie Kosar se 
micșorează la dimensiunile unui șoarece. Aruncând o privire spre amicul său himeră, Praf face același 
lucru. Am lăsat restul himerelor la Patience Creek cu instrucțiuni să vegheze asupra Garzilor umani. Mă 
aplec şi ridic cele două himere, punându-le în siguranţă în buzunarul vestei. Marina ridică o sprânceană 
la mine. 

— Deci trecem de la câteva mii împotriva a trei, la câteva mii împotriva a cinci. John, ştiu ce simți... 


O opresc cu un gest din mână şi mă uit în ochii ei. Ştiu că şansele nu sunt de partea noastră. Ştiu că 
m-am purtat rece în ultimele zile și poate puţin ca un nebun şi sunt sigur că starea pe care le-o transmit 
nu a reușit să se îmbunătățească după cosmarul pe care l-am avut seara trecută cu Setrakus Ra. Îmi dau 
seama după felul cum mă privesc. Dar, chiar daca acest lucru este adevărat, știu că pot îndeplini ceea ce 
mi-am propus. Simt puterea curgând prin mine. 

O singură navă de luptă nu este suficientă pentru a mă opri. 

— Trebuie să ai încredere în mine, îi spun Marinei, păstrându-mi tonul calm, sperând că îmi poate 
simți siguranţa, s-o vada în ochii mei. Ştiu ce fac. Am totul sub control. 

— Uitaţi, spune Şase înainte ca Marina sau Nouă să protesteze din nou. Eu și Adam ne vom 
concentra pe demontarea dispozitivelor de la Skimmere fără să fim observați. Conform planului 
original. John se va concentra pe mogi. Dacă se întâmplă să ucidă câteva mii dintre ei, foarte bine. Dacă 
nu, ne întoarcem. 

Marina scoate aerul pe nas. 

— Cum vom şti dacă aveţi probleme? 

Ella ridică mâna. Nu prea a mai vorbit de ieri și mă bucur pentru asta. Ultima dată când am stat de 
vorbă a fost suficient. Scânteile din ochii ei sunt mai putin strălucitoare fata de ieri. 

— Îi voi verifica telepatic, spune Ella. 

— Şi dacă vom avea probleme, vă voi chema, adaug eu. 

— Oh, face Marina, cu capul într-o parte. Poţi să faci asta acum. 

Lexa iese în ușa cabinei, ascultând tot ce am spus fără comentarii. 

— Am montat al doilea dispozitiv pe nava noastră, spune ea. Vom putea trece de câmpul de forță, 
dar va trebui să lăsaţi uşa deschisă și pentru noi. 

— Nu va fi necesar, îi spun. 

Şase pufneste pe nas. 

— Îți vom lăsa o deschidere, Lexa. Mai bine să fim în siguranţă decât proști, continuă ea uitându-se 
urât la mine. 

— Și să iei cu tine si câțiva canadieni, adaugă Adam. Se uită la mine. Ştii, în caz că avem probleme. 

Verific din nou să văd că vesta mea este asigurată si că dispozitivul de bruiere a semnalului este 
activat, apoi arunc o ultimă privire spre ceilalți. 

— Suntem în regulă? 

Când nimeni nu răspunde, cobor rampa metalică a navei în aerul cetos al dimineţii. Câţiva soldați 
stau în apropiere, așteptând să vadă dacă avem nevoie de ceva, restul plutonului lor stând ascuns in 
pădure. Încă mă simt ciudat cu atâţia oameni înarmaţi în jurul meu, care aşteaptă să-i comand. Sau să-i 
salvez. Trag adânc aer în piept şi îmi las capul pe spate, privind cerul gri și vârfurile ascuţite ale 
copacilor. 

— Eşti sigur că ştii ce faci? 

Şase stă lângă mine. Vorbeşte încet, să nu o audă ceilalți. Adam vine în urma ei la câţiva paşi, dar 
este încă pe rampă. 

— Trebuie să fac asta, îi răspund la fel de încet. Trebuie să știu cât sunt de capabil. 

— Ştii că pare mai mult o sinucidere, nu? 

— Nu am de gând să mă sinucid. 

— Tine minte, nu faci asta singur, îmi răspunde Şase si mă bate prieteneste pe umăr. Ştiu cum e sa 
vrei să te arunci la gâtul dușmanului si să vrei să-l sfasii, dar... 

În timp ce vorbeşte, o amintire străfulgeră din mintea lui Șase cu o forță pe care mi-e imposibil s-o 
ignor. Încă încerc să stăpânesc toată chestia asta nouă cu Telepatia. Partea cea mai dificilă este să las 
gândurile celorlalți să rămână doar ale lor. Ele dau năvală în mintea mea, fără să vreau eu, ca această 
amintire a lui Șase stand in fata unui crater imens, vântul bătând din toate direcțiile, metal şi resturi de 


piatră zburând prin aer. Pe marginea cealaltă a craterului stă Setrakus Ra, împingând totul spre ea cu 
Telekinezia sa. lar lângă ea... 

Lângă ea este Sarah. Trage de braţul lui Șase, încercând s-o scoată din vârtejul de resturi care 
zboară în jurul lor. 

Mexic. 

Tresar la această amintire a ei — îmi inundă creierul în mai puţin de o secundă — iar Şase se 
opreşte din vorbit si se uită la mine într-un mod amuzant. 

— Eşti bine? 

— Da, sunt bine, îi răspund si îmi închid mintea telepatic. Trebuie să mai exersez cu puterile astea, 
dar nu am timp. 

Şase se încruntă la mine, dar nu insistă. Baga mâna în buzunar si scoate un telefon mobil vechi si îi 
verifică ecranul. 

— Ce-i asta, o întreb, abia așteptând să schimb subiectul. 

— Încercarea lui Sam de a copia dispozitivul, zice Şase ridicând telefonul. M-a rugat să-l încerc 
înainte să i se termine bateria. 

N-am știut că Sam a făcut asa progrese. Telefonul nu-mi spune prea multe, dar Sam nu m-a 
dezamăgit niciodată. Ating dispozitivul mogadorian ascuns în vestă. 

— Vrei să-l folosim pe al lui Sam în locul acestuia? 

— Aaa, haideţi să nu facem experimente in timp ce zburăm, spune Adam care a ajuns lângă noi 
între timp. Dacă totul merge bine, vom avea destule ocazii să testăm dispozitivul lui Sam. 

Şase dă din cap în semn că este de acord şi bagă telefonul la loc. Mă uit pe rând la ei. 

— Sunteţi gata? 

— Gata, răspunde Adam. 

Şase se uită la noi. 

— Şi cum anume o să facem asta? 

Ne ia ceva timp până ne aranjăm. Şase se urcă în cârca mea, incolacindu-si picioarele în jurul taliei 
mele. ÎI iau pe Adam în braţe prin spate, brațele mele strângându-se la pieptul său. Astfel, Șase poate să 
pună mâna peste mine şi să atingă umărul lui Adam, în caz că trebuie să devenim invizibili. Îi simt pe 
BK şi Praf încercând să se aşeze cât mai confortabil în buzunarul meu. Cred că arătăm foarte ridicol; 
soldaţii din trupele speciale isi dau coate zâmbind si sunt destul de sigur că l-am auzit pe Nouă râzând 
în nava Lexei. 

Stânjeneala este doar temporară pentru că devenim repede invizibili. 

— Tu faci asta sau eu, mă întreabă Șase. 

— Mai bine o facem amândoi. Am Moștenirea asta doar de câteva zile. E posibil să fac vreo 
greşeală. 

— Oh, încurajator, spune Adam. 

— Nu-ţi face griji. Doar că o să avem un zbor cu turbulente. 

— Dar suntem pe cale să... 

Înainte ca Adam să-și termine vorba, ne lansăm în sus. Nu este cea mai graţioasă decolare. Îmi 
trebuie mai multă forță decât în mod normal, dar şmecheria funcţionează; şi, curând, trecem pe 
deasupra soldaţilor cu mare viteză. Îmi amintesc ce mi-a spus Cinci — să nu mă gândesc prea mult la 
ceea ce fac și să mă încred în instinct. Asta înseamnă înainte și cu viteză. Adam mă strânge cu putere de 
antebrate, iar Şase râde de nu mai poate în spatele meu, în timp ce vântul ne biciuieste fețele. 

— Mi se pare tare ciudat, îmi strigă ea la ureche. Parcă aș fi o fantomă. 

— Sper că nu literar, îi strigă Adam. 


Chiar că se simte ciudat: să fii invizibil si să zbori, parcă am fi una cu vântul. Mi-as fi dorit să am 
mai mult timp, sau poate capacitatea de a aprecia asta. Dar nu mă gândesc decât la ceea ce este în fata si 
la ceea ce va apare în curând. 

Cea mai mare parte a navei de luptă este deasupra cascadei Niagara, aruncând o umbră peste apa 
care curge. Nava asta nu este la fel de mare ca Anubis, dar este la fel de infricosatoare când o priveşti. 

— Uite piatra loralita, spune Sase. Cea gri de acolo. 

Ma uit la un loc de la baza cascadei. Nu vad piatra de la înălțimea asta, dar vad mulțimea de 
mogadorieni care păzesc zona. Văd, de asemenea, cele trei Skimmere doborâte de Garzii umani. Mai 
multe nave de dimensiuni mici roiesc în jurul navei de luptă sau patrulează încet deasupra pădurii. Îmi 
continui zborul spre nava de luptă în timp ce privesc în jos. 

— John, spune Adam în timp ce eu mă uit cu atenţie la patrulele mogilor. John! 

Mă uit în sus exact când aud zumzetul motorului unui Skimmer. Este exact deasupra noastră, mica 
navă-cercetaş întorcându-se la nava de luptă. Pilotul nu ne poate vedea, dar zboară periculos de aproape 
de noi. Virez spre dreapta și evit să fim tăiați de aripile Skimmerului. 

— La naiba! strigă Şase. Unghiile ei mă zgârie pe gât când aproape isi pierde strânsoarea. 

Ne răsucim în aer, iar asta mă cam derutează și, pentru un moment, ne îndreptăm rapid în jos. 
Strânsoarea mâinilor îmi slăbește. Sunt pe cale să-l pierd pe Adam, dar îl prind de sub braţe. 

Strang din dinţi, mă redresez şi zbor din nou drept. Toată lumea se tine strâns de mine acum. 

— Scuze, le spun. 

— Retrag tot ce am spus în legătură cu planul tău, zice Adam cu sufletul la gură. Data viitoare, 
decât să mai zbor cu tine, mai bine fur singur o duzină de nave de luptă. 

Skimmerul care ne-a dat peste cap intră în portul de andocare al navei de luptă, ușile rămânând 
deschise în urma lui. În ciuda sperieturii, asta este o sincronizare perfectă. Măresc viteza, intentionand 
să trec prin uşile acelea. 

Pe măsură ce ne apropiem, câmpul de forță devine vizibil. Nu îl poţi vedea cu adevărat până când 
nu te apropii de el. După ce ajungi la vreo sută de metri de navă, aerul din jurul ei se vede precum 
căldura care iese din asfaltul străzii într-o zi toridă. Pot distinge o reţea slabă de energie, ca o plasă care 
înconjoară nava de luptă, care emite o nuanţă de un roșu slab. Îmi amintește de aura care înconjura baza 
montană din Virginia de Vest, cea care m-a făcut să zac câteva zile după ce am trecut prin ea. 

— Suntem siguri că dispozitivul funcționează, nu? întreb, dar prea târziu, pentru că nu mă descurc 
cu zborul atât de bine încât să-i pun frână tocmai acum. 

— Nouăzeci si nouă la sută, spune Adam. 

Lovim câmpul de forţă... 

Si trecem prin el. 

Auzim un bazait slab şi simțim o vibraţie electrică în dinți când trecem prin câmpul de forță, dar 
altfel suntem bine. Mergem înainte, dar încetinesc, ca să nu ne prăbușim când intrăm în portul de 
andocare mogadorian. Câteva secunde mai târziu suntem în interiorul navei de luptă, chiar lângă 
Skimmerul pe care l-am urmărit aterizând. 

Plutesc pentru o clipă, cât să ne dăm seama despre cum stau lucrurile. Chiar dacă Ella m-a dus 
telepatic pe Anubis, niciodată nu am călcat în interiorul unei astfel de nave. Portul de andocare este 
imens, cu tavanul înalt şi zeci de Skimmere aliniate. Se pare că au scos doar un sfert din flotă pentru 
căutare în zona Cascadei Niagara, iar acesta este un lucru bun pentru noi, pentru că avem ce demonta. 
În afară de Skimmere, aici nu prea e mare lucru: multe maşinării de reparat, câteva rafturi cu scule și 
câteva rezervoare cu combustibil. 

Si vreo cincizeci de mogadorieni care muncesc din greu pentru îndeplinirea diferitelor sarcini, 
inclusiv echipajul pe care l-am urmărit intrând aici. les din mica navă si încep s-o alimenteze. 


Încet, aterizăm pe punte. Încălțămintea lui Adam scârțâie când atinge podeaua metalică și aproape 
că își pierde echilibrul. 

Niciun mog nu ne aude. 

Șase, esti cu mâna pe Adam? o întreb telepatic. 

Drept răspuns, simt mâna lui Șase cum îmi strânge antebraţul. Îşi schimbă poziţia, probabil ca să-l 
țină mai bine pe mogadorian, ceea ce nu este un lucru tocmai uşor, având în vedere că nu ne vedem 
unul pe celălalt. 

Gata, l-am luat, îmi răspunde ea după un moment. 

Le dau drumul amândurora, acum mentinandu-mi singur invizibilitatea. 

Voi goli încăperea. 

Ai nevoie de el să...? începe Şase să mă întrebe, dar închid Telepatia înainte să mă zăpăcească cu 
gândul ei. 

Nu am nevoie de ajutor. 

Cu grijă, îmi suflec mâneca. Este ceva ce nu voiam să vadă ceilalți că folosesc, de teama 
sentimentelor pe care le-ar putea provoca. Mă bucur că sunt invizibil și nu mă pot vedea pe mine 
însumi. M-ar face să mă întreb ce naiba am devenit. 

Ssum. 

Am activat lama pe care o avea Cinci pe antebrat. l-am luat-o în New York si am revendicat-o 
dimineaţă, după ce am cotrobăit prin lucrurile lui Nouă. Este arma letală perfectă pentru o treabă ca 
asta. Ascutita ca un ac și tăcută. 

Plutesc prin hangar, astfel încât să nu fac zgomot. Pe o latură a încăperii văd un panou cu interfon 
si câteva ecrane video. Comunicatiile. Mă apropii. Doi mogi urmăresc fluxuri video transmise de 
Skimmerele care patrulează în jurul cascadei. 

Înfig lama lui Cinci la baza craniilor lor, unul după celălalt, atât de repede încât niciunul nu apucă 
să-şi dea seama că celălalt s-a făcut cenuşă. 

Mă întorc. Niciun mecanic mog sau pilot nu a observat nimic. 

Nu voi lăsa pe nimeni să scape. Niciunul dintre ei nu va apuca să cheme ajutoare. 

Metodic, îmi încep treaba în hangar. Îi aleg mai întâi pe cei mai izolaţi. Plutesc spre ei, chiar 
înaintea fetelor lor hidoase, iar lama isi face treaba cu uşurinţă. Niciunul nu apucă să scoată vreun sunet. 
La un moment dat, poate după al zecelea sau al douăzecilea, mintea mea trece pe pilotul automat. Mă 
simt de parcă nici nu aş face asta. Se întâmplă pur și simplu. 

Sunt ca o fantomă. O fantomă răzbunătoare. 

Modul în care ucid este rapid. Milostiv. Este o moarte mai bună decât le-au oferit nenorocitii ăștia 
oamenilor din New York sau altor milioane pe care i-au ucis. 

Sarah. 

După câteva minute, unul dintre mogi strigă un avertisment. În cele din urmă, s-a întâmplat din 
cauza cenusii care pluteşte în aer, după ce numărul lor a scăzut la jumătate. Încep să cerceteze locul cu 
frenezie. Unul dintre ei strigă ceva în mogadoriană şi cade în genunchi, părând isteric. Alți câţiva fac la 
fel. Nu ştiu de ce fac asta. Mulţi dintre ei fug spre rastelele cu blastere sau spre consolele de comunicații. 

Focuri de blastere sunt trase din direcția stațiilor de comunicare. Sunt focuri de blastere pe care nici 
nu le văd. Se pare că Şase şi Adam și-au făcut de lucru, apoi s-au întors şi s-au asigurat că n-a rămas 
niciun mog, Inteligentă mișcare. 

Uite că tot am avut nevoie de puţin ajutor. 

Nu durează mult până ce hangarul este curățat complet. Luaţi prin surprindere si luptând 
împotriva unui adversar invizibil, acolo unde credeau că sunt în siguranță, mogii nu au avut nicio șansă. 

Când ultimul mog este pulverizat pe parbrizul unui Skimmer, devin vizibil. Şase si Adam îmi 
urmează exemplul, acum au în mâini blastere. Adam se holbează la mine, poate puţin copleșit de măcel. 


— La naiba, John, zice Şase, ridicând o sprânceană când vede arma pe care am ales-o. A fost destul 
de intens. Șase aleargă spre ușile care separă hangarul de restul navei și verifică dacă nu cumva vin 
întăriri. l-am terminat pe mogi înainte să apuce să dea alarma, dar putea să treacă vreunul pe acolo si să 
audă focurile de blaster. Îmi face semn că totul este bine. Totul este în regulă, spune ea. 

Ma uit la Adam si arăt spre locul unde mogul căzuse în genunchi. 

— Cel care intrase în panică. Ce spunea? 

Adam înghite cu putere. 

— A spus că Setrakus Ra i-a abandonat cu adevărat. Că acum, când Liderul Iubit nu mai este, viata 
lor s-a terminat. 

— Deci unii dintre ei chiar cred asta, spune Șase. 

— Oh, da, răspunde Adam. Mai ales când John a început să-şi verse asupra lor mânia zeiască. 

— Încă n-au văzut nimic, îi zic. 

Deschid buzunarul vestei si îi scot pe Bernie Kosar si pe Praf. Se transformă imediat in beagle si 
par fericiți că au scăpat din captivitate. Praf începe să adulmece podeaua, pornind spre ieşire împreună 
cu Șase. BK stă lângă mine si îmi linge vârful degetelor. Dacă un câine ar părea îngrijorat, acela ar fi el. ÎI 
ignor. 

— Bun, cam cât timp le trebuie să-și dea seama că le-am măcelărit întreaga divizie de maimuțe? 
întreabă Șase, apropiindu-se de Praf care acum supraveghează uşile duble. 

Adam ridică din umeri. 

— Depinde de când ar trebui să iasă la zbor următoarea patrulă. 

— Nu vă faceți griji, le spun, indreptandu-ma spre cele două uși. Concentrati-va pe demontarea 
dispozitivelor. Eu mă ocup de restul navei 

— Ai grijă, îmi spune Şase. 

Apoi trec prin uși cu BK şi Praf lângă mine. Culoarul este liber, aşa că îmi permit să stau puţin de 
vorbă cu himerele. 

Paziti-mi spatele. Pot face asta atâta timp cât niciunul dintre ei nu mă atacă din spate sau nu sunt luat prin 
surprindere. Și nu vrem ca vreunul să treacă de noi şi să ajungă la Șase si Adam. 

În timp ce le vorbesc, ambele himere se transformă în creaturi mai impunătoare. Amândoi au 
forme asemănătoare cu câinii, dar mai musculosi şi cu gheare mai mari, mai puternice, cu colti mai 
ascuțiți. Singurul mod în care îi pot deosebi este culoarea gri a lui Praf. 

— Mult noroc, băieţi, le spun şi mă ridic, pornind spre adâncul navei de luptă. 

Ușa următoare dă într-un sas. Dincolo se deschide un hol auster, luminat în roșu, cu multe alte uși 
și ramificații pe ambele parti. Doi mogi se îndreaptă spre mine, studiind o hartă digitală a Cascadei 
Niagara. 

Zbor spre ei, îl înjunghii pe primul în ochi, iar celuilalt îi pun lama la gât. 

— În ce parte este puntea de comandă? îl întreb. 

Îmi arată în fata, apoi îi tai gâtul. 

Nu vreau ca vreunul dintre nenorocitii ăştia să mă atace din spate, asa că iau la cercetat fiecare 
încăpere. O să ajung si la puntea de comandă. 

Prima zonă în care intru arată ca o cazarmă. Pereţii au formă de fagure, cu paturi înguste în formă 
de capsule. Cultivatii dorm, practic, unii peste ceilalți. Sunt sute de mogi aici, la odihnă, multi dintre ei 
conectaţi la substanța aceea neagră pe care Setrakus Ra o iubeşte atât de mult, augmentându-se singuri 
în timp ce se odihnesc. Probabil că dorm în ture, odihnindu-se pentru următorul atac. 

Astăzi, semnalul lor de alarmă va fi o minge de foc. 

Ridic mâinile și las focul să iasă prin vârful degetelor. Eliberez cât de mult foc pot, până când 
începe să iasă fum din hainele mele. Curând, un val de foc iese din mine, urlând în încăpere. Simt miros 
de plastic ars şi putregai, dar ştiu că este mâzga aceea neagră care a ajuns la punctul de fierbere. 


Focul începe să se răspândească fără controlul meu. Nu vreau să provoc navei pagube 
iremediabile. Imediat ce mă gândesc la asta, senzaţia din mâinile mele se schimbă. Trec de la foc la 
cristale de gheaţă, pe care le pulverizez peste spaţiul carbonizat şi îngheţ totul. 

Este una dintre Mostenirile Marinei. Nici măcar nu mi-am dat seama ca am ales-o. Funcţionează la 
fel ca Lumenul, e ca o maşinărie pe care o pui să meargă în sens invers. 

Mogii care au reuşit să scape de foc sunt ciuruiti de un val de turturi acum. 

Toată agitația din cazarmă atrage atenţia celorlalți de pe navă. Cand ies pe hol, o mică echipă de 
mogi se repede spre mine. BK şi Praf ies din încăperile adiacente tocmai când mogii sunt aproape de 
mine si îi transforma rapid în cenușă. 

Îmi dau seama că mogii nu se așteptau la asta. Nu sunt deloc pregătiţi pentru asta. 

Au aflat pe pielea lor cum este. 

Devin invizibil înainte de a deschide următoarea usa. Imediat, o voce robotică alternează din 
engleză în mogadoriană. 

— Predă-te sau mori, zice vocea. Pune armele jos. Liderul Iubit. 

Îmi dau seama că este o sală de curs. Mogii învaţă limba engleză. Si asta nu e tot... 

Mai adânc în această încăpere, observ un poligon de tragere. Tintele în forma de oameni ţipă si 
aleargă pe un fundal în continuă schimbare: New York, Paris, Londra. Există un afişaj digital pentru a 
arăta scorul obținut de trăgător, în prezent indicând zero, din cauza programului abandonat. 

Mogii se antrenau aici — m-au auzit venind. Şi-au lăsat baltă antrenamentul si au format două 
echipe, de ambele parti ale intrării, cu blasterele pregătite. Dacă aș fi intrat din prima, m-ar fi ciuruit. 

Ghinion. Eu sunt o altfel de țintă. 

Pasesc în liniște până în mijlocul încăperii si devin vizibil. Mogii strigă — surprinşi — și deschid 
focul. Devin repede invizibil și zbor în sus, deasupra focurilor blasterelor lor. Se transformă în cenușă 
unii pe alții, prinși în propriul foc încrucişat. 

Pe supraviețuitori îi termin în timp ce plutesc deasupra lor. Îi străpung cu lama lui Cinci, îi lovesc 
cu foc şi gheaţă de la distanță mică, pe alţii îi transform în stane de piatră cu privirea. 

Câţiva încearcă să scape din încăpere. BK si Praf îi aşteaptă afară, întâmpinându-i cu gheare si colti. 

La un moment dat, în timp ce curăț sala de antrenament, începe să urle o alarmă. Aceasta răsună 
prin întreaga navă si este însoțită de o intermitenta ritmică a luminii roşii plictisitoare care străbate 
pereţii si tavanele. 

Gata cu elementul surpriză. Acum ştiu că vin. 

Când pornesc spre puntea de comandă, drumul este suspect de liber. Mergând în urma mea la 
câțiva paşi, BK şi Praf scot mârâituri de avertizare. Sunt aproape sigur că mogii s-au retras pe poziţii 
defensive, ca să poată arunca asupra mea toată puterea lor de foc. 

Ei bine, hai să vedem ce au. 

Două uși duble stau în fata mea. Dincolo de ele este puntea de comandă. Alarma continuă să sune; 
luminile continuă să clipească. 

Când ajung la vreo şase metri de cele două uși, acestea încep să se deschidă cu un sunet hidraulic. 

Văd o scară largă care duce în sus. Deasupra scărilor, abia pot zări ferestrele zonei de navigaţie a 
punţii de comandă, văd cerul albastru al Canadei. Nava este controlată de aici. Desigur, comandantul 
neaos este undeva pe acolo. 

Pe scări, între mine si ținta mea, sunt vreo două sute de mogadorieni. Cei din primul rând stau 
culcati pe burtă, cei din spatele lor stau în genunchi si tot asa, umplând toată scara. Fiecare tinteste in 
direcția mea un blaster. 

Cândva, asta m-ar fi îngrozit. 

— Haideţi! le strig. 

Toată încăperea explodează de la atâta energie, pentru că sute de blastere trag toate odată. 


Capitolul 18 (Şase) 


— Crezi că este bine? mă întreabă Adam. 

Îi arunc o privire rapidă, luandu-mi pentru o clipă ochii de la intrarea în hangar. El nu mă observă, 
pentru că este încurcat în fire până peste cap. Stă întins pe spate sub consola de bord a unui Skimmer. 
Mâinile lui lucrează rapid la demontarea dispozitivului care permite trecerea prin câmpul de forță. 

— John este în viata, dacă la asta te referi. Până acum, nu mi-a apărut nicio cicatrice nouă pe 
gleznă. 

Adam se ridică. Eu stau în apropiere, ghemuită, cabina Skimmerului este deschisă. Am un blaster 
cu care tintesc spre uşă, în caz că vreun mog care i-a scăpat lui John ne-ar întrerupe din ceea ce facem. 
Până acum, liniște. 

— Nu la asta mă refeream, și tu ştii foarte bine ce vreau să spun, zice Adam. 

— Vrei să spui din punct de vedere psihic. 

— Da. 

Coborâm din Skimmer şi trecem la următorul. Pun dispozitivul demontat de Adam într-o cutie de 
scule pe care am golit-o, peste celelalte pe care le-am demontat deja. 

— Cred că se descurcă la fel de bine ca și oricare dintre noi, îi spun. Adică, la ce te asteptai? 

— Nu ştiu, recunoaşte Adam. Dar a început să mă cam sperie 

Nu-i răspund. Aş minţi dacă aş spune că schimbarea lui John din ultima vreme nu este putin cam 
înfricoșătoare. Încă este același pe care îl ştiu, pe care m-am bazat, pe care îl iubesc — doar că e cam la 
limită. Și e puternic acum. Şi pornit pe răzbunare. 

Poate că exact de asta avem nevoie acum. 

O alarmă începe să sune, iar luminile din portul de andocare încep să clipească. Adam apucă să 
demonteze următorul dispozitiv înainte să se uite la mine întrebător. 

— O iau ca pe un semn rău, îi spun. 

Adam ridică din umeri. 

— Este o alertă pentru nivel maxim. Pentru intruși sau pentru atacuri. 

— Deci au aflat că suntem aici. 

— Mereu am știut că vor afla până la urmă, nu? Dacă John a acţionat în același ritm cum a făcut-o 
aici, atunci alarma a pornit cu douăzeci de minute mai târziu și nu-i mai ajută. 

Trecem la următorul Skimmer, de data asta ţin blasterul mai strâns în mâini. Înainte să urcăm în 
cabină, ceva îmi atrage atenția. Un bâzâit care vine de la consola de comunicaţii. ÎI ating pe Adam pe 
umăr. 

— Ce-i asta? 

Îşi ridică capul și ascultă, dar nu aude din cauza alarmei. Accesăm panoul de comandă la timp 
pentru a auzi un lătrat în mogadoriană. Adam priveşte imediat spre intrarea în portul de andocare, cea 
prin care am intrat. 

— Skimmerele care patrulează au detectat alarma; întreabă dacă alerta se confirmă. 

În timp ce Adam vorbeşte, câteva nave-cercetas apar la orizont, zburând spre zona de aterizare. 

— Grozav! Adam, pregateste-te de luptă. 

— Nu neapărat. 

Îşi plimbă degetele pe un buton roşu de pe panoul de control. 

Două nave se apropie. Pun mâna pe spatele lui Adam, pregătită să devenim invizibili. Când 
Skimmerele sunt gata să intre în portul de andocare, Adam apasă butonul. Cele două uşi metalice se 
închid ca nişte fălci, închizând zona de aterizare. Skimmerele nu au nicio sansa să evite impactul. Se 
lovesc de partea exterioară a navei de luptă. Suntem aruncaţi înapoi din cauza forței exploziei. Aud 
navele cum explodează la impact si o limbă de foc reuşeşte sa se strecoare printre cele două uşi masive. 


— Asta o să-i tina afară pentru o vreme, spune Adam. Mai apasă câteva butoane pentru a bloca 
ușile. 

— Bună treabă. Acum nu trebuie să ne facem griji decât pentru cei câteva mii cu care suntem prinși 
aici. 

Drept răspuns, uşa care dă din portul de andocare spre restul navei se deschide. Imediat îmi 
îndrept blasterul în direcția aceea, cu degetul pe trăgaci. 

— Uşurel, sunt doar eu, spune John. 

John intră cu BK şi Praf la picior, cei doi arătând monstruos. Himerele păzesc ușa, cu boturile 
deschise, gata să atace orice mog care ar fi putut să-l urmărească. John respiră cu putere si fumegă, la 
propriu. Hainele îi sunt arse din loc în loc, iar pe umeri, pe braţe, pe piept şi pe picioare are arsuri. Nici 
nu pare să fi observat. Schimb o privire cu Adam. 

— John, eşti...? Dau din cap, simțind că ar fi o prostie să întreb dacă este în regulă. Esti rănit. 

John se oprește in fata rastelului cu armament mogadorian. Se uită în jos si se examinează, de parca 
nu ar fi observat nimic până atunci. 

— Oh, da, zice el. Începe să-și plimbe mâinile peste rănile pe care le vede, folosindu-și Moștenirea 
de vindecare, apoi se opreşte. Se concentrează pentru un moment, apoi rănile încep să i se vindece 
simultan. 

— Uau, asta e una nouă, îi spun. 

— Da, face John, chiar şi el părând surprins. Are o privire ciudată, de parcă adrenalina luptei încă 
fierbe în el. Totul pare... mult mai ușor de când am început să folosesc Ximic. 

Adam se îndreaptă spre usa pentru a verifica holul. ÎI scarpina pe Praf în spatele urechii, iar asta se 
aude de parcă ai da cu unghiile pe o bucată de şmirghel, din cauza formei de bestie a lui Praf. Himera dă 
din coadă și loveşte podeaua metalică. 

— Usurel, îi spune Adam, studiind starea lui John. I-ai... i-ai ucis deja pe toţi? 

John se lasă în genunchi în fata rastelului cu armament. Dă la o parte blastere și acumulatori, 
căutând ceva. 

— Nu. Încă mai sunt destui, răspunde el simplu. Acum mă regrupez. La fel si ei. Dar, la 
următoarea rundă, nu vor supravieţui. 

— Ce cauti, îl întreb. 

— Grenade sau orice altceva care explodează. Ceva cu care să arunc în ei. 

— Sunt câteva rezervoare acolo, îi arăt. 

John se uită spre rezervoarele cu combustibil pentru Skimmere. Ridică unul cu Telekinezia. 

— Perfect. Cred. Se întoarce apoi către Adam. Nava asta poate suporta o asemenea explozie, nu? 

Adam își strânge buzele. 

— Probabil că da. Nu m-aş aventura să zbor cu ea în spaţiu, dar ar trebui să se descurce bine cu 
atmosfera Pământului. 

— Super, face, John. Se uită la cutia plină cu dispozitive. Vă descurcati? 

— Aproape am terminat, îi spun. 

Praf scoate un mârâit, iar Adam se fereşte imediat din dreptul ușii. BK se încordează și se lasă încet 
în jos, gata să atace. Din locul în care stau aud o uşă deschizându-se. 

— Cred că vine cineva, sopteste Adam. 

— Ăştia au impresia că sunt rănit, spune John, dându-și ochii peste cap. Probabil au trimis dupa 
mine doar câţiva. 

John se postează în fata ușii, o deschide şi, în secunda următoare, dezlantuie un potop de lumină 
argintie care îi tasneste din ochi. Alerg în spatele lui la timp să văd vreo zece mogi cu blasterele în mâini, 
toți transformându-se în stane de piatră, aglomerând holul din fata ușii. John ridică mâinile şi aerul 


devine rece. Un baraj de turturi cât calea ferată zboară din palmele lui, dezintegrând mogadorienii 
impietriti. 

— Ai invatat-o si pe asta, huh? 

— Unele Mosteniri imi vin mai usor de folosit decat altele. 

Odata ce mogii au fost dezintegrati, John se intoarce spre mine. Este ca si cand tocmai a omorat o 
musca. 

— Vreau să cuceresc puntea de comandă. Mi-ar prinde bine ajutorul vostru. 

O clipă mai târziu îl urmăm pe John prin holurile segmentate ale navei de luptă. Locul seamănă cu 
o zonă de război aici. Din cauza norului de cenușă, trebuie să-mi acopăr gura și nasul, ca să nu mai 
vorbim de fumul negru ce iese dintr-o secțiune în care pare a fi erupt Infernul. 

— Tu ai făcut toate astea? îl întreb. 

John incuviinteaza din cap. A adus cu el unul dintre rezervoare, cărându-l cu ajutorul Telekineziei. 

— La ce iti trebuie, îl întreb, arătând cu capul spre rezervor. Se pare că Lumenul tău a funcţionat 
foarte bine. 

În loc de răspuns, îmi arată mâinile. Are pielea roz, de parcă şi-a băgat mâinile în apă fierbinte. Se 
pare că mâinile nu i s-au vindecat odată cu celelalte răni. 

— Cred că m-am jucat prea mult cu focul, spune el gânditor. Mi-am ars niște terminatii nervoase 
sau cam asa ceva. 

— Deci, până la urmă, ai şi tu nişte limite. 

— Aşa se pare. John se încruntă la acest gând. Oricum, mai sunt multe obstacole până la puntea de 
comandă. Drumul este blocat. M-am luptat cu ei cât de mult am putut. Am decis că trebuie să fiu 
creativ. 

— Ucide inteligent, nu greu, spun sec. 

Drumul până la puntea de comandă este ca o scurtă plimbare printre resturi măcelărite. John ne 
opreşte cu o mână ridicată, nelăsându-ne să ajungem la colt. 

— Din acest moment, ganditi-va că vor trage în tot ce mişcă. 

— Strategie logică, zice Adam. 

John isi îndreaptă privirea spre rezervorul de combustibil, iar aerul devine rece. Încet, un scut de 
gheaţă începe să se formeze în jurul rezervorului metalic, până când acesta nu mai este vizibil deloc. 
John formează turturi ascuţiţi pe toată suprafaţa acestuia. Unele se rup și trebuie să le refacă. 

— Încă nu o stăpânesc prea bine, spune, în timp ce eu şi Adam ne uităm. 

— Te descurci bine, îi spun. La naiba, te descurci mai mult decât bine. 

După câteva minute de muncă, John are un bulgăre de gheaţă tepos şi cu combustibil în interior. 

— Vrei să arunci cu aia în ei. 

John dă din cap. 

— Mă ajuţi? Mi-ar fi de folos un supliment de forță telekinetică. Când incuviintez din cap, John se 
întoarce spre Adam si himere. Probabil că asta nu îi va dobori pe toți, dar o să-i zguduie rău. După ce 
auziti explozia, puteţi să vă faceţi de cap. 

— Am înţeles, spune Adam, armandu-si blasterul luat din portul de andocare. 

John mă ia de mână și aducem rezervorul în fața noastră cu Telekinezia, ca să putem pune amândoi 
mâna pe el. Devenim invizibili, cu tot cu rezervor, şi cotim dupa colt. Mâna începe să-mi amorteasca, 
dar pe Jon nu pare să-l deranjeze temperatura scăzută. 

Pe pereţi sunt arsuri de la focurile blasterelor, de la raidul anterior al lui John. La capătul holului 
sunt peste o sută de mogi cultivați, înghesuiți umăr la umăr. Aerul dintre ei si noi este plin de particule 
de cenuşă. Au blasterele îndreptate in fata, gata să tragă, dar tot ce văd ei este holul gol. 


Totul se schimbă când eu și John trimitem spre ei cu viteză mingea de gheaţă. Rezervorul devine 
imediat vizibil si trebuie să arate ca un bulgăre imens care apare din senin. L-am aruncat spre mogi, 
zdrobindu-i pe primii. Apoi il miscam dintr-o parte în alta, făcând alte victime cu turturii. 

Mogii isi revin din surpriză si încep să tragă în bulgărele nostru de gheață. Rup turturii şi încep sa 
se ferească. Unii par chiar încrezători. 

Dar unul dintre ei trage în centru şi detonează rezervorul de combustibil. 

Explozia mă doboară din picioare. John se duce într-o parte, lovindu-se cu umărul de perete, dar 
isi păstrează echilibrul. Urechile îmi tiuie. Holul este plin de fum negru, asta până când invoc putin vant 
ca să împing fumul înecăcios spre puntea de comandă. În timp ce Adam mă ajută să mă ridic, îi văd pe 
BK şi Praf aruncându-se asupra supravietuitorilor exploziei. 

— A mers mai bine decât m-am aşteptat, spune Adam. 

— Au. Nu mai spune. 

De pe puntea de comandă se aud strigăte în mogadoriană. Astea nu sunt strigăte de luptă. Sunt 
tipete de disperare, iar acestora le răspunde o voce rece de femeie pe care o voi recunoaște oriunde. 

Phiri Dun-Ra. Cineva, probabil comandantul navei, o are pe Phiri Dun-Ra pe comunicator. 

— Ce spun? îl întreabă John pe Adam în timp ce pornim spre puntea de comandă. 

Adam se chinuie să audă. Scara este plină de mici incendii, mormane de cenușă și bucăţi de gheaţă 
care se topesc. Urcăm cu precauție. 

— Comandatul raportează că nava sa este atacată. Cere întăriri. Vrea să vorbească cu Liderul lubit, 
ne traduce Adam. 

— Şi întăririle vin? îl întreabă John. 

Adam dă din cap că nu. 

— Ea îl acuză pe comandant. Îi spune că nu trebuia să-și părăsească poziţia din Chicago. Şi îi mai 
zice că asta este pedeapsa pentru lipsa lui de credinţă si că nu este demn pentru a fi comandant. 

Pufnesc. 

— Spune ceva şi despre noi, Phiri. Haide. 

Mergem pe puntea de comandă de parcă nava asta ar fi a noastră, deși, sincer, cam așa arată. 
Tavanul este în formă de dom cu pereţi din sticlă ce coboară până la nivelul podelei, astfel încât putem 
vedea Cascada Niagara în toată splendoarea ei. Pe puntea de comandă sunt zeci de stații mici cu scaune 
atașate, fiecare fiind ocupat de un mogadorian care supraveghează zborul navei, nu pilotarea ei. 
Comandantul, îmbrăcat într-o uniformă severă alb-negru, acoperită cu mai multe ornamente decât 
ceilalți, stă în fata unui ecran holografic care afişează chipul urât al lui Phiri Dun-Ra. Ea ne vede intrând 
înaintea celorlalți mogi si, fără alt cuvânt către comandant, își întrerupe transmisia. 

— Cred că nu vrea să vorbească cu noi, spun eu. 

Majoritatea mogilor sar de la staţii şi îşi îndreaptă blasterele spre noi. Le smulg armele din mâini cu 
Telekinezia, iar John îi străpunge pe toți cu pumnale de gheață. Aceștia sunt neaosi, nu se dezintegrează la 
fel de repede ca ceilalți. De fapt, unii se topesc parţial, lăsând în urmă doar jumătăţi de cadavre. 

Comandantul, cu o privire sălbatică, cu un gest care cred că ştie că este zadarnic, scoate o sabie 
asemănătoare cu a tatălui lui Adam și urlă la noi. 

— Nu-mi veţi lua nava niciodată...! 

Înainte ca măcar să-și termine sentinţa, un foc de blaster mogadorian zboară capul comandantului. 
Cu toţii ne îndreptăm privirea spre un tânăr mog care tine arma în mână, pe chipul său citindu-se un 
amestec de usurare si resemnare. John ridică mâna pentru a expedia spre acest neaos supraviețuitor un 
pumnal de gheaţă. 

— Nu! strigă Adam și loveşte podeaua cu piciorul. 


Un val seismic zguduie toată nava, iar locul in care Adam a lovit cu piciorul se crapă ca o foiţă. 


John îşi pierde echilibrul, dar doar pentru o clipă. Îşi foloseşte Moștenirea si plutește în poziție verticală, 
părând nedumerit în timp ce se uită la Adam. 


— Nu-l... nu-l omorî, spune Adam. 
Mogul în cauză, cu părul tăiat scurt, bine făcut şi probabil de vârsta noastră, pune blasterul 
deoparte si cade în genunchi în fata noastră. 


— Numele meu este Rexicus Saturnus, spune mogul, desi am impresia că Adam ştia cine este. Sunt 
la mila voastră. 


Capitolul 19 (John) 


Tipului îi spunem imediat Rex, ca să fie mai scurt. 

Se dovedeşte că este pentru a doua oară cand Adam îi salvează viata. Prima dată a fost cu ocazia 
unei explozii la baza Dulce. Adam l-a îngrijit pe Rex după aceea, apoi au călătorit împreună o vreme. În 
cele din urmă, Rex l-a ajutat pe Adam să aibă acces la baza mogilor din Plum Island, acolo unde făceau 
experimente pe himerele noastre. Chiar l-a ajutat să scape după ce a eliberat himerele. Rex şi-a justificat 
acțiunea mai degrabă ca plată a datoriei fata de Adam, decât ca trădare a semenilor săi, chiar dacă a fost 
ambele. 

— Crezi că putem avea încredere în el? mă întreabă Nouă. 

— Adam are. Au petrecut mult timp împreună. Adam l-a îngrijit până s-a vindecat. 

— Da, dar... Nouă își coboară glasul. Iti place sau nu, este unul dintre ei. 

Stăm pe puntea de comandă a navei de luptă, doar noi doi. Zburăm încet peste Râul Niagara, 
căutând un loc sigur pentru aterizare, ca să putem lua soldaţii din trupele speciale canadiene. Odată ce 
am curăţat cerul de Skimmere şi trupele mogadoriene de la sol, Lexa a zburat cu Nouă și ceilalți aici. 

Nava de luptă a avut grijă de toate fără să folosească măcar jumătate din puterea tunurilor sale 
energetice. Adam și Rex s-au ocupat de arme, lucrând împreună. 

— Și-a omorât ofițerul comandant, îi spun lui Nouă. Ne-a ajutat să terminăm nu navele care roiau 
pe afară. 

— Din disperare, răspunde Nouă. Tipul ar fi făcut orice pentru a-și salva fundul. Ştii că ăștia neaosi 
nu dau doi bani pe ăia cultivați. Probabil că ar fi ucis un milion dintre ei dacă asta l-ar fi ajutat să respire 
în continuare. 

— Posibil. 

Stau împreună cu Nouă pe locul comandantului, cu vedere la diferitele staţii aflate putin mai jos. 
De aici, putem să-i urmărim pe Adam și Rex cum pilotează nava si discută între ei fără a fi auziti. Șase si 
Marina stau lângă cei doi mogi, privind consola de zbor si vorbind cu Adam. 

— Tu nu crezi că sunt capabili să se schimbe? îl întreb pe Nouă. Adam s-a schimbat. 

— Da, dar mereu am crezut că asta s-a întâmplat pentru că a intervenit Numărul Unu sau ceva de 
genul. 

Îi arunc o privire obosită. 

— Ce? întreabă el. 

Scutur din cap. 

— Oricum, Rex este un singur mog. Chiar dacă ar vrea să ne trădeze, ce crezi că ar putea face? 

Ceea ce am lăsat nespus este că am ucis o întreagă armată de mogadorieni pentru a pune mâna pe 
nava asta. Unul rămas în viata nu va putea opri ceea ce am planificat. Cât despre întrebarea mea despre 
mogadorienii care se pot schimba, nu sunt sigur că vreau să aflu răspunsul singur. Mi-e mai uşor să mi-i 
imaginez ca dușmani care nu ascultă de rațiune, care nu vor fi capabili niciodată să cunoască dreptatea 
sau mila. Dar cu cât îl cunosc mai bine pe Adam, şi acum pe Rex, cu cât văd mai mulți mogadorieni ca 
cel care a murit crezând că “zeul” lui, Setrakus Ra, l-a abandonat, cu atât cred mai mult că sunt o 
națiune cărora le-a fost spălat creierul. Cu timpul, oare s-or putea schimba? Nu voi opri lupta ca să-i 
întreb pe invadatori dacă ar dori să se reabiliteze. E prea târziu pentru asta. Dar mă întreb ce se va 
întâmpla după ce voi lua capul liderului societăţii lor — după ce îl voi ucide pe Setrakus Ra. 

Intentionez să aflu asta cat mai curând. 

— Nu are intenţii rele. 

Nouă tresare vizibil, iar pe mine mă trec fiorii când o simt pe Ella în spatele nostru. Zambeste putin 
si, pentru o clipă, mă întreb dacă nu cumva o amuză faptul că in ultimele zile a fost înfricoşătoare. Ochii 
ei strălucesc de energie lorică in timp ce ne scanează pe amândoi. 


— Băgami-aş, Ella! face Nouă, abia mai respirând. l-ai citit mintea sau vreo chestie de-asta? 

— Da. A început să aibă îndoieli cu privire la moralitatea poporului său încă de când l-a cunoscut 
pe Adam. A fost prea înspăimântat să acționeze singur până când i s-a ivit ocazia, John. 

— Ei bine, asta mă face să dorm bine oriunde pe nava asta imputita, spune Nouă, pierzându-și deja 
interesul. Poate ar trebui să-l rugăm pe Adam să stea puţin de vorbă şi cu restul mogilor, huh? Să 
trimitem toți asistatii social la ei. 

Ignorându-l pe Nouă, revin la Ella. 

— Ai închis piatra loralită de lângă cascadă, Poţi s-o reactivezi? 

— Da. 

— Atunci, să mergem. 

— Bine, adio, zice Nouă, încruntându-se când iesim. 

O conduc pe Ella prin holurile goale ale navei de luptă. Urmele bătăliei mele cu echipajul navei 
sunt peste tot: arsuri, resturi, panouri deteriorate. Nu ne vorbim până ce ajungem aproape de portul de 
andocare. În final, Ella rupe tăcerea. 

— Eşti supărat pe mine. 

Îmi trec o mână prin păr; e lipicios si plin de transpiratie. 

— Eu... nu. Da. Nu știu. 

— Te gândeşti că trebuia s-o avertizez pe Sarah. Sau măcar pe tine. 

Scutur din cap. 

— Acum nu mai contează, nu? Încetinesc mersul si mă întorc spre ea. În viziunile tale... 

— Ti-am spus; nu mă mai uit la viitor. 

— Dar atunci când te uitai? M-ai văzut aşa, ca acum? Ai văzut ce am devenit? 

— Ce ai devenit, John? mă întreabă Ella, înclinând capul. 

Îmi musc interiorul obrazului înainte de a răspunde. Îmi amintesc cum mă priveau Șase și Adam în 
timpul atacului nostru asupra navei de luptă. 

— Am devenit ceva de care prietenii mei se tem. 

Ella mă mângâie peste degete. 

— Prietenii tăi nu se tem de tine, John. Se tem pentru tine. 

Dau din cap. Indiferent ce înseamnă asta. Deja am pierdut prea mult timp aici. Mai sunt multe de 
făcut. 

Desigur, chiar dacă fac tot posibilul să nu o arăt, simt o oboseală cum nu am mai simţit până acum. 
Este dincolo de epuizare. Este ca şi cum fiecare atom al meu se desparte, de parcă aş exploda, doar că 
corpul meu nu o știe inca. Fortand atâta putere să treacă prin mine, folosind atât de multe Mosteniri, 
acesta este efectul. Am fost plin de adrenalină până la finalul luptei. 

Încă mai stau în picioare. Asta înseamnă că încă mai lupt. 

Intrăm în portul de andocare. Lexa stă lângă nava sa, care arată ca un deget printre toate aceste 
Skimmere mogadoriene. 

— Aveţi nevoie de o plimbare? întreabă Lexa, părând dornică să plece cât mai repede de pe nava 
de luptă. 

— Este în regulă. Mă ocup eu de asta. 

O ridic pe Ella de talie şi zburăm prin ușile blindate redeschise, spre cerul albastru. Mă doare tot 
corpul, dar nu am timp stau după Lexa până încălzește motorul navei sale. 

Este o călătorie scurtă până la cascadă si piatra loralită. Sub noi, văd epava unui Skimmer, 
rezultatul armelor mogadoriene folosite de noi împotriva lor. Îi văd și pe prietenii noştri canadieni, care 
asigură acum perimetrul în jurul pietrei loralite. 

— Ai început să te pricepi la asta, spune Ella în timp ce coborâm în zbor. 

— Da, mulţumesc. 


Soldaţii din apropiere se îndreaptă spre noi. Cred că încă nu sunt obișnuiți vă vadă oameni 
zburând pe lângă ei. În timp ce mergem spre piatră, Ella se întoarce către mine. 

— Vei pleca după Setrâkus Ra curând, nu? 

Dau din cap. 

— Vei avea nevoie de Dreynen, spune ea 

— Știu. 

— Sincer, sunt surprinsă că nu ai încercat s-o înveţi până acum. 

Ma uit în sus la nava care stationeaza deasupra noastră. 

— Mai întâi aveam nevoie de celelalte Mosteniri. Trebuia să mă asigur că am puterea de a trece de 
paznicii lui Setrakus Ra si că pot ajunge la el. Dreynen poate fi folosită doar pentru un singur lucru. La 
fel ca toate celelalte Mosteniri pe care le-am observat, simt că Dreynen stă ascunsă în mine. Un fel de 
negatie, un vid, o absenţă rece. Adevărul este că nu am vrut s-o încerc. Mi se pare că nu ar fi bine. 

De parcă mi-ar fi citit gândurile, Ella îmi aruncă o privire sumbră. 

— Când eram prizonieră pe Anubis, Setrakus Ra m-a pus să exersez pe Cinci. Nu a fost plăcut. 

— Să exersezi pe Cinci? Ar fi trebuit să mă gândesc la asta, îi spun, glumind doar pe jumătate. 

— Setrâkus Ra poate lua Mosteniri doar cu gândul. Încă nu am ajuns la acest nivel. Sunt blocată la 
faza în care trebuie să încarc obiectele cu energie. Poate că tu vei învăţa mai repede decât mine... 

— Asta-i o provocare. Nici măcar nu am încercat-o încă. 

Ella isi frământă buzele. 

— De fapt, cred că asta ar fi cea mai bună soluţie. Încarcă-ți o armă cu energie Dreynen, cum avea 
Pittacus Lore. Astfel, chiar dacă iti ia Mostenirile, tot vei mai avea ceva. 

— O idee bună, îi spun, atingând din reflex lama lui Cinci ascunsă pe antebraţul meu. Mulţumesc. 

Din stânga noastră, unul dintre soldaţii cu rang superior se apropie cu un telefon satelitar. Ma 
opresc ca să-l aştept, iar Ella se îndepărtează, ducându-se spre piatra loralită. 

— E șeful tău, spune soldatul, întinzându-mi telefonul. 

— Eu nu am șef. Soldatul ridică din umeri, parcă spunând că el este doar un mesager. 

Iau telefonul, ştiu că e Lawson care așteaptă un raport. Înainte să vorbesc cu el, o urmăresc pe Ella 
cum ia piatra loralită în brațe. Culoarea pietrei trece de la gri la albastru strălucitor în câteva secunde. 
Soldaţii care o urmăresc scot sunete de uimire. Ella își așază obrazul pe piatră, lăsând pulsul energetic 
restaurat s-o mângâie. 

— Sunt John, spun în telefon. 

— Este adevărat că ai pus mâna pe o navă de luptă mogadoriană? latră Lawson telefon. 

— Păi, m-am gândit că dacă tot sunt aici... 

Lawson oftează în urechea mea. 

— Ei bine, cred că este un ticălos mai puţin, dintre cei pe care trebuie să-i doborâm. Pe de altă 
parte, probabil că asta îl va enerva pe Setrakus Ra şi mai mult. Dacă vei continua să-i iei navele, 
încetarea asta a focului nu va mai tine mult. 

— Nici nu mai este nevoie. Avem ce ţi-ai dorit. la legătura cu celelalte armate. Spune-le să meargă 
în locaţiile pietrelor loralite pe care ti le-am arătat, iar oamenii mei le vor livra dispozitivele. 

— Sper că sunt suficiente, spune Lawson oftând. Aici nu prea am făcut progrese. Şi dacă tot trebuie 
să doborâm aceste nave... La naiba, ştii că încă mai sunt deasupra orașelor Washington si Los Angeles, 
nu? Ca să nu mai vorbim de nava lui din Virginia de Vest. 

Privesc spre cer în timp ce Lawson vorbește. As putea s-o fac din nou? Aş mai putea cuceri o navă 
de luptă? Îmi flexez mâinile, nu am reușit să scap de senzaţia de arsură din degete. Am rugat-o pe 
Marina să-și folosească Moștenirea de vindecare, dar a spus că nu simte nimic anormal. Singura 
explicație este că mi-am împins puterile peste limită, iar corpul meu mi-o arată. La fel cum nu putem 
vindeca epuizarea fizică, nu putem vindeca nici efectele folosirii îndelungate a Mostenirilor. 


Câte lupte mai pot duce înainte să mă pot odihni serios? Odihnă. Sună amuzant. De parcă aş avea 
timp pentru asta, cu navele de luptă care încă sunt deasupra a peste douăzeci de oraşe, așteptând ca 
Setrăkus Ra să-şi termine experimentele bolnave, să devină mai puternic, înainte de atacul final. Nu e 
timp pentru odihnă. Așadar, întrebarea normală este: cât mai am până ajung la limită — câte pagube le 
pot face — înainte să mă prăbușesc? 

Banuiesc că voi afla. 

— Voi vedea ce pot face. Între timp, asigură-te că oameni tăi sunt gata să lanseze atacul în cel mai 
scurt timp. 

Înainte ca Lawson să poată răspundă, închid telefonul. 

Terminând cu piatra loralită, Ella se întoarce spre mine. Îi arunc telefonul satelitar si îl prinde cu 
ambele mâini. 

— Spune-le celorlalţi că trebuie să se coordoneze cu Lawson pentru livrarea dispozitivelor. Ne 
întâlnim în Virginia de Vest. Adu nava de luptă. Vom dobori Anubis si vom termina cu Setrakus Ra. 

— Aaa, bine, spune Ella și ridică din sprincene. Ce ai de gând să faci? 

Privesc spre nava noastră de luptă furată, încă vizibilă la orizont. 

— Voi repeta o performanţă. 

Ella face ochii mari. 

— Încă o navă? 

— Abia mi-am făcut încălzirea. 

— John, aşteaptă... 

Înainte ca Ella să mai poată spune ceva despre asta, mă ridic în aer, îndepărtându-mă de Cascada 
Niagara. Așa trebuie să fie. Trebuie să continui. Oricât de obosit aș fi, trebuie să lupt. 

Soarele a început să apună. Mi-a luat aproape o zi întreagă să ajung aici, să cuceresc nava aceea de 
luptă, să-i organizez pe ceilalți. Prea încet. Fortandu-ma să zbor mai repede, senzaţia e ca si cum as 
încerca să ies la suprafața apei dintr-un bazin, decid să mă îndrept spre Washington. Nu sunt GPS, nu 
știu exact încotro zbor, dar am senzaţia că dacă mă îndrept spre sud-est voi începe să văd orașe pe care 
le recunosc şi, în cele din urmă, obiectivul meu. 

Îmi spun că aşa sunt mai rapid, mai eficient, că așa este mai sigur pentru ceilalți. Chiar și aşa, cred 
că totuși ar fi trebuit să-l iau cu mine pe Bernie Kosar. El si Praf au fost de nepretuit când mi-au păzit 
spatele şi ar fi putut sta în buzunarul vestei mele până când aș fi avut nevoie de el. 

Oh, la naiba. Vesta mea. 

Îmi vine să urlu. Sunt un idiot. Am încasat câteva focuri de blaster în timpul asaltului asupra navei 
de luptă. Dispozitivul care mă ajuta să trec prin scutul de forță, pe care îl aveam la piept împreună cu 
acumulatorii este complet prăjit. Car cu mine două piese total nefolositoare. 

Dau din cap dezgustat de mine, desfac vesta şi o las să cadă. 

Nu pot să mă întorc la Cascada Niagara. Sunt sigur că Ella le-a spus deja celorlalți până acum, iar 
aceştia vor încerca să mă convingă să nu plec singur. O parte din mine ştie că este o nebunie care le-ar 
face pe Şase si Marina să mă tina pe loc. Nu, nu pot să mă întorc. 

Trebuie să mă opresc la Patience Creek. Acolo am mai multe șanse să scap de morală. 

Noroc că nu sunt prea departe de Lacul Erie si, odată ce mă voi fi apropiat, nu-mi va fi greu să 
găsesc calea pe care a zburat Lexa azi dimineaţă. După ce am zburat de câteva ori în direcţii greşite — si 
am rămas blocat într-o mare de nori — văd foisorul de pe malul lacului. Chiar si asa, că m-am rătăcit, tot 
am ajuns mai repede decât cu nava noastră. Și abia m-am obișnuit cu Moștenirea asta de zbor. 

Planul meu este să intru prin peştera aflată la câteva mile de complex, să trec prin tunel și să intru 
direct în garajul subteran, unde ştiu că sunt păstrate dispozitivele. Intru şi ies. Dar când trec pe lângă 
cabana principală, ceva nu pare în regulă. 


Soarele abia apune, făcând copacii să arunce umbre lungi. Ştiu că Lawson avea câţiva soldaţi 
ascunşi aici, pe post de santinele. Poate că lumina slabă îmi joacă feste, dar jur că nu îi văd. 

Zbor mai jos şi observ altceva. Un SUV negru guvernamental, parcat chiar pe pietrisul din fata 
casei. Ciudat. Locul ăsta a fost păstrat secret pentru că toată lumea folosea intrarea prin peșteră. 
Niciunul dintre oamenii lui Lawson nu ar fi atât de idiot încât să parcheze SUV-ul aici, in fata unei 
locaţii secrete. 

Dar apoi îmi amintesc. Am împrumutat una dintre aceste mașini altcuiva. Pentru o problemă 
personală. 

Mark James. 

Aterizez la câțiva metri de terasa cabanei Patience Creek. În stânga mea, leagănul făcut din 
cauciucuri se leagănă. Totul pare liniştit şi normal, dar am sentimentul că sunt urmărit. 

ÎI văd pe Mark imediat. Stă în pragul uşii, cu spatele la mine. Ultima dată când l-am văzut era 
distrus, m-a lovit cu pumnul în fata. Acum e rigid, cu capul într-o poziţie ciudată. 

Sunt precaut. 

— Mark... Te-ai întors. 

Se întoarce spre mine cu o mișcare bruscă. Imediat am observat — pielea lui foarte palidă, venele 
negre care formează o rețea pe obrazul lui. Are ochii larg deschişi. Plânge, dar, în afară de asta, chipul 
lui este lipsit de orice emoție. Îşi tine degetele încleştate, ca si cum ar fi paralizat. 

— Îmi... îmi pare rău, John, reuşeşte el să spună. 

— Mark... 

— Mi-au fac... fac... facut ceva. 

Abia reusesc sa ma feresc la timp, prin rasucire. Trei chestii negre ca niste tentacule sunt lansate 
spre mine, învârtindu-se ca nişte burghie. Un tentacul negru mă loveşte in spatele umărului, altul imi 
atinge soldul, iar al treilea îmi penetrează axila* când ridic mâna pentru a mă apăra. E ca și când m-ar fi 
înjunghiat ceva viu, ceva care se îngroapă în mine. Simt cum zvâcneşte, îngropându-se tot mai adânc în 
mine. Moștenirea mea de vindecare se activează, încearcă să scoată din mine mâzga aceea neagră, dar 
simt o arsură ca de acid, care îmi arde fiecare terminatie nervoasă. Tip şi cad în genunchi. 

— Da, l-am îmbunătăţit, spune o voce feminină veselă. Nici nu a trebuit să încercăm foarte tare. 

O recunosc din imaginea de pe comunicator si din poveştile spuse de ceilalți. Femeia mogadoriană 
care m-a atacat este Phiri Dun-Ra. 

Mă răsucesc în iarbă ca să mă uit la ea. În locul braţului stâng, Phiri Dun-Ra are o formă de mâzgă 
neagră şi urâtă, ca a lui Setrakus Ra, groasă şi uleioasă, în forma de scoarță de copac putrezit. Cele trei 
tentacule negre care m-au lovit au ieșit din ea. Încerc să le scot din mine cu mâinile, dar chestiile alea se 
întăresc când le ating, devenind ascuţite ca nişte lame și nu reușesc decât să mă tai în palme. 

Încerc s-o dobor cu Telekinezia. Nu merge. 

Nimic nu funcţionează. 

În timp ce mă zbat, văd scântei de energie lorică ieșind din mine, plutind spre Phiri Dun-Ra si 
strecurându-se în braţul ei. Își dă ochii peste cap, apoi isi tine brațul normal cu palma în sus. 

Palma lui Phiri Dun-Ra străluceşte. O minge de foc se formează, flăcările purpurii jucând în palma 
ei. 

— Oh, frumos, John Smith. Aş putea folosi asta. 

Mai multi mogi încep să apară dintre copacii care înconjoară Patience Creek. Nu știu cum de nu i- 
am văzut, pentru că, totuşi, sunt foarte multi. Dar când îl văd pe unul pășind din umbră — practic 
venind dintr-un loc unde nu exista nimic înainte — îmi dau seama că se teleportează cumva. 


8 Axila (popular: subsuoară) este adâncitura situată la rădăcina brațului; articulaţia interioară dintre brat si umăr. (N. Tr,) 


Setrakus Ra a reuşit. Câţiva dintre mogi, ca și Phiri Dun-Ra, au Mosteniri. Nu — nu le pot spune 
aşa. Sunt bolnavi. 

Ce cuvânt a folosit Setrakus Ra? “Augmentare”. Asta sunt aceste puteri. 

Un mog neaoș bătrân, chel si imposibil de slab, vine lângă Phiri Dun-Ra. Are ochii complet negri. 
Mă ignoră, privindu-l în schimb pe Mark. Mogul Slăbănog face cerculete cu degetul în direcția lui Mark, 
și am vaga impresie că aud un sunet ca de lăcuste prin iarbă. 

Mazga de sub pielea lui Mark se mișcă, forțându-l și pe el să se miste. Coboară treptele cabanei, cu 
mâinile scoțând ceva din interiorul hainei, fiecare mişcare părând dureros de forțată. 

— Am auzit povești despre Moştenirile astea lorice pe care le-ai primit de la părinţii tăi morți, 
spune Phiri Dun-Ra conversational, zâmbind. Un mic suvenir de pe planeta ta moartă. Să-ţi spun un 
secret, John... Şi Liderul Iubit a păstrat câteva suveniruri. Amintiri. Trofee care să-l ajute să-şi amintească 
prima s-a mare cucerire... 

Mark ţine în mâini ceva care seamănă cu o funie, doar că aceasta are o culoare purpurie 
strălucitoare. Ceva ce nu se găsește în lumea asta. 

O recunosc. Normal că o recunosc. Din viziunea Ellei despre trecut. 

Este latul pe care Pittacus Lore i l-a legat la gât lui Setrâkus Ra. Latul care i-a făcut cicatricea. Îmi 
amintesc, din viziunea Ellei, că materialul se numește Voron, ca planta asta creştea doar pe Lorien si ca 
Moştenirea mea nu poate vindeca rănile provocate de chestia asta. 

Mark ingenuncheaza si îmi pune latul. 

Phiri Dun-Ra ranjeste la mine. 

— Liderul Iubit spunea ca te vei bucura de ironie. 


Capitolul 20 (Şase) 


— Ce a făcut? exclamă Marina. 

Ella ridică din umeri si se uită în pământ. 

— A... 

— Te-a auzit, îi spun Ellei. Doar că nu poate să creadă că John ar face o asemenea prostie. 

Lângă mine, Nouă se ridică şi loveşte un smoc de iarbă pe care îl scoate din pământ. 

— Ce naiba, Şase? Facem bisericuțe precum copii, sau ce? Asta-i o prostie. 

Toţi patru stăm într-o poiană cam la o milă distanță de Cascada Niagara. Nava pe care am furat-o 
stationeaza la câteva sute de metri mai încolo, deasupra copacilor, cu rampa deschisă. Văd nava 
monstruoasă cu coada ochiului și, din instinct, mereu îmi vine să fug și să mă ascund. Mi-e greu să cred 
că acum este a noastră. 

Marina isi trece mâinile prin păr. 

— Şi am vorbit cu el despre asta, despre controlul mâniei... 

Nouă râde. 

— Asta a fost înainte sau după ce ai încercat să-i scoţi ochiul lui Cinci cu turturele acela, din nou? 

— După, zice Marina pe un ton dur. Am crezut că isi poate gestiona supărarea. Dar să zboare 
singur ca să mai pună mâna pe o navă de luptă... Dumnezeule, Șase, asta e sinucidere! 

— Nu ştiu ce să zic. Tu nu l-ai văzut acolo. Era de neoprit. 

— Nu mai gândeşte limpede, spune Marina, dând din cap. 

— O parte din el crede că poate s-o facă singur, intervine și Ella. Cealaltă parte din el nu vrea să 
mai vadă pe nimeni rănit. E convins că dacă o face singur, e mai bine pentru toată lumea. 

Toată lumea tace, gândindu-ne la ceea ce a spus Ella. Sunt convinsă că a smuls aceste sentimente 
din mintea lui John, nu avea cum s-o scoată de la ea. 

— La naiba cu rahatul ăsta de nobleţe, spune Nouă. Ăsta e şi războiul nostru. Să vezi ce-i sparg 
capatana când se întoarce. 

— Vă daţi seama că ne-a lăsat pe cap o mare responsabilitate, nu? întreb, uitându-mă în jur la 
ceilalți, nedorind să mai vorbesc despre John. Livrarea acestor dispozitive va salva multe vieţi. Ele sunt 
cheia omenirii pentru câștigarea acestui război. 

Nouă pufneste sătul de toate astea şi pleacă. Marina ofteaza si isi pune mâinile în sân, întorcându- 
se cu fata spre rau. Ella nu se mişcă, ținând în continuare telefonul satelitar pe care i l-a dat John. Arunc 
o privire spre telefonul meu, cel pe care mi l-a dat Sam, care sper să imite frecvenţa dispozitivului ce 
permite trecerea prin câmpul de forță. 

Bateria mai are șaptesprezece la sută. După ce se termină bateria complet, conform spuselor lui 
Sam telefonul ăsta ciudat va uita toate instrucţiunile primite de la el. Am face bine să ne grăbim si să-l 
testăm. 

Imediat ce am început să-mi fac griji că rămânem fără timp, se aude zgomotul unui motor. Un jeep 
vine spre noi, săltând pe terenul accidental al poienii. Lexa este la volan. 

Lexa frânează în fata mea și coboară, motorul rămânând la relanti. 

— Ai venit la fix, îi spun. 

— Canadienii au spus că ar prefera să nu-l fac zob, spune Lexa ridicând din umeri. Au fost foarte 
politicosi. 

— Nicio problemă, maşina lor nu va pati nimic, îi zic. 

Adam apare pe rampa navei de luptă. Rex stă în spatele lui — mai mult ascunzându-se — timid ca 
un soricel. Fac câțiva paşi spre ei si le fac semn cu mâna. Între timp, Nouă aleargă spre mine. 

— Gata? strig, cu mâinile pâlnie la gură. 

— Da! strigă Adam. Câmpul de forță este complet functional! 


Mă uit mai atent la nava de luptă. Nu văd câmpul de forță de la distanţa asta. Ca şi mai înainte, 
când zburam spre ea, energia albastră nu se vede până când nu te apropii de ea. Așa că mă apropii. 
Nouă pune o mână pe brațul meu. 

— Ce dracu' faci? 

Mă uit la mâna lui. 

— Asta mă întreb şi eu. 

— Doar nu vrei să te apropii de rahatul ăla, nu? A trebuit să-l îngrijesc pe John mult timp după ce a 
dat cu capul într-un astfel de câmp de forţă. 

— Ştiu ce fac, îi spun şi ridic din umeri. 

Mă apropii de nava de luptă atât cât îndrăznesc, până când câmpul de forță devine vizibil. Apoi, 
folosind călcâiul, trag o linie în iarbă. 

— Asta este ţinta noastră, spun, întorcându-mă către ceilalţi. Împingem jeep-ul dincolo cu 
dispozitivul lui Sam ataşat, care stim că funcționează. 

— La ce ne trebuie mașina? De ce nu aruncăm dispozitivul lui Sam prin câmpul de forță cu 
Telekinezia? întreabă Marina. 

— Ştim că dispozitivul mogilor acoperă un vehicul întreg, spune Lexa. Nu stim dacă dispozitivul 
lui Sam funcţionează la fel. 

— Presupunând că funcționează, adaugă Nouă. 

lau telefonul lui Sam si îl asez pe bordul jeep-ului, apoi mă întorc şi mă uit în jur. 

— Asta-i tot ce trebuie să faci? mă întreabă Marina ridicând o sprânceană. 

— Cred că da. Sam a spus că transmite constant frecvența sau pachetul de date sau nu știu ce 
dracu’. 

— Pachetul de date, face Nouă, smiorcăindu-se. E plictisitor. Ştii ce, eu sper din tot sufletul ca jeep- 
ul să explodeze și să vedem puțină acțiune. 

— Foarte frumos din partea ta, Nouă, zice Marina. 

ÎI dau la o parte. 

— Sunteţi gata să împingem chestia asta? 

Lexa isi pune mâinile pe partea din spate a mașinii, care merge la relanti cu schimbătorul de viteze 
la punctul mort. 

— Eu sunt gata, spune ea. 

Cu toţii ne uităm la ea. Pe Nouă il bufneste râsul. 

— Cucoană, noi nu impingem asa, îi zice el. 

Lexa se dă în spate si noi — eu, Nouă, Marina și Ella — ne concentrăm asupra jeep-ului. Il 
impingem cu Telekinezia. Rotile smulg iarba cand se învârtesc, mișcându-se prea repede. 

— Usurel, le spun celorlalți. Nu vrem să explodeze când atinge câmpul de forţă. 

— Un adevărat vot de încredere pentru iubitul tău, zice Nouă. 

Asta mă face sa mă incrunt. Va funcţiona şi, chiar dacă nu va fi asa, măcar Sam încearcă, nu doar se 
plânge că nu poate să distrugă lucruri, ca Nouă. Deschid gura să spun ceva, dar Marina mi-o ia înainte. 

— Auzi, Nouă, tu chiar crezi că este o coincidenţă faptul că cel mai apropiat aliat al nostru 
manifestă exact Moștenirea de care avem nevoie pentru a lupta împotriva invaziei mogadoriene? 
Marina dă din cap cu pasiune. Lorien însuși ne-a facut acest cadou, prin bunăvoința sa. 

Si spunând asta, simt cum Marina îşi măreşte forţa telekinetică cu care impinge jeep-ul, accelerând- 
ul puternic spre câmpul de forță. Nouă tace şi împinge împreună cu noi. Fără să vadă ceilalți, îmi 
incrucisez degetele. Pentru noroc. 

Jeep-ul trece de linia pe care am trasat-o în iarbă. 

Partea din fata a capotei se ridică de parcă ar fi primit o lovitură puternică. Parbrizul şi celelalte 
ferestre se sparg, câmpul de forță emite un sunet pătrunzător, pe care il simt până în dinți. 


Dar trece. În mare parte intact. 

Marina si Ella strigă de bucurie. Mă întorc spre Nouă si zambesc. El ridică din umeri. 

— Jucăriile lui Sam, spune el. 

Adam coboară rampa navei ca să examineze jeep-ul. 

— E putin sifonat, dar a mers! strigă el din partea cealaltă a scutului. 

Adam ia telefonul de pe bordul jeep-ului. Încearcă să-l tind între două degete, dar îl scapă din 
mână si, chiar si de aici, simt un miros urât. Un fuior de fum se ridică din iarbă, din telefonul lui Sam. 

— Cred că era de unică folosinţă, trage concluzia Adam. 

— E mai bine decât nimic, zice Nouă. 

Încântată, iau telefonul satelitar de la Ella si îl sun pe Sam. 

— Sam! exclam imediat ce îi aud vocea. 

— Bună! răspunde el, părând ușurat. Tocmai am aflat. Voi chiar ati furat o navă de luptă? 

— Lasă asta. Dar da, am furat. Ascultă... Telefonul mobil, acela al tău, a funcţionat! A luat foc 
imediat după aceea, poate si pentru că nu a trecut prin câmpul de forță în cel mai elegant mod, dar a 
funcționat! 

Îl aud pe Sam cum se bucură înăbuşit. Probabil că a acoperit cu mâna receptorul telefonului. 

— A mers! Moștenirea mea a funcționat! îl aud strigând si vorbind cu cei care se află în acea 
încăpere. Apoi redevine serios. E uimitor, spune Sam, vorbind cu mine acum. Azi dimineaţă am făcut 
mai multe, în caz că ar fi dat rezultate. Cei de aici cred că, acum că avem tehnologie pământeană, 
dispozitivul va putea fi reprodus mai uşor. Înţelegi tu, adică fără să folosim super-puteri. 

— Eşti un erou, Sam, îi spun râzând. Lângă mine, Nouă isi dă ochii peste cap, dar zambeste si el. 
Vom începe livrarea dispozitivelor cât de curând. Pregateste-ti lucrurile ca să le putem da mai departe. 

— Aşa voi face. Eu... 

O explozie puternică îl întrerupe pe Sam. 

— Ce naiba a fost asta? îl aud pe Malcolm spunând. 

— Sam? întreb la telefon, încruntată de îngrijorare. 

— Scuze, spune el. A explodat ceva. Probabil că se antrenează pustii cei noi. 

Înainte să apuc să-i răspund, aud în telefon un sunet inconfundabil. Zgomotul unor explozii 
îndepărtate, ca de artificii, dar am învăţat demult ce înseamnă acest sunet cu adevărat. 

Tunuri. 

Si continuă. 

Acum, vocile din jurul lui Sam sunt reduse la şoapte. Toată lumea ascultă. Strang telefonul în 
mână. Simt cum mi se strânge stomacul. 

— Sam, vorbeşte cu mine. 

Auzind încordarea din vocea mea, cei din jurul meu se opresc din ceea ce făceau și se apropie de 
mine. Zâmbetele din urma experimentului nostru reușit se topesc încet. 

— Şase... Vocea lui Sam s-a redus la o simplă şoaptă. Şase, cred că suntem atacați. 


Capitolul 21 (John) 


Au lăsat latul din Voron destul de larg, să nu-mi taie capul imediat. În loc să mă execute, îl fac pe 
Mark să ţină funia ca pe o lesă. În timp ce mă târăsc pe podeaua cabanei, spre liftul ascuns pe care mogii 
l-au găsit în doar două minute, simt latul ascuţit ca un brici ranindu-mi gâtul ori de câte ori rămân în 
urmă. 

Mai rea decât atât este durerea pricinuită de mâzga neagră care mă conectează cu Phiri Dun-Ra. 
Simt o durere fierbinte și caustică ce se scurge pe sub pielea mea și se răspândește prin tot corpul. Phiri 
Dun-Ra merge pe lângă mine. Se joacă cu o mică flacără ce plutește în palma ei. Simt cum ea mă suge de 
energie. Simt cum smulge totul din mine. Îmi ia Mostenirile. 

Dar cel mai rău mă doare faptul că ştiu ce urmează. 

Moartea. Distrugerea. Eșecul. 

— Mark..., reuşesc să bâigui. Ajută-mă... să-i opresc. 

El nici măcar nu întoarce capul. Văd venele negre pulsând pe obrazul lui si îl simt pe Mogul 
Slăbănog cum îi controlează mintea lui Mark. 

Phiri Dun-Ra râde când aude rugămintea mea. 

— Când Liderul Iubit intră în visul cuiva, îi face o mare onoare. Stinge focul din palmă si îl 
ciufulește amical pe Mark. Omuletul ăsta s-a dovedit a avea mintea deschisă. Voia ceva — ceva ce tu nu 
voiai să-i dai. El a vrut ca Liderul Iubit să i-o dea înapoi pe mica s-a prietenă... 

Sarah. 

Nu am vrut să i-o dau? Doamne, dacă mi-ar fi stat în putere, as fi adus-o înapoi din morţi. Mark a 
crezut că Setrâkus Ra poate să facă asta? L-au convins că se poate asta? 

Le-a dat trupul neînsuflețit al lui Sarah? 

Reusesc să pun mâna pe partea lungă a funiei, încercând să-i atrag atenţia lui Mark. 

— Sper că nu ai făcut asta, Mark. Spune-mi... spune-mi că nu ai făcut-o. 

Phiri Dun-Ra râde din nou. 

— De parcă Liderul Iubit ar face un astfel de cadou unui simplu om. Nu, prietenul tău își dorea 
altceva. Dar era deja prea târziu, Știam unde să căutăm. Am fost nevoiţi să întrerupem doliul. 

Paradise. L-au urmărit pe Mark în Paradise. Setrakus Ra i-a intrat în vis si l-a manipulat, asa cum a 
încercat cu Marina si cu Cinci, apoi l-a prins pe Mark cand a venit la el. Credeam că m-am gândit la toți 
cei la care ar putea ajunge Setrakus Ra, dar l-am omis pe Mark. 

— Nu ne-a fost greu să aflăm unde te ascunzi, continuă Phiri. Omuletul a făcut tot ce i-am cerut. 

ÎI văd pe Mark cum îi tremură mâna pe funie. Articulațiile lui sunt albe, muşchii rigizi. Se 
impotriveste, dar nu are nicio sansa. 

— Te vom face si pe tine ca el, Dar, mai întâi, te vreau pentru mine, îmi spune Phiri, iar Mogul 
Slabanog imi provoaca durere anticipat. 

Unul din tentaculele lui Phiri se rasuceste in mine, durerea imi străbate tot corpul și mă prabusesc 
pe o parte. Mă lasă să stau acolo o clipă, gâfâind. 

Cu ochii inrositi, încerc să-mi dau seama câţi sunt. 

Prima încăpere este plină de războinici cultivați, înarmaţi cu blastere. Într-un colt, au îngrămădit 
soldaţii care păzeau Patience Creek la suprafață. După chipurile lor, au murit repede şi într-un mod 
sălbatic. 

În afară de Phiri Dun-Ra, mai observ și alti neaosi augmentati. 

Unul este Mogul Slabanog, cel care îl controlează pe Mark. Stă în apropiere, urmărindu-l pe Mark 
îndeaproape, cu mâinile strânse pe spatele meu. Dacă vreau să-l salvez pe Mark, pe acesta trebuie să-l 
elimin. 


Mai este si Mogul Umbră. Acesta este tânăr, poate putin mai învârstă decât Adam. Îl urmăresc cum 
iese din umbră, de parcă ar ieși dintr-o piscină verticală, care se ridică direct din podea. Aduce cu el alți 
războinici mogi. El îi teleportează fără să fie văzuți. 

— Alătură-te echipei de la intrarea în peşteră. Nimeni nu iese viu, îi ordonă Phiri, iar Mogul 
Umbră dispare înapoi în podea. Nu mă surprinde că vorbeşte în engleză. Phiri Dun-Ra vrea să știu că 
mai există o echipă poziționată la intrarea în garajul Patience Creek. Vrea să știu că toți cei care se află 
jos sunt capturați. 

Vrea să știu că nu am nicio șansă. 

În cele din urmă, în fata liftului, stă Mogul Piken. Ceilalți trei mogi augmentati pe care i-am 
observat arată, in mare parte, ca orice mogadorian. Acesta din urmă este infricosator, cu un corp de 
dimensiuni normale, dar cu partea de sus complet disproportionata. Este inalt de vreo doi metri si 
jumătate, în ciuda faptului că are spatele cocosat, si are pielea gri ca a unui piken si mușchii plini de 
steroizi, ca să se asorteze cu corpul. Are degete lungi şi încovoiate, cu gheare ascuţite. Capul lui, susținut 
de un gât plin de mușchi, este de dimensiuni normale, cu excepția maxilarului care îi iese în afară. Cel 
mai dezgustător lucru la el sunt cusăturile operaţiilor ce se văd pe pielea lui palidă. 

Se vede că are dureri si este furios din cauza asta. Mormăie si se tot mută de pe un picior pe 
celălalt, aşteptând un ordin. 

O văd pe Phiri uitându-se la una dintre camerele de supraveghere. Nu pare să-și facă griji. 

— Sunt sigură că acum știu că suntem aici, spune ea, întorcându-se spre Mogul Piken. Coboară la 
ei si saluta-i. 

Mogul Piken răspunde cu un mormăit, apoi intra in lift. 

Curând, prin podea, aud focuri de armă si tipete. 

Zâmbind, Phiri Dun-Ra se uită la mine. 

— Câţi Garzi sunt acolo, hmm? Câţi dintre prietenii tăi vor muri azi? 

— Nu iti... nu iti spun nimic. 

Phiri pare enervata si îşi ridică blasterul de la sold. Tintese capul lui Mark. 

— Nici acum nu vrei să-mi spui? mă întreabă, împungând cu ţeava armei la baza craniului lui 
Mark. 

Când simte arma, Mark se fereste. Ceva din interiorul său, probabil instinctul de supravieţuire, îi 
permite să se împotrivească controlului Mogului Slăbănog. Dă drumul funiei, degetele i se flexează 
libere și se întoarce spre Phiri Dun-Ra. Face un pas spre femeie. Atât a putut să facă. Saliva îi curge din 
gură, este evident că se impotriveste controlului minţii. Phiri nici nu se clinteşte. 

Ea se uită la Mogul Slăbănog. 

— i se impotriveste. 

— Creierul i se va prăji înainte să-mi învingă voinţa, răspunde simplu Mogul Slăbănog. 

Mogul Slăbănog se incrunta si fiecare mușchi al lui Mark se încordează, de parcă ar fi electrocutat. 
Se ridică pe vârfurile picioarelor, neobișnuit de încordat, strângând din dinţi. Scoate un strigăt 
sugrumat. 

— Vezi? spune Mogul Slăbănog. 

Phiri Dun-Ra îşi lasă blasterul jos şi se apleacă spre mine. 

— Adevărul este că nu contează câți prieteni ai acolo. Îi vom ucide oricum. Doar că îmi place să te 
văd cum suferi. 

Lângă mine, substanţa neagră care a înlocuit braţul lui Phiri miroase a carne putredă. Dacă s-ar 
apropia mai mult, dacă ar veni mai aproape... 

— Ştii, John, noi doi ne-am mai întâlnit o dată, continuă ea. Conduceam operaţiunile noastre din 
Virginia de Vest când l-ai ajutat pe Numărul Nouă să scape. Ştiai asta? În urma acestui incident nefericit 


am fost trimisă în Mexic... drept pedeapsă. Fortata să rezolv problema aceea imposibilă cu Sanctuarul. S- 
a dovedit că tot ce trebuia sa fac era să aştept să apară un nenorocit de loric. 

Se îndepărtează putin si isi întinde mâinile. Tentaculele negre înfipte în mine se răsucesc. Mă bucur 
pentru durere; mă ajută să-mi ascund dezamăgirea. Totuşi, am o şansă. 

Am o singură încercare. Un truc ascuns în mânecă, la propriu. Mogii au fost prea încrezători ca să 
mă perchezitioneze de arme. Încă mai am lama lui Cinci pe antebrat. 

Am nevoie doar de momentul potrivit pentru a lovi. 

— Cum le place oamenilor să spună? Totul se întâmplă dintr-un anumit motiv? Phiri chicoteste si 
continuă. Uită-te cât de departe am ajuns, John. Într-un fel, totul este datorită tie. 

Strang din dinți şi mă uit în ochii ei. 

— Nu... nu ne veţi învinge. 

— Mm-hmm, zice dl Mare Erou. Vei găsi o cale să-i salvezi pe toţi, nu? Phiri se uită la Mark, încă 
intepenit în poziţia aceea penibilă, tremurând în timp ce încearcă să i se împotrivească Mogului 
Slabanog. Să vedem. 

Îşi scoate tentaculul de sub braţul meu. Este un moment de usurare. Privesc cum tentaculul negru 
al lui Phiri tasneste prin aer, ascuţit la capăt ca un pumnal. 

Nu pot face nimic. Totul se întâmplă foarte repede. 

Phiri isi înfige tentaculul prin maxilarul lui Mark, de jos în sus, până în vârful capului. El zvâcneşte 
o dată, cu ochii larg deschiși, dar fără să vadă nimic. Î ţine așa pentru un timp, străpuns cu tentaculul ei, 
ca eu să-l pot vedea bine. Apoi îi dă drumul si lasă corpul lui Mark să cadă pe podea lângă mine. 

Tip. De furie, de durere, de groază. 

— Unul s-a dus, spune Phiri. 

Îmi închid gura. Nu-mi pot lua ochii de la trupul neînsuflețit al lui Mark, ochii lui morți se 
holbează la mine. Este vina mea. 

La naiba cu toate astea. Dacă va fi să mor, o voi face în felul meu. 

Cu o mișcare explozivă, scot lama lui Cinci din antebrat si tai cele două tentaculele care ma 
străpung. Phiri ţipă si si le retrage. Mâzga neagră loveşte podeaua. La câteva secunde după ce le-am 
tăiat, tentaculele încep să se regenereze. 

De asemenea, am sperat că Mostenirile îmi vor reveni. Nu este cazul. Încă am în mine rămășițe din 
mâzga neagră de la Phiri Dun-Ra. Simt Moștenirea de vindecare cum luptă să le înlăture. Mă ridic in 
picioare și încerc să generez o minge de foc sau să-mi activez Împietrirea. Nimic nu merge. M-au secat 
prea mult de puteri, nu pot să atac. 

Un războinic mă loveşte în cap cu blasterul şi cad la podea. Timpul pare să se oprească în loc. 

Telepatia. Măcar pe asta s-o pot folosi. Chiar dacă corpul este slăbit, mintea mea este puternică. 

Imediat ce îmi deschid mintea, mă cutremur. Atâta frică si atâta suferință răzbate din subteran, de 
la supraviețuitori. Mă concentrez să găsesc pe cineva anume și mă simt ușurat când descopăr că este 
acolo. 

Sam! îi strig telepatic. 

ÎI simt şi știu unde se află. Aleargă pe hol, Malcolm este lângă el împreună cu o mână de savanți si 
câțiva soldaţi. Sam duce ceva greu în spate — aparate electronice luate la întâmplare, in mare parte 
telefoane mobile vechi. 

Experimentele făcute de el cu Moștenirea lui. Probabil că a funcționat. lar acum ar putea fi distruse. 

— John? Am halucinaţii? se gândeşte Sam. 

— Nu, sunt la nivelul de sus. 

— Oh, slavă Domnului... 

— M-au prins. Mark i-a condus până aici. Nu că aşa ar fi vrut el. Au Moşte... Sunt augmenati. 


— Sfinte Sisoe — Mark — suntem prinşi aici. Gândurile lui Sam vin peste mine. Îl simt cum alunecă, 
dar Malcolm îl prinde de brat si il ridică. Vin să te ajut, John. Vin! 

— Nu! Cântăresc șansele lui Sam împotriva mogilor si mă gândesc la valoarea echipamentelor pe 
care le transportă el, la cât este de important să-şi păstreze Moştenirea. Ar putea fi ultima şansă a 
omenirii. Trebuie să fugi! Sunt mulți şi vă aşteaptă la ieşirea din peşteră. Cred că cei mai mulți dintre cei cu 
puteri sunt aici, cu mine. Găseşte o cale să treci de ei Si... 

Nu reușesc să-mi termin gândul. O nouă durere îmi străbate corpul, tentaculele lui Phiri făcându- 
mi trei noi găuri in spate. Au trecut doar câteva secunde, Mostenirile mele dispar din nou. Câţiva 
războinici mă pun la pământ şi îmi smulg lama lui Cinci. 

— Frumoasă încercare, spune Phiri zâmbind amar. Ridică tentaculul cu care l-a ucis pe Mark si ma 
pregătesc pentru ceea ce urmează. Phiri pare să ştie la ce mă aştept, pentru că zâmbetul i se lărgeşte pe 
fata. Oh, nu, John. Încă nu ţi-a sunat ceasul. 

Mă trage după ea. Mă supun, alternativa fiind tăierea gâtului. 

Liftul ne așteaptă cu ușile deschise. Podeaua și pereţii liftului sunt pline de sânge proaspăt. Cei 
care păzeau liftul trebuie să fi căzut pradă Mogului Piken. 

— Vino! Hai să-ți salutăm prietenii, spune Phiri. 

Phiri, Mogul Slăbănog și câţiva războinici cultivați mă înconjoară in lift. Coborâm câteva etaje. 
Încerc să-mi dau seama unde suntem cu exactitate, dar nu reușesc. Toate holurile de aici arată la fel. 
Unde sunt Lawson și Walker? Unde sunt Garzii umani? Unde sunt Sam şi Malcolm? 

Sper să nu fie la etajul ăsta. Sper să fi reuşit să fugă. 

Un războinic deschide drumul, Phiri si Mogul Slăbănog merg în urma lui, iar eu sunt forțat sa 
merg lângă Phiri. Nu am găsit pe nimeni la lift. Trecem peste câteva cadavre — soldați — care au 
membrele smulse, la propriu. 

— Sper că ne-a lăsat şi nouă câţiva, spune sec Mogul Slăbănog. 

Primele focuri sunt trase când ajungem la colt. O mână de pușcași marini ascunși într-o chicineta 
reuşesc să doboare câţiva războinici. Mogii răspund cu focuri de arme, dar soldaţii au răsturnat 
mobilierul şi se ascund după el. 

— Ocupă-te de ei, ordonă Phiri Dun-Ra. 

Mogul Slăbănog zâmbește. Își pune mâinile pâlnie la gură și suflă. Spori negri mici ies din palmele 
lui şi plutesc pe hol. Încerc să strig un avertisment, dar Phiri isi rasuceste tentaculele în mine. Soldaţii 
aceia nu sunt pregătiți pentru acest gen de luptă. Și cum ar putea fi? Niciodată nu au mai văzut aşa ceva. 
Sporii se îndreaptă spre ei, de parcă ar gândi singuri, strecurându-se prin golurile baricadei. Nu văd ce 
se întâmplă, dar aud zgomote. Apoi, liniște. 

Mogul Slăbănog face o mișcare din mână, iar soldaţii se ridică. Vene negre le brăzdează pielea de 
pe fata. Se mişcă la fel ca Mark, ca niște marionete, au ochii injectati de groază in timp ce corpurile lor 
fac ce le poruncește Mogul Slăbănog. 

Acum, plutonul de pușcași marini deschid calea mogadorienilor. 

Curând, dăm peste un alt grup de soldaţi care încearcă să blocheze holul. Aceștia ezită, văzând că 
prietenii lor vin spre ei. 

— Omorati-i, sopteste Mogul Slăbănog. 

Fara nicio ezitare, soldatii controlati deschid focul asupra tovarasilor lor, tragand fara discriminare. 
Mogii privesc si zâmbesc. Holul se umple de fum de la tirul armelor. Phiri Dun-Ra râde în timp ce eu nu 
pot să privesc. 

— Ăsta-i fum? întreabă ea. 

Brusc, armele soldaţilor controlati le sunt smulse din mâini de o forţă nevăzută. Războinicii 
cultivați isi ridică blasterele, dar sunt dezarmati $i ei. 

Telekinezie. 


Exact aşa cum le-a spus Nouă. Dezarmati-va adversarii. 

— Pe toţi dracii, aud vocea lui Nigel. Mai cu grijă, Ran. Sunt de-ai nostri! 

O clipă mai târziu, când tot holul a explodat, am ştiut că fata japoneză nu l-a ascultat. 

Probabil că Ran a aruncat cu un obiect încărcat cu energia ei, pentru că trupurile zboară peste tot. 
Soldati controlati si războinici cultivați deopotrivă sunt dezintegrati cu ferocitate. Suflul exploziei mă 
aruncă înapoi, dar rezultatul este o durere în jurul gâtului, sângele cald curgându-mi pe umăr. Mai sunt 
în viata doar pentru că Phiri Dun-Ra a scăpat lesa din mână. 

Urechile îmi tiuie. Holul este plin de fum mai dens decât înainte. Îl văd pe Mogul Slăbănog 
ascunzându-se într-o încăpere împreună cu un cultivat care nu are armă. Încerc să mă târăsc, dar 
tentaculele lui Phiri sunt încă înfipte în mine. Nu o văd pe nicăieri şi totuşi, cumva, sunt legat de ea. 

Cel putin pot scăpa de lat. Mă pregătesc să mi-l scot. 

Stai. 

Nu mă văd. Nu-mi văd mâinile, nu-mi văd brațele... 

Suntem invizibili. 

Phiri Dun-Ra îmi folosește Moştenirea. Ne-a făcut invizibili. 

Redevenim vizibili pentru o clipă. Controlul lui Phiri este instabil. Dar mă vede că vreau să-mi scot 
latul şi imediat răsuceşte tentaculele în mine. Mâinile mi se îndepărtează automat de gât. 

Apoi redevenim invizibili. 

Imediat ce fumul începe să se risipească îi văd pe Ran și Nigel în capătul holului. Fleur şi Bertrand 
sunt și ei acolo. În afară de Ran, ceilalți trei au arme de asalt în mâini; Ran tine în mână o carte groasă 
încărcată cu energia ei explozivă. Au deja destule răni şi arată cam sifonati. 

Vin spre mine, ceea ce înseamnă că vin direct spre Phiri Dun-Ra. 

— Aveţi grijă! le strig. Înapoi! 

Toţi tresar la auzul vocii mele. Dar nu mă văd. 

lar acum e prea târziu. 

Phiri Dun-Ra apare în aer. La fel si eu, iar vederea mea — legat cu latul la gat — este distragerea 
perfectă de care aveau nevoie mogii. Toţi cei patru Garzi umani se uită la mine socati si speriați. Chiar si 
Ran lasă să se stingă energia din proiectilul ei. 

— Jo... John? se bâlbâie Nigel, cu ochii holbati. 

— FUGIȚI! le strig, chiar dacă știu că e prea târziu. 

Înainte ca vreunul să apuce să se miste, Phiri Dun-Ra îi atacă. 

Mai întâi isi întinde mâna spre Fleur. Şase pumnale de gheață neagră se înfig în pieptul ei. Fata 
cade plină de sânge. 

— Nu! Fleur! strigă Bertrand. Pustiul încearcă ceva eroic. O prinde pe Fleur de umeri si încearcă sa 
o tragă la adăpost. 

Phiri Dun-Ra îi învăluie pe amândoi într-o minge de foc; flăcările sunt de culoare violet şi miros a 
cauciuc ars. 

Asta este versiunea degradată a Moştenirii mele, pe care ea o folosește ca să ucidă Garzii umani pe 
care chiar eu i-am adus aici. Pe care eu am jurat să-i antrenez și să-i protejez. Vreau să-mi închid ochii și 
să nu văd nimic. 

— Nenorocito! strigă Nigel cu ochii în lacrimi. Reuseste să-și ridice arma, dar Phiri Dun-Ra i-o 
smulge cu Telekinezia. Nigel plânge. Nu-mi dau seama dacă e rănit — oricum nu va mai conta. 

Noroc că lângă el este Ran. Nigel se împiedică de ea când se dă înapoi. Ea îl prinde de ceafă şi îl 
târăşte pe holul alăturat. Aruncându-mi o privire de adio, Ran face ce i-am spus. Fuge, târându-l pe 
Nigel după ea, departe de a doua minge de foc a lui Phiri Dun-Ra. 


Ea porneşte după ei, dar mă las în jos cu toată greutatea corpului. Tentaculele ei se înfig adânc în 
mine, sângele îmi inundă gura. O încetinesc totuși și, ştiind că trebuie să rămână conectată cu mine ca să 
poată folosi Mostenirile furate, îi lasă să plece. 

— Nu faci decât să întârzii inevitabilul, John. Phiri se uită la cele două cadavre de la picioarele ei — 
Bertrand si Fleur, aproape de nerecunoscut, cu pielea carbonizata — si un nou tentacul iese din braţul ei, 
cercetându-i. Ea oftează. Scânteia abia se aprinsese în ei, hmm? 

— Dar le-ai stins-o înainte să se coacă, spune Mogul Slăbănog care iese din camera unde se 
ascunsese cu celălalt războinic. Cultivatul se apleacă şi îşi ridică blasterul. 

Phiri Dun-Ra îmi ridică lesa — nu am apucat să-mi scot latul — si ridică din umeri spre Mogul 
Slabanog. Se uită la mine. 

— Mă întreb: aşa te-ai simţit când ţi-ai croit drum prin nava noastră? Te-ai bucurat la fel de mult 
cum mă bucur eu acum? 

Mă trage de lat şi ne punem în mișcare. În timp ce trecem peste Bertrand și Fleur, mă întind spre ei. 
Ştiu că este zadarnic — nu-mi pot folosi Moştenirile atât timp cât sunt legat de Phiri Dun-Ra — dar sper 
cu disperare să pot impinge in ei măcar putin din Mostenirea mea de vindecare. Degetele mele abia 
ating umărul lui Fleur; nu se întâmplă nimic, apoi sunt forțat să trec mai departe. 

Intrăm pe holul prin care au fugit Nigel si Ran, cultivatul deschide drumul, din nou. Din acest 
moment, singurul lucru pe care pot să-l fac este să-i încetinesc pe mogi. Ignorand rănile pe care mi le 
provoacă latul din Voron, o urmez pe Phiri cât de încet pot. 

Nu este cea mai bună strategie. Îmi dau seama de asta când vederea începe să mi se incetoseze. Am 
pierdut mult sânge. La un moment dat cad în coate și aud cum ceva pârâie în articulațiile umerilor. Simt 
atâta durere și sunt atât de dezorientat, încât nici nu mai știu unde mă aflu în Patience Creek. 

Nu pot să cred că totul se va termina aşa. 

Peste tot prin bază se aud sunetele luptelor. Ca prin vis, aud focuri de armă si tipete. Ecouri ale 
luptelor pierdute. Mergem pe holurile tăcute, vânându-i pe cei care mai trăiesc. 

— Acolo! strigă Mogul Slăbănog. 

Ridic privirea la timp, printre picioarele lui Phiri Dun-Ra, si văd o singură persoană. Cultivatul 
începe să tragă. 

— La naiba! strigă Sam, ascunzându-se dupa un colt. 

Oh, nu. Nu Sam. Te rog să nu fie Sam. Nu vreau să văd asta. 

Nu a fugit. Nu a făcut ce i-am spus. E singur acum. Nu ştiu ce s-a întâmplat cu Malcolm, cu ceilalți 
oameni de știință sau cu himerele, dar îmi pot imagina tot ce se poate mai rău. Înainte să dispară din 
vedere, observ că Sam nu mai are rucsacul acela greu. Poate l-o fi ascuns pe undeva, sau poate l-a 
pierdut în timpul luptei. 

Cultivatul porneşte dupa Sam. E nevoit sa se oprească la colțul holului când trage cu blasterul. 

— John? strigă Sam. Tu esti? 

— Sam..., încerc să spun cu glasul stins. Sam, pleacă de aici. 

— Te voi salva, John! 

Phiri Dun-Ra chicoteste. 

— Oh, ce emotionant. Prindeti-l si aduceti-l la mine. Vreau să-l omor încet. 

Războinicii se năpustesc după colt. Phiri, Mogul Slăbănog o mână de alti cultivați şi eu îi urmăm la 
adăpostul blasterelor lor. Aud paşii lui Sam fugind de atacatorii săi. 

— Stingeti-va! Stingeti-va! îl aud pe Sam strigând. Stingeti-va! 

Neoanele din tavan se sting la comanda lui Sam. Acum doar focurile blasterelor mogadoriene mai 
luminează holul. Phiri mârâie nerabdatoare. 

Am impresia că Sam ne duce undeva. Mă uit în toate direcțiile, mi-e greu să-mi dau seama unde 
suntem. Nu văd nimic pe întuneric şi, la lumina blasterelor, tot ce văd sunt uși identice închise. 


Peste strigătele mogilor și focurile blasterelor, aud un sunet metalic, ca de balama. În faţă, se 
deschide o uşă care scartaie. Sam a reușit să se ascundă undeva? S-a pus la adăpost? 

Brusc, holul întunecat devine tăcut. Focurile blasterelor încetează. Aud un geamăt urmat de un 
șuierat asemănător cu o respirație acuta. 

Este sunetul pe care îl scot cultivatii când se transformă în cenuşă. 

Phiri Dun-Ra şi Mogul Slăbănog schimbă priviri. Ne oprim, dar ceilalți războinici înaintează în 
linişte. 

Din întuneric, aud metalul lovindu-se de metal. Ritmic și cu ecou. 

Clang. Clang. Clang. Clang. Clang. 

Parcă ar fi aplauze. 

Cu Phiri Dun-Ra distrasă de aceste sunete, reuşesc să mă asez în genunchi. Acum ştiu unde 
suntem. Ceea ce am văzut mai devreme nu sunt simple încăperi, sunt celule de detenţie. Sam nu a închis 
NICIO ușă. 

El a deschis o celulă. 

— Femeie, văd că te pricepi destul de bine la ucis, se aude în întuneric o voce cunoscută. 

Phiri Dun-Ra ridică mâna si formează o minge de foc care luminează tot holul. Apoi face un pas 
involuntar înapoi. 

Cinci stă în mijlocul holului, cam la şase metri distanță în fata. Are pe el doar chiloţii si un halat de 
baie descheiat. Tine pe umăr un blaster mogadorian pe care îl loveşte ritmic cu capul, creând un sunet 
metalic. Fiecare bucăţică din pielea sa a luat culoarea gri a metalului blasterului. Cu cealaltă mână tine 
un mogadorian de gât. Dintr-o singură mișcare, Cinci îi rupe gâtul, mogul transformându-se imediat în 
cenuşă, pe care apoi şi-o scutură de pe pieptul gol. Mingea de foc a lui Phiri Dun-Ra se reflectă în 
singurul lui ochi. Când vorbeşte, pe chipul lui se vede un rânjet sălbatic. 

— Hai să vedem care dintre noi este mai bun. 


Capitolul 22 (Şase) 


Îmi tin mâinile pe spătarul scaunului Lexei când mă aplec peste umărul ei. Privind prin parbrizul 
navei, copacii parcă zboară, drumurile serpuiesc neclar. Aud cum vântul lovește carena navei, scoțând 
un vuiet constant. 

— Chestia asta nu merge mai repede? o întreb printre dinţii inclestati. 

Lexa se întoarce spre mine cu o privire de genul Tu chiar mă întrebi asta? 

Pe consola ei apar mici triunghiuri roşii care clipesc. Viteza cu care zburăm este prea mare. Dacă o 
tine tot asa, o să ardă motorul. 

Nu contează. Trebuie să ne întoarcem la Patience Creek. Trebuie să ajungem acolo acum. 

Pe scaunul copilotului, BK stă cu labele din fata pe bord. Stă cu spatele drept şi priveşte înainte, cu 
colții la vedere. Este ca o săgeată orientată spre Patience Creek. Ştie că prietenii noştri au probleme; 
poate că are un simţ al animalelor care îi spune cât de gravă este situaţia. 

Am pierdut legătura cu Sam imediat după ce ne-a spus că baza Patience Creek este atacată. Înainte 
ca legătura să se întrerupă, am auzit tipete ale oamenilor. 

Mogii nu prea au obiceiul să tipe, cred. 

De atunci, nu am mai reuşit să luăm legătura cu Sam pe telefonul satelitar. Mai rau, nu am reușit sa 
luăm legătura cu nimeni de la Patience Creek. Nici canadienii nu au reușit, cărora le-am cerut să ne ajute 
în legătură cu treaba asta. 

Şi asta ne-a adus aici. Zburând în nava asta nenorocită spre o altă tragedie. 

Ma uit în spate, în compartimentul pasagerilor. Nouă se plimbă înainte si înapoi. Îşi ridică pumnii 
de parcă ar vrea să lovească ceva, apoi îi lasă jos furios. Nu s-a oprit din asta de când a urcat la bord. fi 
strig să stea potolit, dar şi eu mă simt la fel ca el. Complet nefolositoare. 

Marina si Ella stau fata în fata. Ella tine ochii închiși, încercând vreo magie telepatică. Este 
încordată, iar la nas are o picătură de sânge. Marina mă vede și dă din cap uşor. 

— Nu mai este la fel de puternică, spune Marina încet. 

Am observat că energia ei lorică a început să pălească în ultimele zile. Mai ales după ce a reactivat 
piatra loralită de la Cascada Niagara. La întâlnirea cu Lawson, ea a spus că a putut să-l spioneze 
telepatic pe Setrakus Ra. Acum, încercarea de a ajunge cu mintea la cineva din Patience Creek pare un 
efort mare. 

— Ce sincronizare perfectă, spun ironic. 

Marina mă ia de mână. 

— Sam va fi bine. 

— Mda. Nu ai de unde să știi asta 

— Destinul, Șase. Lorien nu i-ar fi dat Mosteniri — lui sau oricăruia dintre ceilalți oameni care ni s- 
au alăturat — dacă nu ar fi meritat să joace un rol important în lupta finală. 

— Ai mai multă credință decât mine, îi spun Marinei cu amărăciune. Totul este la întâmplare, dacă 
mă întrebi pe mine. Adică, dacă Moștenire este egal Destin, cum iti explici existența unui nenorocit ca 
Cinci? Sau ca Setrakus Ra? 

— Eu... 

Marina scutură din cap, neștiind ce să răspundă. 

Ella deschide ochii, respiră adânc si isi șterge sângele de la nas. Se uită la mine si dă din cap. 

— Suntem încă prea departe. Nu pot să ajung la niciunul. Nu ştiu ce se întâmplă. 

— Şi John? Nici pe el nu ai putut să-l contactezi? 

— Am încercat. Nici cu el nu pot să iau legătura. 

Îmi musc buza ca să nu urlu de frustrare. Ce moment prost şi-a ales John să plece singur. De parcă 
n-ar fi ştiut că mogii vor ajunge și la Patience Creek, dar, la naiba, avem nevoie de el acum. 


— Ai putea — cumva — să-ţi alimentezi puterea asta? Să-i intri cumva în vis, cum ai mai facut? 

— Nu este... Ella se incrunta si nu se mai uită la mine. Legătura mea cu Moștenire, puterea pe care 
mi-a dat-o, cred că a fost doar temporară. Revin la normal, iar energia se întoarce acolo unde îi este 
locul. 

Îmi trec mâna prin păr şi mă scarpin. 

— Deci asta înseamnă nu. 

Un bip zgomotos din cabina de pilotaj îmi atrage atenţia. 

— Asta e nava noastră de luptă, spune Lexa. Încearcă să deschidă un canal de comunicații. 

L-am lăsat pe Adam la Cascada Niagara cu Rex si Praf, să piloteze nava cum cred ei că e mai bine. 
Ne-au urmat, dar în ceea ce priveşte viteza, nava-mamut nu poate tine pasul cu nava Lexei. 

Mă întorc în cabină tocmai când Lexa apasă butonul pentru proiecția holografică a lui Adam, care 
apare într-un colt al parbrizului. El stă pe platforma elevată a comandantului si, cu tot spaţiul gol din 
spatele lui, pare mic. Mă aştept să întrebe dacă avem vești de la Patience Creek. Oricum, imediat ce mă 
vede începe să apese butoanele de pe consola din fata lui. 

— Băieți, vă trimit o transmisie, spune Adam grăbit. Se întâmplă chiar acum, in direct. 

— Despre ce vorbeşti? îl întreb confuză. Nu înţeleg ce ar putea fi mai urgent decât faptul că ne 
grăbim. 

— Toate navele de luptă recepționează asta, spune Adam. Și, din câte mi-am dat seama, se 
transmite prin toţi sateliții care mai sunt activi, ca să se vadă şi pe canalele de stiri. 

— Cine...? 

Înainte să-mi termin întrebarea, Adam împarte ecranul. Noile imagini îmi taie respiraţia şi trebuie 
să mă ţin de scaunul Lexei ca să rămân în picioare. 

Este Setrâkus Ra. Viu și nevătămat. 

— Puteţi spune că nu am avut eu răbdare? întreabă el, ochii săi intunecati privind spre cameră. 

Setrakus Ra este filmat de la piept în sus. Stă pe un scaun ornamentat ce poate fi foarte bine descris 
ca tron. În spatele lui se văd pereţii de piatră ai unei peşteri. Poartă o cămaşă din mătase de culoare 
sângerie, descheiată până la jumătatea pieptului. Arată ridicol, dar transmite un mesaj. Un mesaj pentru 
mine. 

Nu are nicio cicatrice pe piept. Niciun semn. Nimic. 

— Navele mele de luptă ţin prizoniere cele mai importante oraşe ale lumii. Ar fi trebuit să vă fie 
clar până acum că planeta voastră este terminată. Cu toate acestea, voi încă opuneti rezistenţă... 

Tonul lui Setrăkus Ra este calm și binevoitor. Marina, Ella și Nouă se adună în spatele meu. 

— Şi-a făcut operaţie estetică sau ceva de genul? întreabă Nouă. Ce-i cu fata asta a lui? 

Ma uit mai atent. Trăsăturile lui Setrakus Ra sunt la fel, cu cicatricea la gât, doar că acum are capul 
ras. E palid, are ochii intunecati și totuşi... pare mai putin tras la fata decât ultima dată. Nu mai pare la 
fel de bătrân si monstruos. Arată mai degrabă ca versiunea tânără a lui Setrakus Ra din viziunea Ellei. 

— Își poate schimba forma, nu? întreabă Marina. 

— Nu, spune Ella. Bastonul pe care îl folosea pentru asta a fost distrus în New York. Asta... asta 
este altceva. 

— Lorien. Trebuie să fie de la energia lorică pe care a furat-o. 

— Dau omenirii un ultimatum, continua Setrakus Ra. Predati-va necondiţionat și aduceti-mi toţi 
oamenii infectați cu Mosteniri. Doar liderii înţelepţi ai Rusiei au văzut prin înțelepciunea cuvintelor 
mele. Doar ei au înțeles că aceste Mosteniri sunt o boală care afectează omenirea, ceva transmis de o 
specie extraterestră care a dispărut din cauza propriei mandrii. Este o boală pe care doar eu o pot 
vindeca. 

— Eu nu am dispărut, se încruntă Nouă. 

Setrăkus Ra îşi duce o mână la piept, ce şi când s-ar fi simţit emoţionat. 


— Înţeleg că schimbările paradigmei pot fi dificile. Înţeleg că recunoaşterea subjugării omenirii 
este tulburătoare pentru cei neiluminati. Nu sunt un monstru. Nu doresc să vă distrug orașele, varsand 
sânge inutil, dar timpul limită a expirat. Am dat omenirii timp să se gândească. Am arătat milă. 

Setrăkus Ra se apleacă spre cameră, iar eu mă îndepărtez instinctiv de ecran. 

— Gata, spune el pe un ton rece. Aceste imagini sunt transmise simultan şi către comandanții flotei 
mele. Tovarășii mei fideli, omenirea a refuzat Progresul Mogadorian. Trebuie să le arătăm calea. Îi vom 
conduce spre iluminare cu foc şi sânge. 

Marina isi acoperă gura cu mâna. Ella priveşte ecranul încremenită. Lexa se concentrează asupra 
zborului, forțând motorul navei. Nouă isi încleştează pumnii până îi trosnesc articulațiile. Eu mă uit la 
pieptul lui Setrakus Ra, acolo unde l-am înjunghiat, aproape ucigându-l. Nu a fost suficient. Nimic din 
tot ce i-am făcut nu a fost suficient. 

Setrakus Ra inspiră adânc. 

— Toate navele de luptă... Deschideţi focul! 


Capitolul 23 (John) 


Cinci zboară înainte cu viteză maximă. Tine blasterul in mână, dar nu-l interesează să tragă cu el. 
În schimb, tine arma ca pe o măciucă. Se repede în primii mogi ca un vârtej, zburându-le căpăţânile cu 
arma lui. În timp ce unul dintre mogi se dezintegrează, îi smulge blasterul din mână cu Telekinezia. Când 
un războinic încearcă să-l atace din spate, el îl lovește cu cotul său ucigător, scoțând un sunet metalic de 
carcasă spartă. Ridică un alt mog cu Telekinezia şi îl izbeste de pereţi, apoi îl dă cu capul de pământ. 

Niciodată nu m-am bucurat atâta să îl văd pe Cinci. 

— Trădătorule! Liderul Iubit ţi-a dat totul! îi strigă Phiri Dun-Ra lui Cinci si lansează o minge de 
foc în direcţia lui. Cinci se fereste, totuși halatul lui de baie ia foc, dar flăcările nu-i afectează pielea 
metalică. 

— Nu mi-a dat nimic!! îi strigă Cinci înapoi şi aruncă unul dintre blastere spre Phiri. O loveşte 
drept între ochi si o doboară. Sângele negru îi curge pe fata, are nasul rupt. 

Dacă aş fi fost în locul lui Phiri Dun-Ra, aș fi prins acel blaster cu Telekinezia fără probleme. Poate 
că Phiri este capabilă să fure Moştenirile, dar asta nu înseamnă că şi știe să le folosească. Foloseşte câte o 
Mostenire pe rând, fără să se apere, încercând să facă cât mai multe pagube. 

Asta îmi oferă o deschidere. 

Cu Phiri uluită, pun mâinile pe latul din Voron şi mi-l scot. fl trag peste cap înainte ca vreunul 
dintre ceilalți mogi să mă poată opri. Oricum, multi dintre ei sunt distrasi de Cinci. 

Mai trebuie să-mi scot tentaculele ei înfipte în spate. 

Phiri se ridică în coate, încercând să-şi revină de la lovitura lui Cinci. Mă aplec peste ea și o prind 
de gât cu antebraţul, încercând să o sugrum. 

Prima dată e surprinsă, apoi reacționează. Tentaculele lui Phiri mă trag în spate și mă ridică de pe 
ea. Mă izbeste de tavan, apoi de podea. 

Sunt ametit, nu mai am aer și mi-am pierdut un dinte. Încă sunt agăţat de Phiri Dun-Ra prin aceste 
tentacule. O aud tusind, dar aud și sunetele pe care le scoate Cinci când își croieste drum printre mogi, 

Când vederea începe, în sfârșit, să mi se limpezească, îl văd pe Mogul Slăbănog apropiindu-se. Îşi 
pune mâinile la gură si suflă un alt nor de spori negri, cum a făcut împotriva soldaţilor si a lui Mark 
pentru a-i controla. Pe holul întunecat, singura lumină vine de la halatul lui Cinci care încă mai 
mocnește, sporii arată ca un nor de păienjeni. 

— Cinci! reușesc să strig, cu gust de sânge în gură. Ai grijă! Să nu respiri aia! 

Cinci dă de pământ cu ultimul mog când termin eu avertismentul. Întoarce capul derutat şi vede 
sporii venind spre el. Dă aerul afară din piept şi încearcă să-și tina respiraţia, dar sporii sunt deja peste 
tot, în gură si în nas. Sporii se mișcă după propria lor voinţă, croindu-si drum prin nările si gura lui 
Cinci. 

Nu. Dacă reușesc să-l controleze şi pe Cinci, totul e pierdut. Nimeni nu va supravieţui aici. 

Încerc să mă târăsc spre Mogul Slăbănog, dar tentaculele lui Phiri sunt încă înfipte în spatele meu. 
Sunt prea slăbit. 

Vene negre încep deja să se răspândească pe fata lui Cinci. Blasterul îi cade din mână, pielea îi 
revine la normal. Halatul care încă mai arde vine în contact cu pielea normală. 

— Da..., îi comandă Mogul Slăbănog. Nu te împotrivi. 

Cinci se uită la Mogul Slăbănog cu o privire ucigătoare. Nu se mișcă, cu toate acestea, fără niciun 
control, mușchii lui tresaltă. 

— Hei. 

Mogul Slăbănog se întoarce pe jumătate spre voce. A fost ultimul lucru pe care a apucat să-l facă. 
Sam, care a ieşit dintr-o celulă din apropiere, trage un foc de blaster de la mică distanță. Capul Mogului 
Slăbănog explodează. Tot holul se umple de spori, de parcă ar fi explodat o pinata. Este ca si când capul 


Mogului Slăbănog ar fi fost făcut din putregaiul ăsta care acum se aşterne inofensiv pe podea şi se 
transformă în cenușă. 

Cinci strănută și scuipă, acum scăpat de sub controlul Mogului Slăbănog. 

— John..., începe Sam, dar face ochii mari şi intră înapoi în celula din care a ieşit, chiar înainte să fie 
lovit de un turture de gheaţă neagră. 

Phiri Dun-Ra este din nou în picioare. Mă trage spre ea cu tentaculele. Nemaiavând aproape niciun 
mog lângă ea, privirea ei este sălbatică si disperată. 

— Extractie! strigă ea în cască. Am nevoie de extracţie! 

Cinci se repede spre ea, prinzând-o de gât cu ambele mâini. Pielea lui este alb cu negru, de la gresia 
de pe podea. Phiri îşi dezlantuie focul pe fata lui Cinci, dar nu face decât să-l pârlească putin si să-l 
enerveze. Mâinile lui se încordează pe gâtul ei. 

Este o usurare când unul dintre tentaculele lui Phiri iese din spatele meu. Dar sentimentul acesta 
nu durează mult. Phiri isi înfăşoară tentaculul în jurul gâtului lui Cinci şi îl ridică în sus, astfel încât 
picioarele lui nu mai ating podeaua. Pielea lui își pierde proprietăţile gresiei — revine la normal — si 
Phiri poate să-l sugrume. 

Cinci nu mai poate să respire. 

— Hai, băiete, să te vedem acum! spune Phiri. Partea ascuţită a tentaculului său se strecoară pe fata 
lui Cinci, căutând să intre în scobitura ochiului său pierdut. Vrea să se înfigă în Cinci, cum s-a înfipt în 
mine. 

Atunci am văzut lama lui Cinci abandonată pe podea. Probabil că o avea unul dintre mogii 
transformați în cenuşă. 

— Cinci! îi strig, încercând să-i atrag atenţia în timp ce începe să se invineteasca. Îmi întind piciorul 
cât de mult pot şi împing lama spre el. Sper că a putut să audă metalul alunecând pe gresie. 

Înainte ca Phiri să-și înfigă tentaculul în Cinci, el îşi foloseşte Telekinezia şi trage lama spre el, 
fixând-o pe braţ. O face cu atâta ușurință încât îmi dau seama cu nu este pentru prima dată când se 
foloseşte de mişcarea asta. lar ceea ce urmează... ei bine, ştiu că Cinci are multă experienţă în domeniul 
ăsta. 

Cu o plăcere de maniac, Cinci o înjunghie pe Phiri Dun-Ra de mai multe ori. Înfige lama în 
tentaculul ei până ce acesta cade pe podea ca o bucată de carne moartă. Pielea lui se întăreşte din nou, la 
timp pentru a absorbi o explozie disperată de foc de la Phiri Dun-Ra. Fără să fie descurajat, Cinci se 
îndreaptă spre masa de mâzgă neagră ce iese din umărul ei, mutilând-o până când tentaculele înfipte în 
mine ies si se transformă în cenușă. Phiri urlă de frustrare, în timp ce braţul ei din mâzgă neagră 
încearcă să se regenereze. Si de fiecare dată, Cinci o măcelărește cu plăcere. Aproape că uitasem cât de 
sadic este. 

— Omoar-o și gata, Cinci! îi strig, târându-mă pe podea, lăsând dâre de sânge în urma mea. 

— Nu mă grăbi, oftează el. 

Mogul Umbră apare din întuneric lângă Phiri Dun-Ra. Cred că asta este extracția pe care o ceruse 
ea mai devreme. O cuprinde pe Phiri de talie și o trage spre el, umbra învăluindu-i ca un lichid. 

Dar Cinci nu îi lasă să plece. Îşi înfige lama în umărul lui Phiri şi se aruncă în umbră după ei. 
Teleportarea se face fără niciun sunet. Adineauri erau aici, apoi nimic. Oriunde a dus-o Mogul Umbră 
pe Phiri, la luat şi pe Cinci cu ei. 

— John! 

Sam cade în genunchi lângă mine. După privirea lui, îmi dau seama că arăt ca naiba. Am răni pe 
spate, peste tot; brațul rupt si răni adânci la gât. Hainele îmi sunt lipicioase de la sângele pierdut. 

— Sunt... sunt bine. 

— Ba pe naiba esti bine. Te poţi vindeca? 

— Asta fac. 


Sam se uită la mine. 

— Ba nu. Sângerezi. 

— Vindecarea... merge încet. 

Acum că nu mai sunt legat de Phiri Dun-Ra, îmi simt Mostenirile revenindu-mi treptat. Cu ceva 
efort, reușesc să-mi ridic mana si îmi examinez rana de sub brat. Mâzga neagră iese încet din mine, 
scoasă afară de Moștenirea care încearcă să-mi vindece corpul. Odată ce mâzga va fi scoasă din mine 
total, sper că puterile îmi vor reveni complet. Va fi doar o chestiune de timp până când le voi putea 
folosi din nou. 

Sam rupe o bucată din tricoul său si mi-o infasoara la gât. 

— Tăietura asta nu se vindecă deloc. 

— Nici nu se va vindeca, îi spun şi ridic latul. Au folosit latul din Voron. La fel cum Pittacus l-a 
folosit împotriva lui Setrâkus Ra. 

— Frate, o să rămâi cu o cicatrice urâtă, spune Sam dând din cap. 

Se mișcă ceva în tavan. Îl văd pe Mogul Umbră exact la timp. Cade din umbră direct în picioare, cu 
blasterul îndreptat spre noi. S-a întors pentru a termina cu noi. 

ÎI împing pe Sam si mă rostogolesc pe spate. Proiectilul loveşte peretele, între noi. Sam 
reacționează repede, tintind cu blasterul său spre mog. Mogul se aruncă în jos, dispărând într-un al petic 
de umbră. 

— Tine-ti capul la cutie, îl avertizez în timp ce mă ridic cu latul in mână. 

Mogul Umbra apare in spatele meu din intunericul unei celule. Nu reusesc sa ma intorc la timp, 
dar Sam ii mișcă blasterul cu Telekinezia. Trage în podea, chiar lângă mine. Cu un mârâit de frustrare, 
inamicul nostru dispare din nou in umbra. 

Arunc latul spre el. 

N-a fost cea mai strălucită idee a mea. Fara Telekinezie nu am cum să-l nimeresc. Din fericire, Sam 
se prinde imediat si își foloseşte Telekinezia pentru a ghida lasoul improvizat. Îl prindem de gât pe 
Mogul Umbră înainte să dispară, iar eu îl trag înapoi cu putina forță care mi-a mai rămas. 

Speram să-i smulg capul, dar nu am avut noroc. Mogul Umbră se opreşte în mijlocul teleportării, 
adânc în umbră, trăgând de lat. Este puternic şi câştigă. Funia de Voron, plină de sânge, îmi alunecă din 
mâini. 

— În spate! strigă Sam. 

Reusesc să mă uit peste umăr. Picioarele Mogului Umbră sunt la doi metri de mine pe hol, ieşind 
dintr-o altă umbră de teleportare. Va continua să se teleporteze până când ne va cădea în spate. Funia de 
Voron îmi mai alunecă puţin din mâini. 

— Aprindeti-va! strigă Sam. 

Si toate luminile se aprind, mai strălucitoare ca niciodată. Gata cu umbra. 

Mogul scoate un gâfâit. Partea de sus a corpului său cade în fata noastră, iar picioarele cad în 
spatele nostru. A fost tăiat perfect, de la talie. Îi scot latul — mogul deja începe să se dezintegreze. 

— Bună treabă, îi spun lui Sam care îngenunchează lângă mine. 

— Tipul ăsta m-a enervat rău, mormăie Sam, încă supărat pe rana de la gâtul meu. Frate, chestia 
asta va avea nevoie de câteva copci. 

Pun mâna pe braţul lui şi îl strâng. 

— Sam, unde este tatăl tău...? 

— E bie! Adică asa era când l-am văzut ultima dată. Nu era nicio cale de ieșire, asa că el şi ceilalți 
oameni de știință s-au ascuns în vechea bibliotecă. Himerele îi păzesc. Are dispozitivele făcute de mine. 
Am fugit să-l eliberez pe psihopatul nostru înainte ca tata să mă oprească. Sam își trage răsuflarea și se 
uită în jur. Unde este Mark? 

Strang din dinți şi clatin din cap. Sam isi întoarce privirea în alta parte. 


— Nenorocitii dracu’, spune el încet. La naiba cu tot rahatul ăsta. 

Amândoi tăcem când auzim focuri de armă trase pe un hol alăturat. Impuscaturile sunt întrerupte 
de un urlet animalic, care curând se transformă în urlet de disperare. Asta trebuie să fie diformitatea pe 
care am văzut-o mai devreme, Mogul Piken. Este în apropiere. 

Sam se uită la mine 

— Poţi să lupti? 

Mă fortez si creez o mică minge de foc cu Lumenul. Imediat, Moştenirea de vindecare nu mai 
funcționează, durerea devine agonie pură. Sting Lumenul şi mă concentrez pe vindecare, scuturând din 
cap spre Sam. 

— Încă nu pot. 

— Păi ar fi mai bine să nu te misti. Doar dacă nu vrei să încerci din nou smecheria cu lasoul. 

— Nu, mulţumesc. Asta nu se teleportează. Dar vezi că dărâmă pereții. 

Sam mă ajută să mă ridic în picioare. Imi pun braţul bun peste umărul lui, celălalt îl tin peste 
abdomen şi pornim pe hol. Sam mă tine de talie cu un brat, iar cu celălalt tine blasterul îndreptat înainte. 
În spatele nostru se sud pași grei şi ecoul mârâitului Mogului Piken, devenind din ce în ce mai distant. 

— Stii ce la ce m-am gândit în prima zi când te-am întâlnit la şcoală? mă întreabă Sam cu voce 
joasă, abia respirând. 

Ridic o sprânceană întrebător. 

— Ăăă, nu. La ce? 

— Mă gândeam: uite un tip pe care o să-l car jumătate de drum prin New York şi mai târziu printr- 
o bază militară secretă în timp ce el sângerează peste tot. Sper să devenim cei mai buni prieteni. 

Mă bufneste râsul, chiar dacă mă dor coastele rupte. 

— Şi te pricepi foarte bine la asta, îi zic. 

— Mda, mulțumesc, răspunde el şi zâmbeşte. 

Ajungem la capătul holului si se aude un foc de arma. Glontul şuieră pe lângă obrazul meu. 

— Nu mai trageţi! strigă agentul Walker. La naiba, sunt ai nostri! 

Walker stă cu arma pregătită, are fata murdară de cenușă şi o rană urâtă de blaster pe picior. În faţa 
ei, cu pistoalele încă îndreptate în direcţia noastră stau cei doi gemeni, Caleb şi Christian. Cel care a tras 
şi a ratat a fost Christian. Caleb îi pune mana pe brat, determinându-l să coboare arma. 

— Scuze, spune Caleb, arătând cu capul spre blasterul lui Sam. Am văzut blasterul apărând de 
dupa colt si... 

— Lasă, îi zice Sam. Am mai fost împușcat. 

— Dumnezeule, dacă tu eşti aici, înseamnă că pierdem? 

Comentariul acesta, adresat mie, vine de la generalul Lawson. Stă între Walker și gemeni, de parcă 
aceştia ar fi gărzile lui de corp. Aspectul de bunic neplăcut a dispărut. Lawson arată ca naiba. Uniforma 
lui este sfâșiată şi plină de sânge. Are o rană deasupra sprâncenei si pare mai bătrân cu zece ani decât 
mi-l amintesc. 

— M-au prins, îi spun printre dinţi. M-au scos din luptă pentru o vreme 

— Ne-au prins pe toți, spune Walker si se uită în direcţia lui Lawson. Vine şi îl ajută pe Sam să mă 
care. O să... o să te vindeci, nu? 

— În mare parte. 

Rănile de pe spate încep să mi se închidă, mâzga neagră scurgându-se din ele. 

— Am încercat să scăpăm de ei prin garaj, spune Lawson cu o expresie întunecată pe chip. Au avut 
pierderi grele, dau au continuat să primească întăriri. Au pe unul care îi teleportează. 

— Nu-l mai au, spune Sam. 

— Ai ştiut despre asta? întreabă Lawson, uitându-se la mine. Știai că au Mosteniri? 


— Alea nu sunt Moşteniri, îi spun. Sunt niște imitații bolnave. Augmentari. Nu am ştiut, sunt nişte 
chestii noi. 

— Au furat asta de la voi. Despre asta vorbeati la întâlnirea de zilele trecute. 

— Ar trebui să ne mișcăm, intervine Walker. 

Lawson scutură din cap, continuând să se uite la mine. 

— Nu am fost informat pe deplin despre situaţia în care suntem. 

— Ne întoarcem la ascensoare, spune Walker, preluând comanda. Să sperăm că vom întâmpina 
mai puţină rezistenţă. 

— Posibil, îi spun. Cinci i-a măcelărit pe toți cei care mă escortau. Nu știu câţi, dar... 

Auzim toți odată. Pasi grei pe hol. Foarte aproape. 

— Ăsta-i unul mare, le spun. Este imens. Este... 

— Rupe oamenii în bucăţi, zice Lawson. Am văzut corpurile sfartecate. 

Sam se uită la Christian. 

— Probabil a auzit focul de armă. 

— Trebuie să plecăm, spune Walker. Acum. 

Ne continuăm drumul, traversând un hol, apoi altul. Mogul Piken ne simte mirosul. fl auzim în 
spatele nostru, apropiindu-se, mârâind de plăcere. 

Realizez faptul că îi încetinesc pe ceilalți. Mă uit peste umăr şi vad mamutul mişcându-se pe holul 
de pe care am venit. 

— Plecati, le spun celorlalți. Mergeţi la lift. ÎI voi reține cât pot. 

Nu știu cum voi face asta, dar ei nu trebuie să ştie asta acum. 

— John, nu fi idiot, spune Sam. Continuă să mă care, iar eu nu am puterea să mă împotrivesc. 

— Eşti un băiat curajos, mormăie Lawson. Dar eşti și atuul nostru. Dacă ieşim de aici, vom avea 
nevoie de tine. 

Mogul Piken apare la vreo cincizeci de metri pe hol. Urlă, fericit că ne-a găsit. Chestia asta, mai 
mult decât un animal, se bate cu pumnii peste pieptul său plin de cicatrice. 

Lawson se întoarce spre Caleb şi Christian. 

— E rândul vostru. 

Gemenii dau din cap la unison. Christian se întoarce imediat şi porneşte în direcția Mogului Piken. 

— Opreste-te! îi strig, apoi mă întorc spre Lawson. Eşti nebun? Nu poți să-l trimiti la moarte asa! 

La început, Mogul Piken pare confuz din cauza acestui comportament, o parte din rămăşiţele 
creierului său distrus procesând că omuletul care vine singur spre el probabil este nebun. Dar apoi, cu 
saliva curgându-i din gură, Mogul Piken se repede la Christian. 

— Este în regulă, mă întrerupe Caleb. Priveşte. 

Normal că privesc. N-aş fi putut să-mi întorc privirea nici dacă aș fi vrut, pentru că înaintăm pe hol 
cu spatele. Christian descarcă arma în pieptul Mogului Piken, dar gloantele ori sunt absorbite ori 
respinse de pielea groasă. 

Lawson face o grimasă. 

— Speram că o să meargă cu gloantele. 

— Asta era planul tău? strigă Sam, cu ochii holbati. 

Mogul Piken ajunge la Christian în câteva clipe şi îl prinde pe puşti de cap. ÎI ridică și îl izbeste mai 
întâi de perete, apoi de podea. Christian nu scoate niciun sunet. Ba chiar continuă să tragă. 

Şi apoi, după o izbitură îngrozitoare de podea, Christian se evaporă într-o explozie de energie 
albastră. Mogul Piken pare uluit. 

— Ce naiba...? exclamă Sam. 

Lângă mine, Caleb începe să strălucească. Tot corpul începe să-i vibreze, să devină cetos, să se facă 
bucăți. 


O secundă mai târziu, mai apar doi. Două versiuni gemene ale lui Caleb. Clipesc din ochii albaştri 
strălucitori, apoi se uită la originalul lor. Caleb arată cu capul spre Mogul Piken, iar ei se avântă spre o 
luptă fără speranţă. 

Niciodată nu a existat un frate geamăn. Este o Moștenire. Caleb se poate multiplica. 

— Doi odată, spune Lawson. Devii tot mai bun, fiule. 

— Mulţumesc, îi răspunde Caleb în timp ce ne retragem. Pare puţin zdruncinat. În spatele nostru, 
aud Mogul Piken care zdrobeşte gemenii. Mă uit peste umăr și mă gândesc că nici nu se putea o mișcare 
mai inteligentă ca asta. Gemenii Christian îi distrag atenţia bestiei, ca să putem fugi. Nu va dura mult, 
dar sigur îl va încetini. 

— Vreau să te întreb ceva, îi spun lui Caleb. 

— M-am gândit că o să ma întrebi, spune el, uitându-se în ochii mei. 

— Am mai multe întrebări, dar deocamdată doar una. Cate duplicate poţi crea? 

— Nu suficiente. E destul de greu. Abia... abia învăţ, spune el înghițind greu. 

— Bestia aia respinge gloantele de parcă ar fi țânțari, adaugă Sam. Trebuie să scăpăm de chestia aia 
până când unul dintre noi, aaa, până când unul dintre noi care are toate Mostenirile îl va putea dobori. 

Îmi examinez rănile. S-au închis. Simt cum îmi revine puterea. Dar mă simt ametit din cauza 
sângelui pierdut. 

Cotim de câteva ori prin holurile subterane. Cred că am dublat distanţa. Trecem pe lângă cadavre, 
locuri unde au avut loc lupte, dar nimeni nu este în viata. Sunt şanse mari să fim singurii rămași în viata. 

Curând, auzim din nou paşii infricosatori. Mârâitul, sunetul ghearelor. 

— Nenorocitul nu renunţă, spune Lawson. 

Încerc să-mi testez Lumenul, dar tot corpul începe să mă doară. Fiecare bucăţică din mine vrea să fie 
vindecată acum. 

Mai cotim odată... 

— La naiba! 

Un grup de mogi cu blasterele îndreptate spre noi ne blochează drumul. Walker, care încă mă 
susţine, mă îndepărtează şi îşi ridică pușca. În timp ce cad la podea, dezechilibrându-l şi pe Sam, Walker 
trage în mogi cu tot ce are. Bucati din ei se împrăștie pe tot holul. 

Mogii sunt stane de piatră. 

— Ce naiba? face Walker. 

— Chiar ne-ai salvat vieţile, spune Sam. 

— Gura, Goode! 

Arunc o privire. 

— Daniela a fost aici. Poate că... 

Un urlet se aude în spatele nostru. Mogul Piken își face apariţia. 

— Pe aici! strigă Caleb, care deja îl ajută pe Lawson să se strecoare printre mogii impietriti. Asta ar 
trebui să-l încetinească. 

Nu prea mai sunt sigur de asta. Mogul Piken înaintează hotărât, cu umerii lăsaţi. Va trece prin noi 
si prin mogii impietriti. Este acum ori niciodată. La naiba cu durerea. Încep să formez o minge de foc în 
palmă, chiar daca mi se inclesteaza tot corpul de durere 

— Jos! strigă cineva. 

Ma las în jos tocmai când un fascicul de energie argintie apare din spatele mogilor impietriti si 
loveşte Mogul Piken. Energia se întinde pe corpul său masiv, transformându-l în piatră. S-a oprit cam la 
cinci metri de noi, cu pumnii ridicaţi în aer, cu gura deschisă într-un urlet însetat de sânge. 

După ce a terminat, Daniela îşi freacă tâmplele, ca si când ar avea dureri de cap. Văzându-ne pe 
mine si pe Sam, isi pune mâinile în solduri si ridică o sprânceană. 


— Ăsta-i rolul meu oficial? Să transform monștri în stană de piatră ca să vă salvez vouă fundurile? 
Pentru că... Daniela se opreşte când vede în ce hal sunt. La naiba, omule! 

— Mda, mulțumesc pentru ajutor, îi spun, sprijinindu-mă de umărul ei în timp ce mă ridic printre 
statui. Daniela e şifonată ca toţi ceilalți dar, în general, este într-o forma mai bună. Sunt mogi impietriti 
pe tot holul. Şi-a folosit din plin Moştenirea. 

— Hei, ai reuşit, spune Nigel. El si Ran stau în spatele mogilor impietriti, folosindu-i ca 
ascunzători. Puştiul britanic e palid, rănile pe care i le-a făcut Phiri Dun-Ra încă sângerează. 

Dau din cap, simtindu-ma vinovat că i-am dezamăgit. Prea multă moarte aici. Prea multă 
distrugere. 

— Să mergem, le spun. Să plecăm naibii de aici. 

Patience Creek se cufundă în liniște. Fără să ne mai urmărească cineva sau să mai tragă în noi, 
ajungem la lift fără probleme. Încă funcționează, deși ne ia ceva timp până ce îndepărtăm câteva 
cadavre. Sunt multe. Si puțini supraviețuitori. 

Ne îndreptăm spre primul nivel subteran si îl găsim pe Malcolm, împreună cu oamenii de ştiinţă, 
agentul Noto și cele cinci himere. Toate animalele au trecut prin luptă cu bine, poate cu câteva smocuri 
de blană lipsă şi, în cazul lui Bandit, coada ruptă. Toată lumea, oameni şi himere deopotrivă, arată 
absolut epuizați. 

Apoi începem să cercetăm celelalte etaje. Nu întâlnim decât moarte, de jos si până la nivelul cel mai 
de sus, unde Lawson avea centrul său de control și supraveghere. Acolo, sunetele televizoarelor ne atrag 
atenţia, prezentând stiri terifiante. 

Cinci stă la biroul lui Lawson, cu spatele la ușă, urmărind știrile pe peretele cu monitoare. Îşi 
scoate lama când ne aude venind, dar o bagă la loc repede când îşi dă seama că nu suntem mogi. 

— A fugit, spune Cinci sec, plin de nervi. Aveau o zonă de staţionare la câteva mile de aici, spre 
sud, în pădure. Au plecat când și-au dat seama că se schimbă treaba. Îi știu cum operează. Se vor 
întoarce curând si vor aduce întăriri. 

Eu si Sam intrăm precauti în timp ce Cinci vorbeşte, ceilalți așteptând afară. Cinci poartă o pereche 
de pantaloni de uniformă găsiți prin Patience Creek sau poate de la vreun soldat mort. Mai degrabă 
ultima variantă, ţinând cont de petele de sânge. 

— Mă vei închide din nou? întreabă Cinci, privind peste umăr. 

— Nu. 

— Bun. 

Eu si Sam venim lângă Cinci, toți trei privind monitoarele. Mogadorienii au început 
bombardamentul. Ne uităm la imagini din cel puţin zece oraşe diferite, toate distruse încet de focurile 
navelor de luptă. Mă uit de la o catastrofă la alta, oprindu-mă în cele din urmă asupra Arcului de Triumf 
care se prabuseste 

— Planeta asta este prăjită, spune Cinci. 

Sam îl ignoră si se uită la mine. 

— Ce facem acum, John? 

— Mergem peste ei cu tot ce avem, îi răspund imediat, aruncând o privire în direcţia lui Cinci. 
Absolut cu tot ce avem. Şi vom pune capăt acestui război, ori vom muri încercând 

Nu avem timp să ne plângem morții. Prietenii nostri şi cei pe care abia am avut ocazia să-i 
cunoaştem. Nu avem timp să numărăm câţi am pierdut sau să ne spunem că suntem responsabili pentru 
asta. 

Probabil că e mai bine așa. 

Când aterizăm cu nava Lexei în apropiere de Patience Creek, masacrul s-a încheiat. Ajungem la 
timp doar pentru a ajuta supraviețuitorii să scape. Nu vrem să fim aici când se întorc mogii cu întăriri. 
Sunt alte câmpuri de luptă care au nevoie de atenţia noastră. 

Zburăm în noapte, lăsând în urmă cabana pitorească şi tunelurile sale secrete. 

Ştirile vin din întreaga lumea. Unele oraşe au căzut deja, sub focul navelor de luptă. Altele rezistă 
eroic, luptând într-un joc de-a șoarecele și pisica împotriva trupelor mogadoriene, nefiind încă 
bombardate. Unele armate s-au retras, așteptând lansarea unui contraatac. 

Asteapta ajutorul nostru. 

— Un singur atac coordonat folosind tehnologia pe care ne-ati oferit-o, spune Lawson, trecând din 
nou peste detalii. Telefonul său satelitar sună neîncetat de când i-am luat cu noi, pe el și pe ceilalți. Toţi 
aliații nostri — Anglia, China, Germania, India, fiecare tara care are capacitate militară — atacăm 
simultan, înainte să-și dea seama că le-am penetrat scuturile. Îi atacăm cu tot ce avem, profitând de 
elementul surpriză. 

— În acest timp, noi atacăm în Virginia de Vest, spune John. ÎI scoatem afară pe Setrăkus Ra si 
distrugem tot ce a construit acolo. 

John arată groaznic. Rănile provocate de Phiri Dun-Ra s-au vindecat, cu excepţia celei de la gât, dar 
paloarea lui este îngrijorătoare, pungile de sub ochi au devenit vinetii. Inghesuiti cu toţii în mica navă, 
John este printre puţinii oameni care stă jos. Chiar are nevoie. În timp ce urmărește planul lui Lawson, 
Marina suturează cea mai adâncă rană de la gat. El tresare de câteva ori. Nu ne-am gândit să aducem un 
medic militar la bordul navei. Nu prea ni s-a mai întâmplat să nu putem vindeca răni. 

— Stii..., spune Lawson gânditor, privind spre Sam. Dacă tânărul acesta poate vorbi cu maşinile, ar 
trebui să poată comunica şi cu navele de luptă inamice. L-am putea folosi pentru a dezactiva scuturile 
de forță. 

Sam face ochii mari imediat. 

— Eu, aaa... Va trebui să fiu destul de aproape, spune el, încercând să fie de ajutor. Și nu ştiu exact 
cât ar putea să dureze... 

— La dracu’ dacă te las să te foloseşti de el, îi spun, întrerupându-l. Sam este singurul care poate să 
copieze semnalul, iar tu vrei să-l trimiti în douăzeci de zone de război diferite, ca să comunice cu navele 
lor? Nu a făcut deja destul? 

Lawson se uită la mine mirat. 

— A fost doar un gând. Desigur, riscul este mai mare decât recompensa. 

— Ne ţinem de planul iniţial, spune John. 

Sam îmi aruncă o privire usurata. Continui să mă uit urât la Lawson. 

— Dacă planul va da gres..., începe Lawson. 

— Nu va da, insistă John. 

— Dar, totuşi, dacă va fi asa, eu nu pot să vorbesc în numele fiecărei tari din lume. Dacă inamicul 
se va dovedi imbatabil, America se va concentra pe salvarea de vieți. 

— Vorbesti despre predare, îi spun. 

Lawson își îngustează buzele. 

— Ne reducem pierderile. Trăim ca să putem lupta în altă zi. Pastram numărul maxim de vieți. 


Eu si John schimbăm o privire. Dacă contraatacul nostru dă greș, probabil că nu vom mai trăi ca să 
vedem ce va urma. Ceea ce va face Lawson în acel viitor sumbru nu va mai conta prea mult. 

— Fă ce trebuie să faci, spune John. 

ÎI lăsăm pe Lawson in câmp deschis, în afara orașului Pittsburgh. Acolo îl aşteaptă un convoi 
militar, înlocuitorii celor care au murit la Patience Creek. Farurile Humvee-urilor sunt singura sursă de 
lumină aici. O briză rece suflă peste câmp, ciufulind iarba. Grupul nostru — lorici, Garzi umani, 
prieteni, supraviețuitori — stă lângă nava Lexei. Treptat, oamenii încep să se îndrepte spre convoi: 
oamenii de ştiinţă si o mână de soldați supraviețuitori. Indiferent unde vor ajunge, cu siguranţă le va fi 
mai bine decât să stea cu noi. 

— Am echipe care stau la coordonatele pe care mi le-ai dat, păzind pietrele voastre extraterestre, 
spune Lawson. Vă așteaptă. După ce le veţi da dispozitivele, vom începe atacul. 

— Le vom livra, îi spune John. 

— Și cum plănuiesc armatele Pământului să doboare navele de luptă, mai exact? întreb, din 
curiozitate. 

— Fiecare ţară este puţin diferită, spune Lawson încruntat. Din câte am auzit, China plănuiește un 
atac nuclear. Majoritatea ţărilor din Uniunea Europeană nu riscă asta, aşa că vor lansa un 
bombardament cu rachete. Speranţa este că aceste nave imense nu vor rezista unui astfel de asalt, odată 
penetrat câmpul de forţă. 

— Şi America? întreabă John. 

Lawson zambeste. 

— La propunerea mea, vom face cum ai spus tu, John. Zburăm cu nava ta de luptă, urcăm la 
bordul fiecărei nave a lor şi doborâm fiecare nenorocit de extraterestru care ne iese în cale. 

— Îmi place asta, îi spun. 

Lawson dă din cap. Își trece mâna prin păr și se uită la noi. Apoi dă din nou din cap, ca pentru 
sine, de parcă ar fi satisfăcut că i-am oferit cea mai bună şansă. Sau s-a resemnat. E greu de spus. 

— Presupun că asta-i tot, spune generalul. Ne vedem pe partea cealaltă. 

Generalul porneşte spre convoi. Caleb, al cărui geamăn se pare că nu a existat niciodată, porneşte 
în urma lui. 

— Caleb, aşteaptă, spune John. 

Cu o privire incruntata spre Lawson, Caleb se oprește și se întoarce cu fata spre noi. Stă lângă 
Nigel și Ran. Ca de obicei, fata japoneză este de necitit. În schimb, Nigel pare destul de zguduit. Nu mai 
este la fel de guraliv ca înainte. Tricoul său zdrentaros cu Misfits poartă urmele luptei de la Patience 
Creek. Chiar dacă Marina i-a vindecat rănile, această ultimă luptă a lăsat urme fizice asupra britanicului. 
Daniela stă lângă cei doi, veghind asupra lor. Nu prea ştiu sigur ce s-a întâmplat la Patience Creek, dar 
se pare că fata asta dură de la oraş a dezvoltat sentimente protective pentru cei doi Garzi umani. 

— Bătrânii Intelepti ai planetei noastre ne-au trimis pe Pământ ca să ne tind în siguranță, să 
devenim puternici și, într-o bună zi, să ripostăm și să ne răzbunăm planeta distrusă, spune John, 
adresându-se oamenilor. Astăzi a sosit acea zi. Mergem la luptă, dar va fi o luptă pentru care voi nu 
sunteți pregătiți. Noi ne-am antrenat toată viata. Voi abia ati început. Va veni şi ziua voastră. 

Daniela deschide gura să protesteze. Îi prind privirea și îi fac un semn subtil cu capul, arătând spre 
Nigel și Ran. Ea înțelege mesajul şi tace. 

— Mâine, indiferent dacă vom învinge sau nu, lumea voastră nu va mai fi la fel. Va avea nevoie de 
protectori. În cele din urmă, va trebui să mergeţi mai departe. John se uită la Sam, care stă în apropiere şi 
reuşeşte să zâmbească. Cu toate acestea, deocamdată, viitorii protectori au nevoie de protecţie. Noi 
avem o vrajă la gleznă care ne tine în siguranţă, cel putin pentru un timp. Nu putem face asta si pentru 
voi, dar vă putem oferi altceva... 


Nu mi-am dat seama despre ce vorbește John până când Regal, himera noastră în formă de şoim, a 
aterizat pe umărul lui Caleb. Băiatul tresare, calmându-se doar după ce se asigură că ghearele păsării 
nu-l vor răni. Regal își întinde aripile și ciufuleşte părul lui Caleb. 

Bandit, ratonul, dă cu labele la piciorul lui Nigel până când britanicul este nevoit să-l ia în brațe. 
Gamera, care se târăște prin iarbă in formă de țestoasă, o priveşte fix pe Ran. Fata se apleacă și o 
mângâie cu degetul pe fruntea solzoasa si, pentru prima dată, o văd zâmbind. 

— Ea este Gamera, îi spune Malcolm lui Ran. Am numit-o așa după un monstru vechi de care îmi 
plăcea mie. 

Ran se uită la Malcolm fără să priceapă nimic din ce-i spune. 

— S-a luptat cu Godzilla, explică el mai departe. 

Cred că a înţeles “Godzilla”, pentru că Ran se uită din nou la țestoasă şi continuă s-o mângâie. 

Biscuit, himera în formă de golden retriever, cel care avea o legătură specială cu Sarah, aleargă spre 
Daniela, dând apoi din coadă fericit când ea îl mângâie în spatele urechii. Observ o licărire pe chipul lui 
John; e greu de spus în întunericul ăsta, dar cred că pare mulțumit. 

Cu o agilitate imposibilă pentru o felină de dimensiunile astea, Stanley sare în braţele lui Sam. El 
râde, iar eu, auzindu-l, simt o usurare în piept. Am fost atât de îngrozită că s-a întâmplat ceva cu Sam la 
Patience Creek încât m-am gândit... m-am gândit la John şi Sarah. Abia acum sunt putin mai relaxată. 

— Gata, Stanley, gata, spune Sam, ţinând în braţe pisica grea care toarce. O putem face oficial. 

Nouă se încruntă. 

— Ai putea să schimbi numele pisicii ăsteia idioate. 

— Aceste himere vor fi protectorii voştri până veţi ajunge să va intelegeti pe deplin Mostenirile, 
continuă John, aruncând o privire la Bernie Kosar care, în forma sa de beagle, stă liniștit la picioarele 
sale. Ele vor fi cei mai valoroși aliați ai vostri. Într-o bună zi, cu siguranţă, vom putea să vă ajutăm mai 
mult, să vă instruim așa cum ne-au instruit pe noi cépanii nostri... 

Cinci, care stă departe de toţi ceilalţi, râde sinistru când aude asta. Toată lumea se uită în direcția 
lui, mai ales Marina care îi aruncă o privire de gheaţă, dar lui nu îi pasă. 

— Dar până va veni acea zi..., continuă John, apoi se opreşte. Nu ştie ce să mai spună. Sau poate se 
gândeşte că acea zi nu va mai veni niciodată. 

— Tabaciti nişte funduri si faceți planeta Pământ să fie mândră de voi, termină Nouă în locul lui 
John. 

După aceea, Caleb, Nigel si Ran îşi iau la revedere de la noi si se alătură convoiului lui Lawson. 
Daniela mai zaboveste un timp. Mă imbratiseaza cu putere, apoi se întoarce spre John si Sam. 

— Stiti, sunt destul de puternică să vă pot ajuta. Ridică degetul mare și arată în spate, spre ceilalți 
oameni. Dar cineva trebuie să stea cu ochii și pe ei. 

John dă din cap, zâmbind obosit. 

— Ai grijă de tine, Daniela. 

— Să nu mori, îi răspunde ea, apoi se alătură celorlalți. 

Sam îl mângâie pe Stanley pe cap şi se uită la John. 

— Doar nu te aştepţi să plec cu ei, nu? 

— Nu. Tu ești de-al nostru. 

Malcolm își pune mâinile în sân, uitându-se la Sam. 

— Vin si eu cu voi. Mama ta m-ar ucide dacă te-as lăsa să infrunti sfârşitul lumii nesupravegheat. 

Îmi strecor braţul în jurul taliei lui Sam şi îmi pun capul pe umărul lui. 

— Serios, îi spun, dojenindu-l. Sun-o pe mama ta. 

Walker e ultima care se alătură convoiului. Stă în faţa grupului nostru stânjenită, privind când la 
mine, când la John, când la Nouă. În final, oftează. 


— Vreau să vă spun doar că... Ezită. Vreau să vă mulțumesc. Pentru că mi-ati dat şansa să repar o 
parte din ce am stricat. Pentru... Dă din cap si din mână. Mulţumesc. 

— Cu plăcere, spune Nouă. 

— Ai grijă de copiii ăia, Walker, îi zice John. Au nevoie de cineva care să-i supravegheze. De cineva 
care să nu se folosească doar de puterile lor. Persoana aceea ai putea fi chiar tu. 

Walker dă din cap, se întoarce şi porneşte spre convoi. Curând, lumina farurilor nu se mai vede, iar 
noi rămânem pe câmpul întunecat. 

Eu si Sam. Malcolm și Lexa. John si Bernie Kosar. Nouă. Marina si Ella. Cinci. Eu sunt cea care rupe 
tăcerea. 

— Haideţi să mergem şi să câştigăm războiul ăsta. 


Şi din nou zburăm cu nava Lexei spre nord, spre Cascada Niagara. Călătoria este tăcută și 
sumbră, toți suntem obosiţi, sau cu prea multe probleme pe cap ca să mai și stăm de vorbă. John a 
adormit, pentru prima dată după multe zile. Marina stă lângă el, privirea ei fiind atrasă ca un magnet de 
rana de la gâtul lui, care sfidează capacitatea ei de vindecare. Cinci a ales să nu zboare cu noi, ci mai 
degrabă alături de noi, o decizie pentru care s-a bucurat toată lumea. 

Sam si Malcolm au profitat de ocazie și au sunat-o pe mama lui Sam. Este o conversație sfasietoare, 
pe care încerc să nu o ascult. Langa mine, Nouă îmi atrage atenția. 

— Cred că e frumos să ai ce la cine să-ţi iei adio, huh? spune el încet. 

— Nimeni nu isi ia adio de la nimeni. 

— Hai, Şase, ce naiba, chiar crezi ce spui? 

Când am ajuns la Cascada Niagara, Adam şi Rex terminaseră de pregătit coletele. Cei doi mogi au 
pregătit ranitele — prin grija canadienilor — cu dispozitivele furate de la Skimmerele navei noastre de 
luptă. Împărțim si telefoane mobile si alte aparate electronice pregătite de Sam, care a copiat semnalul 
dispozitivelor. 

Nouă se tot uită urât la Rex. 

— Dacă verific ranitele astea, o să descopar că ai sabotat o parte din marfă? 

Rex își trece o mână prin părul său negru, neştiind sigur ce să răspundă. Adam face un pas înainte. 

— Ajunge, Nouă. Rex este de încredere. 

— Toate chestiile astea sunt ca pietricelele aruncate într-un zeu, spune Rex încet, verificând 
ranitele. Sper să fie suficient pentru a-l învinge pe Liderul lubit. Asta... asta ar fi ceva ce merită văzut. 

— Ei bine, măcar tipul este optimist, spune Nouă sec. 

Fiecare ranita conţine cam treizeci de dispozitive. O ranita pentru fiecare zona de război. 

— Sunt suficiente? întreabă Marina. 

— Trebui să fie, spune John. 

Ella dirijează traficul. Cunoaşte locaţiile pietrelor loralite, noile ciudatenii apărute pe Pământ după 
ce am eliberat Entitatea. Potrivit lui Lawson, în fiecare locaţie ar trebui să aștepte oameni care să 
primească dispozitivele. Mai departe, depinde de ei cum le folosesc. Sper să aibă planuri solide. 

— Trebuie doar să vă imaginati locul unde mergeţi, explică Ella în timp ce noi stăm în semicerc, în 
jurul pietrei de la Cascada Niagara, strălucirea ei albastră fiind singura sursă de lumină. Dacă aveţi 
probleme, vă pot ajuta... punându-vă în minte o imagine. Când eram conectată cu Moștenire, am văzut 
toate pietrele, așa că știu cum arată împrejurimile. 

— Asta-i bine, spune Sam, uitându-se pe lista cu locaţii. Cap de Leu este o locaţie, nu un cap de leu 
adevărat, nu? 

Ella se uită la el. 

— O să te ajut, nu-ţi face griji. 

Nouă ridică o mana. 


— Dar dacă îmi imaginez un cap de leu... 

— Nu, nu o să ajungi pe capul unui leu, termină Ella gândul lui. Nu te vei teleporta pe un leu. 

Îmi permit un mic zâmbet. Se fac glume; în ciuda a tot ceea ce s-a întâmplat, ei tot pot face asta. 

— Haideţi să terminăm asta, spune John repede. 

Ne impartim în echipe de câte doi pentru a face livrările. Nouă si Marina. Eu si Sam. Din moment 
ce nimeni nu vrea să facă pereche cu Cinci, John se oferă să meargă el. Restul rămân pe loc. Adam și Rex 
îl duc pe Malcolm pe nava de luptă ca să-i arate comenzile, în speranţa că îi va putea ajuta să piloteze 
nava masivă când va veni momentul atacului asupra bazei din Virginia de Vest. 

— Gata? întreabă Sam. 

— Gata, îi spun şi, ţinându-ne de mână, cu ranita pe umărul lui Sam, atingem piatra loralită şi ne 
concentrăm pe imaginea mentală pe care Ella ne-a transmis-o telepatic. 

O strălucire caldă de energie se revarsă asupra noastră și o secundă mai târziu suntem nevoiţi să ne 
protejăm ochii. Este dimineaţa devreme în Africa de Sud și stăm pe vârful Muntelui Cap de Leu’. Aici 
sunt pietre așezate de mâna omului, ca în grădini — un loc unde turiștii pot face poze. Piatra loralită iese 
chiar de sub ele, împingându-le și deplasând plantele. Privelistea de aici este uluitoare si ameţitoare. 
Suntem la nivelul norilor. Dacă mă întorc spre stânga, văd albastrul cristalin al oceanului, soarele 
strălucind auriu peste valuri. Dacă mă întorc spre dreapta, văd clădirile albe aglomerate ale orașului 
Cape Town. 

Locul ar fi fost foarte liniştit dacă la câțiva metri nu ar fi fost elicopterul care stă cu motorul pornit. 
Elicea sa scoate un whup-whup-whup constant, vuind peste liniştea dimineţii. În apropiere, un grup de 
soldaţi în ţinute de camuflaj. Când am apărut din aer, unii dintre ei au sărit în sus, iar doi au îndreptat 
armele în direcția noastră. Majoritatea dintre ei nici nu s-au mișcat. Cred că, cu timpul, te obisnuiesti cu 
lucrurile nebunesti care se întâmplă în timpul unei invazii extraterestre. 

Doi soldaţi se apropie de noi şi iau ranita de la Sam. Nu ne spun nimic și nu le spunem nimic. Se 
îngrămădesc în elicopter şi pleacă să doboare cea mai apropiată navă de luptă. În Johannesburg, cred. 

— Ar fi fost frumos măcar un mulțumesc, se plânge Sam. 

Ridic din umeri si mă întorc pentru a admira priveliștea. Este atât de frumos încât, pentru câteva 
secunde, mă face să uit pentru ce am venit. 

— Ştii, întotdeauna mi-am dorit să cutreier lumea asta, îi spun lui Sam. 

— Asta când nu trebuie să fugi pentru viata ta sau nu lupti împotriva unui conducător 
extraterestru. 

— Da, îi spun si zâmbesc. 

— Cred că pământenii numesc asta vacanţă. 

Sam se așază lângă mine și privim oceanul împreună. 

— Poate după..., începe el să spună, apoi se opreşte. 

— Poate după...? 

Sam lasă privirea în jos. 

— Voiam să spun că poate după ce se va termina totul, am putea merge în aceste vacanțe. Mai bine 
să nu vorbim despre asta. Să nu ne facem planuri. Adică... cu tot ce s-a întâmplat... Cu Opt, cu Sarah, cu 
Mark... Sam dă din cap trist. Încă nu pot să cred, ştii? Nici măcar nu pot să realizez. Am crescut cu 
oamenii ăştia, îi cunosteam de o viata. Uită-te la lumea asta. Totul e pe dos. Probabil vom muri peste 
câteva ore, iar eu mă gândesc la vacanțe. Mi se pare greşit. 

Îmi plimb mâna pe ceafa lui Sam, trecându-mi degetele prin părul său. 

— Sam, nimeni nu va muri. 

— Au. Toţi mor, Şase. Adică... peste tot. 


? Lion's Head - munte în Cape Town, Africa de Sud. (N. Tr,) 


— Vom trece peste asta cu bine, îi spun, apropiindu-i fata de a mea. lar dacă tu crezi că vei muri, 
vreau să-ți amintesti acest moment. Să-ţi amintesti că pentru asta luptăm, pentru viitor. Pentru viitorul 
nostru. 

Sam trage adânc aer în piept. 

— Bine. Bine, ai dreptate. Se uită peste umăr la piatra loralită care așteaptă să ne ducă înapoi la 
Cascada Niagara, apoi la următoarea locaţie. Ar trebui să mergem. 

Îmi las capul pe spate si respir adânc — aerul este rece la altitudinea asta, cu miros de ocean. 

— Un minut, îi spun si îmi împletesc degetele cu ale lui. Mai lasă-mă să privesc lumea asta un 
minut. 

Si rămânem așa un minut. Bucurându-ne de tot. 

Facem acelaşi lucru când ne teleportăm în nisipurile Saharei, în aerul uscat și fierbinte, unde piatra 
loralită este ca o oază strălucitoare. 

Si la fel pe Muntele Zao, în Japonia. Piatra loralita este lângă un lac format în craterul unui vulcan, 
mai strălucitor decât piatra noastră. Zăpada ne loveşte peste fata şi râdem. Soldaţii japonezi iau 
echipamentul și se uită la noi, de parcă am fi nebuni, de parcă ne-am pierde timpul. 

Stăm și aici un minut. 

Apoi mergem în Portugalia. În Australia. Stăm un minut în plus în fiecare locaţie, un minut doar ca 
să privim. Cinci minute de vacanţă. 

Dar totul se termină curând. Am terminat de livrat dispozitivele. Ne întoarcem la Cascada Niagara. 
E miezul nopții şi nu mai avem decât o singură destinaţie. Virginia de Vest. 

Eu şi Sam ne zâmbim și ne ocupăm poziția. Ne pregătim să facem ce trebuie facut. 

Până în zori, într-un fel sau altul, toate acestea se vor încheia. 


Capitolul 25 (John) 


Nava noastră de luptă se îndreaptă spre Virginia de Vest. Noaptea se strecoară prin ferestrele 
imense ale punţii de comandă. Stelele strălucesc deasupra noastră. Sub noi, în această parte din nord- 
estul Statelor Unite, încă neatinsă de invazie, se văd luminile farurilor și ale caselor. Oare se uită cineva 
de acolo în sus, spre nava noastră în formă de scarabeu? Sau suntem doar un alt nor întunecat ce 
plutește pe cerul nopții? 

Îmi aprind Lumenul. Mă simt bine după ce mi-au revenit Mostenirile, după tot ce mi-a facut Phiri 
Dun-Ra. Este ca si cum ochii mei ar putea să vadă din nou culorile. Încă simt durerea enervantă a 
suprasolicitării, ca un ghimpe ce se înfige încet în pieptul meu, ca să nu mai vorbesc de senzaţia de 
arsură de pe mâini care nu vrea să dispară. Ignor toate astea la fel cum ignor durerea ascuţită a ranii de 
la gât, proaspăt cusută de Marina. 

Îmi tin mâna ca pe o lamă si scot din degete un firicel de foc concentrat. Ridic temperatura, fac 
flacăra alb-strălucitor; îmi fac propria lampă cu autogen”. Apoi trec la treabă. 

Sunt singur pe puntea de observare, o mică încăpere în formă de balon concepută să fie 
confortabilă, după standardele mogadoriene, și poziționată deasupra punţii de comandă. Mai jos, ceilalți 
lucrează la planul de atac. Am setat cursul navei și, din fericire, menţinerea altitudinii şi a zborului în 
linie dreaptă sunt lucruri pe care Rex le poate face singur. Lexa se uită peste umărul lui la ce face, 
încercând să prindă câte ceva, în caz că va fi nevoie. 

Sunt patru stații de comandă pentru arme, câte una pentru fiecare latură a navei şi fiecare având o 
serie de butoane care comandă diferite arme, plus imagini holografice pentru ochire. Mai există și o a 
cincea stație care operează principalul tun energetic al navei, o versiune mai mică decât cel al 
navei Anubis, care poate să distrugă cartiere întregi dintr-o lovitură. Potrivit spuselor lui Adam, ar trebui 
să existe o echipă de ingineri care să supravegheze puterea de încărcare a celulelor și să se asigure că 
armele nu se supraîncălzesc. 

I-am ucis pe toți, asa că va trebui să ne descurcăm singuri și să sperăm că nu va exploda nimic sau 
că nu rămânem fără energie. 

Malcolm stă la una din staţiile pentru armament, urmând un curs rapid de operare pe care i-l 
prădă Cinci. Surprinzător, Cinci este foarte răbdător cu el. Îmi amintesc că, în Chicago, când ni s-a 
alăturat prima dată, Sam s-a purtat destul de decent cu Cinci. Sam s-a purtat bine cu noi toţi, oricum. Îmi 
directionez auzul în direcţia lor tocmai când Cinci termină cu explicațiile. 

— Te superi dacă te întreb de unde știi toate astea, îl întreabă Malcolm pe Cinci. 

Cinci îşi trece o mână peste părul său tuns foarte scurt. 

— Trebuia să comand una dintre navele astea, răspunde el simplu. Cel putin, asta mi s-a spus. 

— Înţeleg, spune Malcolm, apoi se aşterne o tăcere stânjenitoare. Ai putea să-mi mai arăţi odată? 

— Sigur. 

În spatele lui Malcolm și Cinci, Sam si Adam stau la staţia de comandă a comandantului. Adam îi 
arată lui Sam diferitele funcţii ale navei de luptă. Îi descrie consola care controlează scuturile, motoarele 
si elementele care asigură viata. Îi explică lui Sam care sunt sistemele absolut necesare și cele pe care le- 
am putea pierde oricând. Speranţa noastră este Sam, care ar putea comunica cu nava de luptă folosindu- 
si Moştenirea, dând comenzi verbale în locul zecilor de membri ai echipajului pe care nu îl avem. Şase 
stă alături, urmărindu-i amuzată. lar eu îi ascult de la depărtare. 

— Ultima dată când a comunicat cu o navă, aproape că a prăbuşit-o, spune Şase. 

— Hei, nu-i corect, replică Sam. 

Adam se încruntă la Sam. 


10 Aparat de sudură care foloseşte flacăra produsă prin arderea acetilenei în oxigen. Aparatul poate topi, suda sau modela 
metalul, cuprul, alama... (N. Tr.) 


— Poate ar trebui să-ţi scriu toate astea pe ceva. 

Ştim că Anubis ne aşteaptă în Virginia de Vest. Doar nava amiral stă între noi si Setrakus Ra. 
Trebuie s-o doborâm cu acest echipaj improvizat. Ambele nave de luptă au scuturi, dar Anubis are 
tunuri mai puternice. Din cele spuse de Adam, scuturile noastre vor fi distruse mai repede decât cele ale 
navei amiral. 

Bine că noi avem mai mult decât armele lor. 

Îmi îndrept privirea spre mâinile mele. Lumina alb-strălucitoare a Lumenului începe să funcționeze. 

Am latul din Voron care i-a facut cicatricea lui Setrakus Ra, iar acum mie. La o privire mai atentă, 
pentru că il tin în mâini, nu legat în jurul gâtului, materialul seamănă cu o liana pe care o găsești 
atârnată prin junglă, dar are textura unui plastic dur. Are marginile foarte ascuţite si, pe măsură ce îl 
topesc, am grijă să nu mă tai la degete. Materialul acesta, care se găsea doar pe Lorien, străluceşte 
purpuriu în timp ce îl încălzesc şi începe să semene cu ceara de lumânare. Nu las materialul topit să 
picure pe podeaua navei. În schimb, îl prind cu Telekinezia și încep să-l remodelez. 

Cand am terminat, am transformat latul în ceva ce seamănă cu un pumnal. Este lung cam cât 
antebraţul meu, Voronul ieşind dintr-un mâner improvizat cu gardă. Lama în sine are formă de 
diamant, cu patru muchii ascuţite. O întorc în mână, îi testez greutatea și împung cu ea înainte și înapoi. 

Daca îmi vor lua din nou Mostenirile, cu asta voi străpunge inima lui Setrâkus Ra. 

— Foarte şmecheră chestia aia, spune Nouă de la intrare. 

Am fost atât de concentrat, încât nu l-am auzit apropiindu-se. Se uită la pumnalul meu si zambeste. 
I-l trimit cu Telekinezia, îl prinde si loveşte aerul cu el de câteva ori. 

— Nu-i rău, conclude el, trimitandu-mi pumnalul înapoi tot cu Telekinezia. Mi-e dor de bastonul 
meu, frate. Nu pot să cred că porcăria aia s-a rupt. 

— Mda, și mie mi-e dor de scutul meu. Deci, care-i treaba? îl întreb, dând din cap spre el. 

— Aa, păi... Nouă intra si se sprijină de balustrada punţii de observare. Îşi coboară vocea. Voiam, 
ăăă... Voiam să-mi cer scuze pentru Chicago. Că te-am bătut. 

Fac ochii mari de uimire. 

— Nouă, despre ce vorbeşti? 

— Şi pentru New York. Când am aruncat totul în aer, bătând din palme cu manusile alea idioate 
care provoacă tunete. Îmi cer scuze și pentru aia. 

— Bine, îi spun, ridicându-mi mâinile. Ce naiba faci? 

— Pentru fiecare dată când am spus ceva, ori te-a enervat, ori aproape te-a omorât. Îmi pare rău 
pentru tot. 

— Bine, uite, dacă faci asta pentru că tu crezi că o să murim acolo, să ştii că nu este necesar. 

— Oh, nu vorbeam de mine, spune Nouă, uitându-se în ochii mei. Eu o să ies cu bine din rahatul 
ăsta. Tu, pe de altă parte, faci toată chestia asta cu nu-am-nevoie-de-prietenii-mei și te înfurii din orice. 
Parcă nu-ți pasă ce se întâmplă cu tine. Încerc să protestez, dar Nouă ridică mâna si mă oprește. Nu, este 
în regulă. Poate că ceilalți nu au înţeles, dar eu m-am prins. Abandonează totul. Fă ce ştii tu că trebuie să 
faci. Dar nu vreau să mori şi să am pe conştiinţă toate rahaturile astea. 

— Bine, Nouă, îi spun, dând din cap. Eşti iertat. 

— Şi mai vreau să ştii că prefer să ieși viu din asta, împreună cu mine, continuă el. Eşti fratele meu. 
Şi, ăăă... aşa ar fi ideal. 

Înainte să îl pot opri, Nouă mă prinde în braţe si mă strânge ca un urs. Nu durează mult, totul se 
termină când mă bate prieteneşte pe spate, atât de tare, încât am început să tuşesc. 

— Întotdeauna ai fost cel mai bun partener de bătaie pe care l-am avut, spune el. 

— Mănânci rahat, Nouă. 

Râde. 

— Ne vedem acolo, Johnny. 


Nouă pleacă şi mă lasă singur pe puntea de observare. Îmi fixez pumnalul din Voron la centură. 
Ne apropiem de Virginia de Vest. Ar trebui să cobor de aici si să mă pregătesc. Stau şi mă gândesc la ce 
mi-a spus Nouă. Are dreptate? Nu-mi pasă ce se va întâmpla cu mine? Încerc să-mi imaginez ce va fi 
după — o lume în care noi suntem învinși de Setrâkus Ra, iar eu încă mai trăiesc. Obişnuiam să visez cu 
ochii deschişi, pentru asta trăiam. Să îl ucid pe Setrakus Ra. 

Acum, nici nu mai pot să-mi imaginez. 

Nu simt frica în mine. Cred că frica este înrădăcinată în previziune, în gânduri. Frica vine când te 
temi că lucrurile nu vor merge asa cum ţi-ai planificat, că ceva te va face să suferi, că va veni tristeţea... 
Toate acestea dispar când accepti finalitatea. 

Când ştii că nu există viitor, nu mai este atât de rău. Te eliberezi. 

Vreau să cobor de pe puntea de observare, dar dau peste Marina. Stă pe scări, cu braţele 
încrucișate, uitându-se la prietenii noștri care se familiarizează cu nava de luptă. Ştiu exact la cine se 
uită. 

Cinci. Stă la una dintre staţiile care controlează armamentul, cu spatele putin cocosat, executând 
niște verificări în timp ce Malcolm si Sam privesc. Probabil ca a simtit-o că-l priveşte, dar preferă să-i 
îndure privirea decât să i-o întoarcă. Când mă apropii, simt aerul din jurul ei puţin mai rece. 

Marina se uită la mine încruntată. 

— Ştiu deja ce vrei să-mi spui, îi zic. “Nu putem avea încredere în el. E periculos.” Sunt de acord cu 
tine. 

— lar eu ştiu deja ce o să-mi răspunzi. “El este un rău necesar. Inamicul dușmanului meu este 
prietenul meu. La vremuri disperate, măsuri disperate.” 

— Spune-mi că nu folosesc atât de multe clişee. Marina se încruntă din nou la mine. Îmi frec 
mâinile pentru a le încălzi. Marina, el a salvat multe vieţi la Patience Creek. Inclusiv pe a mea. 

— Mda, am auzit de... performanţa lui. Sam mi-a spus că îi plăcea ceea ce făcea, că în loc s-o 
omoare pe Phiri, el a preferat să-i măcelărească braţul. Dacă devenim nemiloși și brutali, oare putem 
învinge cu adevărat? 

Mă gândesc la câți mogi am ucis în timpul atacului meu asupra acestei nave. Apoi îmi amintesc 
cum s-a uitat Cinci la mine când am vorbit pentru prima dată cu el la Patience Creek. Când mi-a spus că 
acum sunt ca el. 

O umbră trebuie să fi trecut peste chipul meu, pentru că Marina și-a pus mâna pe brațul meu. 

— Îmi pare rău. Nu vreau să-ţi tin prelegeri. Vreau doar să nu uităm că, în ceea ce-l priveşte pe 
Cinci, uciderea dușmanului comun nu îl face și aliatul nostru. Al folosi ca armă nu înseamnă că salvează 
vieţi de bunăvoie. 

— De obicei, sunt de acord cu tine. Dar nu şi acum. 

Marina dă din cap încet, resemnată cu faptul că va trebui să lupte alături de Cinci. 

— Şi după aceea, John? Va plăti pentru ceea ce a făcut? 

Același cuvânt. “După”. Îmi întorc privirea în altă parte. 

— După aceea, va depinde doar de tine, îi spun. 

Marina începe să-mi pună o altă întrebare, dar deja pornesc să cobor treptele. Când ajung pe 
puntea de comandă, Adam îmi face semn. 

— Aproape am ajuns, mă anunţă el. Nu vreau să ne apropiem prea mult, în caz că au nave- 
cercetasi. 

— Bine, ii spun si ma uit la Ella. Ea sta la una din statii si isi maseaza tamplele. Ai reusit sa faci 
harta aia? 

— Da. Am scanat-o. Malcolm m-a ajutat s-o fac la o scară estimativa. 

Malcolm mimează că scoate de pe cap o pălărie imaginară. 

— S-o vedem, spune Adam. 


O secțiune a imensei ferestre care se întinde din podea până în tavan devine opacă si, după o 
secundă, apare o hartă 3D a bazei mogadoriene din interiorul muntelui. Harta nu este tocmai de cea mai 
bună calitate, ţinând cont de faptul că Ella si Malcolm au făcut-o manual si din memorie. Dar este exactă. 
Detaliile hărţii au fost extrase de Ella din amintirile mele, ale lui Nouă, Șase, Sam și Adam. Noi am mai 
fost în interiorul bazei din munte; avem viziuni cu interiorul, chiar dacă acestea sunt presărate cu 
panică, haos sau tortură. Ella a stat câteva minute cu fiecare dintre noi, a scos acele amintiri și le-a 
transformat în ceva tangibil. 

— În regulă. După ce ne ocupăm de Anubis, atacăm aici. Le indic intrarea în peşteră. Deşi intrarea 
în peşteră este la nivelul solului, ea apare ca un punct pe la jumătatea hărţii. Mogii au săpat în munte 
atât în sus, cât si în jos, în adâncul muntelui. Mai avem un singur dispozitiv, care e conectat la nava 
Lexei. Ea ne va trece prin câmpul de forţă al bazei, apoi se va retrage la o distanţă sigură pana când vom 
avea nevoie să ne recupereze. Acolo vom merge eu, Şase, Marina, Nouă, Adam, şi Cinci. 

Sam se încruntă, exact cum mă așteptam. 

— la stai putin... Si noi, ceilalți, ce ar trebui să facem? 

— La început, Ella va tine legătura telepatic între cele două grupuri. Dacă Setrakus Ra ne ia 
Moştenirile, a doua echipă o va aduce pe Ella să-și folosească Dreynen si să ne mai dea o şansă. Ella 
incuviinteaza dând din cap, deşi nu este încântată de ideea de a-l înfrunta din nou pe străbunicul ei. 
Până atunci, voi, restul, veți zbura cu nava asta şi veți distruge tot ce iese din muntele acela, în afară de 
noi, normal. Sam, cu Moştenirea ta, ne vei ajuta mai mult de aici. 

Nouă pocneste din degete spre Rex si îi atrage atenția mogadorianului cu ochii mari. 

— Să nu dea dracu' să faci vreo prostie. Tovarăşul meu, Sam Goode, te va ucide imediat. 

Sam oftează si se uită la Rex linistitor. 

— Nu te voi ucide, spune Sam, apoi reconsideră imediat cele spuse. Adică, o să încerc, dacă încerci 
ceva, dar mi se pare că esti un tip de treabă, aşa că, da, să nu faci vreo prostie. Altfel, te fac praf. 

Adam îl bate pe Rex pe umăr, care, brusc, devine foarte interesat de harta din fata lui. 

— Când vom intra în câmpul de forță, pe acei cincizeci de metri, ne așteptăm să întâmpinăm 
rezistență masivă până la intrarea în peșteră, îmi continui eu expunerea planului. Vom fi nevoiţi să 
folosim forţa brută. 

Cinci și Nouă zâmbesc. 

— Cu excepţia lui Cinci, continui eu, iar lui Cinci îi pica fata. 

— Ce? face el. 

— Tu vei zbura cu Șase si Adam direct spre intrarea în peșteră... invizibili. 

Şase se uită în direcţia lui Cinci. 

— Osa fii întreg la cap în clipa aia, da? 

— Da, răspunde Cinci sec. Se uită fix la hartă si oftează. O strategie bună. 

— Nu ţi-am cerut părerea, îi zice Marina. 

Trec repede mai departe, ca să nu se încingă atmosfera. 

— Odată ce vor intra, Şase și Adam vor încerca să dezactiveze scutul bazei. Arăt pe hartă spre o 
secțiune de deasupra intrării. Nu ştim sigur unde este camera de comandă, dar Adam crede că ar putea 
fi aici. Cat timp cei doi se ocupă de treaba asta, Cinci îi lovește pe mogi din spate. 

Sam ridică o mână. 

— Şi noi, ceilalţi, ce facem aici? 

— După ce scuturile vor fi dezactivate, sperăm să ne oferiţi suport aerian. Veţi avea tunul principal 
gata de tragere. 

— Avem un munte de pus la pământ, adaugă Șase. 

— Exact. ÎI vom îngropa pe Setrăkus Ra acolo. Dar mai întâi trebuie să ne asigurăm că 
experimentele lui sunt distruse. Arăt spre adâncul muntelui, trasând peste coridoarele şi pasarelele 


înguste săpate în stâncă. Îmi amintesc de sunetele care veneau din adâncul peșterii, când am fost ultima 
dată în baza săpată în munte — urlete de animale, tipete de tortura. Bănuim că Setrâkus Ra este undeva 
pe aici, în jos. Acolo sunt cuvele. Acolo face experimentele. 

— Presupun că nu va veni să ne salute când îi vom bate la ușă, spune Nouă. 

— Ai dreptate, îi zic. Dar s-ar putea să iasă la luptă. Oricum ar fi, el trebuie distrus împreună cu tot 
ce este acolo. Până la răsăritul soarelui, nenorocitul va fi cenuşă pe fundul unui mare crater. 

— Faci ca totul sa pară atât de ușor, murmură Cinci. 

— Nu va fi deloc uşor, îi spun. Dar o putem face. Trebuie s-o facem. 

— Asta e pentru toți şi pentru toate câte ne-a făcut, adaugă Șase. 

Simt cum unii dintre prietenii mei mă privesc cu nerăbdare. Încerc să mă gândesc la ce fel de 
discurs le-as fi ținut în urmă cu câteva zile, când Sarah mai era încă în viata. 

— Uitati..., nu știu ce as mai putea să spun. Am ajuns până aici împreună si vom trece prin asta tot 
împreună. Nu mai fugim, nu ne mai ascundem, gata cu vorbăria. Luptăm până la capăt. 

Toată lumea incuviinteaza dând din cap. Mă uit la fiecare din ei, îi privesc în ochi si sunt uimit de 
cât de calm mă simt. Mă uit dincolo de harta afișată, prin imensa fereastră, în întunericul nopții. Stelele 
strălucesc. 

A sosit timpul. 

— Mă duc să cercetez nava Anubis, le spun. Vă anunţ când puteţi să vă apropiaţi în siguranţă. 

— Ai grijă, îmi spune Marina, iar cuvintele ei sunt ca un ecou venit și din partea celorlalți. 

— Adam, vrei să mă ajuţi cu sasul"? îl întreb in timp ce trec pe lângă el. Mogadorianul ridică din 
sprâncene mirat, surprins că îi cer să mă ajute la o treabă pe care știe că o pot face singur. Totuși, nu zice 
nimic. Incuviinteaza din cap si mă urmează. 

Mergem împreună pe holurile goale ale navei de luptă. Semnele atacului nostru încă sunt vizibile, 
cenuşa mogadoriană scârțâind sub picioarele noastre. Adam nu spune nimic, mă aşteaptă pe mine să 
vorbesc primul. 

— Ascultă..., îi spun, după ce mă asigur că ne-am îndepărtat suficient de cei cu auzul îmbunătățit. 
După ce dezactivati scutul de forță, vreau să te întorci aici, pe nava noastră de luptă. 

— Bine..., spune Adam. 

— E posibil ca lucrurile să nu meargă asa cum vrem noi. Dacă se va întâmpla asta, te voi anunţa 
telepatic. În acel moment, indiferent ce se va întâmpla, indiferent cine de la bordul navei va încerca să te 
oprească, trebuie să tragi cu tunul principal al navei. Să distrugi muntele. Să-l stergi de pe fata 
pământului. Nu contează dacă unii dintre noi sunt încă înăuntru. Setrakus Ra şi experimentele lui nu 
trebuie să mai vadă răsăritul soarelui. 

Adam se oprește în mijlocul holului şi mă prinde de brat. 

— Tu vorbeşti serios? 

— Ştii bine că da. 

Îşi retrage mâna de pe braţul meu si continuă pe un ton măsurat. 

— De ce... de ce îmi ceri mie să fac asta, John? Pentru că sunt mogadorianul rece şi fără inimă? 
Pentru că nu îmi pasă ce se întâmplă cu voi? 

— Nu, îi spun si îl prind de umeri. Ştiu că iti pasa, Adam. Ştiu că asta te va distruge. Dar tu știi ca 
am dreptate. A-l opri pe Setrâkus Ra este mai important decât... decât orice. Dacă lucrurile se 
inrautatesc mai mult decât sunt deja, vei apăsa pe trăgaci. 

Adam se uită în ochii mei pentru câteva secunde, apoi isi întoarce privirea în altă parte. Se da 
înapoi, iar mâinile mele cad de pe umerii lui. 

— Bine, John, spune el sec. 

— Bine. 

De fapt, nu aveam nevoie să mă ajute cu sasul. 

Trec singur prin portul de andocare, deschid sasul si zbor în noapte. Spaţiul vast trece pe sub mine, 
tăcut și neatins. Vântul îmi flutură hainele, răcindu-mi transpiratia de pe spate. 

Muntele se ridică înaintea mea. Întunecat. Așteptându-mă. 

Devin invizibil. 

Anubis pluteşte deasupra muntelui, ca un gardian insectoid. Corpul metalic al navei reflectă 
lumina lunii. Proiectoarele din pântecele navei cercetează muntele, zona defrișată din fata intrării în 
peşteră şi pădurile rare din jur. Mogadorienii ne aşteaptă. Anubis se invarteste încet deasupra vârfului 
muntelui, dând târcoale la fel cum a făcut în New York. 

De data asta, nu fug. 

Din buzunarul de la spate scot telefonul satelitar, formez numărul și îl apelez pe Lawson. Îi spun 
doar două cuvinte. 

— Deschideţi focul. 

Nu ascult răspunsul lui. Știu ce urmează să se întâmple. În curând, armatele din întreaga lume vor 
începe contraatacul. 

Dau drumul telefonului, lăsându-l să se zdrobească în pădurea ce se află la câteva mile sub mine. 
Nu mai am nevoie de el. Gata cu vorbăria, gata cu politica. 

O contactez telepatic pe Șase. 

Anubis este deasupra muntelui. Pregăteşte-te. 

Privesc în direcţia din care am venit. Nava noastră de luptă este prea departe pentru a fi văzută, 
dar nu şi norii de furtună. Densi şi intunecati, norii acoperă stelele, distrugând ceea ce mai devreme era 
o noapte cu un cer perfect senin. Un fulger tremură printre ei, vântul se inteteste și aud grindina căzând 
în depărtare. Norii negri vin spre mine, spre Anubis. 

Va fi o furtună cum nu au mai văzut mogadorienii în toată existenţa lor. 

Venim. 


Capitolul 26 (Şase) 


— Rex, ia altitudine, spune Adam. Vreau să venim peste ei de sus. E bine asa, Şase? 

— Da, îi răspund printre dinţi. Ne-am camuflat. 

Stau pe puntea de comandă a navei noastre de luptă în fata imenselor ferestre, cu mâinile ridicate 
în aer, mișcându-mi degetele. Văd reflexiile celorlalți în geam, dar sunt concentrată pe ceea ce se 
întâmplă afară. Trag de firele nevăzute ale atmosferei pe care numai eu le simt si mângâi vântul care mi 
se supune. Dacă nu ar fi fost sticla groasă din fata mea, as fi putut atinge norii pe care i-am creat. 

Am invocat o furtună. O furtună mai mare decât am reuşit să creez vreodată. De-a lungul anilor, 
m-am bazat doar pe fulgere, vânt puternic, nori aparuti brusc — efecte rapide. Nu puteam să mă 
împotrivesc Mamei Natură. Niciodată nu am mai fost nevoită să invoc si să susțin un asemenea front 
atmosferic masiv. 

Dar, așa cum obișnuia să spună Katarina, descoperirea se naşte din disperare. 

— Vizibilitatea este foarte proastă, îi spune Rex lui Adam. 

— Este în regulă, răspunde Adam. Ştim unde mergem, iar ţinta noastră e greu de ratat. Continuă 
să iei altitudine. 

Ella stă lângă el, concentrată, văzând tot ce vede si John. 

Am învăluit nava noastră în nori de furtună si ceață. Fulgerele luminează chiar în fata noastră, 
ochii mă ustură de la strălucirea lor. Nava noastră este mare, dar furtuna mea este si mai mare. Se 
întinde pe aproape o milă în toate direcţiile, ca o maree ce se întinde pe tot cerul. Adam a pornit 
dispozitivul de bruiat radarul care, în combinaţie cu energia statică a fulgerelor, probabil că a dat peste 
cat toți senzorii lui Anubis. Ei ştiu că venim, asta e sigur, dar nu știu unde anume ne ascundem în 
furtună. Şi când vor afla, va fi prea târziu. 

Marina stă lângă mine. E gata să-mi tamponeze fruntea cu gheaţă. Deocamdată, îmi șterge doar 
transpiratia. 

— Te descurci foarte bine, Sase, imi spune Marina. 

Abia când încerc să-i zambesc si imi aud dinţii clantanind în gură îmi dau seama că tremur. 

Mă concentrez mai tare. Furtuna creşte în intensitate. Se face tot mai mare. 

Afară, vântul urlă, tunetul bubuie. 

— Imaginati-va ce fete fac ăia, comentează Cinci de la consola lui. Probabil că au facut pe ei. 

— Taci, îi răspunde Nouă automat. 

Furtuna ajunge la Anubis. La început, norii se lovesc de scutul de forță rămânând la o sută de metri 
de navă. 

— Furtuna le poate străpunge scutul? întreabă Sam. 

— Hai să vedem, spune Adam. Toarnă pe ei, Şase. 

Prind cu mintea un fulger, unul mic, de probă, si îl arunc spre câmpul de forță al lui Anubis. 
Săgeata de electricitate este respinsă de tehnologia mogadoriană. 

— Nu pare să-l fi străpuns, zice Rex nelinistit. 

— Nu contează, îi răspund printre dinţi. Suntem suficient de aproape. Nu trebuie să le sparg 
câmpul de forță. Îi învălui. 

Las norii şi ceața să învăluie nava Anubis, pe noi ascunzându-ne, pe ei orbindu-i în interiorul 
propriului lor camp de forță. Apoi, o iau de la început. Rotesc mâna stângă deasupra capului, adunând 
vântul într-un vârtej, creând presiune. De data asta, furtuna se formează în interiorul scutului lor. 

— Aerul... Aerul îmi aparţine, spun printre dinţii strânși. 

Vântul urlă, presiunea scade. Formez o tornadă suficient de puternică încât să scoată copacii din 
rădăcini şi să miște tunurile din corpul lui Anubis. Învârtesc vântul cu atâta forță, încât mă ia ameteala. 
Tornada se împarte în două, apoi încă o dată. Trei mici tornade forțează armura metalică, împingând 


nenorocita de navă în jos, spre pământ. Pornesc ploaia și, lângă mine, Marina își pune mâinile pe geam, 
Ea îngheaţă apa ce se revarsă peste Anubis, adăugând o greutate în plus și sperând să-i blocheze unele 
funcții mai importante. 

— Se retrage! strigă Rex. Anubis se retrage! 

— Asta nu e bine, spune Adam. Șase trebuie să menţină furtuna în interiorul scutului lor, ca să le 
distrugă sistemele. 

— Tineți-mă... cât mai aproape de ei, le spun. 

Cu cât Anubis se îndepărtează, cu atât îmi este mai greu să mențin furtuna în jurul navei. Frontul 
atmosferic este imens, fiecare fenomen necesitând concentrare. Pentru a ne păstra camuflajul și forța 
atacului, trebuie să fim la cel mult o sută de metri de Anubis. 

Cu coada ochiului văd că ceva roşu-strălucitor explodează în afara navei noastre. O secundă mai 
târziu, se întâmplă din nou. Parcă ar fi nişte artificii care se sting. 

— Trag în noi! strigă Sam. 

— Trag ca orbii, îi spune Adam calm. Stai liniștit, nu ne pot vedea... 

O explozie. Puntea de comandă se zguduie, întreaga navă vibrează. Am fost loviți. Pentru o clipă, 
totul se colorează în roșu. E scutul nostru de forță, care s-a activat ca răspuns la proiectilul de energie 
tras de Anubis, impactul făcând scutul să lumineze afară. Asta le-a arătat mogadorienilor unde suntem. 

— Ne văd! strigă Rex disperat. Să inchidem... 

— Tineti-va bine! ne avertizează Adam. 

Următoarea lovitură este și mai gravă. Este o salvă de energie susținută, care ne mișcă nava din loc. 
Mă lovesc de Marina și amândouă cădem pe podea. Toţi ceilalți se tin de ce apucă. O sirenă se pornește 
în interiorul navei de luptă, aceeaşi care suna când am atacat noi nava asta. 

— Scutul a scăzut la patruzeci și opt la sută, anunţă Rex. 

— Patruzeci şi cât? face Sam. Credeam că scuturile astea sunt impenetrabile! 

— Sunt impenetrabile la armele voastre, îi răspunde Adam în timp ce butonează cu viteză la 
consola de comandă. Îşi reîncarcă tunul principal. Nu știu dacă vom rezista la încă o lovitură. 

Nouă vine repede si ne ajută să ne ridicăm, pe mine şi pe Marina. Mă doare capul si îmi dau seama 
că am o mică tăietură în frunte. Pentru o clipă, mi-am pierdut concentrarea şi atât a fost nevoie. Furtuna 
a început să se risipească. Şi ca totul să fie si mai rău, sub noi, Anubis a început să se îndepărteze de 
Moştenirea mea. 

— Grabeste-te si fă-i praf pe nenorociti, îmi strigă Nouă. 

— Duceti-ma mai aproape! le spun si îmi pun mâinile pe geamul gros. 

— Ajută-mă, Rex, spune Adam. Deviază toate sistemele inutile, ca să alimentăm scutul cu energie. 
Du-ne mai aproape, ca să le dăm o lovitură curată cu tunul nostru. 

Rex sare de la consola lui de navigare, iar Lexa îi ia locul imediat. Trăgând de manșe, ea ne 
menține plutind deasupra lui Anubis, apropiindu-ne încet si constant. 

— Uite-i că vin, mârâie Cinci. 

Din locul în care mă aflu văd cum din Anubis iese ceva, ca un roi de muște. Skimmere. Micile nave 
se revarsă din Anubis şi se strecoară pe cerul nopții spre noi. Fiind echipate corespunzător, navele astea 
vor trece cu ușurință prin scutul nostru de forță si vor trage fără probleme asupra noastră. 

— Armele gata! strigă Adam spre Malcolm și Cinci, care stau pregătiţi la staţiile de comandă 
pentru armament. Trageti doar când îi vedeţi că ies de sub protecţia scutului lui Anubis. 

— Și de unde o să știm când...? începe Malcolm. 

— Acum! ordonă Adam. 

Nava noastră începe să se zguduie când Malcolm și Cinci descarcă tunurile auxiliare. Efectul este 
ca atunci când trag cinzeci de blastere mogadoriene simultan. Cinci trage cu sălbăticie, respirând 


zgomotos, în timp ce Malcolm își urmăreşte ţintele calm. Este suficientă o lovitură pentru a dobori un 
Skimmer, dar sunt foarte multe. 

Observ că unele Skimmere care vin spre noi cad fără a fi lovite de noi. De fiecare dată apare o 
strălucire argintie, iar un Skimmer cade ca o piatră, la propriu. John este acolo, zboară invizibil, 
folosindu-și Împietrirea pentru a ne apăra. 

— Mai aproape! strig peste umăr, adunând vântul din nou. 

— Imediat, răspunde Adam. Rex, cum stăm cu scutul? 

Rex butonează repede tastatura, apoi răspunde îngrozit. 

— Eu... Îmi pare rău; nu pot să rutez energia. Eu sunt doar navigator, nu mă pricep la asta. 

— Nenorocitule, ne sabotezi? mârâie Nouă. 

— Nu! Jur! Mai am nevoie de un minut sau două... 

— Lasă-mă pe mine! spune Sam si îşi şterge fruntea de transpiratie. Toată puterea în scut! 
Comandă el. 

Sirena se opreşte. 

Tunurile se opresc şi ele din tras. 

Pierdem altitudine. 

— Spune-mi că nu ai oprit nenorocita de navă! strigă Lexa. 

— Ăăă,eu..., începe Sam. 

— Toată puterea în scut, repetă și Rex, de parcă am fi condamnați. “Toată puterea în scut” 
înseamnă că nu mai putem zbura! 

— O rezolv imediat, face Sam, apoi se uită la Adam. 

— Restabileşte energia pentru motoare, îi spune Adam calm. Cu asta trebuie să începi, Sam. 

— Energie către motoare! strigă Sam. 

Nimic. Sam repetă comanda, dar nava ori nu-l ascultă, ori Moştenirea lui Sam nu funcţionează. În 
spatele meu, Rex butonează de zor. 

Ne prabusim. 

Picioarele mi se ridică de pe puntea de comandă. Marina se prinde de mine, iar Nouă pune mâna 
pe ea. Datorită Mostenirii de Antigravitatie, Nouă a rămas cu picioarele lipite pe podeaua punţii de 
comandă. Îmi păstrez concentrarea asupra furtunii, chiar dacă ne prăbuşim direct peste Anubis. 

— Hai, găleată mogadoriană! strigă Sam. Porneşte motoarele! Fa ceva! 

— Aşteaptă, spune Adam, uitându-se pe fereastră la ceea ce vad si eu. Este în regulă. Suntem bine. 

Un proiectil de energie vine spre noi, tras din tunul principal al lui Anubis. Scutul nostru prinde 
viata. Geamul din fata mea, gros cât un zid de cărămidă, începe să se crape. 

— Scutul rezistă! spune Rex. Rezistă cu greu. 

— Cred că tocmai ne-ai salvat fundurile, Sammy, face Nouă. Pentru câteva minute, oricum. 

— Încă ne prabusim, idiotilor, adaugă Cinci. 

— Asta e bine, spune Adam. O să le dăm lovitura de graţie. Șase? 

— Da? 

— Am nevoie de toată puterea ta. Doboara-i. 

Plonjăm spre Anubis. Mă concentrez. Un Skimmer se lovește de corpul navei noastre si explodează. 
Simt vântul cum suiera prin crăpăturile geamului din fata mea. 

E vântul meu, care prinde viteză afară. 

Ne apropiem tot mai mult. Ne prăbuşim. 

Îmi ridic mâinile şi le misc prin aer. O tornadă, apoi încă una. Marina transformă apa ploii în 
bucăți masive de gheaţă. Toate acestea le împing spre Anubis, întreaga forță a naturii smulgandu-i bucăţi 
din armură şi distrugându-i tunurile auxiliare. 


Văd energia acumulându-se în tunul lor principal. Roşu strălucitor, ca ochiul unui taur. E ca și 
când ai înroși vârful unui ac. Comand unui fulger să lovească acolo. O strafulgerare, un vuiet electric si 
tunul lor explodează într-o minge de foc. Odată cu tunul dispare și o mare parte din navă. Alte explozii 
mai mici prind viata de-a lungul navei de luptă. 

Anubis se înclină. 

— Nu te opri! strigă Rex. Le poţi distruge toate sistemele! 

Trimit fulgere direct în cabina de pilotaj, prin fereastra în fata căreia as fi putut sta eu, dacă nu as fi 
fost pe puntea asta de comandă. Îmi ghidez vântul să intre acolo, distrugând totul. Mogii sunt aspirati în 
întunericul nopţii, inghititi de tornada mea. 

Ne vom prabusi peste ei. Cele două câmpuri de forță se vor ciocni. Nu ştiu ce naiba se va întâmpla 
atunci. 

Nouă mă ţine cu o mână de talie, cu cealaltă o ţine pe Marina. Stă cu picioare înfipte în podea și ne 
tine ferm. 

— Auzi, dacă va fi să mor, să știi că asta e cea mai proastă poziţie... 

Mi-aş dori să-l pot plesni. Toată furia mea, anii de suferinţă și frică..., toate acestea le canalizez în 
această furtună. Tornadele sunt suficient de puternice încât să smulgă copacii de pe versantul muntelui 
şi să-i trimită spre Anubis, dar se aprind ca nişte torte când se lovesc de câmpul de forţă al navei. 

Până când unul trece. 

— Scutul lor a căzut! strigă Rex. 

— Probabil că i-ai lovit rău, îmi strigă Adam. Continuă! Tineti-va bine! 

Ne ciocnim de Anubis. Cele două câmpuri de forță se dezintegrează, metalul scoate un sunet de îmi 
vibrează toate oasele. Pe puntea noastră de comandă izbucnesc mai multe incendii, consolele 
explodează, iar Marina se desprinde de Nouă ca să le stingă cu gheaţă. 

Anubis se înclină periculos pe o parte. 

Se duce în jos. 

O coloană de foc se ridică atunci când Anubis atinge câmpul de forță de la baza muntelui, nava 
ricosand si căzând la pământ. Anubis se invarteste bezmetica prin pădure, doborând copacii, lăsând o 
tranșee adâncă. 

— Propulsoarele! strigă Adam. Sam, avem nevoie de propulsoare. 

— Nava! Porneşte propulsoarele! Nu se întâmplă nimic. La naiba! 

— Ella, încerc să-mi imaginez cum funcționează... 

Asta e. Aceeaşi şmecherie pe care am folosit-o la Cascada Niagara. 

— S-a făcut, spune Ella imediat. Gata, Sam, ţi-am trimis-o. 

— Aaa... propulsoarele! Nava, pornește propulsoarele! 

Functioneaza. Nava se supune. 

Ne redresăm. Nu ne mai prabusim. Freamătul din stomacul meu se linişteşte. 

Furtuna se calmeaza si ea. Sub noi, doar resturi in flacari. 

Pe puntea de comandă toată lumea izbucneste in urale. Marina mă imbratiseaza. La fel si Nouă, 
dar lui îi trag un cot in stomac. 

Încă nu s-a terminat. 

Privesc prin fereastra crăpată. Plutim deasupra muntelui acum, la câteva sute de metri de câmpul 
de forță. Întreaga zonă este luminată de tranșeele în flăcări lăsate de Anubis. Îi văd. O hoardă de 
mogadorieni ieste din peştera de la baza muntelui, cu blasterele îndreptate spre nava noastră. 

Poate că doar mi se pare mie, dar am impresia că nenorocitii ăștia arată înspăimântați. 


Capitolul 27 (John) 


Încerc să nu mă holbez prea mult de distrugerile provocate de prăbuşirea navei Anubis. Încă mai 
sunt multe de făcut, dar mă înfior cand văd nava de luptă mogadoriana făcută bucăţi, împrăștiată toată 
pe versantul muntelui. 

Încă invizibil, zbor sub un Skimmer care a supravieţuit ciocnirii titanice dintre cele două nave de 
luptă şi lansez un torent de gheață asupra motoarelor. Mica navă cade ca o piatră, direct peste 
mogadorienii adunaţi grămadă la intrarea în peştera de la baza muntelui. 

Acum, cerul e liber. M-am ocupat de toate Skimmerele care au reușit să scape de tirul navei 
noastre. 

În dreapta mea apare o explozie. Mogii de sub mine nu par fericiţi. Unii trag cu blasterele, iar alții 
trag cu ceva asemănător cu bazooka. Nimic nu penetrează scutul de forţă al navei noastre. 

Nu sunt pregătiți pentru un astfel de atac. Şi de ce ar fi? Câmpul de forţă al bazei lor, ca să nu mai 
vorbim de armele lor, sunt suficiente pentru a respinge orice atac din partea oamenilor. 

Prea multă încredere te omoară. 

Zbor la adăpostul câmpului de forță al navei noastre şi mă întorc la bord. Toată lumea mă aşteaptă 
în portul de andocare. 

Sunt ud de la ploaie şi am sânge pe gât. Rana de la gât mi s-a deschis când am folosit Împietrirea 
pentru a dobori Skimmerele, de la vântul puternic al lui Șase sau când m-am ferit de proiectilele de 
energie lansate de Anubis. 

Șase arată la fel ca mine. Părul îi stă în toate direcţiile, de parcă ar fi fost în mijlocul furtunii, si e 
transpirată și obosită. 

— Până acum, totul e bine, spune ea. 

— A fost cea mai tare furtună pe care am văzut-o vreodată, îi spun. 

Lexa este deja în cabina navei sale, cu Marina înarmată până în dinți. Adam stă în spate, cu un 
blaster mogadorian pe genunchi. Evita să se uite la mine. Observ mişcare în buzunarul lui de la piept si 
îmi dau seama că îl are cu el pe Praf, himera în formă de șoarece gri așteptând momentul luptei. Nouă se 
aşază lângă Adam, iar Bernie Kosar se tolănește lângă el. Cinci se oprește lângă mine și Șase, unicul său 
ochi privind la spectacolul de lumini de afară. 

— Ne vor face bucăţi în prima secundă cand vom ieşi de aici, spune el. 

— Nu și dacă le dăm altceva în care să tragă, îi răspund. 

Eu şi Şase îi facem semn lui Cinci să urce în navă. 

— Gata de plecare? o întreb pe Lexa. 

— Oricând. 

Sam şi Rex, acum însărcinați cu pilotarea navei noastre de luptă, ne-au poziționat astfel încât ușile 
portului de andocare să fie chiar deasupra hoardei de mogadorieni de sub noi. Mogii sunt ingramaditi 
în zona din fata intrării în munte, trăgând din interiorul câmpului de forță. Nu au cum să penetreze 
apărarea noastră, dar asta nu-i împiedică să încerce. Cred că i-am înnebunit când le-am doborât nava 
amiral. 

— În regulă. Cei care aveţi Telekinezie, apucati câte un Skimmer. Să le aruncăm peste ei. Lexa... 

— Mă folosesc de Skimmere ca acoperire, îmi termină ea gândul. M-am prins, John. Căderea nu va 
dura mai mult de zece secunde. 

Nouă își trosneste degetele de la mâini. 

— Suntem gata. 

Ne folosim de Telekinezie pentru a împinge Skimmerele din portul de andocare. Pentru mogii de 
jos, pare că sunt bombardati de propriile nave. Lexa decolează fără probleme. Dacă nu ar fi fost noapte, 


dacă nu ar fi fost tot acest haos, poate că mogii ar fi deosebit nava noastră de celelalte. Dar asa, trag ca 
disperatii în tot ce vine peste ei; întunericul prinde viata de la energia blasterelor. 

La bordul navei domnește o liniște ciudată. 

Pentru o clipă, suntem în cădere liberă. Ne ţinem bine de mânerele scaunelor sau de hamurile de 
siguranţă. Încasăm câteva focuri de blaster, dar nu e nimic care să ne îngrijoreze. 

Primul Skimmer loveşte câmpul de forţă şi explodează deasupra mogilor. Nimic nu trece prin el, 
desigur. Asta nu îi împiedică pe dobitocii de mogi să fugă și să se ascundă. Mingi de foc pun în evidenţă 
câmpul de forță când trecem prin el. 

— Am trecut, spune Lexa. 

În ultimul moment posibil, Lexa redresează nava din căderea liberă. Aterizează peste câteva zeci 
de mogi, zdrobindu-i. Acum, pentru că suntem singura navă care a trecut prin câmpul de forță, mogii își 
concentrează focul asupra noastră. Nouă deschide rampa cu o lovitură de picior, salutându-i pe mogi. 

— Să mergem! strigă el printre focurile blasterelor care îi fluieră pe la cap. 

Cinci se repede spre Șase si Adam, îi prinde pe fiecare cu câte un brat şi zboară cu ei. Devin 
invizibili aproape imediat. Cinci este un zburător priceput; am încredere că vor trece nevatamati prin 
hoarda de mogi și vor ajunge cu bine la intrarea în peșteră. 

De restul ne ocupăm noi: eu Nouă, Marina si BK. 

Niciunul dintre noi nu spune nimic. Ne avântăm în haos, direct spre sutele de mogi pregătiţi să ne 
ucidă. Am mai făcut asta si alta dată. 

Imediat ce ne îndepărtăm de rampă, Lexa scoate nava în afara pericolului. Totuşi, nu îşi ia zborul 
direct; descrie un cerc și omoară primul val de mogadorieni. Îi sunt recunoscător pentru asta. 

Blasterele trag în toate direcţiile. Odată cu haosul creat de plecarea Lexei, din cauza exploziilor de 
deasupra lor și a faptului că sunt înghesuiți în fata intrării în peşteră, mogii trag mai mult unii în alții. 
Chiar şi aşa, Nouă și Marina nu pierd vremea şi le smulg armele cu Telekinezia. Curând, plouă cu 
blastere peste mogi. 

Îmi dezlantui Împietrirea peste primul val de mogi. Imediat, Marina lansează un baraj de turturi 
asupra mogilor impietriti. Corpurile lor se fac bucăţi, iar Nouă le prinde cu Telekinezia şi le invarteste in 
jurul nostru. E ca şi când am fi înconjurați de o ploaie de meteoriți din bucăţi de mogi, apărându-ne de 
focurile blasterelor. 

Printre mogi sunt si câțiva pikeni. Bestiile se reped spre noi, iar în haosul acela, îi calcă în picioare 
pe cultivați. Creaturile sunt hidoase asa cum le știu: corp musculos, de parcă cineva a încrucişat un taur 
cu o gorilă, cu colti și gheare imense, pielea cenușie... Îmi amintesc de Paradise, când o astfel de creatură 
m-a înspăimântat de moarte şi era să ne omoare. 

Acum, rămân ferm pe poziţie. 

Din ambele mâini, trimit un jet de foc spre cel mai apropiat piken. Fiara urlă, cuprinsă de flăcări. fl 
prind cu Telekinezia si îl arunc înapoi în mulţime, sperând să mai omor nişte mogi înainte să se 
dezintegreze. 

Bernie Kosar se repede la al doilea piken. Vechiul meu prieten a ales una dintre formele sale 
preferate de luptă: aripi puternice, corp de leu, cap de vultur — un grifon. Cu o bătaie din aripi, se 
poziţionează deasupra pikenului şi isi înfige ciocul în coloana vertebrală a bestiei. 

Un alt piken o atacă pe Marina. Nouă se pune în fata Marinei si loveşte bestia în bot cu un pumn. 
Apoi îi prinde maxilarul si trage, despicându-i capul în două. Nouă şi-a sfâșiat braţul în colții pikenului, 
dar Marina îl vindecă imediat. 

Lansez o minge de foc spre mogi. Când tirul blasterelor se intensifică, îmi folosesc Împietrirea. 
Înaintăm, câștigând teren. Mogii încep să se retragă spre intrarea în peşteră. 

Dar asta nu durează mult. Cinci apare în spatele lor, cu corpul complet din oţel, ținând un blaster 
într-o mână și lama sa în cealaltă. Omoară o grămadă de mogi înainte să se ridice în aer. Cu un sadism 


de nedescris, Cinci se repede în hoarda de mogi, zdrobindu-i cu corpul său metalic, înjunghiind tot ce 
mișcă în jurul lui, ridicându-se din nou în aer și luând-o de la capăt. 

John, se aude o voce calmă în mintea mea, contrar nebuniei din jurul meu. Este Ella. Șase spune că a 
dezactivat câmpul de forță. 

Ma uit în jur. Am injumatatit numărul mogilor, dar tot mai sunt destui. Am arsuri de blaster peste 
tot, dar ma vindec repede. Nouă si Marina au nevoie să se vindece constant. Cinci e singurul care pare 
fericit si cred ar vrea s-o tina aşa toată noaptea. E timpul să terminam cu asta. 

Marina, îi spun telepatic. Am nevoie de un iglu. 

Marina reacţionează imediat. Creează o cupolă din gheaţă peste ea și Nouă, groasă și robustă. Îmi 
folosesc Împietrirea şi transform gheaţa în granit, apoi intru repede în iglu. BK ni se alătură și el. Cinci 
vede ce facem și pufneste pe nas. În loc să vină lângă noi, el pur și simplu zboară și se îndepărtează de 
câmpul de luptă. Mogii vin spre noi, dar eu si Marina sigilăm repede intrarea. 

— Frumos, buncăr, comentează Nouă în întuneric. 

Deschideţi focul, îi transmit Ellei. 

Stam toţi patru înghesuiți în igluul de piatră în timp ce nava noastră de luptă trage cu tot ce are în 
mogii din jurul nostru. Pământul se cutremură, aerul din interior se încălzește suficient de tare încât 
Marina este nevoită să genereze un câmp de frig, ca să nu ne fierbem. Apar fisuri în structura noastră 
improvizată, dar le sigilez rapid cu Moștenirea mea. 

Totul durează cam treizeci de secunde. 

Când bombardamentul se opreşte, Nouă loveşte capacul igluului cu Telekinezia s-a. Afară, 
pământul din jur este complet ars. Un nor de praf gros plutește în aer, iar peste tot sunt bucăţi de 
blastere topite si răsucite. 

Intrarea în peşteră este liberă. 

Cinci plutește deasupra noastră. 

— Nici înăuntru nu au mai rămas multi, spune el cu în zâmbet dement. Au intrat în panică atunci 
când ai doborât Anubis si au ieşit repede pentru a-l onora pe Liderul Iubit. 

— L-ai văzut? îl întreb. Ai idee unde ar putea fi Setrakus Ra? 

— Probabil se ascunde în vreo cuvă, spune Cinci dând din cap. 

Mai stăm putin ca să ne tragem sufletul, apoi pornim spre complexul săpat în munte. Locul este 
asa cum mi-l amintesc. Pereţii din piatră gri sunt lustruiti şi netezi, luminati la fiecare douăzeci de metri 
de lămpi cu halogen. Aerul este mai rece aici, semn că sistemul de ventilatia funcţionează din plin. În 
stânga noastră, un rând de scări săpate în piatră duc spre ceea ce credem noi a fi camera de control. În 
dreapta, un tunel coboară uşor, prizându-se în adâncul muntelui, ducând până la cuve. 

Acolo ne așteaptă. O știu. 

Câţiva cultivați ies din tunel. Astia s-au mișcat mai încet si au ratat lupta adevărată. Instantaneu, 
trimit spre ei o minge de foc. 

Încă nu-i vedem pe Șase şi Adam. 

— Ce mai așteptăm? mârâie Cinci. 

El si Nouă pornesc înainte, prin tunel, de parcă ar fi într-o competiţie de genul “Cine ajunge 
primul”. Marina și BK rămân lângă mine. 

Șase spune să-i mai acordăm un minut, aud vocea Ellei în mintea mea. 

E vreo problemă? o întreb. Sunt pe cale s-o contactez pe Șase cu Telepatia mea, să văd ce se întâmplă, 
când un strigăt de durere îmi atrage atenţia în faţă. 

— E Nouă, spune Marina alarmată. 

Fugim prin tunelul care coboară. Nouă și Cinci, dornici de luptă şi căutând să arate care dintre ei 
este mai bun, s-au îndepărtat destul de mult de noi. În timp ce alergăm, aerul devine tot mai umed si 
înăbuşitor, mirosind puternic a carne putredă și benzină. 


După un sprint rapid prin tunelul îngust, ajungem în încăperea centrală a bazei subterane. Aici, o 
scară coboară în spirală de-a lungul pereţilor stâncoși, făcând legătura cu alte zeci de tuneluri prin niște 
poduri arcuite din piatră. Două coloane imense se ridică din podea până în tavanul peşterii. Ultima dată 
când am fost aici, îmi amintesc că era plin de mogadorieni, locul acesta arătând ca un stup atunci. Acum, 
însă, este aproape gol. 

Scara coboară încă o jumătate de milă, până la un vast lac de mâzgă neagră mogadoriană. Îmi 
amintesc că chestia aia era verde si mirosea a substanţe chimice, dar asta a fost înainte ca Setrakus Ra să 
ajungă pe Pământ şi să-şi înceapă experimentele. Acum sunt tot felul de maşinării acolo jos, care ies din 
mâzga aia neagră ca niște sonde. Chiar si de la înălțimea asta, printre bulele negre văd strălucirea 
albastră a energiei lorice, care apoi este dizolvată repede. 

— Acolo! strigă Marina, apucându-mă de braţ. 

Nouă este chiar pe scara de sub noi, ţinându-se cu mâinile de fata. O prind pe Marina de talie si 
zburăm spre el. 

— A apărut o chestie de undeva, mârâie el. Are fata arsă și crăpată, de parcă a fost stropit cu 
substanţe chimice, iar o parte din părul lui negru este alb acum. Imediat, Marina îşi pune mâinile pe 
obrajii lui Nouă si începe să-l vindece. 

— Unde...? 

Nu apuc să-mi termin întrebarea. Îi văd zburând sub noi. Cinci se ferește în ultima clipă de 
mogadorianul neaoș care zboară şi el. Un augmentat. Îmi amintește de o fantomă, partea de jos a 
corpului său pierzându-se în niște umbre. 

Sar şi zbor pentru a-l ajuta pe Cinci. BK mă urmează, transformându-se în forma lui de grifon. Mă 
uit peste umăr și îl văd pe Nouă, vindecat, cum porneşte în fuga pe pereţi, folosindu-se de Antigravitatia 
lui. Marina sta agatata de gâtul lui. 

În timp ce mă apropii, mă uit mai bine la acest ultim augmentat. Îi lipsește toată partea de jos a 
corpului. De la talie în jos, nu e decât o umbră semisolidă. Umbra asta flutură ca o coadă de pește și îl 
propulsează prin aer. Partea cea mai urâtă e că îi lipsesc o parte din maxilar şi din piept. Arată de parcă 
ar tipa continuu, un acid verde ieşind din gura lui ca dintr-un spray. Asta l-a ars pe Nouă si tot asta îl 
chinuie pe Cinci, acidul verde topind chiar şi pielea lui metalică. 

Augmentatul nu mă vede venind. E pe cale să lanseze un nou atac cu acid spre Cinci când îl lovesc 
cu viteză maximă, cu ambele picioare, direct între omoplati. ÎI tin asa şi cobor cu el vreo două sute de 
metri, zdrobindu-l de un pod din piatră. Augmentatul scoate un sunet de roşie strivită si nu mai mișcă. 

Cinci aterizează lângă mine si isi înfige lama în capul augmentatului. Presupun că a vrut să se 
asigure că e mort. Se uită la mine și, pentru prima dată, pe chipul lui se citeşte groaza. 

— Ai văzut? 

— Da, am văzut, îi răspund. 

— De ce...? clatină din cap. Le-a promis mogilor, mi-a promis mie, noi Mosteniri. Cine ar vrea asa 
ceva? 

Mă apropii de Cinci si îi ating secțiunile pe piele corodate de acid, ca să-l vindec. Se fereşte la 
început, apoi se calmează si mă lasă să-l vindec. 

— E dement, Cinci, îi spun. Ai fost luat de un dement. 

— Trebuie să moară. 

— În sfârşit, suntem de acord cu ceva, spune Nouă sărind de pe pasarela de deasupra noastră. 
Marina se dă jos din spatele lui Nouă şi studiază augmentatul. 

— Asta-i cea mai urâtă creatură, spune ea. A transformat creaţia lui Lorien în ceva... în ceva... 
Marina își acoperă gura cu dosul mâinii și se îndepărtează. Ajunge în fata celui mai apropiat tunel si 
îngheață. Oh... Doamne! exclamă ea. 

Ne repezim în spatele ei. 


Este mirosul care m-a izbit prima dată. Căldura de aici şi apropierea de cuva cu mâzgă neagră a 
făcut ca duhoarea să se simtă mai tare. 

În tunel sunt înghesuite cadavre. Unele au părul negru și pielea palidă, ca a mogadorienilor. 
Acestea sunt pe jumătate dezintegrate, deformate, cu membrele transformate în cenușă. Alte cadavre 
sunt, fără îndoială, umane. Arată de parcă ar fi fost stoarse. Pare că viata a fost supta din acești oameni. 
La o privire mai atentă, pare că aceste cadavre umane sunt ale unor adolescenți. 

Îmi amintesc că Lawson a spus că ruşii i-au predat pe Garzii umani mogadorienilor. Scânteia lorica 
a fost scoasă din ei. 

Cu gândul la asta, mai mult inconştient, mi-am scos pumnalul din Voron. Straluceste de energie 
roşie. Văzându-l în mâna mea, Nouă face un pas în spate. 

— Ai grijă cu chestia aia, Johnny. 

La vederea acelor cadavre, Nouă are ochii în lacrimi, Marina îşi acoperă faţa, iar Cinci se holbează 
fără cuvinte. 

Mi-am încărcat pumnalul cu Dreynen fără să-mi dau seama. Când am vorbit cu Ella, mă gândisem 
că nu ar trebui să-i copiez puterea cu Ximic pentru că mi se părea atât de nefiresc. Dar acum, Setrakus Ra 
este singurul loric pe care îmi doresc să-l omor. 

Plec de acolo, nu vreau să mai văd această atrocitate, mă aplec peste balustrada scării din piatră și 
strig cât pot de tare spre hăul de sub mine. 

— SETRAKUS RA! 

Se aude ceva deasupra noastra. Pietre si praf cad din tavan. Se simte de parca s-ar misca pamantul. 
Nu-mi dau seama daca asta e din cauza strigătului meu sau e altceva. 

Și nici nu-mi pasă. Pentru că văd mișcare undeva jos. În centrul lacului de mâzgă mogadoriană. 

Setrâkus Ra iese din mâzga neagră, ridicându-se din adâncuri. Viermii din mâzgă nu cad de pe el, 
ci i se strecoară sub piele, de parcă ar căuta adăpost. Poartă armura mogadoriană roşu cu negru pe care 
am mai văzut-o, plină de decoraţii și ornamente, cu o pelerină neagră peste umeri. Capul său palid este 
acoperit de un păr negru. Asta e ceva nou. Nu seamănă cu niciuna dintre versiunile lui pe care le-am 
văzut până acum. Nu mai are nici cicatricea aceea vânătă la gât. Este mai tânăr si mult mai sănătos fata 
de cum îl știam. Pluteşte cu mâinile în lateral, ca un salvator dement. 

Se uită la noi si zambeste. 

— Bine ati venit! Observând tunelul în fata căruia stăm, se incrunta ironic. Vă rog, nu vă supăraţi 
pe mine din cauza acelor eșecuri. Nu erau apți să-mi primească darurile. La fel ca voi toți, nu erau 
pregătiți pentru Progresul... 

Gata cu vorbăria. 

Lansez spre el o minge de foc. Nu mă aştept să îl nimeresc; vreau doar să-mi acopăr mişcarea. Zbor 
spre el, nesăbuit, cu toată viteza. În spatele meu, ceilalţi se pun în mișcare şi ei. Acum este momentul. 

Ucide sau mori. 

Setrakus Ra ridică o mână, iar din palma sa se extinde ceva ca un scut. Mingea de foc este 
absorbită. Nu contează. 

Odată ce i-am distras atenţia, arunc spre el pumnalul. Îmi folosesc Telekinezia pentru a-i creşte 
viteza. 

Lama se înfige în umărul lui, trecând prin armură. O rană pe care nu o va putea vindeca din cauza 
Voronului și a Mostenirii Dreynen. 

Doar că totul pare prea uşor. Parcă şi-ar fi dorit să-l nimeresc. 

— Foarte bine, John, spune Setrakus Ra cu îngâmfare. Ai reușit să stapanesti Dreynen. 

Nu se întâmplă nimic. Încă plutește. Încă zâmbește. 

— Mi-ai anulat o parte din Lorienul care încă trăieşte în mine. Nu-ţi voi mai putea lua Mostenirile, 
spune Setrâkus Ra calm. Nici nu contează. 


Setrăkus Ra scoate pumnalul din umăr și îl aruncă spre mine. Mă feresc și, în spatele meu, Nouă îl 
prinde cu Telekinezia. 

— Acum sunt dincolo de asta. Dincolo de Mosteniri. Puterile tale deriva dintr-o fiinta primitiva si 
nu au niciun sens. Augmentările mele sunt alegerea mea, fără să fie limitate de o Entitate externa, ci 
doar de propriul meu geniu. Ceea ce, as putea adauga, este fara limite. 

Rana din umărul lui nu se vindecă. În schimb, se umple cu mâzgă neagră. 

Abia am timp să procesez informaţia asta că mă şi reped spre el furios. Dacă Dreynen nu 
funcţionează, mai sunt şi alte modalități. 

Forţa brută. 

Ma înfig în Setrâkus Ra cu umărul. Abia dacă se clinteste. Îmi aprind repede Lumenul, flăcările îmi 
cuprind pumnii si îl lovesc cu putere de două-trei ori. Se fereşte cu o viteză incredibilă, mișcându-și doar 
capul. 

Următorul pumn mi-l prinde în mâna sa. Miroase a carne arsă, dar nu pare să bage de seamă. 

— După toţi acești ani, spune Setrakus Ra, tu tot nu înţelegi? 

Cinci îl atacă pe Setrăkus Ra din spate și începe să-l înjunghie. Înfige lama în gâtul lui Setrâkus Ra, 
în spatele lui, în obraz... 

Rănile sunt sigilate rapid de mâzga neagră. 

Setrakus Ra își roteşte brațul liber la 180 de grade. Mâna lui se răsuceşte de parcă ar avea mai 
multe articulații și, fără să se uite la el, îl prinde pe Cinci de gât. Acum ne ţine strâns pe amândoi. 

— Nu mă vei învinge niciodată, își termină Setrakus Ra gândul. Ai fost trimis aici doar ca să mori. 

Apoi îmi zdrobeste pumnul. Simt cum îmi rupe fiecare deget, fiecare articulaţie. Durerea este 
chinuitoare. Mă împinge atât de tare încât îmi pierd controlul asupra zborului. Din fericire, Nouă sare si 
mă prinde de talie. Marina îngheaţă repede o parte din suprafaţa lacului de mazga, unde noi aterizăm în 
siguranţă. 

Nouă se uită la mine cu o privire disperată. 

— John, ce... ce dracu' sunt puterile alea? 

— Nu știu. 

Înghit cu putere, încercând să-mi vindec rapid mâna, făcând grimase în timp ce oasele rupte se 
aşază la locul lor. 

Între timp, Setrakus Ra îşi aduce braţul în poziția normală, încă tinandu-l pe Cinci de gât. Cinci a 
renunţat să-l mai înjunghie pe mogadorian, în schimb se uită disperat la degetele lui Setrakus Ra. 

— Tu..., spune Setrakus Ra. Tu esti una dintre cele mai mari dezamăgiri ale mele. Puterea pe care 
as fi putut să ţi-o dau, băiete... 

Setrăkus Ra ridică mâna. Vârful degetelor sale sclipesc, fiecare terminându-se cu o gheară ascuţită 
ca briciul. Vrea ca noi să vedem asta. Se joacă cu noi. 

Încerc să-l trag pe Cinci cu Telekinezia. Simt cum Nouă si Marina fac acelaşi lucru. Nu suntem 
suficient de puternici ca să-l tragem din strânsoarea lui Setrâkus Ra. 

Se aude un sunet metalic, apoi Cinci începe să urle. Setrâkus Ra și-a înfipt ghearele în faţa lui Cinci, 
tăind pielea din oţel de parcă ar fi fost unt. Îi îndepărtează pielea ca pe o mască, apoi aruncă bucata 
metalică a feţei. 

Cinci nu mai ţipă. Nu ştiu dacă mai este conştient sau dacă mai trăiește. 

— Să-ţi arăt ce ai pierdut, trădătorule, spune Setrakus Ra. 

Bratul lui Setrâkus Ra se întinde de parcă ar fi din cauciuc si îl scufundă pe Cinci în mâzga 
mogadoriană. Cinci începe să se zbată; pielea lui își schimbă consistenţa, devenind ca mâzga aceea 
neagră. În timp ce privesc, parti de energie albastră sunt aspirate din Cinci si trase în mâzgă. 

Durează doar câteva secunde până ce Cinci încetează să se mai zbată. Setrakus Ra îi lasă corpul să 
se scufunde cu totul în mâzga neagră. Duc mâna la gleznă, dar nu apare nicio cicatrice nouă. Ori Cinci 


încă mai este în viata, ori Setrakus Ra şi mâzga neagră au eliminat energia lorică ce i-a dat Mostenirile, 
iar vraja nu-l mai recunoaște acum. 


O singură bulă de aer apare la suprafaţă, se sparge, apoi suprafaţa lacului negru se linişteşte din 
nou. Nimeni nu ar putea supraviețui la așa ceva. 
Setrăkus Ra se întoarce spre noi. Zâmbeşte. 


— Voi, copii, nu ati fost niciodată meniti să trăiţi atât de mult. Sunteţi o eroare pe care o voi 
remedia curând. 


Capitolul 28 (Şase) 


Când am ajuns în camera de control a bazei din munte, unde am găsit doar șase mogi într-un 
spaţiu în care ar fi încăput de cinci ori mai mulți. Toţi stau în fata unui perete plin cu monitoare pe care 
rulează imagini din exteriorul bazei. Pe acele ecrane, prietenii nostri îi decimează pe cultivatii care 
protejează intrarea în peşteră. 

Eu si Adam suntem invizibili. Cei șase mogadorieni nu ne aud intrând. Îl strâng pe Adam de brat, 
întrebându-l dacă e gata să-i doborâm. Mă bate pe mână încet de două ori. Semnalul pentru “așteaptă”. 

Mă uit mai atent și îmi dau seama că toți mogii sunt neaoși. Desi sunt înarmaţi cu blastere, nu par 
dornici să se alăture luptei. 

Un neaos bărbat cu un mohawk stupid îi spune ceva în mogadoriană unei femei cu părul împletit in 
cozi lungi. Ea îi strigă ceva înapoi. Se ceartă. Ceilalţi intervin si ei în dispută. 

Brusc, tipul cu mohawk îndreaptă blasterul spre femeie. Ea face la fel. În câteva secunde, toți își 
ridică armele, strigând în mogadoriană. 

Asta-i o situaţie tensionată la care mă bucur să dau o mână de ajutor. 

Folosindu-mi Telekinezia, apăs trăgaciul unui blaster, apoi un altul. Neaosii dobitoci fac restul, 
strigând cu furie si trăgând unul în celălalt. În câteva secunde sunt morți. Câţiva încep să se 
dezintegreze pe bucăți. 

Îi dau drumul lui Adam și devenim vizibili. Se uită la neaoși cu dezamăgire, oftează, apoi se 
întoarce la panoul de control care operează câmpul de forţă. 

— Pentru ce se certau? il întreb pe Adam. La fel ca mogii de dinainte, privirea îmi este atintita 
asupra luptei ce se vede pe monitoare. 

— Tipul cu mohawk voia să ştie cum de s-a putut întâmpla asta. Voia să ştie de ce Liderul Iubit a 
permis ca nava Anubis să fie doborâtă şi de ce i-a lăsat pe Garzi să ajungă până aici. Femeia a spus că 
Setrakus Ra a înnebunit si că augmentarile nu sunt bune de nimic. Ceilalți au spus că asta este blasfemie 
și... Îşi ridică mâinile în aer, arătând că restul îl știu. 

— Hmm, îi răspund, privind în jos la femeia mog. Poate că ar fi trebuit s-o ajutăm. 

Spre deosebire de ceilalți, ea nu s-a dezintegrat deloc. O împing uşor cu piciorul, iar capul ei cade 
pe o parte. Mi se pare ciudat când îi văd morţi întregi. Ma face să mă simt vinovată. 

Adam clatină din cap. 

— Ar fi încercat să ne omoare. 

— Rex nu a încercat. 

— Dacă ar fi să mai existe și alți mogadorieni simpatici ca Rex, nu îi vom găsi în focul luptei. 

Adam găseşte interfața potrivită şi începe să apese pe butoane. Pe ecran apare un simbol — un 
avertisment în orice limbă. Adam scoate un sunet nervos şi tastează o altă serie de comenzi. 

— Trebuie să ocolesc protocolul de securitate, spune el. Vezi dacă găseşti vreun card la ei. 

Scotocesc repede în uniformele mogadorienilor morţi. Găsesc un card din plastic şi i-l dau lui 
Adam. 

— Minunat, spune el. Introduce cardul la locul lui, trage de o manetă și se aude un sunet electric 
puternic. Adam se întoarce spre mine. Câmpul de forță a fost întrerupt. 

— Super, îi spun. Simt cum cineva răscolește în mintea mea. Este Ella. Probabil că deja l-a anunţat 
pe John de reuşita noastră. Bat din palme. Hai să-i bubuim. 

— Aşteaptă, spune Adam ezitant. Trebuie să-ţi spun ceva înainte... înainte să fie prea târziu. 

— Acum? 

Adam dă din cap. 

— John mi-a cerut să mă întorc pe navă si să distrug muntele. Dacă nu il ucideti pe Setrâkus Ra... 
vrea să distrug muntele chiar dacă voi veți mai fi încă acolo. 


— Asa, si? îl întreb după o clipă de gândire. 

— “Asa, şi?” face el neincrezator. 

— Da, care-i problema? Dacă nu-l ucidem pe Setrakus Ra, probabil că ne va ucide el pe noi, corect? 
Ridic din umeri. Fă cum ţi-a spus. 

— Şi cum rămâne cu “trăiește ca să lupti în altă zi”? 

— Cred că nu vom mai avea o altă zi. E timpul să încheiem asta, într-un fel sau altul. 

Dacă Adam mai avea şi alte proteste de făcut, acestea au fost întrerupte de fulgerele apărute pe 
monitoare. Ne întoarcem și vedem că nava noastră a deschis focul asupra mogadorienilor de afară, John 
si ceilalți fiind la adăpostul unui fel de carapace de broască țestoasă. 

— Vor intra curând, îi spun lui Adam. Hai să ne întâlnim cu... 

Ceea ce voiam să spun se termină cu o tuse seacă. Mă uit în jos, nedumerita de unde vine durerea 
din pieptul meu. 

Un tentacul ascuţit din mâzgă mogadoriană iese de sub sânul meu stâng. Mi-a intrat din spate, 
printre omoplati. Simt mâncărimi și arsuri în interiorul meu. Probabil că am un plămân perforat. Abia 
mai respir si am sânge în gură. 

— Oh! e tot ce pot să mai spun. 

— Şase! strigă Adam. 

— Oh, cât mi-am dorit să fiți voi doi, spune o voce familiară în spatele meu. 

Îmi întorc doar capul, pentru că restul corpului este țintuit pe loc de tentacul. Phiri Dun-Ra stă la 
intrarea in camera de control. Augmentarea ei este asa cum a descris-o John: o masa de mâzgă neagră ce 
se extinde din umărul ei, în loc de brat. 

M-a ucis. Nu-mi vine să cred. 

Praf acţionează rapid. Sare din buzunarul lui Adam, se transformă într-un lup uriaş, mârâind 
fioros. O loveşte pe Phiri Dun-Ra cu labele lui masive in fata şi o doboară. Vrea să-și înfigă colții in fata 
ei, dar ea se fereşte şi reușește să evite mușcătura în ultima clipă. Un tentacul se infasoara peste botul lui 
Praf. Al treilea tentacul începe să-l înjunghie. Totuşi, himera se zbate și se lasă cu toată greutatea pe ea. 

Datorită atacului lui Praf, tentaculul lui Phiri se desprinde de mine. Aș fi căzut dacă nu era Adam 
să mă prindă. Apasă cu o mână pe rana mea, ajutându-mă să mă sprijin de perete. Sângele tasneste peste 
mâna lui și, după privirea lui, îmi dau seama că e ceva grav. 

— Şase, trebuie să ajungem la Marina sau John... 

Se opreşte brusc când o greutate cade peste noi. E Praf, aruncat de tentaculul lui Phiri Dun-Ra. Are 
blana îmbibată de sânge, bucăţi din tentaculul lui Phiri îl fac rapid să se micșoreze. Praf încearcă să se 
ridice şi aproape că reuşeşte. Se uită în ochii lui Adam si cade, scâncește o dată, apoi nu se mai mişcă. 

Adam ţipă. 

Abia acum se ridică și Phiri Dun-Ra în picioare, cu fata și pieptul sfasiate de ghearele lui Praf. 
Adam ridică blasterul si trage. Primul proiectil o nimereste în piept, dar următoarele două sunt 
absorbite de tentaculele ei. Se fereşte si fuge spre usa. 

Şase! Vocea Ellei răsună în capul meu. Îi trimit pe ceilalți să vă ajute! 

Nu! îi transmit telepatic, fortandu-ma să mă ridic. Ne descurcăm. Spune-le să se ocupe de Setrakus Ra. 

Dar... 

Mi-o imaginez pe Phiri Dun-Ra cum pune stăpânire pe Mostenirile mele sau ale lui Adam, 
folosindu-le să ajungă în spatele prietenilor noștri, apoi ucigându-i. Îmi amintesc de ordinul secret pe 
care John i l-a dat lui Adam: să distrugă muntele în caz că ceva nu merge bine. Apoi mă gândesc la Ella, 
care a sărit în torentul de energie lorică știind că asta îl va ucide pe Setrákus Ra. 

Priorităţi. Sacrificii. 

O vom opri pe Phiri Dun-Ra aici. Ne vom asigura că ceilalți nu vor avea surprize și nu vor fi atacați 
pe la spate. 


Mă ridic în picioare, chiar dacă îmi este greu. Când încerc să respir, corpul meu răspunde cu o 
durere cruntă. Mă simt de parcă aş avea o cusătură pe interior. Încă pot să mai lupt. 

Trebuie. 

Îmi acopăr rana cu mâna cât de bine pot si încerc să mă duc după Adam. El este deja în tunel, 
înfuriat, urmărind-o pe Phiri Dun-Ra. Trage câteva focuri de blaster. Ea se agaţă cu tentaculul de o 
stalactită, se trage si se aruncă asupra lui Adam. 

Phiri Dun-Ra smulge blasterul din mâna lui Adam. Înainte să-l poată lovi pe Adam cu tentaculele 
ei, o împing cu Telekinezia şi o lovesc de perete. O tintuiesc acolo şi o apăs în piept cu toată forța 
Telekineziei. Îşi încordează toţi mușchii în încercarea de a se mișca, dar nu reuşeşte. 

— Şase, tu... Adam se uită surprins la mine când mă vede în picioare, de parcă m-ar certa că m-am 
întors la luptă. Încerc să trag o gură de aer în timp ce îmi menţin Telechinezia pe Phiri şi simt că sunt pe 
punctul de a ceda. Mă sprijin de ușa camerei de control. 

— Sunt bine, îi spun printre dinţi. Termin-o. 

Adam se întoarce spre Phiri și, desigur, ea începe să vorbească. 

— Nu te deranjează să fii de partea pierzătoare a istoriei, Sutekh? îl întreabă Phiri cu disperare în 
voce. 

— Asa ţi se pare că arată un învingător, Phiri? o întreabă sec Adam, ridicandu-si blasterul. 

Phiri se zbate si ţipă. 

— Când toate aceste bătălii vor fi adăugate în Marea Carte, tu vei fi doar o notă de subsol, un 
trădător, un... 

— Taci, îi spun. 

Ea se zbate să scape din strânsoarea mea, dar fără folos. Apendicele ei augmentat se zvârcoleşte 
inutil, lovind doar pereţii. Spre deosebire de Mexic, Marina nu este prin preajmă să ne împiedice s-o 
ucidem pe nenorocita asta. După tot ce i-a facut lui John, lui Praf, tuturor celor aflați la Patience Creek, 
cred că nici Marina nu ar mai avea ceva de obiectat. 

Sunetul unui blaster pune capăt smiorcăielilor lui Phiri Dun-Ra. 

Spatele mă arde. 

Phiri Dun-Ra râde. 

Adam se întoarce, cu ochii mari de uimire. 

Arunc o privire în spatele lui. Femeia mog cu părul împletit, cea pe care am crezut-o moartă, stă 
acolo, abia ţinându-se pe picioare. 

Tocmai m-a împușcat în spate. 

Adam trage asupra ei și îi spulberă capul. 

Dar noua rană a fost prea mult pentru mine. Pentru o clipă, îmi pierd concentrarea asupra lui Phiri 
Dun-Ra. 

Tentaculele ei se întind din nou. Două se înfig în abdomenul lui Adam. Celelalte tentacule bâjbâie 
după mine, dar mă feresc si intru în camera de control. Cu toată durerea pe care o simt, încerc s-o prind 
pe Phiri Dun-Ra cu Telekinezia. 

Ea loveste cu piciorul in pamant, pornind un cutremur care ma dezechilibreaza si ma lovesc de 
carcasa metalica a unui computer. Se aude un geamat sub noi, de parca pietrele s-ar deplasa si s-ar freca 
unele de celelalte. Tusesc si scuip sange pe podeaua tremuranda. 

Phiri Dun-Ra rade isteric. 

— Uimitor! Nu eram sigură că ai în tine scânteia Lorică, Adamus. Am crezut că esti un simplu 
augmentat, un experiment eşuat. Phiri plescăie din gură, de parcă ar încerca să-și dea seama ce gust are. 
Dar chiar eşti ca ei! Crezi că vei muri fericit ştiind că eşti special? Cel mai jegos dintre cele două lumi? 

Adam atârnă în tentaculele lui Phiri. Văd energia lorică trecând prin mâzga neagră, scoasă din 
Adam și introdusă în ea. Încerc să mă ridic, dar nu mai pot. 


Încet, Adam își ridică capul, dându-și părul negru din ochi. Se uită fix la Phiri Dun-Ra. 

— Da, sunt ca ei, spune el printre dinți. Dar sunt si ca tine. 

Adam își cufundă mâinile în mâzga neagră a tentaculelor ei. Amândoi respiră greu — ea din cauza 
șocului, el din cauza durerii — pe măsură ce mâzga se adună pe mâinile lui. Adam trage şi încearcă să 
rupă un tentacul din umărul lui Phiri, acesta lipindu-se imediat de umărul lui. Probabil că mâzga a 
recunoscut imediat genele mogadoriene. Substanţa urâtă îi leagă pe amândoi. Fluxul de energie lorica se 
opreşte, nu se mai duce de la Adam spre Phiri. 

— Ce...? face ea şocată. 

Adam lovește pământul cu piciorul. O undă seismică pornește dinspre el. 

Zgomotul este asurzitor. Podeaua peşterii se deschide. Stalactitele se desprind şi cad. O prăpastie 
se deschide sub cei doi mogadorieni. Phiri Dun-Ra încearcă să scape, încearcă să se prindă de ceva cu 
tentaculele ei, dar Adam rămâne agăţat de ea. 

Cad împreună în hăul întunecat. 

— ADAM! 

În ciuda durerii chinuitoare din piept, mă arunc spre marginea prăpastiei și încerc să-l prind cu 
Telekinezia. 

Prea târziu. Acolo sunt doar umbre. 

S-a dus. 

— Adam... 

Mâinile îmi atârnă moi în prăpastie, sângele se adună pe stânca de sub mine. 


Capitolul 29 (John) 


Dau totul. 

Arunc în el cu tot ce am. 

Încep cu Lumenul. Cea mai veche şi cea mai de încredere Moștenire a mea. Zbor de pe gheaţa 
făcută de Marina, îl las pe Nouă în urmă și lansez spre Setrakus Ra două jeturi de foc. Pelerina lui 
stupidă se aprinde, armura lui se încinge si devine rosu-aprins. Pielea lui face basici şi cade, dar este 
înlocuită rapid de mâzga aceea oribilă care circulă prin tot corpul lui. 

Nu pare deranjat de atacul meu. Parcă nici nu simte durerea. Doar pluteşte deasupra lacului său de 
mâzgă, privindu-mă de sus cu un zâmbet enervant. 

— Asta-i tot ce poţi? întreabă el. 

Setrakus Ra zboară spre mine cu o viteză pe care nu mi-o puteam imagina si mă loveşte cu pumnul 
în stern. Din articulațiile mâinii lui ies ţepi care mai devreme nu erau acolo şi îmi aud coastele trosnind. 
Sunt aruncat înapoi pe stânci, alunec si mă opresc pe coate. Încep imediat să-mi vindec coastele rupte. 

Va trebui să mă vindec imediat ce mă rănește si să sper că voi găsi o cale de supravieţuire. 

Cu un răget, Bernie Kosâr zboară spre Setrâkus Ra. În forma sa de grifon, el este un oponent 
formidabil, chiar daca Setrakus Ra se mișcă cu super-viteză. Poate că o mușcătură bună ar putea face 
diferenţa. 

Dar BK nu reuşeşte să ajungă la el. 

Setrakus Ra ridică o mână, iar mazga din lac îl prinde pe BK într-un fel de cusca. Zbătându-se si 
muscand, BK nu se poate elibera. Încet, cusca începe să se strângă în jurul lui, forțându-l să-şi micsoreze 
forma sau să fie strivit. 

— N-am reuşit niciodată să-mi termin munca cu himerele, spune Setrăkus Ra, urmărind cum 
mâzga îl înghite pe BK. Mulţumesc că mi-ai adus una. 

Cusca încetează să se mai comprime doar când BK este în forma sa de beagle. BK încearcă să se 
facă mai mic şi să se strecoare din cusca, dar e sigilat imediat într-un cocon. Acum nu-l mai vad deloc. 
BK pluteşte într-o bulă de mâzgă deasupra lacului. 

Am dedus că Setrakus Ra nu plănuieşte să-l omoare imediat. 

Dar nu pot spune același lucru şi despre noi. 

În timp ce mă ridic în picioare, Setrakus Ra aterizează la câţiva metri de mine. Îşi tine mâinile 
întinse ca un sfânt pe vitralii. Mi se face scârbă. 

— Eşti ca o insectă în fata unui uriaș. Ca un pui de prepelita în fata unui zeu. 

— Tu nu esti zeu, îi răspund şi arunc spre el o minge de foc pe care o absoarbe cu ușurință. 

— Voi, loricii, sunteţi evlaviosi până la sfârşit, pufneste el. Lucrul în fata căruia vă inchinati, 
Entitatea care se ascunde sub pământ, nu este altceva decât o resursă. Ca un minereu, sau ca apa. Vă 
rugaţi la un râu din care eu creez stăvilare. Vă bazati pe capriciile vremii, în timp ce mintea mea 
modelează galaxii. Voi nu vedeţi că am puterea să creez? 

— Văd un bătrân senil și singur, care trăieşte într-o nenorocită de peşteră! îi strigă Nouă în timp ce 
se lansează din lateral. 

Nouă aruncă cu o furcă, dar Setrâkus Ra se fereşte cu ușurință. În timp ce Nouă încearcă să-şi 
recapete echilibrul, Setrakus Ra îl prinde de păr si îi dă capul pe spate. Mâna lui este plată acum, 
strălucind ca o sabie. Cu o mișcare lentă, duce lama spre gâtul lui Nouă. 

ÎI smulg pe Nouă cu Telekinezia înainte ca Setrâkus Ra să-i taie gâtul. A rămas în mână cu un smoc 
de păr smuls din capul lui Nouă. 

Are viteză. Este invulnerabil. Îşi poate răsuci corpul în orice formă imaginabilă. Acum mă minunez 
si eu când mă gândesc că, odată, am fost intimidat de faptul că Setrâkus Ra putea să-și schimbe 
dimensiunile şi să ne anuleze Moștenirile. 


Monstrul care stă în faţa mea acum este cu mult mai rău. 

— Vreo idee, ceva? mă întreabă Nouă. 

— Flancheaza-l, îi spun şi ne despartim. 

Nouă ridică pumnalul meu. 

— Pot să...? 

— Chiar te rog. 

Încercăm să fim încrezători, dar Nouă este șocat de puterea lui Setrăkus Ra. Avem probleme. 

Cu un zâmbet de lup, Setrâkus Ra vine spre noi. Înainte ca Setrâkus Ra să se apropie mai mult, un 
val de turturi se abate asupra lui. Nenorocitul arată ca o pernă in care au fost înfipte sute de ace. 

— Tot ce ai făcut a fost să produci doar durere și suferinţă! îi strigă Marina. Toate acele cadavre de 
acolo! Pentru ce? Doar ca să creezi aceste puteri hidoase? 

Setrâkus Ra zâmbește. 

— Oh, nu, draga mea. Lorien este zgârcit cu darurile sale. Scânteile sale jalnice care se ascund în 
voi sunt doar nişte picături într-o găleată. Trebuia să accesez direct sursa ca să pot crea ceea ce vedeţi voi 
aici. Își trece o mână peste obraz. Stoarcerea lor a fost doar testarea uneia dintre noile mele augmentări. 
Au murit pentru progresul glorios. 

— Eşti dement! îl contrează Marina. Geniul tău nenorocit nu va putea niciodată să creeze ceva mai 
frumos decât a reușit Lorien! 

Un val de căldură radiază din Setrakus Ra, iar turturii se topesc şi ies din el. Apoi se întoarce să o 
înfrunte pe Marina, înfăţişarea lui schimbându-se. Pielea lui devine maronie, iar pe cap îi apare un păr 
negru si cret. 

— Oare asa să fie? întreabă el. Fata lui, vocea lui — a luat forma lui Opt. 

Marina se retrage îngrozită când el începe să plutească spre ea. 

— Nu ţi-am promis că te vei reîntâlni cu iubitul tău? o întreabă Setrakus Ra cu ochii plini de o 
răutate pe care Opt nu a avut-o niciodată. Ar putea fi din nou al tău, draga mea Marina... 

Folosindu-mi Împietrirea, îi transform partea de jos a corpului în granit solid ţintuindu-l cu un 
picior de podeaua peşterii, Setrakus Ra arătând acum ca o stalactită. Se uită în jos la el — forma lui Opt a 
dispărut, acum fiind el însuși — si se strâmbă ironic. 

— Primitiv, mârâie el. 

Primitiv sau nu, asta îl încetinește. Nouă atacă, alergând pe formațiunea din piatră şi înfige 
pumnalul de Voron in Setrâkus Ra. Intepenit în loc, Setrăkus Ra nu se poate feri, iar Nouă îi smulge o 
bucată uriaşă din fata. Pentru o clipă, cred că am văzut sânge. Dar mâzga mogadoriana îi acoperă rana 
imediat și fata lui revine la normal. 

Cu toate acestea, a fost rănit. Deci putem s-o facem. 

Pe măsură ce Nouă atacă din nou, eu împing cu Telekinezia. Pun presiune pe armura lui Setrakus 
Ra, zdrobind-o, compactând-o, sperând s-o strâng în jurul lui. Marina mi se alătură si, împreună, 
îndoim armura ca pe o cutie din tablă. 

Urlând, Setrakus Ra isi smulge armura si o aruncă. Acum are pieptul gol. Chiar deasupra inimii, 
acolo unde l-a înjunghiat Şase, se vede o masă de mazga cu ramificații, ca un păianjen ce stă în mijlocul 
pânzei sale. 

Cred că de aici își trage toată puterea. 

Nouă! În loc să vorbesc, acum folosesc Telepatia. Nu vreau ca Setrâkus Ra să ştie că mi-am dat 
seama. Lovește-i inima! 

Acuşica, face el. 

Setrăkus Ra loveşte cu piciorul liber în piatra construită de mine de parcă ar lovi în nisip. Imediat 
ce se eliberează, îmi activez din nou Împietrirea. În același timp, Marina lansează spre el un nou baraj de 
turturi. Îndepărtează turturii mârâind, distras. 


— Joaca asta devine obositoare, spune el. 

Nouă se repede cu pumnalul de Voron şi îl înjunghie pe Setrâkus Ra direct în inimă. Împinge lama 
până la prăsele. Vârful pumnalului iese prin spatele lui Setrakus Ra. 

Setrakus Ra se uită în jos la armă şi zambeste. 

— Asta-i vreo poveste pentru copii? întreabă el amuzat. Am petrecut secole ca să-mi perfectionez 
munca, iar voi credeți... ce? Că am vreun punct slab? 

Trage aer adânc în piept, iar lama, împreună cu mâna lui Nouă care încă strânge mânerul, este 
aspirată în mâzga neagră din pieptul său. Setrakus Ra se uită spre Marina. 

— lată o demonstrație. 

Nouă ţipă. Bratul lui se invineteste, de parcă circulația sângelui i-a fost oprită, apoi se face cenușiu 
si se ofileste. Muschii brațului se topesc, pielea îi cade de pe oase. E ca si când ai urmări un film cu un 
braţ care se descompune. 

Setrakus Ra scapă din nou din stransoarea de piatră si îl lovește pe Nouă în piept, azvârlindu-l 
înapoi. 

Bratul lui Nouă rămâne înfipt în Setrâkus Ra. Rămâne acolo pentru o clipă, apoi mâzga începe să-l 
digere rupându-l, trăgându-l în pieptul lui Setrâkus Ra. Când tot procesul acesta s-a încheiat, braţul este 
absorbit complet. Nouă se întinde pe jos, strângând locul gol unde trebuia să fie brațul. Marina se duce 
la el îngrozită. 

— Oh, Doamne! Oh, Doamne! murmură ea, palpând umărul lui Nouă. Nu curge sânge; carnea este 
uscată și moartă. Dar chiar si asa, tsi activează Moștenirea si încearcă... încearcă să mai facă ceva. 

Setrakus Ra înaintează spre ei, umezindu-ti buzele și plescăind. 

Zbor spre el — Împietrirea, turturi de gheaţă, mingi de foc — încerc orice ca să-l încetinesc. 

Nu sunt suficient de puternic. 

Mă prinde de cap, îmi cuprinde fata cu palma si mă izbeste de podeaua din piatră. 

— Tu vei fi ultimul care va muri, Pittacus, spune el. 

Sângele îmi curge din ochi. Sunt ametit, mă chinui să mă ridic în genunchi în timp ce Setrâkus Ra 
se îndreaptă spre prietenii mei. 

Nu-l putem învinge. 

Marina ridică mâinile si formează între ei un zid gros de gheață. Mogadorianul oftează enervat si 
loveşte zidul de gheaţă cu pumnul. 

În acest timp, îmi extind Telepatia şi îl caut pe Adam. În focul luptei, nu am observat că Șase nu a 
apărut. Poate că s-a întors pe nava noastră împreună cu Adam, îmi permit o mică speranţă. 

Nimic. Nu-l pot găsi pe Adam. 

Nici pe Șase. 

După câteva fracțiuni de secundă, simt o entitate care caută telepatic. Reusesc să iau contact cu 
Ella, care pluteşte deasupra muntelui în nava noastră de luptă. Simt imediat teama din mintea ei. Ea 
anticipează întrebările mele. 

Adam ... Adam a căzut într-o prăpastie cu Phiri Dun-Ra, îmi spune Ella. lar Șase este rănită grav. Cred 
că zace inconștientă. 

La naiba. 

Trec de la Ella la Sam. ÎI simt acolo sus, plimbându-se înainte și înapoi, stând cu ochii pe intrarea în 
baza mogadoriană. 

Sam. Fac un efort să-mi păstrez tonul calm. De parcă prietenii mei nu ar fi la un pas de moarte. De 
parcă nu am fi pe cale să pierdem acest război. 

Vreau să faci ceva pentru mine. 

John? Mintea lui năvăleşte practic peste a mea. Ce se întâmplă? Ella nu vrea să spună nimic. 

Am nevoie să faci ceva pentru mine. 


Orice! 

Foloseste-ti Moștenirea. Comandă navei să distrugă muntele. 

ia SĂ ce? 

Imagini cu Sam strălucesc în mintea mea. Amândoi mergem pe holurile Liceului Paradise. Nouă îl 
prinde de gât cu brațul său puternic. Dar cea mai intensă imagine este cu el şi Șase în vârful unui munte, 
admirând oceanul limpede ca cristalul. 

E singura cale prin care îl putem opri, Sam. E puternic, dar îl putem închide aici! 

Nu! Nu voi face asta! Nu cât timp sunteți voi acolo! 

Toată această discuţie telepatică se desfăşoară în timp ce eu mă ridic în picioare, iar Setrăkus Ra se 
îndreaptă spre Marina şi Nouă. Nu mai am timp, totuşi — el este acolo; Trebuie să actionez. 

— Ridică-te, Nouă, îl roagă Marina, tot încercând să-i vindece carnea moartă de pe umăr. 

Tinandu-l pe Sam în mintea mea, lăsându-l să vadă ceea ce văd si eu, zbor spre Setrâkus Ra, 
sperând să mai câștig ceva timp pentru Marina. 

Anticipându-mi mișcarea, Setrakus Ra mă loveşte cu dosul palmei și îmi rupe maxilarul. Ma 
prăbuşesc pe podeaua peşterii, printre resturile zidului de gheaţă al Marinei. 

Nouă este încă la pământ, gemând şi tremurând, probabil în stare de șoc. Marina apasă cu ambele 
mâini pe umărul lui. Moştenirile noastre de vindecare nu pot creşte membre la loc. Nu se mai poate face 
nimic. 

Setrâkus Ra o prinde pe Marina de păr și o ridică în picioare. Ea se zbate si îl zgârie pe fata. Îl 
loveşte acolo unde Nouă l-a tăiat mai devreme cu pumnalul din Voron. 

Setrakus Ra îi dă drumul și isi duce mâinile la fata. 

Faţa i se despică, mazga neagră retrăgându-se în corpul lui. 

Eu și Marina ne uităm unul la celălalt. 

Ce ai făcut? o întreb telepatic, uimit. 

Vindecarea! Încă foloseam Vindecarea! 

Îmi amintesc de New York, chiar înainte de invazie. Sanderson, Secretarul Apărării, avea vene 
negre prin care curgea mâzgă neagră. A durat destul de mult până l-am vindecat si a fost epuizant, dar 
am reuşit să scot chestia aia din el folosind Vindecarea. 

ÎI putem ucide pe Setrâkus Ra. Trebuie doar să-l facem loric din nou. Trebuie să-i scoatem acele 
augmentări şi să distrugem ce am mai rămas din el. 

Marina deja a prins ideea. Pe măsură ce Setrakus Ra isi revine, ea se duce spre el cu mâna întinsă. 

Setrakus Ra se fereşte. O prinde de cot şi îi rasuceste mâna la spate, dislocându-i-o din umăr. Apoi 
o loveşte cu ghearele, făcându-i patru zgârieturi adânci pe fasa. Între timp, fata lui hidoasă se reface. 

Zbor spre Setrâkus Ra înainte s-o ucidă pe Marina. Îmi infasor picioarele în jurul lui și îi cuprind 
capul în mâini, pompând în el energia vindecătoare. În același timp, încerc să-l trag îi peşteră, să-l 
îndepărtez de cuva lui în speranţa că asta îl va slăbi. Simt augmentările din el, mâzga zvârcolindu-se în 
fiecare parte a corpului său. E ca și când aş încerca să înving un tsunami. 

Cu toate acestea, trebuie să încerc. Doar așa îl pot învinge. 

Setrakus Ra urlă in timp ce fortez vindecarea. Dar el ripostează imediat. Mă muşcă de umăr cu 
gura lui uriașă și smulge o bucată de carne. 

— John! strigă Marina. Şchiopătând, cu un braţ atârnându-i nefiresc, plină de sânge, aleargă spre 
mine să mă ajute. 

Sute de ţepi din mâzgă au ieșit din Setrakus Ra. Unul îmi trece prin picior, altul prin lateral, un 
altul prin umăr. Nici nu sunt sigur dacă el controlează asta sau este o reacție provocată de Vindecarea 
mea, de parcă mâzga ar încerca să scape. Oricum ar fi, acum suntem fixati unul de celălalt. O altă tepusa 
ajunge aproape de ochiul Marinei, dar ea apucă să se îndepărteze câțiva metri. 


Redirectionez o parte din Vindecare spre propriile mele răni. Încerc să mă vindec la fel de repede ca 
Setrakus Ra, dar în același timp încerc să îndepărtez din el si mâzga neagră. 

Pe măsură ce Mostenirea mea de vindecare se strecoară în corpul lui Setrâkus Ra, mazga se 
coagulează în jurul nostru și se zbate. Marina nu se poate apropia. 

— Du-te! îi strig. la-l pe Nouă şi plecaţi! 

— Nu plec fără tine! 

— Şase este într-un tunel, undeva mai sus; are nevoie de vindecare. Te rog, Marina... Du-te! 

Marina se uită la mine cu ochii în lacrimi. Abia o mai văd prin mâzga din jurul meu. O văd privind 
cu îndoială la scările ce duc spre suprafaţă, apoi se uită la Nouă. 

Cu un geamăt, Nouă o atinge pe Marina pe picior. Tremură. 

— Fă... fă ca atunci, la antrenat, îi spune el mai mult delirând, transferându-și Moștenirea în ea. 

Îmi amintesc de asta. Capturarea steagului, în Chicago. Echipa lui Nouă a câștigat pentru că el i-a 
dat Marinei Antigravitatia. 

Marina îl atinge pe Nouă cu braţul ei bun. Acum are și puterea lui. Cu o ultimă privire spre mine, 
fuge pe perete, sărind peste scările din piatră și îndreptându-se spre suprafaţă. 

Datorită Telepatiei mele, Sam este martor la tot ce se întâmplă. Simte ce simt si eu. Durerea care îmi 
sfâşie corpul. 

Sam. Ceilalți vor ieşi afară. Acum o vei face, Sam? 

John... Tristetea lui se revarsă peste mine, mai rea decât durerea. 

O va face. Ştiu că o va face. 

Întrerup comunicarea telepatică şi mă concentrez pe vindecare. Las toată energia lorică stocată să 
curgă precum o cascadă. 

Mă rog să fie suficientă. 

Sunt fata-in-fata cu Setrâkus Ra. Suntem legaţi unul de celălalt. Vindecarea mea continuă să se 
reverse în el, chipul să tânăr se topeşte, mâzga se retrage. Pielea lui redevine palidă, capul cheleşte, 
obrajii îi sunt supti, cicatricea vânătă apare din nou. Mârâie la mine. Mă scuipă în fata. Mă loveşte cu 
capul. 

Pentru prima dată, în ochii lui negri văd îndoiala. 

— O să te omor, mârâie el, cu respiraţia fierbinte si puturoasă. 

Știu că este adevărat. Voi muri aici. Împreună cu cel mai mare dușman al meu. Vindecându-l, chiar 
daca mă sfasie. 

— Tu... Sângele imi curge din gură când vorbesc. Tu vei muri primul. 

O tepusa din mâzga lui, rece ca gheaţa, îmi străpunge abdomenul. Mă despică. 

Împing în el energie caldă, vindecătoare. Fata lui devine gri si zbârcită. Un bătrân care trăiește de 
secole. 

Mâzga se incolaceste pe picioarele mele. Îmi zdrobeste oasele ca pe niște surcele. 

Mai multă vindecare. Un pic pentru corpul meu — doar cât să pot continua — restul e pentru el. 

O bucată din mazga întărită cade de pe el si se transformă în cenuşă. Setrâkus Ra urlă. 

Îmi sfâşie pieptul. Ghearele lui sapă în carnea mea, până la os. Vrea să-mi scoată inima. 

Rezistă, John. 

ÎI las să mă distrugă. Mă concentrez pe strălucirea caldă. M-aş putea topi în acea strălucire... 

— Chiar crezi... chiar crezi că vei supravieţui? râde el. O venă neagră îi apare pe frunte. 

— Am supraviețuit în toţi aceşti ani, ce mai contează câteva minute. 

— Mereu ai fost un prost, Pittacus. 

— Eu nu sunt Pittacus Lore, îi spun printre dinţii inclestati. Eu sunt Numărul Patru. Eu sunt cel 
care te va ucide. 

Un tremur. Întregul complex subteran se cutremură. Cu coada ochiului, văd o lumină roșie. 


A început bombardamentul. 

iti multumesc, Sam. 

Trebuie să-l tin aici. Să-l ingrop aici, împreună cu experimentele lui oribile. 
Monstrul din fata mea râde ca un maniac. 

Inchid ochii. 

Mi-o imaginez pe Sarah. Ridică aparatul foto, îmi face o poză şi-mi zambeste. 
Las Mostenirile să se scurgă din mine. Pe toate. 

Până când nu mai rămâne nimic. 


Capitolul 30 (Şase) 


Îmi revin încet. Podeaua peșterii vibrează sub mine, un bubuit mai puternic decât un tunet 
zguduie întregul complex. Mă apropii periculos de marginea prăpastiei în care au căzut Adam și Phiri. 
Apoi mă îndepărtez si încerc să mă sprijin de ceva. 

— Ugh... 

Am gust de sânge în gură. Fiecare respiraţie îmi dă impresia că înghit sticlă. Muntele se clatină din 
nou și din tavan cad pietre și praf. Închid ochii pentru a evita praful usturător. Poate că, mă gândesc, îi 
voi tine închişi putin mai mult. 

Șase! Rămâi trează! Trebuie să te ridici! 

Vocea Ellei îmi sună direct în creier ca un megafon atât de tare încât mă doare capul. 

— Sunt trează, sunt trează, îi strig cât pot de tare în timp ce caut să mă aşez într-o poziție mai bună. 
Mă doare si imi vine sa tip. Ce se întâmplă? 

Vom distruge muntele, îmi răspunde Ella. Sam se ocupă de asta acum, dar nu tragem cu tunul principal 
până nu te scoatem de acolo. 

— Înseamnă că ar fi bine să o iau din loc, îi spun si încerc să mă ridic în picioare. 

Deci Sam a fost forțat să joace rolul lui Adam — în caz că nu reuşim, să arunce muntele în aer. 
Adam... Nu am putut ajunge la el la timp. M-am repezit după el, dar nu am văzut decât umbre şi pietre. 
Totuşi, ceva îmi atrage atenţia la marginea prăpastiei. O dâră de sânge, care nu era acolo, se întinde de la 
camera de control până la marginea prăpastiei. 

Corpul lui Praf nu este acolo unde a căzut. Oare himera trăiește? A coborât după Adam? 

Îmi pun mâinile la gură şi strig. 

— Praf? Adam? 

Nici un răspuns. Efortul de a striga mi-a provocat un nou val de durere în plămâni. Îmi pun 
ambele mâini peste gaura din piept şi mă dau înapoi clătinându-mă, sprijinindu-mă de cel mai apropiat 
perete. 

Marina şi Nouă sunt în drum spre tine, mă anunţă Ella. Vă întâlniți la intrarea principală. 

Pot să ajung până acolo... cred. 

Încet, încep să mă deplasez pe coridoarele întortocheate. Trebuie să mă opresc mereu ca să respir și 
de fiecare dată inghit putin sânge. Mă uit peste umăr si văd că las în urmă o dara de sânge. Mă simt 
putin ametita si închid ochii. 

Continui. Acum merg drept. Aproape am ajuns. 

— Sase! 

Ajung la intrarea principală odată cu Marina, care vine dintr-un tunel ce duce in adâncul 
complexului. fl duce pe Nouă pe umăr, ca pe un sac de cartofi. N-am ştiut că Marina trage de fiare — 
Nouă trebuie să-i fi transmis Mostenirile înainte să lesine. Mă întind să văd în ce stare e Nouă — 
inconştient, fata cenusie, un brat îi lipseşte. Marina vrea să mă atingă cu mâna liberă, dar este cea cu 
umărul dislocat, așa că nu face decât un gest cu umărul spre mine. 

— Unde sunt John si Cinci? o întreb. 

— Cinci... Nimeni nu merită să moară asa, Șase, nici măcar el. În timp ce îmi dă vestea asta, 
Marina dă din cap dezgustată, evitând să mă privească. John este încă acolo, ţinându-l pe Setrâkus Ra 
până dărâmăm locul acesta peste ei. 

Si pentru a puncta cuvintele ei, un alt tunet zguduie muntele. Acesta trebuie să fie Sam, demoland 
încet bârlogul mogadorienilor. 

Marina se uită la rana din pieptul meu, rămânând cu gura căscată că încă mai stau în picioare. 

— Mai poţi să mergi putin? Te vindec când iesim de aici. 

— Nu. Vindecă-mă acum. 


Se uită în sus, la tavanul peșterii. 

— Dar... 

— Ella, dacă asculti, spune-i lui Sam să nu mai tragă! 

— Tu nu ai văzut ce a devenit Setrakus Ra, spune Marina cu ochii mariti de groază. Şase, asta ar 
putea fi singura cale să-l oprim. 

Când Adam mi-a spus despre demolarea muntelui, am fost de acord. Dar aia era ultima soluție, 
când niciunul dintre noi nu ar mai putea să-l înfrunte pe Setrâkus Ra. 

Ei bine, eu încă pot. 

— Bagami-as, Marina! Nu-l las pe John să devină martir. Mă duc acolo. După ce mă ocup de el, 
puteți să daramati muntele peste ce a mai rămas din Setrakus Ra. 

Am adăugat ultima parte mai mult pentru Ella, care sunt sigură că ascultă prin intermediul 
Telepatiei. Vreau ca Ella să-i transmită asta lui Sam. 

— Nu demolati locul ăsta. Dati-mi o sansa. 

Marina se uită în ochii mei si încearcă să-și dea seama dacă am luat-o razna sau nu. Îl pune pe 
Nouă jos cu grijă, uriașul nostru delirând, apoi își pune mâinile pe pieptul meu. În timp ce energia ei 
vindecătoare se revarsă in mine, trag aer în piept cu lăcomie pentru prima dată de la lupta cu Phiri Dun- 
Ra. 

— Ar trebui să merg cu tine..., spune Marina. Privirea ei se îndreaptă spre Nouă. 

— Nu, nu arată prea bine. Rămâi cu Nouă; asigură-te că nu moare. Nimeni nu trebuie să mai 
moară, bine? 

Marina mă vindecă complet, apoi mă prinde de mână. 

— Ai grijă, Şase. 

Simţindu-mă revigorată, alerg în direcția din care a venit Marina. Îmi amintesc locul foarte bine — 
a trecut mult timp de când am evadat de aici. N-am crezut niciodată că mă voi întoarce aici de bună- 
voie, mai ales când dau cu piciorul unei alternative viabile. 

Nu-l voi lăsa pe John să moară aici. Crede că poate învinge fără noi, crede că poate duce pe umerii 
lui toate astea pentru a compensa moartea lui Sarah. 

Nu trebuie să ducă povara asta singur. 

Alerg. Picioarele mele lovesc puternic terenul denivelat. Alerg pe scara în spirală, în adânc, tot mai 
adânc. Văd rezervorul dezgustător cu mâzgă neagră. Ştiu că acolo îi voi găsi. Mă împiedic de o piatră, 
trec pe sub o stalactită înclinată, sar peste o balustradă direct pe un podet din piatră, ca să economisesc 
timp. Coborârea este ameţitoare, iar inima îmi bate cu putere. 

Când ajung jos, încetinesc și devin invizibilă. De îndată ce ajung la marginea lacului de mâzgă, ma 
opresc. 

Mazga neagră este răspândită pe toată podeaua de piatră, de parca ar fi explodat un balon plin cu 
chestia asta. În unele locuri, mâzga se zbate ca peştele pe uscat. Totuşi, o mare parte din substanţă s-a 
uscat şi s-a întărit. 

John se află în centru. Arată de parcă a trecut prin maşina de tocat. E plin de sânge. Pielea lui este 
tocată, mutilată, are multe oase rupte. Cred că are mâinile si picioarele rupte. Îi privesc pieptul pentru 
câteva secunde, sperând să-l văd că respiră. 

Nu se mișcă. 

Îmi amintesc cum era când l-am urmărit prima dată în Paradise. Chipes si curajos, atât de naiv. 
Gata să-și rişte viata. Îmi amintesc când îl tineam de mână — acum are degetele zdrobite, sfâşiate — îmi 
amintesc căldura mâinii sale, confortul pe care mi l-a dat când aveam nevoie. 

A murit aici singur. 

Ar trebui să tip. Dar, după atâţia ani, după atâta moarte, nu mai simt furie sau tristeţe. Simt o 
hotărâre rece. 


Trebuie să termin asta. 

Înghit în sec și mă uit la cealaltă formă de pe podeaua peşterii. Fragil și ofilit, un bătrân cu pielea 
cenuşie și, în unele locuri, parti negre precum mâzga ce se întinde pe jos. Acele parti negre se 
dezintegrează încet, ca scrumul unei ţigări. Bătrânul lasă în urma lui o dara de cenușă in timp ce se 
târăşte spre lacul de mâzgă, cu mâna sa noduroasă întinsă. 

Cicatricea vânătă de la gâtul lui este inconfundabilă. 

Setrâkus Ra. Abia de mai trăieşte. 

Centimetru cu centimetru, se târăște spre mâzga neagră. 

Înaintez. Cu ochii la Setrăkus Ra, nu observ pumnalul din Voron decât când dau cu piciorul peste 
el. Lama scoate un sunet ascuţit când alunecă câțiva metri pe podeaua de piatră. 

Mă aplec si ridic pumnalul. Când mă uit înapoi la el, Setrâkus Ra s-a întors pe o parte. Ochii lui 
intunecati caută sursa zgomotului. Nasul îi lipsește complet, are o gaură scheletică în mijlocul feţei, iar 
gura lui nu mai are dinţi deloc. 

Îi este frică. 

Redevin vizibilă şi îl privesc în ochi. 

— Salut, bătrâne! 

Geme, se întoarce pe burtă si mărește ritmul spre mazga lui neagră. 

Ajung în dreptul lui, îl lovesc cu piciorul şi îl rostogolesc. De fapt piciorul meu a lovit o gaură din 
corpul lui, de parcă aş fi lovit un fagure. Pieptul lui este scheletic, concav, cu un spațiu gol unde ar 
trebui să fie inima. Dă din mână aiurea, încercând să mă lovească cu ghearele care se dezintegrează. Îl 
răsucesc si mă aplec peste el, înfigându-mi genunchiul în burta lui. 

— În câteva minute, locul acesta se va prăbuși peste ceea ce a mai rămas din tine, îi spun lui 
Setrăkus Ra, menţinându-mi vocea rece și constantă. Vreau să ştii că, după aceea, voi căuta fiecare copie 
a cărții tale jegoase si nenorocite si îi voi da foc. Toată munca ta, tot ce ai creat — se va duce dracu’. 

Încearcă să spună ceva, dar nu reușește. Îmi răsucesc genunchiul în burta lui. 

— Uită-te la mine, îi spun. Așa arată progresul, nenorocitule. 

Îi pun pumnalul din Voron la gât, chiar peste cicatrice. Setrâkus Ra icneste. ÎI tai din nou. 

Las pumnalul și mă ridic. 

Tin capul lui Setrâkus Ra în mâini. 

Se dezintegrează în câteva secunde. Astept până când se dezintegrează complet. Lordul 
mogadorian, distrugătorul lumii mele, ucigașul poporului meu dispare bucată cu bucată printre 
degetele mele, ca niște confeti negre. 

Îmi scutur cenușa de pe mâini. 

Aud zgomot în spatele meu. Mă întorc și văd o bulă de aer ieșind la suprafaţa lacului de mâzgă. 
Bernie Kosar se eliberează, își scutură blana si sare imediat pe podea. Mă privește si scheaună încet. 

Amândoi ne ducem la John. E de nerecunoscut. BK se întinde lângă el si îi adulmeca mâna. Ating 
fruntea lui John, apoi îl mângâi pe părul blond plin de sânge. 

— Nesăbuitule, îi şoptesc. S-a terminat, iar tu nici măcar nu ştii. 

John geme. 

Sar înapoi, speriată la început, cu lacrimi în ochi. Se aude un zgomot ascuţit și întregul său corp 
tresaltă. ÎI cuprind spasmele, tuseste, tremură în braţele mele. Mă lipesc de el mai tare. Când mă uit mai 
bine, văd că mâinile lui încep să se vindece. Încet, aproape imperceptibil în comparaţie cu viteza cu care 
ne vindecăm în mod normal, dar se întâmplă. 

Are ochii umflati şi închiși. Cu o mână, mă prinde de brat. 

— Sarah...? şopteşte el. 

ÎI sărut. Un sărut scurt pe buze, lacrimile curgându-mi pe obraji. Sunt sigură că Sam nu se va 
supăra. Ţinând cont de circumstanţe, pun pariu că şi el l-ar săruta pe John. 


John zambeste putin, apoi leșină din nou, respirând încet, dar regulat. 

BK se transformă în grifon şi, cu mare atenţie, îl asez pe John în spatele lui. Apoi mă urc şi eu. 
Zburăm spre ieşirea din peşteră, lăsând în urmă duhoarea lumii mogadoriene. 

— Ella, băieţi, spun în aer, sperând că cineva ascultă cu Telepatia,. Venim. 

Afară, zorii abia mijesc. 


Un an mai târziu (John) 


— Revenim cu ştiri şi retrospective despre invazie: le luăm interviu —zzt— curajoşilor membrii ai 
Brigăzii a 11-a Regale Australiene —zzt— care au organizat un raid curajos asupra unei nave de luptă 
mogadoriene în Ziua Victoriei Omenirii. Înainte de toate, ce —zzt— loricii? Zei? Eroi? Imigranti ilegali? 
Se discută —zzt— 

Opresc televizorul. Oricum, semnalul e groaznic aici. Odată ce zgomotul de fundal a încetat, mă 
întorc la treaba mea. Mana mă cam doare când tin peria si fac mișcarea de înainte si înapoi pe peretele 
din piatră. Ştiu că mi-ar fi mai ușor să-mi folosesc Telekinezia, dar îmi place ceea ce fac. Îmi prinde bine 
să-mi folosesc mâinile, să curat aceste picturi antice, chiar dacă brațele îmi obosesc. 

Pe unul din pereţi a existat o pictură care îl infatisa pe Opt străpuns de o sabie. Acum, pictura a 
dispărut. Peretele acela l-am curățat primul. Singura profeție rămasă este cea în care Pământul este 
împărţit în două, cu o parte vie, iar cealaltă moartă si două nave apropiindu-se de planetă din direcţii 
opuse. Peretele acesta îl curat acum. 

De fapt, pictura asta chiar îmi place, de-asta am şi lăsat-o la urmă. Din câte mi-am dat eu seama, 
pictorul nu a ştiut cine va câștiga războiul pentru Pământ, de aceea a lăsat totul atât de vag. Dar tot 
trebuie s-o curat. Încerc să nu mă mai gândesc la trecut. 

Vreau ca acest loc să fie pregătit pentru viitor. 

Si continui să frec cu peria. 

— Cred că e curat, John. 

Vocea Ellei mă scoate din transă. Nu știu cât timp am frecat la peretele acesta. Probabil câteva ore. 
Bratele mi-au amortit. Am frecat piatra câteva ore, până ce pictura s-a șters complet. 

— Am fost puţin cu mintea în altă parte, îi spun timid. 

— Mda, cum să nu, sunt aici de zece minute. 

În urmă cu câteva luni, Ella m-a căutat până m-a găsit. Nu știu exact cum a făcut. Cred că a ajutat-o 
și faptul că e telepată. 

Am crezut că în Himalaya voi găsi locul potrivit pentru a mă ascunde pentru o vreme, să mă 
linistesc. Am auzit de peştera asta de la Marina şi Şase. Când au fost în India, camera asta a profetiilor a 
fost ascunzătoarea lor în timpul atacului mogilor. Am venit aici cu gândul de a excava, să văd dacă se 
mai poate salva ceva, însă tipii ăştia din grupul Vishnu Nationalist Opt”, mi-o luaseră înainte. Se pare ca 
peștera asta este un loc sacru pentru ei. Începuseră deja să sape, dar m-au lăsat să mă alătur lor fără să- 
mi pună întrebări. Acum, luptătorii aceştia asigură securitatea zonei, tin la distanță drumeţii rataciti și, 
în general, nu se apropie de mine. Cred că unul dintre ei i-a dezvăluit Ellei locaţia mea, deși mă îndoiesc. 

Privind-o, cred că încă mai are în ea ceva din Entitatea lorică. Scânteia aceea ciudată din ochii ei a 
dispărut, deşi acum, scăldată în lumina albastră a acestei peșteri, parcă văd o parte din Lorien în ochii ei. 
Poate că mi-a văzut proiectul într-una din viziunile ei și a decis să-mi vină în ajutor. 

Nu mă deranjează să am companie. 

Ella a crescut mult în ultimul an, şi-a început anii adolescenţei de care mie nu mi-e dor chiar deloc. 
Are faţa bronzată și părul împletit ca al localnicilor. Merge la școală în micul sat de munte de aici, iar 
ceilalți şapte copii din clasa ei se prefac că nu este deloc diferită de ei. 

Stă cu picioarele încrucişate pe masa masivă pe care am aşezat-o în centrul acestei peșteri — 
proiectul meu — ştergând un fir de praf de pe prelata cu care am acoperit-o. 

— Deci, pereţii sunt curati, spune Ella. 

— Da. 

— Acum nu mai ai motiv să amâni. 

Îmi îndrept privirea în altă parte. Aproape zilnic am vrut să plec după ceilalți, să-i găsesc — ceea ce 
fac aici nu este doar pentru mine. Cu toate acestea, cred că o parte din mine a ajuns să se bucure de 
singurătate si de sentimentul de legătură cu Himalaya. Cand a fost ultima dată când am rămas mai mult 
timp într-un singur loc, fără să mă uit constant peste umăr? 

În plus, am emoții că trebuie să pornesc după prietenii mei. Multe se pot schimba într-un an. 

Din spatele ei, Ella trage cutia din lemn pentru trabucuri în care am depozitat celelalte parti ale 
proiectului meu. Mi-o întinde. 

— Mi-am luat libertatea de a-ţi aduce asta, spune ea. Poti să pleci chiar acum. 

— Mi-aș fi dorit să nu-mi scotocesti prin lucruri, îi spun, încruntându-mă putin la ea. 

— Haide, John, suntem telepati. Ştii că e greu să-ți pazesti granițele minţii de mine. 

Iau cutia de la ea. 

— Vrei doar să-l vezi pe Nouă, îi spun. 

Ella face ochii mari. 

— Hei! Acum cine spionează? 

Totuși, Ella are dreptate. E timpul. Gata cu amânarea asta. 

Pe munte e puţină zăpadă, ziua este însorită. Merg pe poteca stâncoasă si, pe măsură ce cobor, 
atmosfera se încălzește. Aerul este curat. Respir adânc, dorind să savurez aerul, sau poate să-l stochez în 
mine. Mă opresc chiar înainte de a ajunge la mica tabără care găzduieşte luptătorii Vishnu Nationalist 
Opt. Unul mă vede şi îmi face cu mâna. Îi răspund cu acelaşi gest. 

Mai trag o gură de aer în piept. Îmi va lipsi singurătatea asta. 

Apoi mă avânt în sus. 

Nu am mai zburat de mult. Chiar dacă mă simt puţin anchilozat, sunt totuşi mai bun la asta decât 
în urmă cu un an. În timp ce mă inalt prin nori, simțind umezeala lor rece pe piele, fac eforturi de a mă 
abtine să nu strig de bucurie. Mă simt bine aici; îmi face bine să-mi întind Mostenirile într-un mod cum 
nu am mai făcut de mult timp. 

Mă simt bine când zbor într-o direcție unde ştiu că nu mă aşteaptă moartea. 

Cel putin asa sper. 

Imediat ce imi vine acest gand in minte, doua gheare puternice ma lovesc intre umeri si incep sa 
ma prabusesc spre pamant. 

Strig in timp ce reusesc sa ma redresez. De indata ce zbor din nou in siguranta, grifonul se repede 
din nou spre mine. Mă eschivez printre nori, evitându-i ghearele mortale — râzând în tot acest timp. 

— Îmi pare rău că am plecat fără să-mi iau la revedere! îi strig lui BK. Ai stat tolănit la soare până 
acum, leneșule! 

Se pare că himera mi-a acceptat scuzele, pentru că, în loc să mă atace, acum zboară alături de mine. 
Mă agat de aripa masivă a vechiului meu prieten si zburăm asa pentru o vreme, râzând și mângâindu-i 
blana. Înainte de a părăsi spaţiul aerian al Indiei, BK se desprinde de mine, îmi dă un răget prietenos şi 
se întoarce. 

— Mă voi întoarce curând, BK! îi strig. 

Îmi întind braţele pe lângă mine, tin picioarele apropiate şi-mi lipesc bărbia în piept. Este cea mai 
aerodinamică postură a mea. Devin invizibil si mă concentrez, mintea mea golindu-se de orice gând, ca 
atunci când curatam pereţii peşterii. Cred că am devenit genul de individ care meditează. 

Va fi un zbor lung. 


Academia se construieşte într-o zonă retrasă, împădurită, dincolo de Golful San Francisco. Pe 
măsură ce cobor văd Golden Gate Bridge şi orașul de dincolo. Sub mine, cămine şi săli de curs nou 
construite se ridică în spaţiul verde. Macarale și camioane sunt parcate în apropierea locurilor unde 
construcțiile nu sunt terminate încă. Este ca o şcoală privată ciudată, dacă ignori ce se ascunde dincolo 


de perimetrul împădurit: gard electrificat, sârmă ghimpată, soldaţi bine înarmaţi care patrulează pe 
singurul drum ce duce spre Academie. 

Aparent, toate aceste măsuri sunt pentru a-i tine în siguranţă pe Garzii umani. Mă întreb, totuși, ce 
s-ar întâmpla dacă unul dintre Garzii umani ar decide că s-a săturat de atâta învăţat și se decide iasă din 
campus. l-ar permite soldaţii să iasă? 

Nu vreau să mă gândesc la întrebarea asta prea mult. Nu pentru asta mă aflu aici. 

Cu tot acest sistem de securitate, Academia nu este pregătită pentru indivizi care zboară invizibili. 
Aterizez în campus fără să fiu detectat. 

Locul a fost construit ca parte a Declaraţiei de Supraveghere a Garzilor, un set de legi adoptate de 
ONU după Ziua Victoriei Omenirii. Adolescenti din întreaga lume vor fi trimişi aici ca să înveţe cum să- 
și controleze puterile si, în cele din urmă, să lucreze în slujba oamenilor. Desigur, mai sunt și alte legi — 
despre lorici și mogi, reguli despre când pot fi folosite Moştenirile, chestii de genul acesta. 

Ca să fiu sincer, nici nu le-am citit. 

În mare parte, campusul este pustiu acum. Din câte am aflat, singurii studenți care se pregătesc 
acum aici sunt cei care nu au unde să se ducă, cei care şi-au pierdut familiile în timpul invaziei. Restul 
vor veni peste câteva luni, când locul se va deschide oficial. 

La intrare este un afiș cu imagini care au circulat peste tot, arătând efortul oamenilor de a curăța 
urmele lăsate de invazie. În acest afiş, fiica preşedintelui stă în picioare pe o grămadă de moloz în New 
York, folosindu-și puterile pentru a ridica dărâmăturile, astfel încât o mamă să poată ieși de acolo cu 
copiii în braţe. În fundal, un drapel american flutură zdrentuit. Știrile spuneau că familia a rămas blocată 
acolo timp de o săptămână, dar eu am bănuit că totul a fost regizat. Să-i inspire si pe alții. Să fie sugestiv. 

În partea de jos a afișului se poate citi sloganul: 

GARZI UMANI, PĂSTRĂTORI AI PĂCII — VOI REPREZENTAȚI CURAJUL NOII LUMI. 

Încă invizibil, mă plimb pe holurile Academiei. În scurt timp aud sunetele antrenamentului. Mă 
indrept în direcţia aceea, ştiind că acolo il voi găsi. 

Într-o sală de sport cu dimensiuni impresionante, o mână de copii îşi exersează Telekinezia între ei. 
Doi câte doi, aruncă unul spre celălalt mingi de fotbal fără să-şi folosească mâinile si, la semnalul unui 
fluier, ei mai adaugă o minge. Când un grup scapă o minge pe jos, ceilalți oftează supăraţi și încep să 
facă ture de sală. 

Nouă îi supraveghează pe copii de sus, de pe o pasarelă. Este îmbrăcat ca un antrenor de fotbal — 
pantaloni de trening şi hanorac. O mânecă este fixată în pantaloni, din cauza braţului lipsă. Părul său 
negru este legat în coadă. M-am gândit că guvernul îl va convinge să se tundă, dar nicio șansă. 

— Domnule profesor Nouă, cât timp trebuie să facem asta? se plânge unul dintre copii, iar eu abia 
mă abtin să nu mă bufnească râsul. 

— Până mă satur eu să vă văd scăpând mingiile alea pe jos, McCarthy, se ratoieste Nouă la el. 

Plutesc spre pasarelă si aterizez ușor lângă Nouă. Simte mişcarea si întoarce capul spre mine exact 
când devin vizibil. 

— Ca să vezi, lucrezi pentru guv — Hii?! 

Aproape că m-a aruncat de pe pasarelă cu imbratisarea lui. După ce termină de stors viata din 
mine, mă îndepărtează putin si se uită la mine, studiindu-mă la fel cum am făcut eu cu el. 

— Eroul Johnny, să-mi trag una. Nouă din cap. Eşti aici. 

— Sunt aici. 

Detectând lipsa mișcării la copiii de dedesubt, Nouă se uită în jos. Grupul de Garzi orfani s-au 
oprit și se holbează la noi. În special la mine. 

— Ce naiba? le strigă el. Înapoi la treabă, viermilor! 


Cu reticenta, copiii fac ce le spune. Nu pot să nu râd de felul în care îi controlează Nouă. Se 
întoarce spre mine si mă ciupeste de obraz, moment în care îmi dau seama că mi-a crescut o barbă 
neîngrijită. Cred că au trecut câteva luni de când nu m-am bărbierit. 

— Chestia asta ar trebui să te facă incognito? mă întreabă Nouă. Să ştii că nu merge. 

— Profesor Nouă, huh? îi răspund, zâmbind. 

— Pai, da, spune el si isi umflă pieptul. 

— Frate, tu nici măcar nu ai terminat liceul. 

— Este un titlu onorific, zambeste el diabolic. Uită-te la tine, arăţi ca un sălbatic din munţi. Unde 
naiba ai fost? Stii, nu a fost frumos să dispari asa, după ce am stat o săptămână după fundul tău să te 
îngrijesc. 

Mă bufneste râsul. 

— Nu m-ai îngrijit deloc. Zăceai în patul de lângă mine. 

— Da, dar iti ofeream sprijin emotional si moral. 

Știu că Nouă glumeste, dar există și putin adevăr în ceea ce spune. După lupta din Virginia de 
Vest, imediat ce m-am simţit mai bine, m-am simţit vinovat pentru ceilalți. Îmi duc mâna la gât. 

— Nu m-am simţit bine pentru ce s-a întâmplat. Trebuia să-mi pun gândurile în ordine... 

— Ah, nu te mai gândi la aia, spune Nouă, bătându-mă pe umăr. Te-ai întors. Arată din cap spre 
copiii de jos, unii dintre ei încă privindu-ne pe furiș, pierzându-și concentrarea asupra Telekineziei şi 
făcând o grămadă de ture de sală. Vrei să spui câteva cuvinte generației următoare? Să știi că înghit 
rahaturi de-astea. Astia, rataciti, sunt favoriţii mei. Îmi amintesc de noi. 

Fac un pas înapoi şi clatin din cap. 

— Nu sunt pregătit pentru asta. Scot cutia pe care am adus-o din Himalaya. De fapt, am venit ca 
să-ți dau ceva. Si Lexei, dacă e prin zonă... 

Nouă ridică o sprânceană mirat. 

— Da, hai s-o salutăm. Am si eu ceva să-ţi arăt. 

Nouă le dă liber copiilor şi mă conduce într-un birou de la etajul trei al clădirii. Se uită peste 
întinderea campusului, sau prin ceea ce ar trebui să fie o viitoare fereastră — acum, în locul ferestrelor 
sunt nişte prelate care acoperă spaţiile goale din perete. Lexa stă în spatele unui birou, uitându-se la o 
platformă cu mai multe monitoare. Ca şi Nouă, este îmbrăcată lejer şi pare că se simte în largul ei aici. 
Zambeste larg când mă vede si lasă monitoarele pentru a mă imbratisa. 

— Şi tu eşti profesor? o întreb. 

Lexa pufneşte batjocoritor. 

— Nu, Nouă m-a depășit la capitolul acesta. M-am întors la rolul meu preferat: hackerul 
binevoitor. Îmi arată biroul si mă invită să arunc o privire. Verifică. 

Mi-e greu să cuprind dintr-o privire toate informațiile care curg pe monitoarele Lexei. Sunt multe 
hărţi cu puncte albastre, multi boti care caută pe Internet prin forumuri si baze de date criptate după 
niște algoritmi pe care eu nu-i înțeleg. 

— Deci, la ce ma uit? 

— Stau cu ochii pe Garzi, îmi explică ea. Sterg informaţiile despre ei, care sunt făcute publice. 
Mentin confidentialitatea familiilor lor. Chiar dacă sunt sub protecţia Academiei, nu știi niciodată ce se 
poate întâmpla. Ca să nu mai spun că unele guverne nu sunt prea fericite de această inițiativă. 

— E necesar să faci asta? 

— Mai bine în siguranţă decât păreri de rău. Lawson și ceilalți Garzi umani au fost cumsecade cu 
noi, dar... 

— Dar sunt unele rahaturi de-astea care te fac să-ţi pui întrebări, intervine Nouă, dându-mi o hârtie 
oficială guvernamentală. O citesc rapid. 


Eu, subsemnatul, afirm că sunt om născut pe cale naturală pe Pământ şi sunt un cetățean care respectă legile 
Națiunii Garzilor Pământeni. Prin semnarea acestui document, jur în fata Garzilor Pământeni, divizia de 
menținere a păcii înființată de ONU şi administrată de SUA. Jur să apăr planeta şi interesele națiunii mele 
suverane şi ale aliaților săi împotriva tuturor duşmanilor, pământeni sau extratereștri; jur că voi fi credincios şi 
loial Garzilor Pământeni; jur că îmi voi folosi Moştenirile numai în serviciul planetei mele; jur că voi respecta 
ordinele Înaltului Comandament al Garzilor Pământeni conform regulamentelor şi Codului Militar. 


Mă uit la Nouă puţin nedumerit. 

— Chestia asta este legală? 

— Habar n-am, John. Eu sunt profesor, nu avocat. 

— Lawson ne asigură că este doar o formalitate, spune Lexa. Dar stăm cu ochii în patru, pentru 
orice eventualitate. 

— Ei bine, în caz că face careva vreo prostie..., încep eu, apoi le arăt ce am adus cu mine. 


În New York, reconstruirea orașului este încă în desfășurare. A trecut un an şi încă se curăță 
molozul clădirilor dărâmate de bombardamentul mogadorienilor. Acolo unde locurile au fost curățate, 
echipe de muncitori se pregătesc pentru reconstrucţie. Același lucru se întâmplă în toate orașele lumii. 
Ziua Victoriei Omenirii a fost cu pagube și victime. 

Plutesc deasupra unui șantier, zâmbind când văd o strălucire argintie familiară. Într-o groapă care 
va deveni fundaţia unui zgârie-nori, Daniela isi foloseşte Împietrirea ca să refacă structura crăpată. 

— La naiba! exclamă un tip cu cască. Dacă o să continui așa, o să-mi pierd locul de muncă, scumpo. 

— Nu sunt scumpa ta, tataie, îi răspunde Daniela si face cu ochiul către echipa de muncitori. După 
felul cum râde si schimbă priviri cu ceilalți, îmi dau seama că asta este o scenă obișnuită. 

Daniela iese din șantier si porneşte pe trotuar, intampinand o doamnă mai în vârstă care merge în 
baston. Femeia se opreşte și o îmbrățișează pe Daniela, iar ea se apleacă și mângâie un golden retriver pe 
care femeia îl tine in lesă. Femeia îmi pare cunoscută, dar imi dau seama imediat cine este. 

— Ţi-ai uitat prânzul, iubito. 

— Mulţumesc, mamă, îi spune Daniela. 


În timpul călătoriei mele prin lume, nu toate scenele sunt frumoase. Unele nu au finaluri fericite. 

Deja era noapte când am ajuns în Montreal si am găsit-o pe Karen Walker. Trecea prin parcarea 
aproape pustie a unui aeroport, îmbrăcată cu un pardesiu ca să se apere de aerul rece al serii, ținând un 
ziar sub braţ și mergând apăsat pe tocurile ei zgomotoase. 

Mai era cineva în parcare — un tip palid, de vârstă mijlocie, cu părul ciufulit de vânt, care trăgea 
după el un troler. 

Lumina unui stâlp din parcare este stinsă, lăsând puţinele maşini din zonă în umbră. Când 
bărbatul ajunge în zona aceea, Walker strigă după el. 

— Scuzati-ma! face ea, arătându-i ziarul. Excusez-moi! V-a căzut ziarul! 

Omul se întoarce nedumerit. 

— Poftim? Nu este— 

Fft-fft. 

Doua focuri trase din arma cu amortizor de sunet ascunsa in ziar, una in piept si una in cap. Omul 
nici nu știe ce l-a lovit. Cade, iar Walker se duce imediat la el. ÎI trage în locul întunecat dintre masini. 

O ajut cu Telekinezia, apărând la câţiva metri distanţă de ea. Ea se sperie, sare înapoi si îndreaptă 
arma spre mine, apoi o coboară rapid si se preface că nu am luat-o prin surprindere. 

— John. 


— Karen. Sper că ai un motiv bine întemeiat pentru asta. 


— Am, răspunde ea. 

Walker deschide valiza tipului şi scoate hainele grămadă. Caută şi găsește o Biblie. Deschide cartea 
si vedem o scobitură. 

Înăuntru sunt trei flacoane cu mâzgă neagră. Pielea mi se face ca de găină când o văd. 

— Câtă substanţă de-asta există în lume? o întreb. 

— Nu ştiu. Din punctul meu de vedere, oricât de puţină ar fi, tot e prea multă. 

Walker scoate propriul flacon din pardesiu. După mirosul de ou stricat, cred că în flaconul ei are 
acid sulfuric. Cu grijă, ea toarnă acid în fiecare flacon cu mâzgă mogadoriană, distrugându-i conţinutul. 

— Cine era tipul? o întreb. 

— Doar un nume pe o listă, îmi spune, privindu-mă direct în ochi. O listă foarte lungă. Ştii, mi-ar 
prinde bine o mână de ajutor. 

Scot cutia pentru trabucuri și o deschid. 

— Vom putea vorbi despre asta curând. 


Văzând mâzga aceea neagră, mi-am amintit de ultima noastră bătălie cu Setrakus Ra. După ce m- 
am agăţat de Setrâkus Ra, totul a fost ca prin vis. Îmi amintesc cum mi-a rupt oasele, cum mi-a fărâmat 
corpul, viziunea cu Sarah şi cineva care s-a aplecat peste mine şi m-a sărutat ca să-mi dea puterea de a 
continua să trăiesc. 

Îmi amintesc că am zburat. Sus, afară, lăsând căldura aceea în urmă, scăpând de duhoarea morții. 
Îmi amintesc blana moale a lui Bernie Kosar în care stăteam cu fata îngropată. 

Îmi amintesc că cineva plângea, că ne-am oprit pentru scurt timp în peșteră, încă fiind în interiorul 
muntelui. Îmi amintesc că am reuşit să deschid ochii doar putin, suficient cât sa văd o creatură cu blană 
cenuşie — în parte lup, dar cu picioare de păianjen, plină de sânge, stând nemișcată. O himeră îngheţată 
în ultima sa formă. 

Îmi amintesc că Adam legăna trupul himerei, pe Praf, plângând cu fata îngropată în blana de pe 
gâtul lui. 

— M-a scos afară... Mi-a salvat viata..., îmi amintesc că îi spunea Adam lui Șase, delirând, aproape 
mort. 

Apoi am închis ochii de tot. Nu am mai suportat să văd mai mult. 

Abia mai târziu am aflat ce s-a întâmplat. Praf a coborât în prăpastie după Adam, a luat o formă 
care să-i permită cățărarea înapoi si l-a carat pe Adam cât mai departe. A trebuit să-și înfigă colții în 
Adam ca să-l care în siguranţă si, după ce Praf a murit, unul din colții lui a rămas înfipt în umărul lui 
Adam. 

Acum, Adam poartă acel colț la gât, legat cu un șnur din piele. Acesta este unul dintre puţinele 
lucruri care i s-au permis să le aibă aici, în lagărul din Alaska. 

Când îl găsesc, Adam stă in fata unui foc mic cu mâinile în buzunarele unei haine de iarnă. E un 
frig de crapă pietrele aici. Părul i-a mai crescut si îi iese de sub căciula din lână. Chiar si îmbrăcat gros, 
tot tremură de frig. Zăpada e viscolită. Este după-amiază, dar soarele nu se vede. În această regiune din 
Alaska — la cincizeci de mile de cel mai apropiat oraş —, în această perioadă a anului nu este lumina”. 


15 Noaptea si ziua polară. 

În regiunile polare, în funcţie de latitudinea locului, pe o durată mai mică sau mai mare din an, soarele fie rămâne 24 de ore si 
mai mult deasupra orizontului („ziua polară”), fie dedesubtul lui („noaptea polară”). În zonele din imediata vecinătate a 
cercului polar (dar în interiorul regiunii polare), cele mai multe zile din an sunt normale (cu perioade de lumină și de 
întuneric), însă în perioada solstițiului de vară, timp de una sau mai multe zile, soarele doar se apropie de orizont fără să 
apună; similar, în perioada solstițiului de iarnă una sau mai multe zile soarele nu răsare. La pol aceste excepţii au loc tot 
timpul anului, astfel încât acolo în decursul unui an lumina de zi durează in continuu 6 luni, urmată de 6 luni de întuneric 
(noapte). 


ONU a construit acest lagăr special pentru a-i ţine închişi pe mogadorienii care s-au predat, ori au 
fost capturați. Cultivatii au luptat până la ultimul; nu ştiau altceva ce să facă. Cu toate acestea, unii neaosi 
au ținut la viata lor, autoconservare, mai ales după ce Setrakus Ra a fost ucis. 

Lagărul are câteva case lungi, mâncarea le este aruncată din aer, în rest nimic. Un mic sat de 
mogadorieni în mijlocul pustiului — un sat al cărui perimetru este păzit de soldați ONU care depășesc 
numărul mogadorienilor supraviețuitori. Soldaţii au câteva rachete pregătite permanent. Drone special 
concepute să reziste la condiţiile meteo de aici survolează zona. 

S-a vorbit despre executarea lor. Încă se mai discută. Deocamdată, mogii capturați stau aici şi 
aşteaptă. 

— Renunt la învăţăturile Marelui Mincinos! strigă un mog cu multe cicatrici pe capul său chel si 
aruncă în foc Marea Carte. Câţiva mogi, printre care Adam si Rex, vin să-l felicite si să-l imbratiseze. 

Poate că există speranţă pentru reabilitare. 

Un alt grup de mogi urmăresc cum arde cartea. În ochii lor se citește răutatea. Dintre ei, unul se 
remarcă în mod special. Este o femeie cu părul negru, cu câțiva ani mai tânără decât Adam și cu aceleași 
trăsături ascuţite. Femeia și grupul ei par că nu vor altceva decât să-i omoare pe adepţii lui Adam și, 
judecând după zgârieturile şi vânătăile de pe fețele unora dintre prietenii lui Adam, au existat astfel de 
încercări. 

Adam se uită în direcția neaosilor agresivi, cu bărbia ridicată în semn de sfidare. 

O sirenă începe să sune. Un avertisment pentru mogi că trebuie să se disperseze. Una din regulile 
de aici este că nu au voie să se adune în număr mare la un loc. 

În timp ce mogii se întorc la casele ce le-au fost repartizate, eu plutesc alături de Adam. 

— Probabil că nu ar fi o idee bună să mă fac vizibil aici, nu? îi soptesc lui Adam fără să devin 
vizibil. Sirena e destul de gălăgioasă încât să-mi acopere vocea. 

Întregul corp al lui Adam se încordează, strânge pumnii şi, pentru o clipă, cred că e pe cale să se 
arunce asupra mea. E la limită si îi este frică să nu fie ucis pe la spate. 

— Usurel, îi spun. Eu sunt. 

Adam își recapătă repede calmul. Îngenunchează în zăpadă si se preface că isi leagă sireturile. 
Ceilalți mogi se îndreaptă morocănoși spre case, lăsându-ne singuri. 

— John, spune Adam încet, fantoma unui zâmbet trecând peste chipul său. Mă bucur să te văd... 
aaa, să-ţi aud vocea. 

Îmi pun mâna pe umărul lui, dar fără să-l fac invizibil si pe el. Las Lumenul să se declanseze putin, 
radiind căldură. 

— Mă rasfeti, ofteaza el. 

— Te-as putea scoate de aici chiar acum, îi spun. Nimeni nu ar sti. 

— Prietenii mei vor observa când nu va mai fi nimeni care să-i apere de ceilalți. În plus, tehnic 
vorbind, pot pleca de aici oricând. 

Este adevărat. Datorită rolului său în lupta împotriva invaziei mogadoriene, Adam a primit chiar 
din partea generalului Lawson un document care îl absolvă de orice vină, dar Adam a ales să nu se 
folosească de asta. Când neaoșii au început să fie transportaţi spre lagărul din Alaska, Adam îi aștepta 
aici. 

— Am văzut o femeie mog care seamănă cu tine, îi spun precaut, nefiind sigur dacă e bine să aduc 
asta în discuţie. 

— E sora mea, spune Adam cu tristețe. L-a iubit mult pe tata. Cred că acum mă urăște de moarte, 
dar poate că într-o bună zi... 

— Şi mama ta? 

Adam clatină din cap. 


— A dispărut. Poate a murit în lupta pentru invazie, sau poate se ascunde. O parte din mine speră 
că va apărea aici cândva, pe de altă parte sper să nu ajungă aici niciodată. 

— Vrei să nu fie nevoită să locuiască aici? 

— Mă gândesc de partea cui ar putea fi. E sumbru, John, dar asta e datoria mea acum. Aici pot face 
mai mult bine decât dacă aş fi în altă parte. 

Nu mai continui discuția. Nu-mi place să-mi văd prietenul aici, alături de niște fanatici, dar nici nu 
vreau să spun că sunt de acord cu el. Totuși, e posibil să aibă dreptate. 

lau mâna lui Adam și îi pun în palmă un obiect pe care l-am scos din cutia mea pentru trabucuri. 
Se uită în jos, surprins de strălucirea albastră care îi radiază în palmă. Ascunde obiectul imediat. 

— Pentru când vei fi pregătit, prietene, îi spun. 


Am terminat cu vizita în Alaska și mă îndrept spre următoarea destinaţie. Ultima oprire o fac în 
America de Nord. Am amânat asta destul. 

Nu am mai fost în Paradise de când m-am furișat în oraș împreună cu Sam, după ce am vizitat 
buncărul tatălui său. Era să fiu ucis în noaptea aceea, dar trebuia s-o văd pe Sarah. 

Îndată ce văd oraşul la orizont, mă cuprinde o transpiratie rece. Privirea îmi este atrasă de casa 
familiei James. Acoperișul este găurit și ars. Nu l-au mai refăcut niciodată după incidentul de la 
petrecerea lui Mark, când am fost prins sărind de la fereastra de la etaj. 

Niciodată nu m-am înţeles bine cu Mark. Nu ne-am plăcut niciodată. Cu toate acestea, el a făcut tot 
posibilul să ne ajute. A făcut mult bine, dar a murit într-un mod oribil pe care nu-l merita. Nicio ştire 
difuzată la televizor nu îl menţionează pe Mark James. 

Într-o bună zi, mi-aş dori să mă pot întâlni cu tatăl său. Am făcut câteva căutări pe Internet și am 
aflat că a renunţat la postul de șerif si a plecat din Paradise. As vrea să-i spun ce s-a întâmplat cu Mark si 
ce a făcut el pentru noi înainte de a muri, chiar dacă s-ar putea să nu dorească să audă asta. 

Sunt două lucruri pentru care nu sunt pregătit. Acesta este unul dintre ele. Celălalt este încă aici. 

Aterizez în curtea familiei Goode, fericit să-l văd pe Malcolm lucrând în grădină. Îmi ia cam un 
minut până să-mi dau seama de ce peticul de pământ pe care îl îngrijește arată atât de ciudat — acolo 
este ascuns buncărul său. Se pare că Malcolm și doamna Goode au decis să niveleze putul prin care el 
obișnuia să coboare în camera sa secretă. În pământul proaspăt săpat au plantat flori de toate culorile 
posibile. Presupun că rămășițele lui Pittacus Lore sunt îngropate acolo şi, dacă este aşa, îmi imaginez că 
e mulțumit de acest loc de odihnă veșnică. 

Când mă vede, Malcolm mă strânge în braţe şi rămânem așa pentru o vreme. Apoi mă uit acolo 
unde privește și el. Acesta este locul. Mă gândesc la tot ce s-a întâmplat aici. Pentru o secundă, îmi 
imaginez că Malcolm este Henri. 

După ce îi dau cadoul pe care l-am dat si celorlalți, Malcolm încearcă să mă oprească la cină. 

— Nu pot, îi spun. Mai am multe de făcut. 

— Încă mai vrei să salvezi lumea, huh? spune el cu tristeţe. 

— Nici chiar aşa. Mă duc să-l vizitez pe Sam. 

— Spune-i s-o sune pe maică-sa! Şi spune-i să vină acasă ca să-și termine liceul, altfel nu va intra la 
o facultate bună. Ar trebui să existe o limită si pentru vacantele astea, indiferent câte planete salvează. 

Rad si promit să-i transmit lui Sam toate acestea. Devin invizibil, îmi iau zborul din curtea lui 
Malcolm şi aterizez câteva case mai încolo. 

Casa lui Sarah Hart. 

Stau pe trotuarul din fata casei, invizibil si nemișcat. Este așa cum mi-o amintesc. Îmi imaginez că 
alerg pe trotuar, că sun la sonerie, bucuria de a o revedea... M-ar invita înăuntru, casa ei ar mirosi la fel 
de frumos ca întotdeauna, iar noi— 

Nu se vede nicio mișcare la ferestre. Nu se vede nicio lumină. Pe peluza din fata stă un afiș: 


DE VÂNZARE. 

Mi-am imaginat asta de o sută de ori în ultimul an. Mi-am imaginat că aș veni şi aş suna la uşă, ca 
pe vremuri; că m-aș întâlni cu părinţii lui Sarah si le-aş spune cât de mult am iubit-o pe fiica lor si cât a 
însemnat ea pentru mine, cât a însemnat ea pentru toată lumea, chiar dacă multi nu ştiu asta... si cât de 
rău imi pare că am târât-o în tot ce s-a întâmplat. M-aş arunca la picioarele lor şi le-as cere iertare. 

Mi-am imaginat toate acestea de multe ori, dar nu o pot face. Nu vreau să urc acele trepte. 

Sunt prea înspăimântat. Nu vreau să le văd privirea din ochi. Nu vreau să mă lupt cu durerea pe 
care am provocat-o. 

Poate, cândva, voi fi pregătit. 

Dar nu azi. 


Am ajuns în Muntenegru odată cu Şase şi Sam, care se află într-un tur prin Europa. Au campat 
într-o porțiune mai retrasă a plajei Jaz. Chiar dacă e noapte, apa strălucește ca un cristal, iar coamele 
violete ale dealurilor din apropiere dau un contrast uimitor. Mă bucur pentru ei — felul în care au 
călătorit, câte au văzut într-un an — dar în același timp, mă doare sufletul că nu sunt eu în locul lor. 

Le găsesc focul de tabără şi cortul pe plajă, dar nu si pe ei. Le iau urmele paşilor si ale hainelor 
împrăștiate până la apă. Îi văd acolo, două siluete in lumina lunii, imbratisati în apă. 

Zâmbesc şi mă uit în altă parte. 

Chiar dacă mi-e dor de ei, nu vreau să fiu al treilea în povestea lor. Pe lângă asta, nu am mai vorbit 
cu Șase de când — ei bine, de când mi-a salvat viata. O viata pe care eram pregătit să mi-o dau. La fel ca 
si familiei lui Sarah, nu știu ce i-aş putea spune. Deocamdată, e mai bine să nu spun nimic. 

Din cutia pentru trabucuri scot două pandantive. Sunt sculptate din piatra de loralit găsită în 
peştera din Himalaya. Pe pandantive am gravat semnul loric pentru UNITATE. Le las pe sacii de dormit 
si găsesc o bucată de hârtie pe care le scriu câteva cuvinte. Le spun cum funcționează pandantivele, ca 
trebuie doar să vizualizeze Himalaya şi ar trebui să-i teleporteze în camera pe care am curatat-o de 
trecut și am pregătit-o pentru viitor. 

Le scriu asta pentru că vreau să-i văd curând, și spun asta sincer. 


Pe Marina am găsit-o cel mai greu. Dacă nu ar fi fost apelurile sale sporadice către Ella din ultimele 
luni, cred că mi-ar fi luat săptămâni să dau de ea. Când o întrebam despre Marina, Ella tăcea 
întotdeauna. Sau îmi spunea că Marina nu mai este aceeaşi, că e paranoică, plină de mânie. 

O găsesc navigând cu o barcă cu motor între nişte insule pustii din Pacificul de Sud. Are fata arsă 
de soare, părul întărit de la apa sărată, iar sub ochi are cearcăne. Am senzaţia că e singură de mai multă 
vreme — recunosc semnele; le-am văzut la mine. Buzele i se mișcă chiar si cand nu vorbește, mâinile îi 
tremură, ochii nu rămân mereu concentrați. 

Am crescut în război, iar acum — acum suntem liberi. Fiecare se manifestă diferit. 

Când apar prima dată în fata ei, nu tresare la fel de tare ca ceilalți. 

— Eşti tu cu adevărat, sau am înnebunit de tot? 

— Eu sunt, Marina. 

Zambeste cu zâmbetul acela blând şi răbdător al ei, pe care mă bucur să il vad. 

— Slavă Domnului! Ai venit la fix, spune ea. 

Nu o întreb unde mergem. Conduce barca cu motor într-o anume direcție, de parcă a mai facut 
drumul acesta până acum. Mă aplec pe spate si las apa să mă stropească pe obraji si soarele să mă bata 
pe umeri. 

În cele din urmă, Marina îmi dă un telefon mobil. Degetele ni se ating şi constat că e rece ca gheaţa. 

— Am văzut asta pe Internet si — nu m-am putut abtine, spune ea 


Redă un videoclip pe care l-a descărcat de pe YouTube. Desigur, recunosc locul imediat. Este 
muntele din Virginia de Vest, sau ce a mai rămas din el. Acum, acolo este un crater, rezultatul final al 
bombardamentului nostru asupra acelui loc infernal. Videoclipul a fost filmat la o săptămână de la 
ultima noastră bătălie, când diferite agenţii guvernamentale începuseră să strângă rămășițele. 

În timp ce câțiva muncitori dădeau la o parte niște stânci, ceva a tasnit de acolo ca o rachetă si a 
dispărut în aer. Camera încearcă să urmărească chestia aceea, dar nu este destul de rapidă. 

— Nu ne-a apărut niciodată cea de a patra cicatrice, John, spune Marina cu vocea tremurându-i. 

— Poate că vraja a fost ruptă. 

— Asta am crezut și eu un timp. Chiar am încercat să mă conving singură... Ea clatină din cap şi 
continuă. Știu ce fel de locuri îi plac. Îmi amintesc de când... de când ne-a povestit despre el. Îi plac 
locurile calde și tropicale. Retrase. 

— Şi? 

— L-am găsit săptămâna trecută, spune ea 

Marina opreşte motorul când ne apropiem de o insulă mică. Cred că ar dura mai puţin de o oră să 
cutreieri toată insula. Doar nisip si palmieri pitici. Ne apropiem, valurile ducându-ne spre mal. 

Tipul care stă pe plajă, pescuind, este îngrozitor de slab. Din locul în care ne aflăm, îi văd foarte 
bine coastele și sira spinării. Din cauza faptului că a slăbit foarte mult și repede, pielea îi atârnă in 
falduri pe braţe si pe burtă. Mai urâte sunt petele întunecate de pe piele, ca nişte tumori, ca obsidianul 
întărit. Poate că acesta este rezultatul înecării în lacul de mazga al lui Setrakus Ra. O altă desfigurare 
permanentă, pe lângă ochiul lipsă. 

Cel care stă acolo este Cinci. Sunt sigur că ne-a văzut. Alte bărci nu mai sunt cât vezi cu ochii. 
Probabil că ne-a văzut de la câteva mile. 

— Când l-am văzut murind, John, nu m-am gândit decât la modul oribil în care i s-a întâmplat. Să 
mori în felul acesta..., continuă ea ezitant, privindu-l pe Cinci. Dar am simţit — si nu sunt mândră s-o 
recunosc — am simțit că s-a făcut dreptate. Că a primit ceea ce merita. 

Marina isi cuprinde umerii cu mâinile. Chiar si în plin soare, pe pielea ei este o pojghita de gheaţă. 

— M-am rugat, John. Am — am încercat să trec peste asta, asa cum au făcut-o și ceilalți. Dar morții 
mă bântuie. Nu doar Opt, ci şi Sarah, Mark, Adelina și Crayton, oamenii pe care i-am văzut pe munte, 
milioanele de oameni ucişi în bombardament. Și mă gândesc — cum ar putea cineva să treacă peste 
asta? Cum? Cum, când încă mai există oameni ca el în lume? Cum, când nu există dreptate? 

Înghit în sec cu putere. 

— Nu ştiu, Marina. 

— Vin de o săptămână aici. Stai chiar aici si îl privesc. Ştie că suntem aici, chiar dacă nu spune 
nimic. Parcă — parcă mă invită. Sau mi-o cere. Vrea să-l scot din nenorocirea lui. 

Privesc peste apă, Cinci nu pare într-o condiţie bună. Lăsat aici în voia sorții, nu cred că va 
supraviețui. 

— John, mi-as spus cândva că va depinde de mine ce se va întâmpla cu el. După, aşa mi-ai spus. 
Dar nu vreau această responsabilitate. Nu vreau să mai duc povara asta — el, războiul, totul. Nu le pot 
duce singură. 

O imbratisez. E rece la atingere, asa că imi activez Lumenul contracarandu-i frigul. Plânge. Plânge 
cu suspine si isi duce mâna la gură, probabil ca să nu o audă Cinci. 

— Hai să plecăm de aici, îi spun, dându-i ultimul pandantiv. Lasă-mă să te duc într-un loc unde să 
ne gândim la ce va urma. Împreună. 

Marina ezită, privindu-l pe Cinci. 

— Şi cu el ce facem? 

— El este o fantomă. Noi, nu. 


Marina se întoarce cu mine în Himalaya. Când vede ceea ce am făcut cu peștera, cu peștera lui Opt, 
îşi trece mâinile peste locurile unde au fost picturile, simțind netezimea pietrei. Apoi începe să plângă. 

După ce se linişteşte, Marina vine în fata mea şi îmi cuprinde fata în mâini. 

— Îţi mulţumesc, John, spune ea încet. Lacrimile încă nu i s-au uscat de pe obraji. Îi îndepărtez o 
suvita de păr. 

Ma saruta. Nu stiu ce vrea sa insemne asta. 

Poate nimic. 

Se inroseste, zambeste si se îndepărtează încet. Îi zâmbesc si eu. Dintr-odată, peştera din Himalaya 
devine mult mai caldă. 

Poate că asta înseamnă ceva. 

În centrul peșterii, trag prelata pentru a-i arăta Marinei la ce am lucrat timp de un an. Din copaci 
tăiați de la marginea muntelui și piatră loralită am făcut o masa. Masa este mare si rotundă, ca să ne 
amintească de masa din centrul Camerei Bătrânilor de pe Lorien. La fel cum am făcut cu pandantivele, 
mi-am folosit Lumenul ca să gravez simbolul loric pentru UNITATE. 

În cele din urmă, vor veni și ceilalţi. Unii doar în vizită, alții pentru un sejur mai lung. Sper că, într- 
o bună zi, locul acesta va deveni centrul unde să fie asigurată siguranța Pământului și fericirea 
oamenilor. 

Încă mai există ameninţări cu care se confruntă planeta asta — ameninţări in fata cărora loricii, 
oamenii şi chiar mogii trebuie să facă front comun. Ne vom aduna aici pentru a rezolva aceste probleme 
— noi, Garzii, vechii noștri aliați şi cei pe care nici nu i-am întâlnit încă. 

Între timp, avem destule probleme de rezolvat, împreună și separat. Trebuie să ne găsim locul în 
această lume, să-i vindecăm pe cei pe care i-am rănit, să trăim la adevăratul nostru potenţial — acestea 
sunt lucruri cu adevărat infricosatoare. 

Există o diferență între masa pe care am construit-o aici și cea a Bătrânilor de pe Lorien. Aici nu 
există loc pentru Loridas, Setrakus sau Pittacus. Nu sunt nouă scaune. Sunt atâtea scaune câte avem 
nevoie si suficient spaţiu în încăpere. lar dacă spaţiul devine prea aglomerat, ne putem extinde. 

Am terminat cu numerele. 

